
járvány idején 
csak óvatosan! 


Kevés a gép, 
de még lehet 
eszelőjszent 


Lélekreszelő 
színházles 


és, Ni 
Még fiatal: d Altatja magát 
az űrből 


Malmegjötti dÍvírusvariáns 
százmillió titka 


Kötelező álhírek 


a láthatáron 
Még nem lélegezhet 


kell védeni 


Napf rá felkészülni! 


Költemény a velünk élő Tébolyról két napi utcai ingyenes terjesztésű lapokból szemlézve. 


Kedves Olvasóm! 


Mint egy fáradt és kérges talpra ragasztott kazincbarcikai zugklinikából elcsent 
implant, vasgereblyével rendezi át az idegrendszert, erős sípolás, neonfényű 
villanások kíséretében, bonyhádi zománcos fazékfedővel verve a fejünkön a 
ritmusszekciót, hogy aztán a médiából ömlő, szünet nélküli gennyfolyamba ful- 
ladjunk és alakuljunk át irreverzibilis módon valami rohadt visszataszítóan néma 
és enervált ebihallá, és onnantól kezdve ne érdekeljen bennünket már lehetőleg 
semmi. Ez jellemezte a 2020-as évet, és fogja a mostanit is, melynek emlékét 
valószínűleg sokan szeretnénk átjuttatni az amnézia hulladékledobó nyílásán, 
párat integetni is utána: "Aztán vissza ne gyere!" A zeneipar (azon belül kiemel- 

tipar) csúnya horzsolásos sebekkel és nyílt töréssel fekszik a trau- 


ten a koncert 
matológián. Ahogy a céges környezetben az online meeting-poklok legalsóbb 
bugyrai, a karantén- (nálunk: garázs- és raktár-) koncertek, otthonról sugárzott 
sávszélesség-érzékeny live gig-ek beszaggatásai, a poszt-apokaliptikus alkal- 
mazkodások és kényszerek dróthálóiba gabalyodás, ezek hasítottak, karistoltak 
végig a hátunkon és még messze nem látni a végét. Rövidebb szenvedést ter- 
veztünk, viszont a Mindenek átértékelésére, újragondolására is nevel bennün- 
ket, túlélő üzemmódban vagyunk és abban is maradunk. Letépem az implantot 
a talpamról, mert már nagyon viszket és büdösödik. 


Az előző számban rengeteg albumot és témát sikerült kivesézni. Az emlékek 
kavicsai apró papírzacskókban széthordva. Nehezen lehetne az elmúlt egy évet 
sikeresnek tekinteni. A kétségbeesés reléként zárt és nyitott, ütemesen játszva 
a "Ezután mégis mi a francról lehet még itt egyáltalán írni, mikor minden csak a 
CovVID-ról szól?" olajban tocsogó szerelőakna-sanzont. A közösségi élmények, 
örömteli találkozások, biztonságos zónák potmétere minimumra tekerve, a keve- 
rőpult felé futó interconnect kábelek közé szédült, mindenféle önimádó politiku- 
sok és "szakértők" oltári béna, ugyanakkor profi versenytáncnak hitt mozdulattal 
kirántják a dugókat és csatlakozókat nagyjából bárhonnan, odaflegmáskodva, 
hogy "Vége van, lehet szépen hazamenni kezet mosni, de előtte mi azért még a 
meleg sörünket szépen beleöntjük ide a MIDI kontrolleretekbe, na szevasztok". 

E fekélyes analógia természetesen a zenei területeken kívül, más párhuzamos 
üzletágakban is remekül működik, akkreditálni vagy levédetni azért lehetőleg 
ne kelljen, holnap úgyis lesz rá egy új , speed law/high fat/low life" kormányren- 
delet, semmi nem múlik el teljesen nyomtalanul vagy érintetlenül. Ugyanakkor 
elmondható az is, hogy mindezek ellenére egy kiemelkedően termékeny, új és 


értékes zenék terén roppant izgalmas év áll mögöttünk és még megyünk be 


És 


elé. 


Bár a live-kiadások hullámát nem lovagolták meg zenekarok (a Front 242 azért 


belevágott), 


comeback-j 


F 


viszont ön-remasterelés, hazai és nemzetközileg elismert előadók 


4 


e, múltfeldolgozása, jelen és múlt össze-vissza csavargatása bőven 


akadt. Szürreális létezésidézés törzsi zajmintákkal és magyar cyberpunkkal, kö- 


tőanyagok, 


mastering, limitálás és zajdúsítás terén volt rendesen bugyogás az 


elmúlt egy évben. Ha eseménybeszámolókból nem is, de kísérleti indusztriál és 


EBM hangh 
benyomáso 
Úton és út 
rákeresgélé 


ordozókból, szubkulturális mozgalmakból, alternatív és avantgárd 
ból, trendekből jócskán lehet válogatni ebben a számban is. 


És 


élen lapozgatáshoz, szkrollozgatáshoz, CTRL--F-fel kulcsszavakra 
shez, böngészéshez talán megteszi, vagy akár kicentrifugált elekt- 


romos korszellem kritikának és gondolatébresztőnek. A H.I.T idén is érdekes té- 
mákat, történeteket, interjúkat szállít nektek, bandaújraélesztésekkel, a Brexit 
zeneipari roncsoló hatásával, videó- és albumelemzésekkel, szubkulturális szi- 
lánkokkal és elmaradhatatlan álomszerű, invazív, szívbe szúró történetekkel. 


Kellemes olvasgatást és eredményes túlélést kívánok mindenkinek. 
Plusz még egy dolgot: DO RIGHT. 


MICIRO-PHONIES (IKÉT BE-FORDUL 


Farkas László 
főszerkesztő 

TÁMOGASD TE IS 
A MAGYAR IPART! 


HA KEDVELED EZT A SZUBKULTURÁLIS MAGAZINT. 
HA FONTOS ÉS HASZNOS OLVASMÁNY SZÁMODRA. 
HA EZ AZ ÉVES ZENEI ÉS GONDOLATI BETEVŐD. 
HA SZERETNÉD JÖVŐRE ÉS A JÖVŐBEN IS OLVASNI. 


AKKOR ALKOSS TEIS 
KÜLDD BE A H.IT. SZÁMÁRA! 


EMELLETT SZÍVESEN FOGADOK MÉG OLVASÓI TÁMOGATÁSKÉNT: 
MAGYAR UNDERGROUND CD-T, LP-T, KAZETTÁT, DEMÓT, BÁR- 


MILYEN TÍPUSÚ, FORMÁTUMÚ RELIKVIÁT, BANDCAMP-REDEEM 
KÓDOKAT ÉS PAYPAL TÁMOGATÁST IS A CRITECHEOGMAIL.COM-RA. 

ARTALOM 


EDITORIAL 


TÁMOGASD Aa MAGYAR IPART! 
VIRGIN LISTENING / SZŰZHALLGATÁS 


akk nk nk kh nk nk kh — 
Mama EN ao 


a 
Ó 


AUTUMNS: YOU ALWAYS TAUGHT ME BETTER (2020) 

HEADSCAN: RECOGNIZER (2020) 

PORTION CONTROL: HEAD BURIED -- SEED EP1 -- SEED EP2 (2020) 
CROC SHOP: RESIST! (2020) 

CABARET VOLTAIRE: SHADOWS OF THE FEAR (2020) 
PLANETDAMAGE: RELAPSE PROTOCOL (2020) 

EINSTÜRZENDE NEUBAUTEN: ALLES IN ALLEM (2020) 

JULIA BONDAR: INDUSTRIAL SYMPHONY (2020) 

DOWNLOAD: UNKNOWN ROOM (2019) 

POUPPÉE FABRIKK: ARMÉN (2020) 

REBEL EMPIRE: PRI (UNCONSTITUTIONAL REVOLUTIONARY PARTY) (2020] 
SYSTEM 01: FROM PSYCHODELICS TO GYBERNETICS (1993) 
SUICIDE COMMANDO: MINDSTRIP REDUX (2020] 

TENSION CONTROL: FORTSCHRITT DURCH TECHNIK (2019) 

U96 FEAT. WOLFGANG FLÖR: TRANSHUMAN (2020) 

GIN DEVO FEAT. CARLOS PERON: SPRINGTIME FOR GERMANY (2013) 
ARTILLERY NIGHTSPACE: DEVOVEO (2020) 

CERVELLO ELETTRONICO: NO SIDES (EP) (2020) 


HUN / INDUSTRIAL N TECH ISSOL 


19. 
20. 
21. 
22. 
23. 
24. 
25. 
26. 
21. 
28. 
29. 
30. 
31. 
32. 
33. 
34. 
39. 
36. 
37. 
38. 
39. 
40. 
41. 
42. 
43. 
44. 


HUMAN PERFORMANCE LAB: IMPACT SITUATION (2020] 
INTERFACE: DYSTOPIA (2020) 

JK FLESH: DEPERSONALIZATION (2020) 

KONTRAVOID: 100 DEEP REMIXES (2020) 

NUIT NOIRE: NO MATTER THE HONOR (EP) (2020) 

SEVERE ILLUSION: VOLUNTARY COGNITIVE DISSONANCE (EP) (2020) 
UNCONSCIOUS: REGNUM NOVUM (2020) -- SLAVES OF SYSTEM (2020) 
VATICAN SHADOW: PERSIAN PILLARS OF THE GASOLINE ERA (2020) 
EGOIST: BREAKING MOMENT (2020] 

DT413: WORSE THAN YOU EXPECTED (2020) 

LIVINGTOTEM: SURREAL EXISTENCE (2020) 

ASSEMBLAGE 23: MOURN (2CD DELUXE EDITION) (2020) 

AGHAST VIEW: RARE -- REMASTERED (2020] 

DANIEL B.: SIX--SIX (2020) 

LAIBACH: REVISITED (2020) 

PIG: PAIN IS G0D (2020) 

KMFDM: IN DUB (2020) 

PLACEBO EFFECT: SHATTERED S0ULS (2020) 

VELVET ACID CHRIST: PSYCHOACTIVE (2020) 

DIVE: WHERE DO WE 60 FROM HERE? (2020) 

JEREMY INKEL: HIJACKER (2020] 

CMC (CRO-MAGNONI COLA): REANIMATED (2020) 

GUNMAKER [ GNMKR I: THE THIRD (2020) 

SYLAC: LEGACY SYSTEM COLLAPSE (2021) 

ATROPINE: HUMAN EMULSION (2020] 

FRACTIONS: VIOLENT EYES (2021) 


HUN / INDUSTRIAL N TECH ISSOL 


45. ARMAGEDDON DILDOS: DYSTOPIA (2CD DELUXE EDITION) (2020) 
46. HUMAN VAULT: SELF-RUST (2020) 
47. FIRST AID 4 S0ULS: FIRE -- DREAMBOX EP -- THE BROKEN MIRROR (2020) 
48. PC WORLD: ORDER (2020) -- PC WORLD (2019) 
49. —  CEVIN KEY: RESONANCE (XWÁVXWÁY) (2021) 
50. FRONT LINE ASSEMBLY: MECHANICAL SOUL (2021) 
51. IMIAFAN: TE IS TUDOD (2021) 
52. ATOM": 3 (2020) 
INDUSTRIAL EUROPA 
LETTORSZÁG -- ÉSZTORSZÁG 
VIDEORNALÍZIS 
LAIBACH: SMRT ZA SMART 
ODDKO: DISOBEY 
CRO - MAGNON "S COKE: REANIMATED / DEHUMANIZED 

MINDEN GÉPBE BEÜLTÜNK, AMIBE CSAK LEHETETT: BOLDI DT413 
HARDON FUT A JÁTÉK: PLANETDAMAGE 


MENETES GONDOLATOK 

VIRGIN LISTENING / SZŰZHALLGATÁS 


AUTUMNS: 
YOU ALWAYS TAUGHT ME BETTER (2020) 


A UT N 


Írországból érkezett az Autumns (Elég gyenge névválasztás, tucat hasonló 
nevű zenekar van így bejegyezve!) You Always Taught Me Better vinylben. 
Végletekig kompresszált, torzított, delejezett (értsd: delay-ezett) megőrülős, 
kemény szélű, DIY, elektro-punk EBM, helyenként felforrósított indusztriál 
lett ez funky hangulatokkal. Hogy mitől jó vagy sem ez a 127-es lemez, iga- 
zán nehéz eldönteni egy olyan kompetitív piacon, ahol havonta és világszer- 
te jelennek meg hasonló stílusú anyagok, sőt: nagy tételben. Azért ki mégse 
dobnám, mert van ahol szépen, ügyesen hat, nézzük, mit tanít nekünk. 

A szövegekből természetesen semmit sem érteni, annyira ronccsá lettek torzít- 
va, Így csak a számcímekre lehet hagyatkozni, viszont azok sem túl beszéde- 
sek. A 8 felvételből álló hanganyag elején már elveszítettem a fonalat. A nyitó 
Pressure a maga kíméletlen 5 perc feletti monotonitásából a 3. percnél már 
unalmassá kezdett válni számomra. Christian Donaghey ezen szólóprojektje (sok 
egyéb aktív ténykedése mellett) Derry-ben, Észak-Írország második legnagyobb, 
több mint 80 ezer fős városában született, ami talán csak azért lehet érdekes, 
mert ez inkább klasszikus történelmi hely, és csöppet sem ipari környezet. Az 
albumból előugrándozó nyers erő(szak), fenyegető sikongatások okán el kell 
tehát vonatkoztatni a származás helyétől. Az átlag 120-125 BPM-re adjusztált 
track-ek, összecsukható kempingasztalról előadva persze működhetnek az un- 
derground elektronikus zenéket toló klubokban. A második szám, a Whatever 
Whatever Now hallgatásakor sem múlt el az az érzésem, hogy ezt már mintha 
megcsinálták volna mások. (Lásd még a HIT ISS03 számban a Techno Thriller 
élménybeszámolót.) Az Almost With A Brick is egy végig tompán döngölős, néha 
visszhangosan belehörgős-zörgős darab lett. Az Isrrt It Said? már előhozza egy 
kicsit a punkos lendületű, korai Nitzer Ebb zenei alapjainak etalonját, viszont itt 
is visszatér (ahogy szinte mindenhol) ugyanaz a nyúlósan és pengeélesen analóg 
szintivinnyogás. A ritmus persze korrektül a helyén van a lemez minden pontján, 
a kick, snare, hi hats sávok nem lettek csak úgy összezagyválva, kísérletezésnek, 
bátor újításnak viszont semmit nyomát nem lehet felfedezni. A B-oldal nyitó- 
ja, a Why Havent I Tried? szemrebbenés nélkül visszanyúl a pilot projektént 
startoló Front 242 minimál elektronikájához, sőt a No Comment időszakból is 
ránk ugranak szinte ugyanazok a hangok és effektek, ebből tudni, hogy itt a 
, tribute copycat" szakasz folytatása. Majdnem 6 percen keresztül ugyanazok a 
patternek ismétlődnek. A Light In Your Eye az első olyan tétel, ami jó EBM-es 
beütésű, némi tánchoz elég, lázadáshoz viszont édeskevés. Az Except The Grey 
Box alapja is egész jó lenne, de egy sokkal izmosabb, tisztán mechanikusabb 
vokállal csaphatna arcon, sajnos itt is abelenyavalygás a mikrofonba, ami a többi 
számban szinte változatlanul felvonultatva ki is üresíti az albumot, szegényes 
eszköztár, kevés mondanivaló, de bizonyára van az a hajnali tudatállapot, amikor 
valakinek épp erre van szüksége, úgy értem: agy-vegyileg. A végére került még 
a lassabb tempójú, visszhangugatós Simple Never Time, ez sem lett különö- 
sebben killer-track. A közel 41 percnyi materiál tehát nem bővelkedik fantáziá- 
ban, erősen homogenikus, egyenletes, pár kütyün összerakott lo-fi oldat csak, és 
némi rávinnyogás. Az albumborító kék papíron ronccsá xeroxolt virágcsokra az 
egykori kazettakultúra szép emlékét idézi, de ez kiadói attribútum, nem előadói. 

HEADSCAN: 
REGOGNIZER (2020) 


FESS Car1 


A montreáli Headscan duó 2000 és 2005 között a technoid hangulatával, 
erős technikai skill-jeivel, a perfekcionista lemezeivel, bombasztikus vizu- 
ális orgiáival megmenetfúrózta a cyberpunkra éhes lelkünket és retinán- 
kat. Aztán egy igen hosszúra nyújtott hiátus következett, és bár a Headscan 
aktív évei 1999 és 2010 közé tehetőek, új lemez valahogy csak nem szü- 
letett, sőt, a gyönyörűen kimunkált headscan.ca sem volt elérhető. Ugyan 
Christian Pomerleau kiváló munkát végzett az Aether Pilot zenei projektjé- 
vel, sőt, zenész kollégámmal konstatáltuk is, hogy ez simán lehetett volna 

a Headscan-kánon teljes értékű sorozata, azonban 2020-ig kellett várni rá 
valójában, hogy kapjunk valamit e brand alatt. Ez pedig nem más, mint a 
múlt leporolt kincseivel és a jövő csillogó ígéreteivel telepakolt padlástér. 


A Recognizer egy retrospektív gyűjtemény, 15/20 éves jubileumi kiadás (a 
Shaper and the Mechanist, valamint a Pattern Recognition albumok megje- 
lenési évfordulóiból), amely a Headscan 2003 és 2005 között készített felhasz- 
nált, más köntösben kiadott, vagy épp ellenkezőleg, ki nem adott darabjait tar- 
talmazza. Ez 24 track-et jelent, mindez kb. 53 percben. Ebből 12 felvétel sajnos 
2 perc alatti időtartamú örömködés, tehát kísérleti alapok, demók, vázlatok, 
szeletkék, nem teljes értékű, komplett felvételek. Ez viszont csöppet sem ront 
az albumon, habár a lejátszási idő hamar elröppen így, szinte észre se vesszük, 
és már az anyag felénél járunk. Ami megdöbbentő lehet ugyan az edzett hallgató 
számára, az az okulás mellett a nagy előnye is. Talált vegyes konzervként kap- 
juk meg azt a konzerválatlan, hamisítatlan Headscan futurista techno trance és 
electro industrial életérzést, amire jó másfél évtizede várunk epekedve. Azért 
a rajongóba (így belém is) nyilall, hogy , Ugyan már, miért nem lehetett ebből a 
sok szuper kaleidoszkópszerű darabkából egy vagy akár több rendes Headscan 
sorlemezt kirakózni az elmúlt évek során?" Jó, erre most nincs és nem is lesz 


igazán megfelelő válasz, de talán nem is ez az igazán érdekes, mert fő, hogy van. 


Mielőtt azonban rátérnénk a lemez hallgatási élményére, előbb ízekre kell szed- 
jük a teljes anyagot és a kapcsolódási pontokat is be kell azonosítani. Ez segíthet 
azoknak, akik esetleg nem foglalkoztak mostanáig a Headscan világszínvonalú, 
cinematografikus, precíz hangulatteremtő és high-tech zenei tájfestő világá- 
val, netán már elfelejtették azt. A Recognizer albumhoz mellékelt 55 oldalas, 
fantasztikus minőségű, információban, illusztrációban igen gazdag, valójában 
gyűjtői értékű kísérőkönyve szerint a lemezen található zenei ötletek, szkecs- 
csek, szeletkék, változatok a 2005-ös Pattern Recognition album 2 éves készí- 
tési ideje alatt keletkeztek. Ezek a darabok aztán vagy be lettek forgatva az al- 
bum teljes zenei koncepciójába valamilyen változatban, vagy azért maradtak ki, 
mert éppen nem illeszkedtek e prototípusok élei. Mindezek fényében a Pattern 
Recognition 2003 és 2005 közötti termékfejlesztési folyamatát egy teljesen új 
perspektívából láttatja, és ezt leginkább azok fogják érteni és értékelni, akik ala- 
posan ismerik ezt a remekművet és a kapcsolódó maxikat is. A Recognizer 6 
olyan eredeti vázlatfelvételt tartalmaz, amelyből végül azonos című szám került 
a Pattern Recognition lemez végső változatára. Ezekből egyedül a Dead Silver 

Sky az, amely teljes hosszúságú és remixkéntis simán rákerülhetett volna a ma- 
xijára, emellett a Permafrost a maga 2,5 percével, a többi rövidebb, átlagosan 
1 perces. A szerkesztési evolúció izgalmas állomásai: Antenna Manifold (Draft); 
Terra Incognita (Draft); Lolife (Draft); Carnal Knowledge (Draft); Permafrost 
(Draft); Dead Silver Sky (Draft). A gyűjteményen szerepelnek emellett komó- 
tosan építkező, lágy és nulla fok alatti ambient-tételek, amelyek egy önálló 
albumon is tökéletes levitációs élményt jelenthetnének, mint például a nyitó 
Border Control, és a záró Nightwatch, melyek szép audiomérnöki munkát su- 
gallóan keretes szerkezetbe zárják a többi alkotórészt, de jó példa erre a közbe- 
szúrt álomszerű IO Moon is, ráadásul tökéletesen illeszkedne a Dead Silver Sky 
maxi Metadata záródarabjával. Kiválóan táncolható, jó tempójú trance lett az 
Escape Velocity, az intelligens Oueen of Engines, a Last Outpost, vagy a Black 
Zero. Emellett vannak rajta olyan kakukktojások is, mint a Manifold, amely is- 
merősnek csenghet a Headscan művészeti szakértőinek. Egyfelől visszakacsint 
a Shaper-es időkre (lásd hasonlóság a Components c. számmal), másfelől az 
Antenna Manifold vocoderes, egysíkú vokálos változatában lelt márványszerű 
végső nyughelyére. Kilóg a sorból valamennyire a Wounds of the Soul, amely 
egy roppant érzelmes darab, de annyira szoftos és szép, hogy bármennyire is 
elektronikus és jól hangszerelt, egy életformákat érzékeny műszerekkel kuta- 
tó csoport tudományos jelentésébe sehogy sem passzol bele. Ettől még igazán 
gyönyörű felvétel, szinte úgy simogatja az ember lelkét, mint télen az első lehul- 
lott porhó. Remek választás volt a tört ütemeivel és kíméletlen metszéspontjai- 
val operáló Electrosmog, itt a gyengébb, elfojtott vokál lehetett talán a szanálás 
oka, pedig ez is egy igazán kedvelhető felvétel lenne, csak épp egy teljesen más 
projektben. Akik maguk is zenélnek, albumokat adnak ki, azok jól tudják ezt. Ha 
valami rendkívül becsülendő Claude Charnier és az énekes Christian Pomerleau 
munkájában, az a rendkívüli szintetizáló képesség ezzel az anyaggal. Vélhetően 
érezhették (és unhatták is) a nyomást, folyamatos nyaggatást több irányból. Ez- 
zel a példaértékű válogatáslemezzel most eleget tettek, és pontot is a végére. 
Új fejezet kezdődik, talán évek telnek el ismét, de a projekt egyértelműen reak- 
tiválva lett. Addig is itt van a Recognizer, ki lehet bekkelni némi időt vele, bár a 
iadvány elsősorban a hardcore rajongók számára képvisel értéket, időutazásra 
serkent, ugyanakkor végtelen számú réteget, neurális, kognitív és szemantikai 
apcsolatot, hártyavékony rétegeket, mélyelemzési és felfedezési lehetősége- 
et kínál a , mi lett volna, ha...?" teljesen felesleges kérdésére. Középtempóstól 
a pulzálóig, darabostól a teljesig, van ezen minden. Egyetlen fájdalom csak az, 
hogy bizonyos dolgok hirtelen és váratlanul maradnak abba. Ezen a lemezen is. 


É 

PORTION CONTROL: 
HEAD BURIED -- SEED EP1 - SEED EP2 (2020) 


ali 
yi 


FORTY EIGHT PURE ELECTRONICS 


hi 
14 


Másik zseniális visszatérőnk, a vérbeli veterán Portion Control, akik 2007- 
ben nálunk is felléptek a PeCSa-s FLA koncert előtt (akkor is épp visszatér- 
tek), viszont 8 , passzív" évnek kellett eltelnie a 2012-es Pure Form lemez 
kiadása után, már ha nem számítjuk az Unrest In The Grime kompiláció- 
jukat. Most egy erős sorlemezt kaptunk, a 2020 májusában kiadott Head 
Buried és a kapcsolódó SEED-sorozat őszi-téli darabjai tették várandóssá a 
Portion Control folytatást. A PC közben persze semmit sem változott, intel- 
ligens és nyers, önazonos. Öregedő lelazulásnak abszolút semmi jele. 

Annyira elfogult vagyok a Portion Control történetével, munkásságával, művé- 
szeti koncepciójával kapcsolatban, hogy valami nagy drámát gyanítottam a sok 
év hallgatás mögött. Akarod tudni, milyen egy eszelős rajongó? Figyelj, elmon- 
dom: havonta lefuttat egy Google-keresést random válogatott kereső-kifejezé- 
sekkel úgy, hogy közben gondosan elkerülje a diétás étrendeket, fogyókúrát, 
de bármi hírt szerezzen kedvenc zenekaráról. Amit a gép dobott: hébe-hóba 
YouTube-ra feltett élő fellépések az elmúlt évekből, ami végülis örömre adott 
okot, hisz legalább lehetett tudni, hogy még életben vannak, csak a honlapjukon 
nem változott közben semmi. Aztán egyszer csak a semmiből robbant be a hír a 
nem hivatalos PC facebook-csoportban, hogy kijött egy videó, aztán még egy, és 
nem kell tovább várni, néhány hét és itt egy teljesen új album! A digitális változat 
12 felvételt tartalmaz 48 percnyi tiszta elektronikával, míg ez a limitált CD válto- 
zatban kiegészítve a Telekinesis felvétellel 54 percnyi játékidővel ajándékozza 
meg a rajongót. Ez utóbbit el is kapkodták, így lett belőle még 50 darabos limitált 
kazetta-kiadás is, meg 6 számos mini album, vinylen. Bőség! 


Aki egy pörgős, izmozós PC-lemezt várt, annak a Head Buried kisebb csalódást 
jelenthet, mivel gyakori középtempójával ez talán az egyik legvontatottabb vo- 
nalvezetésű anyaguk. Ugyanakkor Dean Piavanni vokálja közben ugyanolyan 
dühös és energikus tud maradni, ami furcsamód fordított arányban áll az élet- 
korával. Minél inkább telnek az évek, annál kimunkáltabbá és lázadóbbá válik 
a hangja, ami ennek a projektnek kifejezetten előnyére szolgál. Nincs benne 
csöppnyi szépelgés sem! Ez akkor mutatja meg majd igazán azt a fajta electro- 
punkságot, amit ezek a veterán zenészek mindig is hitelesen tudtak képviselni, 
ha egy élő performansz keretében vizuállal a háttérben elénk kerül valamikor. A 
címadó Head Buried nyers és erős indít 


tású, a lüktető ütemeit a Claw and Scrape 
vontatottságával váltja alacsonyabb fokozatra. A Regime egy kellemesen pulzá- 
ló arpeggiált instrumentális track lett, a Regulation One kifejezetten küzdőtéri 
őrjöngésre lett kitalálva, mindkettő jól működik majd a parketten. A Degrade kí- 
sérletezése nem haladja meg az egyszerűség határait (itt kissé mintha unalomba 
fulladna a lemez), de attól még mert , tempótört", ugyanolyan tipikus PC-szám, 
amit ha hall valaki és ismeri is a duót, rögtön felismerné, hogy ez bizony a Portion 
Control. A lemezen helyet kapott hangulatfestési céllal 4 speciális instrumentá- 
lis felvétel, amelyek a Drop01, Drop02, valamint a két tételben egymás után ér- 
kező Drop0300a és DropO0300b, mindegyik az elegánsan, horzsolósra kikevert 
csillogásával és az elektronikával való merész kísérletezésével teszi változatossá 
az anyagot. Kicsit visszaköszön a Stansted, és a SLUG is, izgalmas hangminták 

buggyannak elő belőlük, sci-fikben, techno-horror filmekben is megállnák a he- 
yüket. Ilyet más bandák aligha készítenek, John Whybrew számára ez viszont 
alighanem szimpla harctéri rutingyakorlat, nem is lepődnék meg, ha egyszer egy 
film OST-jét a Portion Control szállítaná. A Rise Up a címével ellentétben nem 
fogja lerúgni a csillagokat az égről, viszont kimérten, de keményen bakancsban 
menetelős perceket jelent. A Ninth Child a lemez egyik legdühösebb alkotóele- 
me, , What ever happened in the land of plenty?" teszi fel a kérdést többször is, 
nehézilyenkor nem a beteljesült, Holy Brexit kritikájára gondolni. A lemez végére 
az instrumentális Cock egy rövid, ugyanakkor nyomatékos, nyers és karcos lezá- 
rást képez. A Head Buried egész jó lemez, bár nyilván nem ez a Portion Control 
egfényesebb, legsikerültebb csillaga az alkotói márványbulváron. Érződik rajta, 
hogy a beválogatott felvételek nem egy időben, hanem hosszú évek alatt formá- 
ódtak, úgy lettek összekockázva, és talán emiatt valahogy hiányzik az albumból 
az ív és a szív. Más szögből vizsgálva ez egy teljesen korrekt lemez, amely zeneileg 
abszolút sokoldalúságot és professzionális technikai tudást vonultat fel. Viszont 
: A 1 Vgmm z 5 hogy mi is tolja fel igazán 
be sző Bey Es sági w..b 4 a tetszés potméterét, ah- 
(álá hoz meg kell hallgatnunk a 


PORTION CONTROL ME 4-számos EP1-et a SEED- 


sorozatból. Ezen , ráadás" 
felvételek egy igen feszes, 
izgalmas félórát tesznek 
még hozzá az alaplemez- 
hez. A lendületes és fül- 
bemászó Telekinesis V2 
számmal indul, ami kár- 
pótlás lehet azoknak, akik 
a limitált CD-hez nem ju- 
tottak hozzá. A Crystal is 
egy jól táncolható, a korai 
PC-t idéző punkos dal, 7 
percen is túlnyúlik, néhol 
visszaveszi a tempót és ez jót tesz neki. Személyes kedvencem a Whiterose, 
valamiért egyből a Mr Robot sorozatot idézte fel bennem és emlékszem a meg- 
döbbenésre 0:29-nél, ahol egy búgó mély, belépő basszus majdnem leszedte az 
arcomat, annyira megborzongatott. Súlyos és vészjósló hangjaival, komor han- 
gulatával és gyáripari zajfutamaival tökéletes paráztatásra képes! 

Az instrumentális Martial lassabb üte- 
mekkel operál, monoton hidraulikus da- 
rabolása vastag zajfüggönybe bugyolál- 
va csúcsra járatja a feszültséget. 


"..oly sok látszólagos ellátás és 
a szolgáltatás sosincs ingyen, 
ti szenvedő képmutatók, 
hagyjatok már lélegezni!" 


Amikor Dean Piavanni előveszi kritikus történetmesélős, narratív hangját és 
nyomatékkal, sokat sejtető hangsúlyhordozással ábrázolja világunk és társa- 
dalmunk visszásságait finom, de csipkelődő stílusával, az a PC egyik különleges 
védjegye. Az ötszámos SEED EP2-ben ennek nyomaira szintén rá lehet bukkan- 
ni, mindjárt az indító Revealation (Kinyilatkoztatás) felvételben. Ráadásul olyan 
zengetős és mélyen karcos elektro-zajhullámot húzott alá John Whybrew, hogy 
ökölbe szorul az ember keze tőle, érezni a kontrollált dühöt minden egyes má- 
sodpercében, és a mindennapi egyensúlyozást is a társadalmi útvesztők, csap- 
dák és egyenlőtlenségek fojtogató sűrűségében. Direkt figyelmeztetés ez Dean 
végtelen alagútban elvesző visszhangjával együtt. A Gloat (Sóvárog) perzselő 
és bizsergető hangjai sejtelmes és lüktető nyers, néhol szaggatott morajlásba 
csomagolják korunk kiüresedés, elértéktelenedés miatti feszítő vágyakozását. 
A Seek (Keresni) visszafogottabb tempóval, ugyanolyan kritikus lázadással kuta- 
kodik az egykori boldogabb napok után, mikor a megkezdett harcoknak még volt 
egyértelmű kimenetele. A Realm (Birodalom) súlyos basszuslábakkal tapos bele 
a gyomorba, vérbeli 21. századi posztapokaliptikus mentális és fizikai zene ez az 
önmagukat még túlélőnek tartók számára. A bónusz Devour (Felfal) komótos 
instrumentális urbánus dzsungelharc, földre hulló fémtörmelékek és acélször- 
nyek közötti menetelés a mindent elemésztő sötétben. A Head Buried a SEED 
1-2 EP-vel együtt a Pure Form után 8 évvel kerek 100 percnyi, 21 minőségi 
indusztriál felvétellel ajándékozott meg bennünket 2020-ban, és ne felejtsük el 
azt sem, hogy mindez harcos veteránoktól igen combos teljesítmény, különösen 
annak fényében, hogy a mostani katalógusokban a bátor és serkentő, önhitele- 
sen feltüzelni képes zenékből igen erős lett a háztartási hiány. 

CROC SHOP: 
RESIST! (2020) 


NU 

A Crocodile Shop (később már csak Croc Shop) egy 1987-es alapítású berlini 
electro-industrial aggrotech EBM banda Mick Hale és R. A. Werner vezény- 
letével. Ők 2004-ben tűntek el (azt hittük: végleg) a radarról, a CROC SHOP. 
SEA (Self Extracting Archive) válogatásukkal akasztották szögre az eszköze- 
iket. 2020 egyik legnagyobb meglepetése volt, hogy egy brutálerős, kímélet- 
lenül őszinte és dühös új anyaggal tértek vissza, mindezt tették úgy, mintha 
el sem telt volna közben 18 (!) év. A Croc Shop mindent megőrzött és újra 
élesben kapjuk a megszokott hangokat, mintákat és a kőkemény kritikát! 


éz 
SS 


CROC 

Vessünk egy pillantást erre a gyönyörűen propagandisztikusra tervezett album- 
borítóra! A betegessé vált világunk és korunk minden elégedetlenségére, gro- 
teszkségére, zűrzavaraira vizuálisan egységes, univerzálisan mindenhol érthető 
választ kapunk: az ,elegünk van mindenből!" felkelés ökölbe szorított kezének 
látványát ugyan ki ne értené? Ki az, akiben nem megy fel a pumpa a dezinformá- 
ció, a totaliter hatalmak, az antidemokratikus, szélsebesen törvényeket hozó és 
torzra hajlítgató hatalmi mechanizmusoktól és megakorporációktól? Ha nyitott 
és kritikus szemmel jár-kel az ember, érteni fogja, hogy a Croc Shop visszaté- 
rő anyaga, a Resist! egy erre adott ekletáns válaszreakció, dekompresszálási, 
stresszlevezetési gyakorlat, ami ráadásul 9 számban el is fér. ,, The time to be 
silent has long passed!", ennél konkrétabb alcímmel aligha lehetne kifejezni, 
hogy a csendben tűrés ideje jócskán lejárt. Nem kell több, hisz alapból hozza 
a dühös, lázadó EBM elektronikát, processzált vokáljával és klasszikus analóg 
szintiszólamaival, vibráló frissességével, ami egyszerre tart a 90-es években 
hangzásilag, a jelenben pedig a fentebb írtak miatt. Az Empowered (melyhez 
egy igen technikás szöveges videó is készült) olyan meglepő pumpálással indít- 
ja a lemezt, hogy az embernek helyére kell tennie az állkapcsát, hozzábilincsel 
azonnal a rejtélyes beat machine-hoz. A Get Away tipikus C/S-track lett, a ki- 
mintázott beszédfoszlányok is a helyükön vannak. Az Escape is egy perfektül 
fojtogató knaller hit lett, talán egy erősebb vokállal még hatásosabb is lenne. 
A Pride azért lett jó, mert a nacionalista büszkeség terjesztése csak egy olcsó po- 
itikai trükk mindenhol, a médiábólinzertált beszédrészletek és a lebegős szinte- 
ikus hangrétes-lapok együttesen referálnak a társadalmi-politikai folyamatok- 
, amely több országban is egyszerre zajlik titkos receptek szerint. A Corruption 
annyira amerikás, pedig az alapok és a szövegek miatt is befeszül a hallgató nya- 
a tőle, holott ez is globális jelenség, minden nap találkozhatnánk vele az összes 
mainstream médiában (de ugye nem tesszük), korrupt elnökök és családjaik a 
szemünk előtt lopnak el mindent kéz a kézben a nagyvállalatokkal együtt, ökölbe 
szorul az ember keze tőle. A Courage igazi bátorságot sugalló himnusz lett, talán 
issé túl is lett vezérelve, azonban hézagmentesen illik a sorba. A címadó Resist! 
egy lassan hömpölygő kalamolásba szőtt manifesztó, a 7. helyre került, fékezve 
némileg az eddigi ökölrázást, de figyeljük meg a 2:11-nél belépő basszusfutamot, 
igazán önfegyelemre nevel, a végébe illesztett beszédrészlet is odateszi a pontot 
az üzenetre. Az Unwanted egyértelműen a lemez másik slágertrack-je, a C/S iga- 
zán taníthatná, hogy kell ilyen pulzusemelő zenei alapokat komponálni! Ebben is 
odacsap a beszédminta: , Donald Trump és a gyilkos Charles Manson is a nyelvet 
(meg a követőit) használta, hogy újabb követőket szerezzenek". 


4 

Egyperces lassított szőnyegszerű dark ambient lett a kifuttatása. A Here g At 
Home dallamos, széthajlítgatott énekkel érkező szám a romantikusabb vonalat 
képviseli és sugallja a ki- és visszavonulást, nagyjából mindenből, a négy fal közé 
húzódást, mint menekülési lehetőséget ebből a permanens és penetráns őrület- 
ből, mert a jövő bizony kivérzik és nem nagyon van más megoldás, mint azokkal 
együtt lenni, akik igazán számítanak nekünk, akik között maximális biztonságban 
és nyugalomban érezhetjük magunkat, már ha kívülről nem rondítanak bele. 


megjelentettek egy 30 (! felvételes 
válogatást a sokat sejtető The Rest in 
Pieces címmel. A korábbi sorlemezek- 
ből szemezgettek ki felvételeket, to- 
vábbá bizonyos számaik más előadók 
által átdolgozott verzióját, remixeit tar- 
talmazza. Szép múltidézés, ékes bizo- 
nyíték a C/S 1988-tól 2004-ig igazolt 
tehetségére, punk beállítottságára és 
arra, hogy ehhez mások miként képe- 
sek (vagy mernek) hozzányúlni. 


CROC  sHinopii visszatérés apropóján augusztusra 


, DONALD TRUMP ÉS A GYILKOS CHARLES MANSON IS 
A NYELVET (MEG A KÖVETŐIT) HASZNÁLTÁK, 
HOGY ÚJABB KÖVETŐKET SZEREZZENEK" 


A Croc Shop a 90-es évek egyik meghatározó, a mások által kijelölt irányvonalak- 
ra gyakorlatilag fittyet hányó elsővonalbeli ipari techno EBM zenekar, tele zajos 
munkákkal, akik képesek egyszerre fülbemászó melódiákat és reszelős-őrjön- 
gős, reverbált alapokat is letenni az asztalra, és bár a sokak által elutasított, vagy 
ávolságtartással kezelt rock imázs is beszüremkedik néha a zenéjükbe (vannak 
orai gitáralapú zenéik is), a visszatérő albumukkal alapvetően kijelölik a jövőbeli 
nyomvonalukat. Akik a 2020-2022-es turbulens időszakra, Zeitgeist-ra keresnek 
maguknak forradalmian aláfestő-alapozó zenéket, azoknak a Resist! melegen 
ajánlott, emellett érdemes átpörgetni első korszakukat is, attól is könnyedén be 
ehet ám gurulni. A C/S StarWars-os kontextusban kifejezve: az ellenállók zenéje. 


et 


HUN / INDUSTRIAL N TECH. ISSOL 25 


CABARET VOLTAIRE: 
SHADOWS OF THE FEAR (2020) 


CABARET VO 


Valaki írta párszor a Facebookon, hogy Stephen Mallinder nélkül a Cabaret 
Voltaire már nem az igazi. A mostanra Richard H. Kirk kapitányra fogyatko- 
zott, mérföldkőnek, sok későbbi zenekar számára meghatározó inspiráció- 
nak számító CV visszatérése a Shadow of Fear anyaggal 26 év után követ- 
kezett be. De mit is tud mondani a Cabaret Voltaire egyetlen taggal ennyi 
kimaradt év után? Ugyanott folytatódik? Új képletekkel áll elő? Módosít az 
eszköztáron vagy éppen ellenkezőleg? Konzerválja? Lássuk, milyen is a fé- 
lelem árnyéka. Nem lesz egy egyszerű menet, nekem sem volt az, bevallom. 

Én bizony nem féltem közben, a félelem árnyékának még a közelébe sem értem. 
Ha volt is bennem para, az leginkább arra vonatkozott, hogy ez a lemez a kurrens 
uralkodó korhangulat mellé fog-e lőni, és ha igen, akkor nagyjából mennyire. Eb- 
ben azért nem tévedtem nagyot és teljesen. Az egész anyag, mind technikailag, 
mind számcímek esetében inkoherens, múltban ragadt, sokszor eljátszott esz- 
özöket és fogásokat mutat be, de nem ez a legfőbb hátránya, hanem a valóság- 
agadás és a célcsoport, perszonalizáció darabos, elnagyolt kidolgozatlansága. 
Ha nem tudod elképzelni a célközönségedet, nehezen tudod belőni, hogy kinek 
milyen üzeneteket közvetíts és ha a zenére mint kódra tekintünk (márpedig a CV 
esetében miért ne tennénk?), akkor ez is az értelmezés fontos alkotórésze kelle- 
ne legyen. Amennyiben ettől eltekintünk, ez az album nem rossz, mondhatnánk 
időtlennek, egyenes ági folytatása a CV katalógusnak. Ha ebből kiragadjuk, akkor 
rengeteg a versenytársa, fakó, monoton ismételgetett hangjaival nem épül be 
eléggé a hallgató agyi mintázatába. Gyorsan, kapkodva összetákolt electro-jazz 
emeznek hat, bár fantáziadúsnak gondolt, viszont fantáziátlan számcímekkel, 
nagyjából 60 eltékozolt percet jelent. Ha másfelől közelítünk a tesztalanyhoz, 
akkor ez bizony egy tisztességgel és szolgai hűséggel összehegesztett CV-anyag 
utazós álmos délutánokhoz, vasárnap esti elszendergésekhez alkalmas háttér- 
zene. Csinálhatsz közben bármit, tutira nem fog kizökkenteni, esetleg, ha még 
néha oda is tudsz figyelni, akkor vesz neked egy menetjegyet, kicsit megutaztat, 
de nincs több benne, nincs hype, nincs innovációs erőfeszítés. Szolgai másolás, 
ezt akkoris felismered, ha nincs mega teljes CV diszkográfia a fejedben, mivel az 
alkalmazott mintái, szerkesztési elvei, elnyújtottsága már mondhatni genetikai 
örökség, és itt ismét felmerül a nagy kérdés, hogy ennek mi a célja? Gyönyör- 
ödtetés? Emlékeztető oltás? Nosztalgia? A lemez első negyede úgy szaladt el, 
hogy semmit sem éreztem közben. Ha az elején nem kap el valami hév, akkor 
nem sokra számítok utána és itt pont ez történt. Erősen felvisszhangosított, el- 
mélyített minták, pszichedelikus mellékvágányok, amin várakozni, szimplán el- 
mélyedni lehet csak. Néha oldalról bekacsint a múlt hulláma, a Dopplereffekt 
bár az legalább ritmusában fentebb tekerte a potmétert), viszont a Papa Nine 
Zero Delta United már tartalmaz valami agybamászó mintázatot, ami kicsit be- 
szivárog a vizenyős rétegek alá, mondhatni meg is tapad. Az Universal Energy 
10 perce eláraszt az avas hagymaszaggal este 9 előtt, a Vasto igazi pesztóízt ad, 
nagyjából mindig ugyanolyan. A Whats Goin" On, itt jönnek elő az improvizatív 
jazz hozzáadott értékei, egy elvont bárba képzelem magam, villódzó felületek 
és hátradőlés a műbőr karmazsinvörös fotelben, vigyorgás, felidézés, hogy ezt a 
Cabaret Voltaire is csinálhatta volna. Nem féltem egy percig sem. Utaztam csak. 


fa 

PLANETDAMAGE: 
RELAPSE PROTOCOL (2020) 

Jó munkához idő kell. Szerencsére évek óta kapjuk Planetdamage (Bari 
Máriusz) zenei projektjének áthuzalozott logikai darabjait, így az EP-k után 
most végre itt van egyben az epekedve várt debütáló lemez. A Relapse 
Protocol egy ízig-vérig electro-cyberpunk anyag 11 high-concept felvétellel, 
ráadásul bámulatos minőségben és sűrűn szőtt textúrákkal felvonultatva. 
Abszolút a 2020-as év legmagasabb prioritású lemeze és megkockáztatom, 
Magyarországon eddig még soha senki nem tett le ilyesmit a hazai jól ismert, 
disznózsíros, szurkosvászonnal bevont, billegő konyhaasztalra. 


HUN / INDUSTRIAL N TECH ISSOL 


Piszkosul szerencsés vagyok, mert hallhattam a nyár folyamán a keverés előtti 
és utáni állapotot egyben, vágatlanul. Már akkor azonnal egyértelmű volt, hogy 
az év legerősebb megjelenése lesz, az arcomra szegezte a basszust és az üte- 
meket, teljesen mindegy, hogy a munkahelyen fülessel, az autópályán kocsiban, 
vagy vasárnap este a létfenntartó kádamban fetrengve hallgattam. Egyszerre 
csak azon kaptam magam, hogy a kezem hirtelen a levegőbe lendül és beleüvöl- 
töm a semmibe, hogy , what about the rest?" meg , not even in Europe!" 


A tucatszámra kitolt, szépelgő szinti- és futurepop között furakodva, sok-sok 
utómunkával, a Fekete Zajon élőben, közönségteszteléssel, kisebb-nagyobb 
csiszolgatásokkal itt van nekünk egy igen dühös és elégedetlen Planetdamage 
album, amely a maga vörös-fekete-szürkébe oltott, magas felbontású szuper- 
szonikus világával, intelligensen összetett szövegeivel lázad a kinti deformált 
világunk összes kortünetével szemben. A jelen hörgő pofájába belenyomja a 
reflektort, hogy lássuk mi is, mi nem lett abból, amit valójában vártunk: nyakig 
vagyunk az elnyomásban, tömegmanipulációban, a megfigyelés csak hétköz- 
napi szokásos biznisz, a közösségi média és az emberek technológiával szem- 
beni tehetetlensége pedig egyre rosszabb irányokat vesz. Az ipari, technoid és 
breakbeat hatások és vektorok között érlelt lemez mindezeknek a sűrítménye, 
és mint jelenanalizáló mű, csöppet sem túlzó lenyomatot is képez egyben. Ez 
akár önmagában szomorú is lehetne, de nem az, mivel azt jelzi, hogy léteznek 
speciális megküzdési technikák és stratégiák. Például zeneileg. 


"AZ ALBUM EGY DÜHÖS EMLÉKEZTETŐJE 2020-NAK: ARRÓL, HOGY 
HOL VAGYUNK ÉS HOGY HOL NEM KELLENE LENNÜNK EGYÁLTALÁN." 


Mikor először hallottam a Relapse Protocol-t, elsőre azt gondoltam, hogy nem is 
jó fájlt kaptam, mert az intrója szoftos pelenka volt, inkább tűnt valami klasszikus 
romantikus felvezetésnek, de nem kellett sokat várnom, hogy belendüljön a gé- 
pezet. Ez például tökéletes analógia arra, hogy a jövőt többnyire kényelmesnek 
és viszonylag nyugodtnak képzeltük (persze nem mindenki), elvártuk, hogy tech- 
nológiailag nyalják majd ki a fenekünk is, és a kisujjunkat se kell kinyújtanunk 
többet (sehová sem) és elég lesz csak a rating, meg a véleményünk kinyilat- 
koztatása. Ehhez képest, hűvös szikék vágnak bele a mellkasunkba, így kétszer, 
sőt, sokszor át kell gondolnunk azokat a metaforákat, amelyeket PD elénk tár. 

A lekódoltság, elfojtottság olyan szintjeit tapasztaljuk meg, hogy egyszerű halan- 
dók számára valóban nehezen megfejthető ennek a lemeznek a szövete, és épp 
ebben rejlik a nagysága is technikai zsenialitása mellett. Saját hangján, de tor- 
zítva, mégis egyenesen és őszintén, képekben beszéli el mindazt a szorongást, 
értetlenséget, amelyek mindennapjaink erősáramú villanypásztorait jelentik. 
Erre csak kevesen képesek, egyensúlyt tartani, nem feladni, kockáról-kockára 
építkezni, közben valahogy önazonosnak is maradni. Feltüzelni, féken is tartani 
egyszerre. Nem tudom, próbáltad-e már, feszengtél-e közben? 


"BUT IF I BLAME THOSE ON TOP 
TVE GOTTA MARK THAT COUNTRY RED" 


A lemez 40 perce így folyik végig egy közös hullámmá. Trükkösen egybe lett 
everve az egész anyag, ráadásul néha óvatlan track-vágási pontokkal, ami a 
streaming világára brutálisan átszoktatott fiatalságnak elég bizarr élmény lehet, 
mert nem lehetséges darabonként a buszon rázkódva playlistről élvezni, így vagy 
egyben szereted, vagy el vagy veszve, mint a fizud a hónap végén, ezt nem árt tud- 
ni. Ebben a PD pedig nem is siet a hallgató segítségére, mivel a a 11 , track"-ből 
10 ugyanazon a durván processzált hangon szólal meg, tempóban is szűk bázis- 
mezőn mozog, így félelmetesen egybefolyik az egész, észre se veszed, hol és mi- 
or folyik át a Relapse Protocol egy másik, következő, cudar témára. A szövegek 
segíthetnek csak, ha olvasod közben, de ilyet - feltételezem - elborzasztóan keve- 
sen csinálnak már. Tehát a konklúzió: tudatosan szembemegy minden marketing- 
áradattal, kb. magasról tesz rá, hogy mi a trend, mit vesznek meg sokan, vastag 
fekete és vörös, büdös alkoholos filccel rajzolja fel a zsíros-izzadt homlokodra, 
hogy , hülye vagyok, de majd valamikor felébredek én is", és mindezt észre se 
veszed, mert félvállra fektet, miközben az ujjaid még a kontrolleren és a Netflix- 
előfizetéseden, vagy az aláírásgyűjtő íven van éppen, és én kérek elnézést, de 
jobban teszed, ha felrázod magad, mert tényleg ilyen vagy. Ha mégsem, akkor 
bizonyítsd be, gondolkozz kritikusan, lázadj stílusosan, higgadtan, de határozot- 
tan, engem ez az album pont erre nevel és le is borulok előtte. Mert nem kánon. 


Hanem bizony egyéni út, saját hang. Még akkoris, ha végtelen differenciaegyen- 
leteken szörfözve, nemzetközi (BPM-re kalkulált) képleteket elemeztet, háztáji 
AI-rendszerével, kontroll-csoporttal, de akkor sem egy könnyen implantálható 
anyag, ha nem vagy fogékony rá. Ha viszont igen, akkor minden egyes hallgatás- 
kor elő tudod kaparászni a rojtosra használt kéz- és lábkörmeiddel az újabb és 

elrettentőbb rétegeket belőle, majd egyszer csak rádöbbensz, hogy , te 64-bites 
atyaúristen, ez meg az is benne van!" Felületes, skippelős zenehallgatók most 
inkább balra el. Lyukas motozókesztyűvel forgatva az anyagot sem lehetne olyan 
fogást találni rajta, amivel vitatkozni lehetne. Ha valami talán picit zavar benne 
az egybemixelés reneszánszát nekem is újra kellett szoknom), az a végére for- 
rasztott Scraps. Merthogy az teljesen más vokálkódolást használ, inkább skinny 
puppy-s, mint PD-s, amit a lemez 9796-ban alkalmaz. Érezhetően máskor szü- 
etett, mintha hozzá lenne csapva, kilóg a sorból, lehet tudatos, lehet más (tech- 
nikai) oka, de az utolsó 4 perc 17 másodperc mintha egy teljesen más zenekar, 
vagy egy idegen projekt lenne. Az alapja stimmel, csak a hangja üt el teljesen, ezt 


azonnal észrevenni, mert lehoz a mély, dühös érzelmi alapállapotról, beránt va- 
ami egészen más vákuumba, sőt, fel is ébreszt a kómából; ,... initiate shutdown". 


Az Intro (Tensor) miatti megdöbbenésemet már említettem, a továbbiakban 
garantáltan nem azt kapod. A Color That Land Red (Faster) egy erősen politi- 
akritikai protest darab, bámulatos, kikristályosított ellentéteket tár fel hihetet- 
en bátorsággal, tehát nagyon erős és bevállalós indítás. A Kompromat (Frailty 
Metrics) leránt egy hűvösebb, lassabb gondolkodási módba, még akár azt is le- 
hetne mondani, hogy jólesik. Csak kis halak vagyunk, mi emberek, beragadva a 
nagyok hálójába, inkább kétszer mérjünk és egyszer vágjunk, és ne fordítva (mint 
mostanában történik velünk napjában százszor), ráadásul elis hisszük, be is vesz- 
szük - kanyar nélkül. A jóléti állam (inkább kontinensek) hamis ígéretével kacér- 
odó politikai és hatalmi játékok, az , a/b tested sandbox fuckery" odacsapja a 
slájmot az arcunkba a So Is Europe (Dexedrine) számmal. A Dexedrine amúgy a 

kereskedelmi neve az amfetaminnak, ADHD-kezelésére is alkalmazzák, ha pedig 
Európát akarjuk vizsgálni, ennek a kontextusában könnyen felismerhető a bipo- 
láris, mániás-depresszív, figyelemzavaros személyiségkép, az abszolút mindent 
egyszerre erőltetés, közben semmire oda nem figyelés zavaró, disszonáns vegyi 
bug-ja, ahogy az összes tagállam esetében és a társadalomban az egyének szint- 
jén nagyjából ugyanúgy. Pattern Recognition és szolgalelkű mintakövetés van a 
Világban, ez pedig kétségbeejtően tetten is érhető, akár odafigyelsz rá odakint, 
akár nem. Egy rakás beteg személyiség vezet meg hatalmas cirkusszal körítve tö- 
megeket intézményesített formában, félrebeszélő sajtónyilatkozatokkal, amiket a 
média persze kötelezően és mechanikusan minden csatornán ismételget akkoris, 
ha a sokadik vonalbeli megmondóemberek buta nyilatkozatáról van szó, mindegy 
hol élsz, a háztetőn, fegyverrel a kezedben, magas felbontású konzumvalóság- 
ban vagy alacsony rezgésszinten, Hi Rez Lo Life (Mk2) - az eredmény nagyjából 
ugyanaz. A Freeport egyszerre 
juttatja eszünkbe a legutóbbi 
Christopher Nolan sokat vita- 
tott Tenet c. filmjét, a rejtett va- 
óságokat, a Bahama-szigetek 
menedékét, a Magyarországnál 
hétszer kisebb területű sziget- 
csoportot, melynek mindennap- 
jait ugyanúgy csak képeslapokról ismerjük, ahogy azt is, mi történik a közvetlen 
szomszédunkban, fekete helikopterek szállnak le napjában sokszor, de mindez 
kit érdekel? Firewalls (Shortcut), elzárkózunk mindentől, a saját harci dobjainkat 
ismerjük és szeretjük csak, a saját szekértáborunk ordítozó törzsi hangjait, ebből 
2 perc is elég, megvan a minta, püföljök mi magunk is, egyre elszántabban, gör- 
csösen lehunyt szemekkel, csúcstechnológiával a hálószobában, de tovább, vár- 
va egy újabb megváltó jelre! The Mark (Mk3) megis hozza ezt, a toll vastagon fog, 
, guestion authority", de ezt ki fogja felfogni, érteni ebben a mélyaltatásban, mi- 
kor szigorú, görcsös, autoriter kezek tapasztják az arcunkra az altatógázt? Regret 
Gunner, ezt egy 89 ezer eurós, import, álcamintás, hangszigetelt Humvee-ban 
szeretném újra meghallgatni, miközben nyersanyag és élelem után cirkálun 
majd a zörgősre száradt Dél-Alföldön, és a meg nem épült öntözőrendszerek ár- 
kaiban az , akkori" kormányzati propaganda szórólapjaival töröljük ki a fenekün 
a rövid megállási szünetekben. A Vex (Mk2) már beépült, konstans cucc, sokszor, 
többféle formában hallott, az átvezetése abszolút perfekcionista és varratmentes. 

. , ÚGY TŰNIK, HOGY HIRDETÉSBLOKKOLÓT HASZNÁL 
ÚGY TŰNIK, HOGY HIRDETÉSBLOKKOLÓT HASZNÁLUNK 
SZERVERE JELENLEG NEM ELÉRHETŐ 
A GONDOLKODÁSMÓDOD JELENLEG NEM ELÉRHETŐ 
A NEMZETED JELENLEG NEM ELÉRHETŐ 
A TÁRSADALOM JELENLEG NEM ELÉRHETŐ — 
EZ AZ EGÉSZ BOLYGÓ JELENLEG NEM ELÉRHETŐ 
A JÓZAN ÉSZ JELENLEG 404" 


A végére pedig az odasziloplasztozott Scraps (Breakbeat Album Version), 
nos, elkezdted végre jobban érezni magad? Nem? Akkor ott van neked a sok 
ezer tv-, rádió- és online hírportál-csatorna, mindegyik instans megváltást kí- 
nál, csak nehogy odafigyelj, tapsolj a másodpercenként gennyesre izguló algo- 
ritmusoknak, a csodásnak ígérkező jövőnek, a politikai think-tank-ek ízes gu- 
micsontjainak, tegyél magad is rá egy lapáttal, fejezd ki a véleményed minden 
ehetséges módon, de egyet ne felejts el: hagyj fel a gondolkodással, engedj el 
minden kétséget, borulj le az életmód-sport-celeb-bulvár zsoltárainak hallatán 
és rendületlenül bízz benne, hogy végén minden nagyon-nagyon rendben lesz. 
A Relapse Protocol (magyarul: Visszaesés Protokoll) csak eltántorítana ettől, ezért 
nagyon óvatosan hallgasd, mert a végén még letérsz az útról és odafent ettől na- 
gyon dühösek szoktak ám lenni, én szóltam. Amennyiben eddig eljutottál az ol- 
vasásban, szeretnék még néhány méltatást megosztani. Ötvözi a Headscan, FLA 
és Haujobb legfinomabb zenei falatait, kiforrott, igényes produkciót kapunk vele. 
Damage semmit sem bíz a véletlenre, rengeteg melója fekszik ebben, szövegileg, 
zeneileg, technikailag, mindez brilliáns kvadránssá áll össze, melynek a negyedik 
szögén osztozik az album artwork-jén, és a kísérővideón Besenczi Richárd, aki- 
nek ismét fantasztikus képességeiről szerezhetünk bizonyságot. Készített videót, 
albumborítót, és most is borzasztóan érzi az egyensúlyt. Kézjegye ott van több 
PD-munkán, biztos kézzel kapta el ismét a lényeget, világszínvonalú, eye-catcher 
munkái alátámasztják a teljes projektet. A másik osztozó, a Killing Joke-ból és az 
Implant-bólis ismert Reza Udhin az album mastering munkáit látta el igen magas 
fokon (ezt tesztelhettem is). Mélyek, magasak, közép, minden a helyén, mindegy, 
hogy min hallgatod, csempézett helységben fröccsöntött bluetooth vackon vagy 
álló hangfalakon, akkor is le fog nyűgözni. A Relapse Protokol az egyik legjobb 
dolog, ami idehaza történt minden érthetetlen fordulat ellenére. Ha ezt túlzásnak 
érzed, az is rendben van, de hallgasd meg újra és újra, aztán... gondold át újra! 

EINSTÜRZENDE NEUBAUTEN: 
ALLES IN ALLEM (2020) 


Blixa Bargeld és a 40 éves múlttal büszkélkedő Einstürzende Neubauten s0- 
sem volt az az egyszerűen megfogható kategória, saját zsánerüket gyúrták 
cserélődő és atomstabil fix tagokkal, féktelen kísérletezéssel. Azért van itt 
helye ebben a magazinban mégis, mivel a német kísérleti avantgard elekt- 
ronikus zene ikonja a globális hangtérképen és ráadásul 12 év szünet után, 
2019 januárjában Bargeld épp Hongkongból visszafelé tartott, fetrengett a 
jetlag miatt és akkor beugrott: ,,Kell csináljak még egy Neubauten-lemezt!" 


HUN / INDUSTRIAL N TECH ISSOL 


Általában a négy évtizede működő zenekarok és énekesek esetében is termé- 
szetesnek mondható, hogy a fordulatos stílusváltásokkal rajongókat veszítenek, 
miközben nyernek is. Mindenki öregszik ugyanis, vagy ugyanazt akarja folyamato- 
san, vagy a kor előrehaladtával (és nyitottsággal) meg tud békélni az újításokkal. 
A Neubauten is épp ilyen megosztó jelenség már kezdettől fogva, míg egyesek 
sosem tudják megszokni, fanyalogva dobják félre, addig mások lelkes és hű köve- 
tőjévé válnak, bármit is püföljön össze fémhulladékokon ez a maroknyi férfi. Mert- 
hogy az Einstürzende Neubauten a 20. és 21. század maszkulin fémballadistája, 
nyelvi-költészeti bravúrjai és hanguniverzuma mélyen gyökerezik a 2. világhábo- 
rú utáni német dalszerzők történeteiben éppúgy, mint a teuton Krautrock és a 
mozgalmista, akcióművészeti post-punk hajszálrepedéseiben. Frissen felhúzott 
panelházak illesztékei vagy világháborús romkupacok között táncol, hajlong, za- 
jong, mindegy, mert mindenben képes burjánzani és zajvirágokat bimbóztatni. 
A Neubautent vagy érti és kedveli valaki (lásd Henry Rollins punk-rock énekest, 
akinek a jobb vállára egy EN logó van tetoválva a tisztelet jeléül) vagy nem, közép- 
út aligha akad, én eddig legalábbis még nem találkoztam vele. 


Az Alles in Allem (magyarul: Minden Mindenben) közösségi finanszírozott deluxe- 
iadás, extra felvételekkel, kísérőkönyvvel, nem hosszú évek aprólékos munká- 
ataiból született, hanem mondhatni spontán. Az alkotási folyamatról érdemes 
tudni, hogy a Neubautennél sosem lehet kiszámítani, hogy mit és hol vesznek 
fel, nincs fix stúdiójuk, ezúttal is egy brandenburgi, lengyel határ közelében lévő 
roncstelepre kéredzkedtek be, hogy mindenféle fémhulladékot használjanak fel 
a ritmusok, zajok felvételeihez. Bargeld panaszkodott is kicsit miatta, hogy ma- 
napság biztonsági és balesetveszélyességi okok miatt már nagyon nehéz fémhul- 
adék-átvevő helyekre bejutni , zenélni", szabad bóklászásra, gyűjtögetésre nincs 
márlehet ogatási engedély is abszolút kizárva. 


6 § 


tőség, művészeti (perfomer) célú lá 


Az Alles in Allem egy minden ízében gyönyörűen búgó, kétséget kizáró módon 
mély és tökéletes audiofil élményt kínáló, ezer szálon Berlinhez, helyszínekhez, 
egyéni és közösségi történetekhez bilincselt és magas fényezettséggel, nyugodt- 
sággal jellemezhető lemez. Jóformán dühös csapkodásoktól mentes, ám ez egy 
depresszív karanténos időszakban mégakárjótis tesz az ember lelkének. Vannak 
ilyen idők, amikor épp ez kell, lassan és egyenletesen fermentált apróbb fémcsör- 
gés, komótos bádoglemez rázogatás. A lemez tele van szebbnél szebb fényesre 
polírozott és rögzített hangmintával, így ha valaki a metaforikus német szövegek- 
ből egy kukkot sem ért, akkor is élvezhető audioélményt kínál a füleket edzeni kí- 

vánó hallgatójának. Fejhallgatóval egyben, többször meghallgatva kissé zavarba 
hozza az embert (amúgy melyik Neubauten anyag nem?), mert teátrális, mint egy 
rádiós hangjáték, egy színpadi mű, egy zeneileg illusztrált hangoskönyv, egy fel- 
nőtteknek szóló meselemez egyben, ezúttal az atonális elemeket félretéve. Csen- 
gő-bongó, egyenletes, ott hangos, ahol kell, és ott halk, ahol kell, így fog kézen és 
vezet át egy olyan melegséget árasztó hang-kozmoszon, ahol nem jártunk még. 


A nyitó Ten Grand Goldie egy groteszk, elvont családi ballada képeit idézi, mely- 
ben aligha lehet tudni, hogy valódi vagy kitalált családtagokról, szereplőkről, vagy 
egy egész országról van-e szó (kiszólás a szövegben: Kapit sa patalim -— Ez az én 
országom), jön itt vendégségbe az egész Törő család: Kitörő, Betörő, Úttörő és a 
többiek, csattogó ollók, alulról néznek be csak egy kicsit. Az Am Landwehrkanal 
egy komótos, harmónikás sanzon, amely kiválóan énekelhető lehet enyhén spic- 
ces német közösségben, a történelmi mélységekbe és az elmúlásba egyaránt be- 
lecsúsztat. A Möbliertes Lied egy szép, lassú, vonalvezetésű asszociációs játék, 
renovációs projekt, melyben egy dal egyben lakás is, amit hangokkal jól be lehet 
rendezni. A Zivilisatorisches Missgeschick egy bámulatos és vészjósló motorfel- 
bőgéssel indul, hogy megágyazzon a lassú filozófiai gondolatoknak, az elmúlás 
és a több-kevesebb hátrahagyott dolgainknak, amelyek a kietlen csendből visíta- 
nak időnként elő, miközben élőhalottként rádöbbenünk zombilétünkre, hogy már 
régóta nem is élünk itt, legfeljebb csak úgy vagyunk, már ha ez igaz egyáltalán. 
A Taschen egy érdekes kísérlet, a megzenésített vers egy újabb extrém szépen, 
melankólikusan megformált példája, benne csilingelő felismerésekkel: 


, KÖZÖTTÜNK ÉS KÖZTED 
A HULLÁM HATALMASAT GÖRDÜL 
EGY FALÁNK SZÖRNYETEG" 


Mint ahogy a táskánkban, úgy nem kutatunk már a vágyaink között, az egymástól 
elszakítottság és távolság egyre nagyobb méreteket ölt, csupán várunk és várunk. 
A Seven Screws (7 csavar) habár a címe angol, a szövege viszont német-angol 
keverék, egy melankólia és vidámság között, az elmúláson, öregségen meren- 
gő szám. Az Alles in Allem címadó dal lassú féken tartott himnusza a leköszö- 
nésnek, önelemzésnek, ahogy a folytatásban a Ganzer Damm is, mint történel- 
mi és univerzumi visszaemlékezés Berlin 30-as éveinek végén épült részéhez, 
amelyet Ausztria elcsatolása okán nevezték el Graz-i Gátnak. Az ottani olcsón 

és egyszerűre épített néplakásoktól a schönebergi autópálya csatlakozásig tartó 
zónája tele van a náci időszak sötét történeteivel. Súlyos visszaemlékezés ez a 
szám, abszurd álmok és valóság keveréke, a gáztűzhellyel elkövetett öngyilkos- 
ság hatalmas lyukat üt a lakóház homlokzatán, közben a lelkünkön is. A Wedding 
lassan hömpölygő refrénfolyamának sincs köze vidám dolgokhoz, nem esküvői 
nászinduló, hanem Berlin egykor gazdag pezsgésű multikulturális negyedének 
zenei megörökítése, amely mostanra a német főváros legszegényebb, etnikailag 
legösszetettebb posztmodernül modernista negyedévé vált, tegyük hozzá: a leg- 
nagyobb munkanélküliségi rátával és a szegénységi küszöb alatt kúszással. Ez a 
szám lehetne a 7he Killing Joke anti-Ghost of Ladbroke Grove-ja, testvérdala is 
akár. A Tempelhof egy szép, romantikus történetmesélő és hangulatfestő darab, 
és ezzel itt az alaplemez tulajdonképpen véget is ér. A ráadásban az alternatív 
verziók és bónuszfelvételek kaptak helyet, a táncművészetileg izgalmas Si Takka 
Lumi, a bohókásan mesés Zuckerstimme, a Wedding Dress (First Vocal), a fur- 
csa puttyogással operáló La Guillotine de Magritte, és egy rövid kísérleti vázlat, a 
Count into Existence. Emellett a Grazer Damm (Version mit Streichern) kapott 
egy vonós köntöst, a Zivilisatorisches Missgeschick (Coda Version) pedig egy 
enyhén felzajosított változatban is meghallgatható. 


A Neubauten közel sem az a tipikus útvonalakon haladó avantgárd zajzenekar, Így 
a mostani lemezük lazán kapcsolódik a teljes katalógus-sorozatba. Hallgatójától 
mindenképpen nagyfokú rugalmasságot és nyitottságot igényel, nem könnyen 
adja meg magát. Aki képes párszor nekifutni, vagy figyelmesen többször végig- 
hallgatni, netán az őszi elmúlásos hangulatához keres megfelelő, nem ipari mé- 
retben előrecsomagolt, mégis izgalmas hangkísérletekkel, keveréssel tálalt zenei 
anyagot, az egy csodálatra méltó, elsővonalbeli, lélekpengetős és mégsem öreg- 
uras utazást kaphat ajándékba. Ha háromszögelni szeretnénk hasonszőrű, egyéni 
utakat kereső kortárs formációk között, akkor az egyik sarokban ott uralkodik a 
fennséges és megismételhetetlen Test Dept, a másik sarokból elmozdíthatatlanu 
termel a Laibach, a harmadik szögben pedig roncstelepi szétbombázott kupacok- 
ból áraszt felbecsülhetetlenül művészi és intellektuálisan igényes zenei anyagot 
az Einstürzende Neubauten a maga őszinte és önkritikus németségével. Az Alles 
in Allem semmiképpen nem ajánlott azoknak, akik valami monoton, csapkodós 
EBM-et akarnak, viszont szinte kötelező azok számára, akik szeretnek mindenféle 
audio-akusztikai játékosságban elmerülni és közben mély, metaforikus történe- 
tekkel is kapcsolatba kerülni. Ők igényesen kimunkált, poetikus művet kapnak. 

JULIA BONDAR: 
INDUSTRIAL SYMPHONY (2020) 


Julia Bondar ukrán előadóművésszel, dalszerzővel kifejezetten jó lenne egy- 
szer összefutni Barcelonában, ahol él. Hát még, ha megis invitálna magához 
az otthonába, hogy bemutassa az eszközeit! Bámulatosan összedrótozott 
analóg, digitális, moduláris szintetizátorai (főhelyen az Endorphin.es), hang- 
szerparkja (és persze a lábai) előtt le lehetne borulni. Ő ugyanis olyan 7-szá- 
mos albumot adott ki, hogy a nevét innentől jegyezni kell, tevékenységeit 
pedig fokozott figyelemmel követni. Hangtérképei, ritmusai, kreatív sokolda- 
lúsága, nördsége miatt nemzetközi szinten is magasan, előkelő helyen áll. 

Deep techno, deep house, industrial, ezen stílusok összevegyítéséből készült az 
Industrial Symphony, melynek hangstruktúrái, képletei egy modernista köntösű 
produkcióban összpontosulnak. Az ipari szimfónia talán megtévesztő elnevezés 
lehet az (egyébként már harmadik) albumának, mivel könnyen eszünkbe juthat 
David Lynch Angelo Badalamentivel és Julee Cruise-zal közösen készített 1990- 
es avantgard filmes zenés játéka, az Industrial Symphony No. 1: The Dream of 
the Brokenhearted. Ez azonban egészen más tőről fakad. Felismerni benne egy 
csipetnyi Terence Fixmert, FSOL-t, Leftfield-et és Brian Eno-t is. A lemeznek 
azért ez lett a címe mégis, mivel Julia Bondar sok gyakorlással és eszközeinek 
stabil finombeállításaival elérte azt, hogy különösebb nehézség nélkül 9896- 
és akár élőben színpadon is, így a névadás ezt a komplett zenekari teljesítményt 
is takarja. A Strength in Softness mintha elhangolt szirénával figyelmeztetne, a 
Fire mélyen karcoló lüktetésével, hanghullám tekergetésével varázsol el, a Nero 
Bellum szexi vokálja pedig konkrétan ASMR-trigger az erre érzékeny fülűeknek. 
Az átúsztatott lebegős Running With the Wolves-ban a monotóniát feloldja né- 
hány zizegős-ciccegős betéttel. A Power of Presence iszonyú nagyot szólna egy 
elhagyott gyárcsarnokban is, sejtelmes és térben kiszélesített hangzása okán 
gondolhatnánk, hogy ott is vette fel, pedig nem. A jelenlét ereje megdöbbentő, 
ebben az oszcillátorok és filterek is segítségére sietnek. Az Overflowing eláraszt 
és bebugyolál a beat-tel, hosszan kitartott analóg szintetizátorhanggal húzza alá 
és sokáig nem szakítja meg a vonalat. Rétegei tökéletesebbek, mint akármelyik 
elitcukrászda házi krémese, továbbá egyetlen percre sem fullad unalomba, mi- 
vel sötétre komponált dallamvezetéssel teszi változatossá. A Best Intentions az 
egyik leghosszabb felvétel, 8 perc feletti, egyenletesen tekeri fentebb és fentebb 
a hangulatot, mintha csak vékony késsel kenné rá az újabb és újabb rétegeket. 
Az Inner fémesen búgó, lassú és melankólikus lezárás. Julia Bondar nem csupán 
fantasztikus és biztos kezű előadóművész, aki az élő fellépések kezdeti szenve- 
délyéből eljutott a lemezfelvételig. Ő egyben az Eurorack-formátumra alapozott, 
moduláris Endorphin.es brand egyik társalapítója is társával, Andreas Zhukovsky- 
val közösen, tehát profizmusa és technikai szakértelme egyben a moduláris esz- 
közökön való alkotási szenvedélyéből is fakad. Ahogy fogalmazott: , A számítógép 
kihozza a bennünk lévő tökéletes perfekcionistát - az ötletek szerkesztését még 
mielőtt megkapnánk." Szóval egy DAW-ban nekikezdve aligha utánozhatnánk őt. 
Felvételeinek nyomatékos íve van, építkezése tökéletes kísérője az éjfél utáni 
afterpartiknak, hétvégi éber kómában töltött, átizzadt éjszakák utáni didergős 
hajnaloknak is. Ez nem fashion-zene, se a borító, se a cím ne tévesszen meg. 

DOWNLOAD: 
UNKNOWN ROOM (2019] 


Sb KE 
Cevin Key side-projekt, míg inaktív a Skinny Puppy. Abszolút hangulat- és 
tájképfestészet, magas színvonalon, teljes súlytalanság állapotában sod- 
ródva, most épp ismeretlen helyiségben. Volt-e már olyan álmod, amely- 
nek a helyszíne később a valós életedben is megjelent? Mit éreztél akkor? 
Zavarban voltál? Pont erre valók a Download-művek, segítenek eloszlatni 
a kételyeket és a Skinny Puppy gőzgépében épp ez az a szelep, amelyre 
bizonyos napokon szükség van, mikor a telehold miatt összeborulnak az 


gr 


álmaid, mint a panelben a konyhaszekrényben felstócolt főzőedények. 

Igazi, valós hangrend. Még akkor is, ha kaotikus, atonális zagyvalék, nehezen 
értelmezhető, ugyanakkor művészi, mert a rendezőelv ott bújkál valahol, és 
később áll össze csak igazi struktúrává. Bevált szokás, hogy a hangmintában 
elhangzó kifejezéskészlet adja ki a számcímet, mint a Calling Monster Island 
esetében is. A Gaslighter is erre a sémára épül fel, eredeti soundtrack jellege 
megoldja a régóta értelmezhetetlen rejtélyt a nők körében, hogy ugyan miért 
is szívódnak fel érettnek álcázott, felnőtt férfiemberek bármely női visszaiga- 
zolásra, és aki nem érti ennek a képletét, az sosem volt még olyan helyzetben 
zeneilegen sem), hogy van egy pont, amikor tényleg a görcsös kapaszkodás a 
ontraproduktív, mindez negédes és habtejszínnel keveredő ambientbe márt- 
va. Ha gyanakodunk, hogy túlcukrozott, nem valódi, hanem izzadt taktikai, ak- 
or bezony hanyatt-homlok menekülés van, akár egyenes szerszámmal is, és 
döbbenet, hogy 2020-ban ilyesmiket kell leírnom, pedig nincs az a pénz, vagy 
pénzre váltható feromon. A Happy Tribe Conspiracy olyan, mintha bármely óvo- 
dai kézműves workshop hátterében le lehetne játszani ambientként erre izguló 
óvodapedagógusoknak, a gyermekek iskolaérettségi vizsga előtt sokkal jobban 
fogják érteni, sőt, 3:05-től még akvarellceruzával és ecsettollal le is vezetik az 
óvónéniknek, óvóbácsiknak (ne Mintaapák-epizódokból induljunk ki, kérem szé- 
pen), hogy ez mitől tud esszenciális lenni és mi benne az örökérvényű, virágos 
réten heverészős érték. A Tuff Paws például már nem lefekvés előtti maciölel- 
getős zene, ettől felnőttek ánusza is összeszorul bármely egyszerűnek hazudott 
korporét hétköznap folyamán és olcsón összepakolt , bél-nem-kiímélős" üzemi- 
menzai ebéd/munka-megbeszélés után egy Hive5-ban. A lifthívó gombot se bí- 
rod megnyomni, annyira szédelegsz majd a terjengős hangoknak köszönhetően, 
nem viccelek, a teljesen közönyös hétköznapokról szólnak a legendák, mikor alig 
maradtál életben, annyira szürreális-pszichedelikus volt az élmény az Astorián. 
A Dugaduga ellenben már egy öregedő-özvegyes-Yello-szaggatás, ott vagy még 
a szeren, emlékszel dolgokra, de újra átélni nem vágyod, ahogy a kompresszált 
dobpergős Gui Goats felvételt sem. A 23 Years egy vérbeli karrierút-nosztal- 
gikus korszakzáró szerzemény, az elején még voltak szakemberek melletted, a 
végére már csak egyedül és könnyekkel áztatva írod a felmondásod és a me- 
moárod a cégnél, miközben összecsomagolják a desktopos leszerelő droidok az 
egykori kerregős munkagépedet. Takadanobaba: ez lehetne egy ismeretlen , 
napfényre került Cabaret Voltaire darab is, pislogva a szottyadt , elmaradt" mee- 
ting-szendvicsek fölött reménytelenséggel tölt el, nem pumpálsz termoszok- 
ból több instant catering kávét, csak bámulod a néma tűzfalakat az ablakon át. 
A Check The Closet erre pont jó hangkukázós lezárás. Le- és átjön az életérzés. 

POUPPÉE FABRIKK: 
ARMEN (2020] 


Mit adott nekünk a 27 ezres lakosú svédországi Karlskoga? Az egyik leg- 
menőbb EBM bandát, amely kamaszkorunk meghatározó, Magyarorszá- 
gon a 90-es években sorozatos magnókazetta másolás útján terjedt. A 
barátomék tetőtéri szobájában egy akkor igen komolynak számító Pioneer 
magnódecken hallottam először őket, talán random összemásolt PF számok 
voltak, de inkább az 1990-es Rage, már nem emlékszem pontosan, valaki 
még fekete tűfilccel meg is próbálta lemásolni az eredeti fekete-fehér bori- 
tóját több-kevesebb sikerrel. Már akkor se nagyon tudtunk magunkkal mit 

kezdeni, fiatalok voltunk, tele mindenféle feszülő össze-vissza érzésekkel, 
punksággal és ridegséggel, így ehhez passzoló, furcsán kemény, szúrós te- 
kintetű zenékhez jutni a legnagyobb ajándék volt. Idehaza akkor talán épp 
a Digital Scream volt a menő (1992-1993 között), és mindenféle hasonlóan 
komoly , böllértekknó" ostromolta akkor a hazai listákat. Viszont a Pouppée 
Fabrikk-tól megnyúlt az arcunk, mielőtt rendesen dühbe gurultunk. 


Egy újabb legenda tért vissza közénk. Szabadságolásuk gyümölcse az Armén 
(magyarul: Hadsereg) és annak minden ízében eredeti edzett svéd acélcsapágy 
forog és teljes fegyverzetben menetel. Az új album hírére sistergő várakozás vet- 
te kezdetét, a szürke terepmintás borítóját, rajta a klasszikus PF-matricalogóval, 
először egy fura szmájlinak gondoltam, viszont ez a svéd fegyveres erőkhöz, rajta 
a három koronával (svédül: Tre Kronor), valamint Svédország nemzeti szimbólu- 
mához köthető, melyet 1336 óta használnak. Itt, ezen az albumon feje tetejére 
állítva az inverzitást, felbosszantást, fonákságot is jelképezi, lehullanak a koro- 
nák, minden mehet a levesbe. A Limited Edition része egyébként egy ilyen patch 
és fémkitűző is, honvédségi toborzáshoz is klassz, nem fognak kekeckedni éjjel 
az utcán, ha meglátják. A PF-nek mindigis volt egy kompromisszumoktól mentes 
egyedi hangzása, minimalista szintetizátorkezelés, egyszerűbb alapok, kimért 
légzéstechnika és lüktetés, fehér zajba fojtott és szemcsésre reszelt vokál, a 
kontrollált düh is tanítandó példái. Ugyanez az eredeti PF-hang szólal meg most 
is az Armén minden egyes felvételén. Ugyanolyan nyers, dühös, nyomatékos, 
mintha csupán hónapok teltek volna el a sorlemezek közt. Aki nem ismeri a PF 
saját bejáratott stílusát és a könnyeden prüntyögősebb vonalat kedveli, annak 
vélhetően nem fog tetszeni a zajosra forgácsolt munkadarab, itt ugyanis nincse- 
nek szépelgő esztétikai bravúrok, nincs tudatosan, laborban fogant csillogtatás, 
még csak műszerolajba se lett mártva az egész! Egyszerűen nyers, horzsolóan 
éles, a gyönyörködtetést az ipari fajtajelleg tekintetében ki is meríti azzal, hogy 
imitt-amott betold szűkmarkúan pár ipari présgépzajt, kattogást, loopolt serce- 
gést. A felvételeket azonban a szabadalmaztatni-való eredeti PF-alapok adják, 
ami nem csupán nélkülözhetetlen tartóváz, de önmagában is megbüntet. 


Hát még a szolíd belga new beat-ként induló, aztán harsányan üvöltősre vál- 
tó Only Control! Az olyanra lett kikeverve, mint egy live felvétel, épp csak nem 
hallani benne a csarnokban öldöklő-öklöző-pogózó tömeget. Pedig ott van az, 
csak most tartósan home office-ban rázza az igen gyorsan növő haját két on- 
line meeting között a virtuális kávészünetben. Tegyük hozzá: egyik sem huszon- 

éves Kardashian-típusú influencer vagy önjelölt marketingguru, ők amúgy se 
bírnák az ilyen torokhörgős, néha bugyborékoló vokállal átitatott felvételeket. 
A Blessings erre a pörgős indításra ül fel, lustább, reszelősebb, mégis meg tudna 
mozgatni, hullámoztatni egy csarnoknyi tömeget (már ha lenne). Ez a felvétel 
egyébként loopolva is játszható, a beeresztése és a kiengedése ugyanaz a fémes 
ipari huzavona-hidraulikus présgéphang, teljesen izgatott leszek, ahogy az oda- 
vissza szánkázó PF-alap felfekszik rá, pumpálni kezd a teljes vaszkuláris rend- 
szerem, esküszöm. Az I Am Here To Stay nagyon hasonló hanghullámhosszon 
mozog, az elfojtott düh viszont plasztikusabban lökődik ki belőle, ez nem éppen 
hátrány. A Knifeuser vérbeli , torokmetszett" vérhab-bugyborékoló bevezető 
vokál után váltottsoros refrénekre nyergel át, a gardróbszekrénybe bújnál előle, 
de sajnos ott is megtalál, nyers és erőszakos, nincs benne irgalom még hírből se. 
A Burn Forever némi cincogós felvezetés után (, Fuss menedékért vagy égj örök- 
re!") válik valódi asztalcsapkodós slágerré, nemhiába kapott az Only Control 
mellett saját EP-t négyféle előadásban. Kétségkívül ez rendelkezik a legjobb 
, felszívom magam, de utána fussatok!" potenciállal. Agresszív, mégis nagyfo- 
kú fegyelmezettséget követel, az ének pedig klasszikus oldschool EBM időket 
elevenít fel, mikor faarccal mászkáltunk prűd megyeszékhelyeken, csak akkor 
ez még látszott is, jól le lehetett olvasni az ábrázatunkról. Most mindez csak ko- 
herens lézerszempillantásokban tud kifejeződni, de a testbeszédet is fejleszti, 
elég jó kis nonverbális eszköz az, mégis alig használja valaki. A Line in the Sand 
egy lenyugodtabb, kimértebb és lassabb kúszás-mászás suttogva a drótháló 
alatt, míg be nem karcol egy egyenest az ének. Meglepő módon tényleg olyan, 
mintha egy talált fűzfavesszővel firkálgatnál a homokba csúnyákat. A Tripshitter 
egy egyszerű, monoton trappolás a gyakorlóban, megfelelő kábelfektető helyet 
keresve, kajakra követi az összes parancsot. Szintén nagyon erősnek mondható 
a sorban a Kom Ta Min Smárta (Gyere, vedd el a fájdalmamat), nem kell ezt sem 
túlgondolni, szaggatott ütemeivel és futószalagon tolt, gyors elektrohengereivel, 
a meglepetésszerűen beszúrt mikroszünetével kiváló gerjesztőanyag és jó nagyot 
ver a kulcscsontunkra. A Say Goodbye sem az a tipikus vényre kapható altató, 
harciassá, adrenalinlöketeivel azonnal bevetésre készre formázza a hallgatóját 
és képzeljétek, még katonai menetelés zaját is találni a bal csatornában! Keresd 
meg, karikázd be. A Kick It elektrociccegései és sercegései, ambientes indítása 
után kissé introvertált vokállal rendez hatásos jelenetet. Ahogy a lemez összes 
száma, ez is felér egy rendes lórúgással, katonás rendnek kell lennie, ezért egy- 
féle kimenet lehetséges csak: a taknyán-nyálán-földön csúszós. A PF-rajongók 
széles hadseregének készült, nagy kár, hogy a maga 38 percével rövidke lett. 

REBEL EMPIRE: 
PRI (UNCONSTITUTIONAL REVOLUTIONARY PARTY) (2020) 


Mindig is sajnáltam, ha Rebel Empire-t hallgattam, hogy Mexikó képes 
arra, hogy kellően szociálisan érzékeny, velős-ütős politikai mozgalmista, 
hiperkritikusan táncolható EBM zenéket termeljen ki, miközben mi nem any- 
nyira, merthogy szekértábortabu van. Pedig itt is lenne bőven téma és töké- 
letes alapanyag a töketlenség mentén ehhez, és mennyire jó is lenne a hét- 
főtől vasárnapig tartó közéleti frusztrációt csak úgy kitáncolni magunkból. A 
vasárnapi ebédnél a gőzölgő húsleves fölé görnyedés közben a Kossuth rádió 
déli krónikájának propagandamaszlagján merengő családfők egyszer csak 

letennék a kincstári ezüstkanalat, felvont, szigorú szemöldökkel odalépné- 
nek a majdnem plafonig érő benga A----os hűtőszekrény tetején csillogó 
vintázs rádióerősítőhöz (a távja nincs meg), tekernének az input selector 
gombján és egyből felharsanna mondjuk... a PRI! Mekkora istencsászárság! 
Az akciós csirkefarhát is sokkal finomabb, nem igaz mama? ,, De, fiam. Az." 


A Rebel Empire egy bátor vállalkozás, a magyar színtérrel ellentétben egyenes 
derékkal, kihegyezett fülekkel figyelt az órákon, mikor a német, angolszász, 
dél-amerikai és egyéb oldschool meg anhalt típusú zenéket oktatták emelt óra- 
számban. Spanyolajkúak, melósok, alsó-középosztálybeliek, politikailag megle- 
hetősen elégedetlenek, nyersek és teljes őszinteséggel, maximális odaadással 
anarchista punkok is. Hogy ez mennyire jót tesz a zenéjük hitelességének, azt 
azok abandákis érezhetik, akiknek a tagjai egyébként napfénynélis neonfényben 
fürdetett nyakkendős rabszolgatartók valami üveg és acél frontális ütközéséből 
létrehozott corporate diktátorképzőben keltetve. A Rebel Empire PRI anyaga a 
korábbi válogatáslemezeken szereplő számok és remixek mellett ezúttal töké- 
letes és feszesen ugráló nótacsokorral ajándékoz meg minket. Küldeném szüle- 
imnek, testvéreméknek, unokatestvéreimnek, a szomszédomnak, Juliskának a 
74. születésnapjára, az összes magyar munkavállalói érdekképviselői szervezet 
vezetőjének sok szeretettel, hogy tanuljanak belőle: ilyen az, amikor lüktetnek a 
nyaki ütőerek és ilyenek a rendesen ökölbe szorított kezek, mikor csak halovány 
jelszavak és halk és igen óvatos üzengetések szintjén állunk ellen a demokrácia 
teljes lerombolásának. Köszönet a kívánságkosárnak! 


Mexikóban van egy politikai párt, amely közel 80 évig volt hatalmon, ez a PRI 
(Partido Revolucionario Institucional - Intézményes Forradalmi Párt). Demok- 
ráciának álcázott diktatúra volt, a nagy kizsákmányoló vállalatoknak a PRI kor- 
rupciója profitált a legjobban, Mexikó pedig katasztrofális társadalmi és gazda- 
sági problémákat örökölt. Egy másik, ugyanolyan korrupt politikai párt a PAN, 
és a PRI között a legbűnösebb üzletemberekkel szövetkeztek, fáradhatatlanul 
próbálták szabotálni az ország kormányát. , Ez az album örök emlékeztető arra, 
hogy ezt soha ne felejtsük el, és megakadályozzuk, hogy ezek az átkozott lények 
valaha is hatalomra kerüljenek." - így a Rebel Empire, amely válaszként, kiál- 
tásként, követelésként jött létre és azokhoz az emberekhez szól, akik úgy vélik, 
hogy miattuk nincs, és nem is lehet saját akaratunk vagy jogunk. Olyan alapvető 
jogok, amelyeket képmutató módon ők maguk írtak bele egy korrupt alkotmány- 
ba. Fellépés az új és a régi politikai szabályok és az elnyomás ellen. A nevük a 

század végén Mexikóban végbement imperializmusra utal ironikus értelemben, 
mert az abszurd módon még itt él, csak már különböző emlémákkal, sokkal kifi- 
nomultabb nevekkel és bűnözőkkel. Es ebből lett egy EBM banda, jó, mi? 


A PRI egy remek, de igen rövid játékidejű, 8-számos lemez, zöme magas tempó- 
ra tekert, kiválóan táncolható, hangzásvilágában igen változatos. A Resistencia 
már az elején olyan zakatolással tapos gyomorba, hogy csak kamillázol és köve- 
teled a lélegzethez és szabadsághoz jutást. Eddig nem volt benned ellenállás? 
Akkor , Emblema hopp!" A Muerte Al Prezidente annyira latinos ugribugri, hogy 
vocoder ide vagy oda, ki lehetne vele nyiffantani bármelyik közepes 100 fő fe- 
letti vidéki lakodalom násznépét Demjén szerelemvonatozása után. Ha valami 
szép tud lenni ilyenkor, az a veresre izzadt, heves tánctól kipirult arcú örömanya. 
A Dance or Die enged egy kis lazítást, de ezt se ússza meg senki csápolás és 
szögletes csípőtekergetés nélkül, ráadásul itt angol a szöveg, de nem kell érteni, 
ez a bosszú virtusa, táncolj vagy halj meg, mutasd meg mindenkinek, hogy a 
zombik földjén is lehet méltósággal élni, harcolni, meghalni, vagy csak szimplán 
örülni valaminek. Az Estado Fallido bevet néhány újabb figurát, zajgépet, korrekt 
módon összerakott technodarab, pumpálja a tesztoszteront meg a szteroidokat. 
Az Electric Body Punk egy anarchista kiáltvány, az underground műfaji térkép- 
re nyugodtan felvehető EBP, mint alág, amennyiben egy bizottság megszavazza, 
persze ez vicc, sima veretős, telitorokból üvöltős EBM-track, lázadásában meg- 
engedheti magának a műfaji határok feloldását, végülis működőképes. A Like a 
Beast viszonylag egyszerű, nem mondanám a legerősebbnek, de igen megkapó 
hangok vannak beleszőve, nekem a harmónikabetétek kifejezetten üdítővé va- 
rázsolják. Tavaszi tüntetésekre készülődve az előszobai tükör előtt cicomázva 
ennek szólnia kell. Az Imposición-nal már kint is vagyunk, pogózunk az utcán, 
ellenállósdit játszunk, szólnak a rendőrség szirénái, felsorakoznak szépen a be- 
öltözött, felfegyverzett, odarendelt (nem renderelt) felek. Zeng a tömeg skandá- 
lása, ilyet nálunk az Escalator készített csak a Strike számában. A Defensor Del 
Pueblo visszafogott, fegyelmezett-vezérelt darab, politikai-retorikai szövegelés, 
dalszöveg nincs, néha beszaggat rövid szobaszellőztetéskor a zúgó tömegmoraj. 
Ezt is lehet kedvelni, ha spanyolul nem is vágjuk a köztársaságról és demokráci- 
áról szóló üzeneteket. A Rebel Empire jó kis latinos temperamentummal megál- 
dott muzsika még akkor is, ha a politikai aspektusoktól elvonatkoztatunk, mivel 
szórakoztató, átmozgató és hozza mindazt, amit az oldschool EBM műfajban 
egyébként minden körülmény között kedvelni szoktunk. Például az izzadt csa- 
takos libává ázást. Hardcore testedzések kötelező kísérőzenéje, tantervi anyag. 

SYSTEM OT: 
FROM PSYCHODELICS TO GYBERNETICS (1993) 


featuring: 


1990 egy különleges és ingergazdag év volt. Németország addigra már át- 
esett az első megrendezett Love Parade zenei fesztiválján és javában a má- 
sodikra készült. Abban az évben megjelent Robert Anton Wilson Ouantum 
Psychology: How Brain Software Programs You 8 Your World (Kvantum 
pszichológia) könyvének első kiadása. A metafizikai, kvantumfizikai témák 
és képletek, pszichoszomatikus gyógyítás és a valóságtól menekülés, a ku- 
lisszák mögé nézés, szellemi (önjfelszabadítás fürgén terjedt és felkapottá 
vált. Tehát minden adott volt hozzá, hogy vérlázítóan jó művek szülessenek. 

Timothy Leary, amerikai pszichológus, író, LSD-apostol, börtöntúrista és Nixon 
elnök szerint , Amerika legveszélyesebb embere" 1990. szeptember 16-án a ke- 
let-berlini Humboldt Egyetemen tartott egy beszédet, ahol meglehetősen vad 
dolgokat mondott, kerekedtek is a szemek rendesen. Berlinben a fal leomlását 
követő kaotikus kreativitás dicsőséges időszakában valahogy minden lehetsé- 
gesnek tűnt. Dimitri Hegemann, a Tresor klub alapítójának sikerült valahogy 
meggyőznie az egyetem rektorát, hogy Leary előadást tarthasson ott, mint a Har- 
vard neves professzora, ami persze csak részben volt igaz, mivel Leary-t 1963- 
ban kirúgták onnan. Mark Reeder, a berlini MFS (Masterminded For Success) 
trance kiadó alapítója is ott volt aznap a közönség soraiban. Emlékei szerint 
Leary a vitatott beszédét egy igazi showman lelkesedésével adta elő. ,, Intenzíven 
hallgattuk, és minden szavára ráakadtunk" - mondta Reeder. , Kicsit olyan volt, 
mint egy misztikus, megerősítve mindazt, amiben már hittünk." A közönség fiata- 
labb tagjait is elbűvölte Leary és a pszichedelikus tapasztalatainak megosztása. 
Kelet-Németország szinte összes fiatalja a berlini fal leomlásáig soha nem ta- 
pasztalt semmiféle kemény kábítószert, talán csak vényköteles gyógyszereket, 
vagy alkoholt és cigarettát, semmi egyebet, ezért nagyon kíváncsiak voltak, kü- 
lönösen arra, hogy mit tudnak a pszichedelikus szerek, mint például az addigra 
betiltott LSD is. Timothy Leary pedig azt mondja a bevezetőjében: , Mint tudják, 
az én feladatom a fiatalok megrontása." Arról sajnos nincs feljegyzés, hogy Pau 
Browse (ex-ClockDVA) és Johnny Klimek, a System 01 tagjai is ott lettek vol- 
na a hallgatóság soraiban azon a napon, mikor a híres Leary-beszéd elhangzott 
viszont szerencsére az előadást rögzítették és a Psychodelics to Cybernetics 
(Pszichodelikától a kibernetikáig) albumuk vezértémájaként használták fel. Ez 
szerepel a lenyűgöző, 2015-ben készült , B-Movie: Lust g Sound in West-Berlin 
1979-1989" című dokumentumfilmben is, amely a 80-as évek berlini ellenkul- 
túráját mutatja be sok művész híresség közreműködésével. 


Bizonyára komplett tanulmányköteteket lehetne megtölteni a zenei világ és a 
pszichedelikus szerek alkalmazásának bonyolult és ellentmondásos kapcsola- 
táról, akárcsak Leary elektronikus zenék iránti fogékonyságáról és ezek kom- 
binációjáról. Tény, hogy Leary-t rendkívül lelkesítette az elektronikus zene és a 
tudatmódosítás, szuggesztív erejű előadásmódja számos zenészt meg is ihletett, 
ihangmintázott mondatai, tanításai több tucatnyi lemezen kaptak helyet Billy 
Idol-tól egészen a Revolting Cock-ig. A System 01 azonban teljesen Leary bámu- 
atos és varázslatos hanghordozására, felforgató mondataira, elmondott példáira 
és történeteire húzta fel hatszámos zseniális albumát, amely egyszerre kokettál 

a berlini techno-színtérrel, átível a ClIockDVA és az Effective Force stílusjegyein, 
ugyanakkor tudományos fantasztikus és vegyi laborszagú is. Leary valószínűleg 
nem bánta a közreműködést, azóta tanításainak, mágikus hangjának már a vinyl 
újrakiadásait is megérhettük. Itt van tehát ez a mára 30 éves 3-3 számos lemez, 
melynek két kulcsmondata van. Az egyik az, hogy , Bármely valóság egy véle- 
mény" (Any reality is an opinion). Ennek reflektorfénybe állítása és varázslatosan 
szekventált elektronikus hangköntösbe csomagolása már önmagában is erősen 
tudatmódosító hatású. Ugyan ki ne tette volna fel a kérdést legalább egyszer ma- 
gának, hogy , ez most valóban megtörténik?" vagy hogy , ugye hogy ez most nem 
lehet valóságos?". De, van akinek nagyon is az, sőt. (Lásd még: árokásási mód- 
szertanok és elemi gyakorlatok a hétköznapokon és áldott hétvégéken Közép- 
Kelet Európában.) A másik kulcsmondat, a cyberpunk irodalomból, kultúrából is 
jól ismert , Think for yourself, guestion authority.", rövidítése: TFYOA, azaz "Gon- 
dolkozz önállóan, kérdőjelezd a hatalmat." Az individuális szabadság elérését a 
ülönféle politikai-hatalmi gépezetek, hatóságok, merev és komplex rendszerek 
mindig is megpróbálták féken tartani és korlátozni. Az egyének ilyesfajta pró- 
bálkozásait (szabad, kritikai gondolkodás fejlesztése, tudatmódosítással elért 
felismerések, intelligencianövelés, tudatosság fokozása, betekintés képessége 
a , valóság függönyei" mögé) ráadásul büntették is, ahogy Leary-t is, amiért fel- 
forgató gondolatai és kísérletei alapjaiban változtat(hat)ták volna meg a világot. 


Ne feledjük, hogy a ClockDVA Buried Dreams és a Man-Amplified közötti idő- 
szakában vagyunk, a Klimek-Browse duó épp felfuttatni kezd egy másik side- 
projektet is Effective Force néven. Így aki zenei hasonlóságokat vél felfedezni 
ezen eredménytermékek között, annak jó füle van. Ha a From Psychodelics to 
Cybernetics lemez A és B oldalát összehasonlítjuk, észrevehetjük annak tükör- 
szerű elrendezését. Az Any Reality Is An Opinion és a From Psychodelics To 
Cybernetics az album ugyanazon track-pozícióira esnek, csak a B oldalon inst- 
rumentális változatban. Ehhez társul még egy-egy önálló és egymástól igen el- 
térő felvétel, az A-oldalas brilliáns Paralysed Force és a B-oldalas Know Time. 
Mindazt, amit a ClockDVA mesteri kidolgozású, izzó-rezgő elektronika-kezelésé- 
ről ismerünk, mikor Browse még a felállás fontos szereplője volt, azt magával 
vitte a személyes projektjeibe. Bármely számot vizsgáljuk, amelyikben Leary 
hangja is szerepel, pontosabban az adja a gerincét, az elektronikára, a feszes 
szekvencerekre harmonikusan reagál, ezek pedig szépen kiegészítik, támogatják 
egymást. A Paralysed Force hangszerkezete és oda-vissza futkosó szekvenciái 
teljesen beszippantják az embert, az Apokalipszis most Kurtz tábornokától vett 


90 HUN / INDUSTRIAL N TECH ISSOL 


beszédhangmintázás , Megbénult erő" szoros hidat képez az egy évvel később 
megjelentetett Effective Force Diamond Bullet lemezzel. A Know Time angya- 
i énekhanggal indul, amire váratlanul ráfelesel egy nyersre és horrorisztikus- 
ra torzított, mély férfihang, ami egyébként a PIG emberének, Raymond George 
Watts-nak és a Yello-féle énektechnika utánzásának köszönhető. Lágyság és 
eménység dialógusai ezek, áriázó nő és hörgésbe fulladó férfi, két ellentétes, 
de egymásba kapaszkodó pólus. Dallamvilága szintén ismerős lesz annak, aki 
betéve tudja a Diamond Bullet összes felvételét, hiszen ennek a vezérmotívuma 
dallam és ritmus) ebből a számból lett később tovább forgatva. Így referencia- 
apcsolatokból csöppet sincs hiány. A Know Time katartikus operai felívelései 
szakrális ünnepélyességet kölcsönöznek a számnak. A lemez elektronikus, tisz- 
tán technológiai, tudományos lüktető-zakatoló ütemei, az alkalmazott konstruk- 
cióláncok és a szekvenszerek katonás rendje, hozzákeverve Leary lágyan hipno- 
tizáló hangjával és lassan nyomatékosított főbb kibernetikai és pszichedelikai 
tételmondataival, de még a felnevetésével is minden egyes percben képesek 
elsodorni és agyszoftver-táncba vinni a hallgatóját. 


1990 egy kulcsfontosságú, 
viszont sajnálatosan rövid 
játékidejű zenei anyaga 
ez, ami idővel kiürül ám 
a szervezetből, akkor pe- 
dig lehet kezdeni bátran 
előlről. Sokszor megismé- 
telhető, nem lehet ráunni, 
mellékhatásai nem ismer- 
tek. 2020 után több ehhez 
hasonló pszichoaktív zené- 
re lenne szükség, 1990-be 
visszamenni sajnos nem lehet, vagy még nem. Az individuális szabadság elérése 
pedig még több korlátba fog ütközni, mint 30 évvel ezelőtt, szóval lesz méginnen 
elmenekülés ezerrel, ezt a lemezt viszont vinni kell magunkkal, mert a túlélésünk 
függ tőle. Ami pedig Leary-t illeti, Woody Harrelson főszereplésével előkészület- 
ben van a pszichedelikus mágusról szóló tévésorozat , The Most Dangerous Man 
in America" címmel, melynek bemutatási ideje lapzártakor még ismeretlen. A 
From Psychedelics to Cybernetics - An Evening with Timothy Leary £ friends című 
videó addig is fellelhető a neten és több vicces jelenetet kínál a nézőknek. 

SUICIDE COMMANDO: 
MINDSTRIP REDUX (2020) 


z a , , § 
ix; SÚILME GONNANDÚ 


E hellelektro klasszikusnak a dalaira gyakran rúgtam szét tánc közben (vé- 
letlenül) több német sötét underground táncest díszleteit, már szóltak is egy 
idő után: , Ne olyan hevesen, Kumpel, mert ugrik a cédé!". Szép idők voltak, 
a Hellraiser top-sláger volt akkoriban, mi pedig teljesen felszabadultunk 
minden gátlás alól, mikor felcsendült a Raise Your God szirénája. Johan van 
Roy ezzel vált markáns szereplővé a német színtéren és a pokoli sötét elekt- 
ronika őrült, de elismert katonájává is. Az eredeti albumot egy régi Atari szá- 
mítógépen írta és az énekes részek nagy részét részben élőben rögzítették. 

A Cubase először az Atari számítógépeken kezdte meg életét Steinberg első 
szekvencerével, Pro-24 néven. Ez a szoftver forradalmasította a zeneipart, és 
talán sok zenész számára volt az első lépés a MIDI szekvenciák írásához. Mai 
szemmel kezdetlegesnek tűnik, volt azonban MIDI [/O csatlakozása, össze lehe- 
tett kötni az akkor még floppy-lemezmeghajtókkal felszerelt szintikkel és ugyan 
nehezen követhető az idősíkon, hogy a 90-es évek eszközeivel miként jutott el 
Johan 2000-ig, azonban 20 évvel később a régi Cubase-projektfájljait egy nap 
elkezdte átmenteni a mostani számítógépére és egyszerűen nem bírta megáll- 
ni, hogy ne kösse rá infúzióra, frissítse és vértezze fel modern, mai hangzással, 
valódi 21. századi zengéssel és lendülettel. Így lett egy korszakos lemezből 
mindjárt kettő: egy feltuningolt mai rendezői változat és egy újra felvett régi. A 
Mindstrip Redux nem csupán feltámasztása és restaurálása valaminek, ami 
egykor sokunknak löttyedt hússá klopfolta a szívét tánc közben, hanem a Suicide 
Commando katalógusában előkelő helyet elfoglaló mestermunka kibővített, 
, előtte g utána" átalakító show-ja is egyben. Az egykori klubokban rommá ját- 
szott SC-számok új köntösben is kiválóan virítanak és leviszik az ember haját. 


Célszerszám volt sokaknál, Cubase futott rajta, és olyan mesterműveket produkált, 
mint a Mindstrip, de a Skinny Puppy is ezen ,, írta" zenéit a VIVIsectvVI és a The Process 
közti időszakban. 


A Mindstrip-ben az volt akkoriban a jó, hogy minden egyes száma valahogy slá- 
geres, megkapó és fülbemászó volt. Megragadta az embert, nem engedte el, 
mindannyian egy poszt-apokaliptikus, szorongó új évezredben éreztük magun- 
kat, ahol folyamatosan a túlélésre, kitartásra kell gyúrnunk és semmit nem bíz- 
hattunk a véletlenre. A halál pedig folyton ott settenkedik kinyitott pengékkel a 
hátunk mögött, néha befejezetlen öngyilkossági kísérletnek álcázva. A Suicide 
Commando pedig képes volt jó érzékkel, empátiával, nyers és brutális hang- 

zással lenyomatot venni minderről és olyan fantasztikus slágereket Írni, mint a 
lehengerlő Love Breeds Suicide vagy a Body Count Proceed. Az SC-művek so- 
rában ez volt az a lemez, amely gyökeres változást vezetett be, és bár lehet egy- 
síkúnak, repetitívnek, mozi-sampling-túláradónak, kommersznek titulálni, azért 
mégis innovatív anyagként vonult be 2000-ben a sötét elektronikai underground 
szubkulturális köztudatába. Ráadásul nem is tudtad elkerülni, bármelyik klub- 
ba is mentél, a Hellraiser biztosan felcsendült, tényleg csapágyasra lett játszva, 
viszont senki se bánta igazán. Aztán a Mindstrip valahogy lassacskán feledésbe 
merült, az SC ugyan készített még egy sor remek albumot utána is, de az egykori 
fénye lassan mintha halványodni kezdett volna. A Hellraiser és a Mindstrip sikere 
20 évvel ezelőtt egyszerre lehetett eufórikus és egyben aggasztó is Johan van 


.mindstrip 


Ez itt egy közel 20 éves koponyaröntgen elmetechnologizálva. 


Roy számára, hiszen borzasztó nyomás alá helyezte a belső és a külső, rajongói 
elváráskupac. Időközben azonban ezt sikerült valahogy feldolgoznia és képes 
volt elengedni. Saját bevallása szerint azért is volt szükség a Mindstrip felújí- 
tására, mert felnőtt időközben egy generáció, akik még nem ismerhették ezt, 
nem lehettek benne az akkori fantasztikus klubéletben, továbbá a lemez akkori- 
ban annyira primitív technikával készült, hogy mindenképpen ki kellett próbálni, 
hogy mit lehet vele kezdeni a mai kor technikai lehetőségeivel. Talán épp ezért 
is volt itt a megfelelő idő, hogy emlékeztessenek minket arra, hogy ugyan eltelt 
két évtized, azonban ezek a felvételek még mindig ugyanolyan ropogósan, re- 
csegősen, ugyanakkor magasabban és mélyebben, jobb hangmérnöki beavatko- 
zásokkal is képesek megszólalni, ráadásul örökzöldek. Amikor meghallgatjuk a 

felpumpált, oversamplingelt, mondhatni széthekkelt változatot, akár egy másik 
zenekar SC-tribute-albumának is gondolhatnánk, annyira más, annyira idegen, 
mégis ugyanaz. Utána feltenni a 20 évvel ezelőtti változatot még zavarba ejtő is, 
mert elképedünk a lecsupaszítottságán, a korabeli hangmintakészletén és leg- 
főképp a túlvezéreltségén, nem is értjük, mit is tudtunk ezen annyira bírni. Tehát 
innen oda, vagy onnan ide, ambivalens érzések lesznek úrrá rajtunk, de ezt más 
ritikusok is írták, nem csak én érzem így. Ha a modernizált változat forog, a 
régire, eredetire vágyunk. Ha az alapművet hallgatjuk, utána elkezdjük vágyni a 
tuningoltat. Talán ettől a kétélűségtől is izgalmas a Mindstrip Redux, mert tük- 
röt tart önmagának is, elkapja saját grabancát és beletolja a tükörbe: , Látod? 
Ilyen is lehettél volna, de nem lettél!" Őrület, nem is akarom elképzelni ezt más 
ultikus kiadvánnyal, egyébként is olyan mértékű az önfeldolgozás-visszatérés- 
önremix-csapda fóbiám, hogy ha kimegyek egy ajtón, már félek visszamenni 
rajta. A duplalemezes Mindstrip viszont egy igen jól sikerült, bár furcsa kísérlet, 
amelyben minden át lett mozgatva, forgatva, alapvető protézisek lettek kicserél- 
ve. A Run (Sabotaged) például egész megtelt élettel, a Raise Your God (2020 
Bigotry) sosem volt még ennyire táncolhatóan trance-es, a Comatose Delusion 
(Overdose V3.0) ennyire szintipopos, a Slaves (Obey the System) pedig sosem 
szólt még ennyire kihúrozottan és pengeélesen. A Body Count Proceed (Final 
Count) amilyen tompán szólal meg, utána úgy vált át full HD-be, hogy egyből 
kitágulnak a pupillák és az összes szőrszál egyszerre kezd el csápolni a fülkagy- 
lóban. A Mindstripper (Re-Stripped) megrezegtette még az orrcimpámat is, az 
ilyen lebegőpontos és drámai aláfestésű alapok bámulatos bravúrral frissítik a 
számot. Mindezek roppant érdekessé, élvezhetővé teszik a Reduxot és egyben 
át is emelik az időn, mint a szomszédunk az elkóborolt kismacskánkat a keríté- 
sen adná át. Ami ellenben nem segíti az emlékezést, az az internet feledékeny- 
sége és hiányossága. Amint a Mindstrip-pel egyidős FLA remekmű, a Caustic 
Grip kapcsán rengeteg visszatekintő sztorizgatást, emlékeket, felvételi körül- 
ményeken elmélkedést hozott fel 2020-ban weboldalakon és csoportokban, ha 
azzal próbálkoznánk, hogy az akkori lemezkritikákat keresgéljük abból az időből 
a Suicide Commando sorsfordító albumáról, aligha fogunk bármit is találni. Ha 
valahol írtak is róla, akkor az még nyomtatott zenei újságokban jelenhetett meg, 
melyek digitalizálása és feltöltése vagy nem fejeződött be, vagy egyáltalán el 
sem kezdődött. Így az ilyen második hullámos revival kiadás teremthet új esélyt 
arra, hogy ezek a lemezek ismét előtérbe, a figyelem középpontjába kerüljenek 
egy rövid időre, és rátaláljunk benne az akkori korszellemre, és a mostani tech- 
nika ordító különbségeire. Ha most jött el az idő, az is jobb, mintha amúgy soha. 

TENSION CONTROL: 
FORTSCHRITT DURCH TECHNIK (2019] 


FORTSCHRITT DURCH TEGHNIK 


TENSION LONTRÜL 


Im Rhythmus der Maschinen (A gépek ritmusában) volt a debütálás, 
2019-ben pedig a Fortschritt durch Technik fokozta a feszültséget. 2016, 
Osnabrück, Németország, hatalmas szeretet a DAF iránt, 2018-tól kezdve 
pedig már Hamburgból szólal meg a Michael Schrader által jegyzett Tension 
Control a stílushű analóg szintetizátorhangzásával. Van itt minden, amit 
bekaphat a nagy fogaskerék: digitális polgárháború, Brexit, emberek ro- 
botokat építenek, míg feleslegessé nem válnak, hosszú fekete bőrcsizmás 
combokról álmodás, belefeledkezés a 80-as évek feszes tempójú zenéibe és 
mindezek bekenve zsíros-súlyos, nem ritkán ironikus játékossággal. 

Játszott már a FLA és a Die Krupps előtt, 
tehát bőven van live-erő benne és ez akkor 
is átjön, ha csak a lemezét hallgatod, egy- 
szerre elkezded kívánni, akarod a színpadra, 

táncolni, trappolni akarsz rá, és ez nem is TENSIONN 

fog elmúlni. Kritika, humor, játék, az ember ( 

arcára mosolyt varázsolni képes oldschool CONTROL 
EBM-hangok, a Tension Controlban minden 
együtt van, amitől az ember igazán jól érez- 
heti magát. Nem titkolt célja, hogy az EBM 
stílust ismét naggyá tegye, enyhe kiszólás 
Trump egykori választási szlogenjére, viszont a TC-nek szerencsére sikerül is. A 
német szubkultúr körökben szimplán bakancs-zenének (Stiefelmusik) hívják, ha 
megvan a Sturm Café-től a Stiefelfabrik, erre sem fogsz bután nézni. Sima 4/4-es 
ütemek, jéghideg analóg puffanós hangok, beoltva rövid és velős, odamondós 
sorokkal, de ez Így jó is. Nincs benne felesleges dörgölőzés, túltechnikázás, és 
ez adja az ilyen zenék fő előnyét, tiszta forrás, rendes ház. Itt nincsenek unalmas 
körök, ha ki kellene emelnem bármit is az anyagról, akkor az egyik biztosan a 
Brexit! Implosion Initialised lenne. Ahogy összefűzi a politikai kampánybeszé- 
det az Egyesült Királyság öngyilkosságára reflektáló sorokkal, az igen hatásos, 
icseng belőle, hogy maga az EU is szét fog esni. Ráadásul ez az első albumon 
szereplő track továbbfejlesztett változata, nem előzmény nélküli, történelmi 
enyomat. De ugyanez igaz a DAF ist ewig (A DAF örök) számban tanúsított, 
mérsékeltebb tempóval kezelt, méltó tiszteletadással, másik csúcspontja a le- 
meznek. A DAF tagja, Gabi Delgado-Lopez 2020 tavaszán hunyt el tragikus hir- 
telenséggel 61 éves korában, meghatározó alakja volt a német techno-színtér- 
nek, rengeteg zenei csoportra volt hatással. A TC-t hallgatva nem csak a DAF 
jut eszünkbe, hanem benne van búvópatakként a Nitzer Ebb, egy sor anhaltos 
előd és még talán a Tangerine Dream is, mint német analóg-úttörő. A Make EBM 
Great Again jó példa erre, van egyfajta himnikus jellege, ugyanakkor harci dal is, 
vezényszóra menetelés, nehéz nem követni a lépéseket. Ami kifejezetten meg- 
apó az egész lemezben, az az erős németsége mellett az elszánt európaisága. 
Ez egy fullos , Made in Europe" lemez, ilyet más kontinenseken nem készítenek, 
egfeljebb utánoznak. Talán nem véletlen, hogy az első anyagon European Body 
Music címmel, büszkeséget és erőt hirdetve szerepel egy szám. A TC egyszerre 
hagyományőrző, technikás, a társadalom apró rezdüléseire is érzékenyen reagá- 
ó produkció, a német színtér zenéi közül talán ezt érdemes és jólesik pörgetni. 

U96 FEAT. WOLFGANG FLÜR: 
TRANSHUMAN (2020) 


TRANSHUMAN 


U96/ 
WOLFGANG FLÜR j 


Én voltam a leginkább megilletődve, amikor megtudtam, hogy a német U96, 
a Das Boot és még számos germán techno- és eurodance slágert gyártó for- 
máció, fiatalkorom egyik meghatározó zenei élménye, rajongásom tárgya, 
DJ Alex Christensen frontemberrel a rivaldafényben, tulajdonképpen nemis 
az, ami. Ráadásul 2014 után már szakítva vele, teljesen új alapokon, nélküle 
szerveződött újjá a háttérben dolgozó, láthatatlan "tagok" jóvoltából. Most 
akkor tényleg ne zavarodjunk össze, hogy létezik még U96, de Alex nélkül, 
Kraftwerk is csak papíron, de Wolfgang Flür beugrik a Ttanshuman lemezre? 

És akkoratehénrőlmégneis beszéljünk! Mikor eljutott hozzám a Zukunftsmusik 
single és ezt követően a Transhuman album híre, egészen belelkesültem és na- 
gyon várni kezdtem ezt a furcsa összetételű kollaboratív lemezt. Valami jó kis 
agyalós, biofeedback-es, cyberpunk anyagra készültem, ami egyszerre csillog a 
neonfénytől, filozófiától és a magas precizitású kraftwerkián munkadaraboktól. 
Ez annyibóllett valóság, hogy a Ttanshuman nyitószám tényleg elég kraftwerkes 
(vagy inkább azt utánzó) lett, a vocoderek meg főként U96 programozottságúak. 
Kellemes kis tingli-tangli szám ez, behúz percekre a nosztalgiabokorba, de aztán 
el is enged, eredj utadra. A Hamburg-Düsseldorf szintén ilyen hibrid, főként 
hangulatfestő, Karl Bartos bármikor játszva megoldja ezt, de akár a Patenbrigade: 
Wolffis. A Zukunftsmusik (Radiophonigue Mix) annyira langyi, hogy Flür erősen 
visszafogott konzumkritikája szinte alig jön át, hiába használták a programozás 
özben a Kraftwerk szerszámosládáját, egyszerűen nem ül egyenesen ez a szám, 
ahogy a "Wir hören Zukunftsmusik" (Jövőzenét hallgatunk) refrén sem. Ha ezt a 
múltban hallhattuk volna, talán lelkesítő, de így a jelenben nem az, sőt, inkább 
egy kozmikus viccnek tűnik. A Specimen egy puttyogó instrumentális szonikus 
darabja a lemeznek, és talán itt érhető először tetten az egykori U96 profi mo- 
torház duruzsolása, amire még az 1992-es Das Boot-ból emlékezhetünk. A 
Clone egy mértékletesen oszcillált elektrotrack, izgalmas hajlításaival óvato- 
san furakodik előre. A To The Limit jól samplingelt, electrogroove-os, akár egy 
remekbe szabott 7he Chemical Brothers remix is lehetne, könnyedebb, kímélő 
üzemmódú táncparkettes lötyörészéshez jó alap, nálam az ismétlő hallgatások 
során itt kapcsolt be először a reminiszcencia, sajnos. A Zufallswelt elhangolt 
analógprüntyögése és a "Wir leben in der Zufallswelt" (Véletlenvilágban élünk) 
semmitmondósága miatt tökéletesen párba állítható a Zukunftsmusik szám- 
mal. A Planet In Fever viszont már egy fokkal jobb, de sajnos csak az alapját 
tekintve, mivel dallamilag fantáziátlan, oda nem illő elemek lettek beletömköd- 
ve, pl. egy női háttérvokál, meg amit még találtak, egyszerűen nem ivódik bele 
az ember agyába. A Shifted Reality könnyed és vibráns loop-jai némi bizako- 
dásra adnak okot, egy egyszerű kis instrumentalista track ez, de legalább nincs 
túlkombinálva, ilyet egy negyedikes általános iskolás is simán összepakol egy 
vasárnap délután, ha nincs épp jobb dolga. Viszont elég kraftwerkes és emiatt jó 
ott figyel a T.E.E. pitch-bendelt hangja is)! A Kreiselkompass is minimalista lett, 
bár ez inkább már hangtájkép-festészet, szerencsére nem is rontják el, Így nem 
ett vásári mutatvány jellege. A Data Landscape is jól illeszkedik ebbe a sorba, 
eltehetőleg egy befáradt koraesti gyógyír a léleknek. A Transhumanist kifeje- 
zetten tetszetős, és inkább itt hagyom abba. U96 -- Kraftwerk - Nosztalgiapop. 


E 

GIN DEVO FEAT. CARLOS PERON: 
SPRINGTIME FOR GERMANY (2013) 


SETTNTTI MÁ FÜR AARYW 


Teljesen véletlenül nyúltam bele ebbe a kiadványba, információ alig van 
róla, nem jegyzik adatbázisok, sem hivatalos diszkográfiák, nincs benne a 
köztudatban és erősen ásnom is kellett érte, holott zseniális mű. Gin Devo 
egyszeri összeállása a zürichi zenemágussal, Carlos Perónnal, akiről talán 
kevesen tudják, hogy a svájci Yello egyik alapítója és egészen 1984-as ki- 
válásáig aktív tagja volt. A Springtime for Germany Gin Devo , Errata" és 
, Surface" szólólemezei után, 2013-ban jelent meg és kincsnek számít. 

Carlos Perón híres elektronikus művészfigura a saját bejáratú Dark Daze Mu- 
sic kiadójánál jelentette meg ezt a szokatlan és rejtélyes kooperációs albumot, 
amely azért nyitva hagy kérdéseket. Fizikai formátuma nincs, ahogy eredete, 
előzménye sem. Teljesen mindegy, hogy Ben Donald Németországgal kapcsola- 
tos sztereotípiákat megdöntő 2007-es könyveíméből (Springtime For Germany: 
or How I Learned to Love Lederhosen) vagy Mel Brooks legendás 1967-es film- 
jéből, a Producerekből, és annak fiktív musical darabjából (Springtime for Hitler) 
indulunk ki, Gin Devo és Carlos Perón különleges hangvételű zenei anyaga csak 
hozzátesz a sorhoz. Nyugodtan felejtsük el mindazt, amit Németországról eddig 
tudtunk, hisz ezzel a lemezzel sem fogunk megvilágosodni, ellenben egy rend- 
ívül pulzáló, zenei és szöveges betéteivel kiszínezett és fülbemászó albumot 
apunk annak minden magas precíziós elektronikus karakterével. Műfajilag igen 
nehézlenne besorolni bárhová is, mert úgy össze van mosva benne a sötét elektro 
indusztriál, a house, a trance, a deep techno, chill és az EBM, hogy igazi kanyar- 
gós útvesztőnek számít, és ez adja a lemez egyik fő előnyét: mindenből csípked 
egy picit és nem lehet eldönteni, hogy ez most filmzene, improvizáció vagy csak 
egy fiktív remixalbum akar lenni. A címadó felvétel Springtime for Germany 
archív, dokumentarista hangulatot áraszt a vezérmotívumával, közben teljesen 
felissza az agyunk a kabarés dallamot. A Rabenvater (Szívtelen apa) recsegő- 
sen ismételgetve és gondosan elektropecsételve marad bennünk, a Serielle 
Maschinenmusik (Szeriális Gépzene) felvételről szinte elhisszük, hogy valami 
dokumentumtfilmből lett kiszedve és komplett számmá generálva, abszolút sej- 
telmes és misztikus hatású, az 1920-as és 30-as éveket idézi, akárcsak a Blutrot 
Vérvörös), melynek alapra forrasztott melódiája szintén megfertőzi az agyat, ha 
egyszer meghallgatod, onnantól nem ereszt el többet, a furcsa beszédhang- 
minta-metszetén azóta is gondolkodom. A Rohstofflieferanten (Nyersanyag- 
szállítók) annyira ipari hatású a baljós gépi zakatolásával és színháziasságával, 
hogy egész biztosan bele fogunk borzongani. Az Uno Endo fényesebb, derű- 
sebb, analóg kattogású darab. A lemez három számát felszerelték még három 
Elektrik mix változattal, ezek lényegesen elütnek az alapváltozatoktól: A Serielle 
Maschinemusik gyönyörű billentyűs alapdallammal gazdagodott, a Springtime 
for Germany egy zengősebb, sötétebb, pincemélyről szóló vezérmotívum-cseré- 
vel kápráztat el bennünket, míg a Rabenvater sokkal szekventáltabb, direktebb 
technomasszává lett átgyúrva. Carlos és Devo igazi indusztriál-úttörőkként ma- 
ximalistára komponálták, keverték az albumot, bizsergetően izgalmas forráso- 
kat és hangokat voltak képesek katonás rendbe állítani úgy, hogy a végeredmény 
egy áldokumentarista ipari zenei fotóalbumként is élvezhető bármely időben. 

ARTILLERY NIGHTSPAGE: 
DEVOVEO (2020) 


ARTILLERY 
NIGHTSPACE 


DEVOVEO 


Képzeljük el, hogy azt kapjuk (büntetésből) feladatnak, hogy felszerelés és 
védőeszközök nélkül egy elfoglalásra és előtte feltárásra váró, meglehető- 
sen fojtogató légkörű bolygóra dobnak le bennünket. Térkép nincs, navigáció 
sincs, jeges szél fúj, látótávolság szinte nulla, van viszont egy képeslapnyi 
méretű jegyzetfüzetünk, egy antigravitációs tollunk és egy zsebben elférő 
digitális hangrögzítőnk, aztán nosza rajta, keress, találj és dokumentáld 
megfelelően, alaposan. A Devoveo pont egy ilyen helyen elvégzett küldetés 
zenei lenyomata, tele bizonytalansággal és parával. Nem fogsz visszavágyni. 

Nem tudom, létezik-e olyan, hogy drone-noise műfaj, rákereshetnék ugyan, de 
felesleges is, mert az idegen bolygón tett hosszú és fullasztó caplatásunk során 
elérünk egy hatalmas méretű, szabályos, kocka alakú raktárépülethez, amely 
apró és szűk folyosókból és picike tárolókabinok kuszaságából áll. Odabent a 
fény kevés, a vételi körülmények borzalmasak, orientáció nulla, egy vörös fonal- 
gombolyagnak tudnánk örülni most, hogy kitaláljunk ebből a kaotikus rekesz- 
rengetegből. Viszont vannak ott nagy számban különleges hangok, zajok, mély 
üktetés, szekvencerek, reszelős fémiszonyat, a bolygó őslakosainak rituális 
áldozati hangjai, akusztikai rettenet-tenger szűken egymásba tákolt fémkonté- 
nerekbe zárva. Azt gondoltam, ez az album végig ilyen lesz, aztán a közepére 
felengedett, sorra nyíltak ki az ajtók, reteszek, én pedig elkezdtem egyre ott- 
honosabban érezni magam, már nem is tűnt annyira büntetésnek, hogy itt kell 
bóklásznom, míg értem nem jönnek. Megszelídült a hely, ritmusok, dallamok, 
érzelmek kezdtek el kicsordogálni a helyiségekből. A Devoveo elsőre agresszí- 
van és védekezőleg lépett fel az idegen behatolásomra, aztán kezdte felfedni, 
megmutatni magát, és befogadott. Shane David Talada az Egyesült Államokban 
élő kísérleti elektronikában és zajtechnoban utazó zenész, aki már az 50. évé- 
be fordul, harmadik albumán, az Ant-Zennél megjelent Devoveo-n teremtette 
meg ezt a különös világot, amelyben minden rekesz mást és mást rejt. Néme- 
yik kifejezetten tartalmas és nagy elődöket idéző (itt most a mutatóujjam az 
Orbital és Skinny Puppy/Download poszterekre mutatott főleg) zenei expedíció, 
míg más szeletei túltekert és a bejövő és a távozó jelek közé bepréselt erősza- 
os torzítások túlvezérlése. Azt gyorsan le kell szögeznem, hogy az anyag nem 
rossz, sőt! Viszont olyannyira nem egységes és odaadóan kísérleti, hogy még a 
trombita és máshol húros hangszerek is befészkelik magukat a homoktúvott és 
sercegősre tekergetett hangsávok közé, suttogó emberi hangok, horror-lounge, 
minden mindennel vegyítve, amit csak érünk, amit találunk, azt felhasználjuk, 
a mikrokontrollerek majd egybegyúrják. Hogy ez jót tesz-e a koncepciónak, azt 
nem érdemes feszegetni, mert a Devoveo-t tényleg csak egy utazásnak kell fel- 


£ 


ogni, hisz nem tudni melyik sarok mögül mi ugrik ránk, de írjuk tele csak bátran 
azt a füzetet és töltsük meg a rögzítőt hangokkal. Nekem az 5. számtól éledt fel 
a lemez, addig klausztrofóbiával préselt zajokból álló track-ek vannak csak, de 
a Flashback (Element Visitation) már komfortosan okospopos. Az Oncology in 
Sayre furcsa jazz-benyomású, de legalább nem annyira laposra döngölt, mint 
előtte a Renouncing the Agent. A Time Bound Flesh tele van tüzdelve radioak- 
tív vibráló izgalmakkal és itt a hangmintagyűjtés/feltérképezés vége, már látni a 
vörösen izzó jelzőrakétát, jöttek értem, végre mehetek haza szépen kipakolni. 

CERVELLO ELETTRONICO: 
NO SIDES (EP) (2020) 


Ce 


cervellio . 
ejelíronico 


4-1 í 


A Cervello Elettronico (magyarul: Elektronikus Agy) David Christian [más né- 
ven Snarfl által USA-ban alapított és 2001 óta aktív elektronikus zenei pro- 
jekt, mely a 80-as évek ipari és a 90-es évekbeli elektronikájának hatására 
formálódott, azóta számos album és EP jelent meg, az élő fellépések száma 
is igen jelentős. A CE esetében agybadöngölős, nagyjából középtempós átla- 
gon számított, monolitikus, minimalista ipari techno és ritmikus zajgimnasz- 
tika a bevált zsáner. A mostani 5 számos No Sides EP-je szintén ezt a vonalat 
képviseli, így senkit nem érhet különösebb meglepetés. 

Viszont az albumborítóval kezdem, mert ez a geometriájával, visszafogott szür- 
keárnyalatos és fekete-fehér színvilágával egyfelől tökéletesen illeszkedik a 
magazinhoz, és azonnal megfogott. A merész szögből befotózott, amorf mintás 
üvegburkolattal borított épület meredek sávjai harmonikus szinkronban van a le- 
mezen található felvételekkel, a háttérkép éleire párhuzamosan metszett fekete 
"oszlop" felső részén elhelyezkedő vadonatúj fehér CE-logó pedig egyszerűen 
sikkes, minimál, corporate! Egyszer egy side-line-os interjúban azt nyilatkozta, 
hogy a kiadványait első naptól fogva papíron kezdi tervezni, csak utána jön a 
stúdiós rész, így el tudom képzelni, hogy a borító is előbb fel lett szépen skic- 
celve. Amit kapunk, konkrét tömeggel rendelkező ütősökkel nyomatékosítva, az 
a Correction című felvétel és ennek további két remixe: a frissnek mondható 
techno és dark ambient területén alkotó és kazettán megjelentető Veldt pult- 
járól, míg a másik a Compactor, egy haladó szintű techno-zaj művész és hulla- 
dékmenedzser, aki meghibásodott eszközöket, berendezéseket, gépalkatrésze- 
et is bevet az alkotása, játéka során. Minden felvételről megállapítható, hogy 
belemerülősek, ugyanakkor szívritmus-szabályozóval felszerelt hallgatóknak 
mégsem ajánlanám, a dobok, kick-ek, egyéb jól odacsapkodós vasak és ezek 
frekvenciái felnyomhatják a pulzust is. Kifejezetten szerethető ezeken a gon- 
dolkodást, mélyebb értelmezést nem igénylő, monoton, ugyanakkor változatos 
táncmozdulatok bemutatására is alkalmas, 5-6 perc feletti zenéken a belekevert 
adalékanyag. A The Young and Beautiful esetében például első, fülessel hallga- 
táskor kb. 3,5 perc környékén úgy kúszott be váratlanul a hátam mögül valami kí- 
sérteties hátborzongató fémes hanglidérc, hogy ijedtemben akkorát ugrottam a 
székemben, mert szinte egészen közel, már a tarkómban éreztem azt a bizserge- 
tést, mintha tényleg letámadott volna hátulról valami, a szobában velem együtt 
tartózkodók persze jót röhögtek rajtam, én meg persze velük, magamon. (Ha va- 
lamit tudok értékelni, az, ha egy zeneszám váratlanul meglep, egyszer még az 
ablakot is kinyitottam, mert azt hittem láncfűrésszel irtják a fákat az utcában, de 
csak a hangfalak vertek át.) A No Sides is innovatív sampling technikával jeles- 
edik, a jobb-bal csatornák gondosan különválogatottak, ide-oda bugyog a fo- 
yékony fém, csiklandozza a fület, zsigereidben is érzed, hogy az összes szőrszál 
felálla komor hangoktól és torz puffanásoktól. Veldt és Compactor remixei meg- 
ehetősen eltérő interpretációk, más konstrukcióban, processzálással és eltérő 
rétegeket használva húzza át a Correction-t, így a számok közötti eltérés mérté- 
e igen nagy. A Compactor Remixben van is egy kis pajkos, fémes csörömpölés, 
ezekért a kisebb-nagyobb felfedezésekért is érdemes próbálkozni, mivel sosem 

tudni, mit guberálhatunk ki az egysíkú és keményvonalas vastag zajlapok közül. 

HUMAN PERFORMANCE LAB: 
IMPACT SITUATION (2020) 


X-IMG s " aufnahme 


14 


PA I MPA-ET 


wiedergabe / 

A1 - BEWEARE THE.BEASJT E: BONUS CONTENT 
A2 - DELIVERANCE l 

A3-TERRAN 

A4 - GLASS SHADOW 

A5 - IMPACT SITUATION 

X-IMGO09 /7 / AHVW XLIII 


A Humán Teljesítmény Laboratórium az egészségtudományi kiválóság köz- 
pontja, amely egyedülálló kapcsolatot teremt Stanford rangos atlétikai 
programja, az Orvostudományi Kar és az Egyetem különféle tudományos 
osztályai között. A SOTE lesüti szemeit, közben Standford interdiszcipliná- 
ris kutatásokat végez, integrálja a biomechanika, az orvosbiológiai mérnöki 
tudomány, az élettan, a pszichológia és a rehabilitáció területét. Az egyik 
legkiválóbb techno-projekt az AW kiadó akoljában, tökéletes testzene-él- 
mény, érpumpáló ritmusokkal, kineziológiailag fejlett produkcióval. 

Ha a 2020-as évnek van logikai érvelés mentén igazolható 5-számos, evidens 
és hiteles tánczenéje, akkor az minden bizonnyal a HPL. Csupán zenéjében 
szapora, hűvös, még ha helyenként az ukrán Onuka ritmusa is köszön vissza a 
Beware The Beast hallgatásakor, a combizmokra cuppantott szenzorokat észre 
sem kell venned, hisz befizettél rá, aláírtad a titoktartási szerződést, nincs más 
dolgod, mint áramoltatni a vért és aminosavakat a vaszkuláris rendszeredben az 
intelligens techno-hangfolyamokra. A Deliverance hatására letépnéd a végtag- 
rögzítő mandzsettákat, de nem teszed, csak vonaglani kezdesz, tested gúzsba- 
ívbe feszül, odaadóan élvezed, míg a Terran adrenalinja fel nem pörget, mélyről 
zengő bádoghangjaira szabadulni vágysz, pedig teljesen tisztában vagy vele, 
hogy egy humánbiológiai kísérlet fókuszcsoportjába kerültél, aztán vigyorogsz 
Te is, mint a gránitszilárd birsalma a fanyelű bicska alatt, vagy mint a rokkant 
német turista a fonyódi használtcikk piacon 2020 fülledt nyarán, maszk nélkül, 
étpofára tömve a magyar őstermelői (nekik) olcsó gyümölcsöt, közben bele- 
szippantva retkes kezekkel a Lucky Strike-ba, nemzetiszocialista ereklyék kö- 
zött kutakodva, amelyek oda-vissza megtettek majdnem 3000 kilométert, hogy 
saját kidobott Sperrmüll-vackaikat vegyék meg újra háromszorosra felpumpált 
áron, mindezt napi euro-forint árfolyamhoz igazítva. Nem, ne hidd el, most túl- 
zok, a Glass Shadow monoton garázsablak-üveghangjai még mindig ott vannak 
a szeren, ahogy az összes sűrűre loopolt hangminta a totaliter ütemekre lett húz- 
va, érzed is, hogy avíttas, régi képcsöves-szellemképes televíziókészülékekről 
vehették át vastag és zsíros DIN-csatlakozók dugdosával, stílusosan mágnes- 
szalagokra. De akkor is szétszakítja az elméd, ezt nem adod be könnyen a há- 
ziorvosodnak, aki többet adminisztrál már, mint amennyit vizsgál. 10 éve nem 
átott, de a jogsit meg kell hosszabbítanod valahogy, a kormányhivatalban már 
várják érte a számlával igazolt igazolást, te meg a háziorvosod valódi nevét sem 
tudod, amúgy Fonyódon parkolni sem fogsz tudni egész augusztusban, akár van 
OTP-s Szép-kártyád, akár nincs. Agyadban meg ennek a spermafröccsenésnek a 
hangjai lüktetnek, az Impact Situation általi heveny elélvezésedet a rokonságod 
tagjainak bajosan fogod tudni elmagyarázni, hiszen azt ellőtted már előtte pár- 
szor, amúgy se hinnék el, mert a töltött káposzta hidegen is jó, nincs ellenvetés, 
ivéve, ha húsleves illata terjeng ősi magyar orjából főzve. Te meg szimplán a 
sztroboszkópok fényeire vágysz, hogy végtelenítve a HPL szóljon, lehetőleg le- 
mezjátszóról, valaki fordítsa meg, amíg levegőhöz jutsz. Felvétel, visszajátszás, 
a kiadó ebbe jó érzékkel nyúlt, meg se próbáld utánozni, családi nyaralásra meg 
ne vigyél februári release-eket, megbánod rendesen, mint a kutya, amelyik hetet 
ölykedzett, mind az út szélén kidobva végezte. Szóval ezt tényleg csak bátran! 


3 


HUN / INDUSTRIAL N TECH. ISSOL 67 


INTERFACE: 
DYSTOPIA (2020) 


INTERFACE 


Ilyenkor vagyok leginkább zavarban, mikor a lemezborító szép és kapásból 
következtetek a zene minőségére is. Két sablonos dolog kerül egybe, az in- 
terfész meg a disztópia, és ilyenkor mondjátok meg, ugyan hová nyúljak se- 
gítségért, hogy az elvárásoknak megfelelően keveredjek ki ebből egy ilyen 
majálisos produkció kapcsán, mindez a boldog, örökké mosolygós, optimista 
New Yorkból, ahol az útszéli future-pop hotdog is zenével van nyakon öntve 
nem Unilever flakonos mustárral. A régmúlt velünk marad csontsoványan is. 

Amennyiben elvárásoktól mentesen, mondhatni teljesen gyanútlanul közelítesz 
egy technológiai-disztópikusra , tervezett" albumhoz, és még a future-pop is az 
ébresztőzenéd az androidos telódon, melyre belendülsz a napi robotba, szélesen 
mosolyogva, akkor nem szóltam semmit, ne is olvass tovább, mert pórul jársz. 


Az első szám, ami megfogott, az a Area 817 (Night Transmission), mert abban 
egalább van egyfajta sci-fi-s mélység, atmoszféra, kiváló osonós konzoljáték- 
háttérzene lenne. Előtte minden track felejtős, unalmas, sematikus, a gagyi szót a 
Bélga óta nem szívesen használom. A Behind The Senses is egy korrekt, alapok- 
tól építkezős darab, nálam Morse Disco-t idéz, létezhetnek olyan tudatállapotok, 
nem tagadom, mikor pont és kizárólag erre van leginkább szükség, de a koheren- 
cia éppolyan nagy úr, mint a 2-es villamos, ha elmegy a Közvágóhídig. Ott példáu 
ennek most is tudnánk még tapsikolni. Az album ötödik szenzációja a Snadows 
szép ambienttel nyit, mégis íztelen, sosem lesz tehát a 101 Klubban összesimu- 
lós csípődörzsölős társas tánc okán bekeverve, még zárlat feloldása után órákkal 
sem. Aztán a lemez valahogy mégis meglep, de ez az én személyes hibám, majd 
a technikusok felveszik a ticketet róla: Az If Not Here, Where? odaszorít a rideg 
falhol, aszeméremcsontját érzem a télikabáton keresztül is, kifejezetten vérpezs- 
dítő, cementszürkén monoton trapp, bár eluntat a lassú részeinél, olyankor elme- 
gyek egy újabb italért és még van időm flörtölni az erősre sminkelt pultoslánnyal 
is, annyira nincs egyensúly benne. De az a vastag hangminta rövid pórázon? Ro- 
hanok vissza érte! Miért nem lehetett ezt hosszabbra engedni? Miért kell lelo- 
hasztani valami sanzonos, bőrnadrágos unalommal? Már a pultos lány is levette 
az egyenkötényét közben! Az Entropy egy elrontott Kraftwerk-szám is lehetne, 
olcsó utánzat, amint véget ér, elis felejtődik egyből, bár vannak benne érzelmek, 
özel sem érezni az összeköttetést a számcím és maga a szám között, nagyjából 
a 2023-as év liftzene-slágere november 12. éjfél és 1 óra között. Az About:Blank 
már egy önfeledt vállmarkolós lagzis vonatozás az előzőkhöz képest, csak ne len- 
ne benne az a miskárolt kandúrvokál, még talán tetszene is, miközben felhajtok 
ismét az autópályára egy dunaújvárosi pisiszünet után. Hol van ez a Covenant és 
a Headscan legszurkosabb trance-szabadalmaihoz képest? Sehol sincs! Másolni 
csak pontosan és szépen, ahogy a csillag megy az égen, úgy érdemes. Most tu- 
dom, igazságtalan voltam, annyira azért mégsem olcsó ez. A Dystopia (Adagio) 
de. Csak egy kryotartályos, korhatáros, deleriumos ambient, nincs rá jobb kifeje- 
zés, befogtad vele véletlenül az udvarra kilógatott neoncsővel azt a rádióállomást, 
aminek nincs frekvencia-engedélye már vagy 10 éve. Az , új track"-ként eladott 
When You Fall (You Dor t Rise Again) szintén lágytojás-jövőpop, ennyi. 

JK FLESH: 
DEPERSONALIZATION (2020) 


aJIKS IBILIBOLln 


DEPERSONALIZATIHON 


Téli-nyári időszámítás, az ünnepek munkanap átvariálásai, logikátlan szabá- 
lyoknak alávetés, emberek céltalan ide-oda mozgatása, vagy helyhez kötése 
mind csak ócska hatalmi eszközök. A JK Flesh lemezt szándékosan decem- 
ber 12. szombatra tartogattam, hogy az előző pénteket is már alig-alig túlél- 
ve, a hétvégi hajnali munkába menet alatt ez adja az üzemütemet. Hogy eb- 
ben mennyi szub van! Szubverzív, sub-bass, sub-techno, szubbota, suburbia! 
Kraak barátunk számára hegyilevegő, számomra sűrű füst és sztroboszkóp, 
szalonnazsírosra kenegetett basszusok és dühös elektromos moszkitóraj. 

A JK (polgári nevén: Justin Karl Michael Broadrick) gyakorlati skilljei a szétro- 
hadó világhoz kínálnak sűrű atmoszférát, tehát halálosan komolyan gondolja a 
mono-nukleáris és szubatomi hangépítkezést. A The Body is Not Real jól tán- 
colható. Az Autopilot dobhártya-bizsergető. A Disocciacon klausztrofób ketrec- 
be zár, a Two Dimensional tényleg papírlapra ragaszt sulifix-szel, olyan lapos- 
ra vasal, hogy valóban kétdimenziósnak érezzük magunkat közben. A címadó 
Depersonalisation sem ostorcsattogtatás holmi ódivatú szabásmintát követve, 
hanem az elszemélytelenítő világrendet képezi le, amelyben minden reklám azt 
harsogja, hogy egyedi és megismételhetetlen színes személyiség vagy, vállald fel 
magad, viszont ha mindezeket meg is teszed, akkor rohadjon le a szíved, te egy 
individualista-egoista, beilleszkedni, tömegbe belesimulni, engedelmeskedni 
nem akaró deviáns vagy, és ezért még nagyon sokszor fogjuk betörni az orrodat, 
majd utána nézz tükörbe! A magyar politikai köznyelvben erre az ellenségképre 
több agyonhasznált kifejezést is alkottak és naponta halljuk hangosbemondókon 
eresztül. Amennyire halkan és óvatosan távolítja el a személyiségi attribútumo- 
at, mint a ragacsos és lemoshatatlan árcimkét, tényleg elhihető, hogy csak apró 
alkatrészeken keresztülcikázó gyengeáram, bármikor arrébb rakható üres karton- 
dobozok vagyunk. Ennél a számnál nem marad kétség, bár nincsenek technikai 
információim, de vélhetően analóg rendszerekkel készült az anyag, még a sus- 
torgást se távolította el belőle. Az Is This Me? még tovább szedi ki kiskanállal az 
emberből a szellemet, szétválasztja a testet a lélektől, az okkult szekták agymosó 
darálóiba gyömöszöl, sose jössz rá, hogy mennyire át is lettél verve. Az Unreality 
egyértelműen a sercegős mindennapi szétagyalásunk, valóság és nem valóság 
özött zöldhatáron illegális átszökés pulzáló elektromagnetikus kereszttűzben. A 
végére tartogatott Only An Observer gyönyörűen fejezi be a tételenként fokozott 
folyamatot, halk és repetitív ambient, a Covenant Dreams of a Cryotank mezs- 
gyéjén mozgó lélelkilúgozási aláfestőzene: ilyen lehet a purgatórium, mint elekt- 
ronikus hatalmi eszköz. Van okunk félni, a fekete-fehér minimalista albumborító 
céltábláján, lőlapján 3 telitalálatot és vérfoltokat lehet felfedezni, ha alaposan 
megvizsgáljuk, bár valójában nehéz kivenni, kevés az árnyalat. A dobozos kiszere- 
ésben kapható limitált változatban kazetta, és egyéb ajándéktárgyak mellett egy 
7" Lathe Cut lemez is helyet foglal. Erre érkezett is panasz, mert - vagy véletlenül 
gyártási hibából kifolyólag, vagy szándékosan, pusztán , csináld-magad" viccből 
a céltáblás etikett kellős közepén, ahol a 10-es van, egyszerűen nincs lyuk. Te- 
hát vagy előbb át kell lőnöd rajta megfelelő kaliberrel (és természetesen csakis 
pontosan, célba), vagy előveheted a fúrógépedet és lejátszhatóvá kell alakítanod 
a limitált lemezedet, ha erről akarod hallgatni. Szerintem ez szimbolikus és szép. 

KONTRAVOID: 
T00 DEEP REMIXES (2020) 


KONTRAVOID 


Cameron Findlay Kontravoid (röviden csak: Kvod) projektjének 2019-es Too 
Deep lemeze után remixalbummal jelentkezett. A maszkos csávó nemrég je- 
lentett meg egy live-albumot (Live from the Void) és megtekintésre minden- 
képpen érdemes Kontravoid , Inside The Void" izolációs dokumentumfilmet. 
A közösségi médiába és online szolgáltatásokba való integráltságához nem 
fér semmi kétség. Minden létező platformon saját profilja van, Instagramját 
11 ezren követik (összehasonlításként: a magyar celeb Csobot Adél 430 ezer 
felett jár, de ugyan minek?). Remixlemezről írni meg nem annyira hálás. 

, Darkwave-be kevert EBM", és én hülye, pont ezt voltam képes kihagyni 2020 
március közepén, mikor a korlátozások előtt el is mehettem volna a Dürerbe, 
hogy meghallgassam, megnézzem és elájuljak. A hazai színtér előtt nem isme- 
retlen a Kontravoid, a Kláncsopiban is szokták rendszeresen osztani és több ba- 
rátom elismerőleg szólt róla, nekem eddig nem volt meg, ismerkedésünk még 
a zsenge korszakában tart, de jelentem: fejlődőképes! A Too Deep izgalmas és 
változatos jegyeket felmutató, jól megírt zajos szintipop és elektro-indusztriál fa- 
luvégi keverék számomra, a szekvenszereiben jelentkező hamisnak tűnő félhan- 
gokat és a furcsa vokált még szoknom kell azért, de alapvetően nem rossz. A Too 
Deep Remixes a maga bő félórás játékidejével (ami alig kevesebb az alaplemez 
hosszánál!) a főlemez 8 számából 5-öt dolgoz fel mások közreműködésével, a 
Never Alone, a Distress és a 10,000 Voices ezúttal nem kaptak feldolgozót / fel- 
dolgozást, amiért tulajdonképpen elég nagy kár, hisz lett volna még ott hely ezek- 
nek is, bizonyára érdekes eredményt kaphattunk volna, és a tetejébe még teljes- 
séget is. Talán írtam már, hogy alapvet 


tően én fázni szoktam a remixlemezektől és 
a duplalemezes kiadások CD2-je sem hoz lázba, mert kényszeredettnek érzem 
a módosított verziókat, persze bérmunka, meg tisztelet és miegymás, de nem 
minden esetben indokolt ez. Ennél az önálló kiadványnál viszont abszolút az, hi- 
szen 6 igen jó minőségben felvezetett-átváltoztatott számot kapunk, amelyben 
szinte , kigyógyítják" a Too Deep apróbb gyerekbetegségeit, ezért ha valaki úgy 
ezdi ovis lámamódra, mint én tettem, hogy elsőnek ezt a remixlemezt installálja 
az agyába és csak utána kezdi beszoktatni az eredetit, akkor meg fog lepődni an- 
nak ,nyersességén" és zajosságán. Ehhez a zenéhez nem igazán értő segítőmet 
is igénybe vettem, és a lemezcsere után meg is kérdezte: , mi a fene ez a torz 
zaj?" Mire én: , Ez ugyanaz, csak az eredetije az előbb hallott remixének". Mire ő: 
, Naneeeee....!" Hát de, kb. így hat. A Cost of Life (Physical Wash Remix) remek 
indítás, a Too Deep (Multiple Man Remixe) gyermekkort idéz, az oroszok So It 
Seems (Fractions Remixe) szintén nagy kedvenc, tele van protonnal és protein- 
nel. Az Open the Wound (Melania Remix) érezhetően csajos DJ-s műhelyből jön, 
szépen húz, érzelmeket is visz bele bőven, látni vélem a potméterekre csússzanó 
vékony ujjait. A Turn Away (Statigbloom Remix) már egy döngölősebb fajta 
remix, itt az EBM alapok sokkal bitumenesebbekre lettek cserélve, ellenben a 
Too Deep (Version 2) már egy angyalhangú teljesen szoftos dark synth/darkwave 
köntösbe öltözött, ráadásul úgy, hogy sokkal jobb és erőteljesebb, átépítettebb 
is lett az eredetinél, a remixhez képest az eredeti számomra szinte csupasznak 
tűnik. Bocsáttassék meg nekem, hogy nem ezzel kelek és fekszem, ős-Kontravoid 
rajongók szeme remélem nem forog ettől, de ezek igen jó remixek lettek. 

NUIT NOIRE: 
NO MATTER THE HONOR (EP) (2020) 
"THE HONOR 


SEJTETT TÉT TETTETETT TT TETT TTI TITI TTI TT ETT TETTETETT TT TS /7 


Óh, Te édes jó Éj Anyánk, összes vaksetét hidegrázós áttáncolt éjszakánk! 
Hogy a Nuit Noire mennyire rejtélyes projekt! Sötétben a LED-lobbi által a 
kezünkbe nyomott magasfényerejű lámpával se találnánk rá erre a fickóra, 
pedig francia (elvileg), egész jó arc lehet, 2018-ban volt egy 4 számos kiad- 
ványa (Dystopian Society), ez pedig újabb négy remek felvétel. Olyan vastag 
dögnehéz dobokkal ébreszti fel a mélyen alvó hi-fi hangrendszered otthon, 
hogy az aktív subwoofer adja a másikat, neked meg át kell nézned utána az 
összes interconnect kábelt, hogy a helyükön maradtak-e egyáltalán. 

A viszonylag fantáziátlan névválasztású projekt (tonnaszám vannak ilyen nevű, 
főként metál előadók és művészfilmek) No Matter The Honor EP-je brutális erő- 
vel írja be magát a 2020-as év nem csupán a hallgatható, hanem a kifejezetten 
élvezetes és egyedi anyagai közé. Merthogy ellenállásból alkotni kedvelt pozi- 
túra, és ez mint kiindulási pont, az anyagon jól érződik is. A Demian Records a 
limitált vinyl kapcsán elhatárolódik a felelősségtől, ugyanis a lemez alapanyagát 
(most kapaszkodj erősen!) körfűrészlapra formázták, így ha valaki megvágja vele 
az ujját, akkor magára vessen, sebtapaszt be kell készíteni a lemezjátszó mellé. 
A To Summon His Array olyan fejnehéz dobképletet hoz be némi tratózümmögés 
után, hogy az összes nagyobb taglétszámú utcai dobos társulat elbújhat szégye- 
nében és menjen is haza gyakorolni egyből. Már itt az elején megfogott az anyag, 
a felvezetett rideg gépies beszédmintától lobogott az összes hajam szála, leg- 
szebb sci-fis filmemlékeimet hozta be az agykérgembe és onnantól el is voltam 
veszve. Fennséges dark cyber-tribal istenek, ne hagyjatok el soha, csak adjátok 
végig a talpam alá a beat-eket döngölő vasakat és lehetőleg szakítsátok csak le 
nyugodtan túlérett gyümölcsként azt az ostoba szegecsfejemet! A következő per- 
cekben már teli torokból üvöltöm, hogy , We are, we are The Resistance!" olyan 
gyomrost ad ez a szám, hogy egy hétig csak pépeset eszel, azt is legfeljebb szon- 
dán keresztül, szerencsére akad is benne nyugalmi idő, mikor szép és szírénás 
felvezetéssel hozza vissza a dörgedelmes trappoló techno-t, vigyorogsz majd és 
tutira újra meg újra lejátszod, ha lesznek még EBM napi mulatságok valaha, és 
egyszer legalább a keverőpult közelébe engednek, ezt be fogom injektálni nektek, 
hogy izzó vasként táncoljatok, ne hűvös alumínium szegőlécként! Aztán itt van 
a visszavett tempójú The Brave Shall Live Forever is, ami szintén imádnivaló: 
ismétlődő női kórusénekkel vegyített, és ez felemeli a hangulatot, szólista szép- 
asszony dalol, meglehetősen ritka fogás ez EBM és tribal techno típusú zenékbe 
szőve, de igen szépen , üli meg" a számot, a Juno Reactor és a Dead Can Dance ra- 
jongók szíve nagyot dobban majd tőle, te meg majd jönni fogsz nekem azzal, hogy 
, de hát az Intermix is ilyen!" Nem, nem ilyen, és nem ennyire. Ez jobb. A negyedik 
húzóerő pedig a Iron Will Be Forever Stained lesz. Nálam ez kicsit mattul szólalt 
meg az első egy percben, de utána egy elektromos gitárhúrtépés és már kalapál 
is tisztán, cyberpunk-rítusok mászkálnak az agyamban és ha lenne (lesz) Mátrix 4, 
akkor ennek a felvételnek helye lehetne az OST-jén, akár üldözéses jelenet alatt 
is jól feküdne. Még most is tágra nyílt pupillákkal figyelem a membránok reszke- 
tő táncát, ahogy lüktetnek minden ütemnél, orvosi műszerek szaggatott hangja 
vinnyog fel, úgy ereszti ki a végét, hogy egyszer csak felnyikkant, és hopp, vége is. 
A Nuit Norre jó eséllyel a legszemélyesebb utcai harcaid zenéje lesz ezután. 

SEVERE ILLUSION: 
VOLUNTARY COGNITIVE DISSONANCE (EP) (2020) 


Egyszer csak megakadt a szemem az újságosnál kipakolt egyik magazin 
címlapján. Ugyanezt a korabeli emberkísérletes fotót használták a Severe 
Illusion kiadványnál is! Érdekes véletlen, időbeni egybeesés, semmi több. 
A svéd banda csöppet sem ismeretlen idehaza, hiszen 2003 óta többször is 
jártak nálunk, Budapest, Szeged, Békéscsaba, bátor, bevállalós fiúk, a ri- 
deg valósággal, mentális betegségekkel, a társadalmak, rendszerek negatív 
oldalaival és torkolattüzével simán néznek farkasszemet. Most pár év szü- 
net után egy újabb EP-vel jöttek elő a power EBM/noisecore lelkes alkotói, 
a Voluntary Cognitive Dissonance (Önkéntes kognitív disszonancia) csupán 
4 átlagos hosszúságú száma 20 percnyi folpackmentes figyelmet követel. 

Annyira szép hangokkal indul ez a lemez! Azonnal beszíjjazza az embert a vizs- 
gálószékbe, engedelmesen tartod a karodat, csak lássanak el rendesen. Félni 
csak utána kezdünk el. Látjuk a nővér kezében a vékony drótokat, belénk fogja 
döfni, nagyon úgy néz ki, kiver a víz, letörölnéd, de már fixálták a végtagjaidat, 
a szemedbe csorog az izzadtság. Óvatos pszichológiai kísérlet veszi kezdetét, 
melynek keretében megtörik a tudatot és némi engedelmességet ültetnek be. 
Hűségesen a 20 éve vállalt vonalhoz, Fredrik Djurfeldt és UI Lundblad folytat- 
ják az EBM és elektro-ipari maró személyes diskurzusukat. 7 évvel az ut 


tolsó 
nagylemezük után (Deliberate Prefrontal Leucotomy, az sem volt hosszabb 34 
percnél!) ezzel az EP-vel ismét bizonyítják, hogy az elmében turkáló, drótala- 
pú oldschool elektronika és az analóg eszközhasználat még mindig képes teljes 
blackout kiváltására, és minél többször indítjuk el ezt a sajnálatosan rövid játék- 
idejű lemezt, annál inkább a foglyai is leszünk. Elsőre íztelen volt, hetedjére már 
kezdek előjönni az árnyalatai, a Crash Test alatt előbújt még több műszerekből 
kikanyargó drót, a torz és tiszta vokálon átszűrődő, ránk visszatekintő mélység. 
A Humiliation (Parts I 8 II) duplafalú edény, a fő tételre 4:14-től rakódik rá a 
második rész, pár extra padnyomkodós hanggal kiegészítve. Szép, lassan csor- 
dogáló, egyenletes és dallamos nyomor. A Neocolonial Spasm jól becsapta a 
szemem, nehogy jól olvassam már, a Front Line Assembly Hard Wired lemezé- 
nek nyitánya, a Neological Spasm káprázata merült fel, és akkor egyszerre is- 
mét eszembe jutottak a drótok! Nem kell félni, nem egy átirat, vontatottabb, de 
kiabálósabb, monotonba fektetett felvétel, a legerősebb és legnyersebb kifeje- 
zésmódú a lemezen. Aztán rátevődik a Trigonometry for the Criminally Insane 
vallomása, évek óta elveszített utak és megbocsájtásért esdeklés olyan szintű 
analóg szintibetétekkel, amelyet legszívesebben vastagon betekernénk áttetsző 
fóliával (gyakori színpadi performansz kellék a Severe Illusion látványvilágában). 
Ami viszont nem áttetsző és soha nem is lesz az a svédek laborjában, az az elő- 
zékeny és hű ipari reflexió, a mentális betegségek és megalázások elviselésének 
érzékeny ábrázolástechnikája, ilyet csak mély alázattal lehet alkotni, ráadásul 
újra és újra. Csöppet sem baj, hogy egy sor keményvonalas bandát idéz fel ben- 
nünk a Wumpscut-tól egészen a Skinny Puppy-ig, ha azt egyedien teszi, nosza 
legyen. A Voluntary Cognitive Dissonance egy mérsékelt, de őszinte kifejezése 
annak, hogy a kezdetek után ennyi évvel is lehet kicsiben olyan egyenletes és 
unalommentes zenéket írni, amelyek napjainkban hatékonyan működnek: orvosi 
vizsgálólámpával világítanak belénk, minden sötétséget feltárnak, ami bennünk 
van, legyen az félelemre vagy destrukcióra való hajlam. Különösen egy ilyen kor- 
ban mint ez, minden Severe Illusion anyagot elő kell kaparni és végighallgatni. 

UNCONSCIOUS: 
REGNUM NOVUM (2020) -- SLAVES OF SYSTEM (2020) 


A1 - KAROLINA ATOMICA B1 - CREMATORIES 

A2 - MOLECULES B2 - GRADIVA 

A3 - CARNIS ET MENTIS PASSION B3-LUST IN CHURCH 

A4 - UMATHUM B4 - CARNIS ET MENTIS ... (SARIN REMIX) 
A5 - SACRED PERVISION ... B5 - CREMATORIES (SARIN REMIX) 


w w w 8 X - l M G 5 D E 


Andrea Riberti milánói alternatív művész, graffitis, előadó, aki floppy-meg- 
hajtós Akai 950 MIDI digitális samplerrel és Atari ST-1040 számítógéppel 
kezdte a zenélést, tehát nem tegnap. Ehhez képest a kiadványozást nem kap- 
kodta el, nagyjából az elmúlt 5-6 évben láttak napvilágot Unconscious név 
alatt publikált single-k és EP-k, 2020-ban pedig két teljes formátumú művet 
kaptunk Berlinből: a X-IMG11 kiadó gondozásában a Regnum Novum-ot és a 
Detriti Records-nál megjelent Slaves Of System-et. Idővel talán, ha kiforrja 
magát és el mer rugaszkodni a sémáktól, beverekedheti magát az élvonalba. 

Mindkettő vitális, színes loop- és sampler-alapú instrumentális klubzene a mű- 
faji és technikai sztenderdek maximális betartásával. A Regnum Novum (latinul: 
Új Királyság) 8 egyedi felvételt tartalmaz, amihez még két, a Sarin műhelyéből 
érkező remix társult. Széles spektrumában természettudományosságot, kémi- 
át, szakrális vonulatokat is lehet találni. A Karolina Atomica óvatosan komóto- 
san indít, finom hömpölygő lüktetéséből azt hihetnénk, végig ilyen marad, de a 
Molecules már egy bátrabban loopolt, pörgős és táncolható techno-folytatás, 
saccra 4-5 sávból tevődik össze és csupa olyan hangokból lett összebütykölve, 
amit a 30 évvel ezelőtti analóg eszközökből ki lehetett csikarni. Kifejezetten tet- 
szetősre komponált a vezérminta-motívuma. Épp a metrón utaztam és mikor arra 
a szakaszra ért a felvétel, majdnem elkezdtem vigyorogva táncolni rá, a reggeli 
csúcsban bizonyára meg is botránkoztatta volna az utasközönséget. Aki engem 
látott már elektronikus zenékre önfeledten táncolni, az tudja miről beszélek. A 
Carnis Et Mentis Passion (Hús és a Szenvedély) ehhez képest nem harapja meg 
az embert, kapott viszont valami metálosan hörgős beszédmintát, hogy ne le- 
gyen már annyira monoton göngyöleg belőle. Hasonlóképpen lett felszerelve az 
Umathum, bár ennek a pozitívuma épp az a Vangelis szintű filmzene betét, ami 
visszahozza a korszak teátrális elektronikus kísérleteit. A Sacred Perversions in 
the Temple sem egy kifejezetten istenkáromló darab. Az előzőkhöz hasonló ko- 
ordinátákon mozog, ezúttal az egymásra illesztett színezőanyagok a ritmuson túl: 
sci-fis szöveg sample, zsírozatlan ajtó nyikorogtatása elnyújtottan, visszhangosí- 
tott cinelés, filmszerű, modulárisan analóg lead, beat, apróbb vasak ütögetése. A 
szekvenciális alapon lehetett volna kicsit még variálni, egy kevés modulációt és 
egy rövid beiktatott szünetet kapott csak, pedig egy oktávemelés/süllyesztés is 
csodát tett volna vele. A Crematories ugyan hátborzongatóan kezdődik, de utána 
remek EBM-pulzálást kapunk végig (242 recept), ismétlődő hangképletekkel. A 
Gradiva (Anyagok) első megszólalásakor gőzmozdony kürtjének hittem az első 
másodperceket, utána beindul a szekvencer-henger, fényesen puttyog, digitális 
dobminták (talán AKAI-készletből) potyognak megfelelő helyekre, van benne 
azért valami sejtelmes, fehérköpenyes tudományos labgyak hangulat. A Lust in 
Church magas sercegéssel és sistergéssel fedett gregorián kórusa ügyesen pozí- 
cionál a bevezetőben, ez az egyik legkreatívabb tétel az albumon, bátrabban nyúl 
többféle eszközhöz, súlyos ütéseket is használ, dob- és analóg ritmuskezelése is 
rugalmasabb, kár, hogy a sok előző és hosszúra engedett számmal ellentétben ez 
karcsú és rövid lett, még lehetett volna fokozni. A SARIN remixekről elég annyi, 
hogy klasszikus kisipari munkák a Carnis Et Mentis Passion és Crematories fel- 
vételek nem kifejezetten excesszív átiratai, alig térnek el az eredetiktől. 


5 A 


4 

A Slaves Of System szintén 
endületes, hasonló recept 
alapján készült. A Carnivora 
ellemes, eltalált tempójú lük- 
tetés, a női beszédminta har- 
monikusan bújik bele a hideg 
szintihangok ölébe, hogy ott 
észkelődjön még egy kicsit. 
Igazi bólogatós, gyorsgyalog- 
ós felvétel, de a feszültséget 
is közvetíti. A Nice To Eat You 
számomra valahol a belga- 
svéd tengelyen mozgó koráb- 
bi minimalista (Absolute Body 
Control, Spetsnaz) ötvözetet 


is idézi. Egyszerű, oda-vissza ingázó gyors loop-szakaszokra ráprüntyögés ala- 
csony hőmérsékletű, emocionális magas hangokkal, aztán kész, vége, elvágva. 


Az Oberon-ban hallható alap a darabosságával 
techno ketrecéből és egy sokkal cyber-esebb, te 


képes kimozdulni az oldschool 
chnikásabb módon szólal meg. 


Befegyelmezi az ember arcizmait, tartásra kényszerít, engem ráadásul sokkal 
könnyebben transzba ejtenek az ilyen típusú, sorvégi szünetekkel, jó helyre tett 
rövid kihagyásokkal is operáló, fegyelmezett, gépies zenedarabok, amelyekre 
szinte adja magát a nyolcadokban kimért szögletes testmozdulatsorok elvégzé- 


se. Az ilyen zenére még dolgozni is jobban esik, 


táncolni meg főleg. A halk sej- 


telmes suttogás benne csak az emberi. A címadó Slaves of System biztonságos 
tartományban mozgó parkettaszaggató felvétel, egyenletesen zakatol a beállított 


szintjei között, és csak vékonyan lett kezelve nosz 


talgiával. A Circus Macabre egy 


szép orgonajáték-nyitányra kevert médiában elhangzott politikai tartalmú snittjei 


6 


után átvált egyszerűen trappolósra, ezzel ki lehe 
enszélben. Depraved Souls In Vatican kapcsán 
alkalmas lesz, erre egy , DM-féle Never Let Me Do 
ezeli lassúbbra, eldobom az agyam az ilyesmitő 


tehetségének markáns lenyomata a loopolt zene 


4 


ne menni a világból is erős el- 
azt gondoltam, hogy pogózásra 
wn Again Aggro Mix-es" rátéttel 
, ráadásul végig ilyen marad és 


ész. A Holy War for Capitalism is szimpla ritmusképlettel dolgozik, az analóg- 
szekvencia legalább tartalmaz egy kis jóféle játékosságot. Az Arise from Paranoia 
e sem tagadhatná, hogy romantikus filmzene betétnek készült. Az Unconscious 
i alapok, és ritmusképletek má- 


solásában rejlik, ebben hatalmas rutinja van, de bátrabbnak kellene lennie. 


HUN / INDUSTRIAL N TECH ISSOL 


VATICAN SHADOW: 
PERSIAN PILLARS OF THE GASOLINE ERA (2020) 


PÍCVATICAN SHADOW 


pc Persian Pillars Of The Gasoline Era pic 


A Vatican Shadow-val pár éve ismerkedtem csak meg, de előtte sokat forgat- 
tam a Muslimgauze diszkográfiát is, ledaráltam a teljes Homeland soroza- 
tot, megvolt egy sor nyomorúságos másik is az amerikai tengerészgyalogos 
hőseivel a távoli vérfürdőben, sőt, még ezek konzoljátékra adaptált válto- 
zatát is megtoltam párszor. Mégsem tartanám magam valódi közel-keleti 
szakértőnek. A VS viszont zeneileg alighanem egyedülállóan fojtogató drone 
ambientje, intelligens és atmoszféra teremtő képessége, a téma és kontextus 
iránti érzékenysége okán könnyen megkaphatná ezt a címkét. Most itt van a 
gázolaj éra perzsa pillérei, Dominick Fernow, amerikai multimédia művész, 
melodikus, melankolikus loop-jaival, l0-fi hangzású dark ambient-jével. 

Gyerekkorában egy baleset miatt annyira őrjöngött, hogy még kényszerzubbonyt 
is kellett ráadni, vallásos családban nőtt fel, OCD-s, volt egy Pruirent nevű zajpro- 
jektje is, de a Vatican Shadow-ban találta meg saját valódi hangját, ének nélkül. 
A Persian Pillars of The Gasoline Era kiadványát Irán törékeny demokráciája, az 
aluldokumentált USA-beavatkozások, az Öböl-háború utáni állapotok, gazdasági 
szenvedések és emberáldozatok ihlették és hangulatában ennek hiteles króniká- 
sa tud lenni, mondhatni sorozatban. Elsőként a Media in the Service of Terror 
lemezét ismertem meg, most itt egy újabb fejezet, egységesített borítóval. 


Alighanem sötét pincében berendezett privát felvevőhelyen készülhet ilyen 
masszív alapzatú instrumentalista mű. A Korg Wavestation legnyomasztóbb 
hangszereit vélem felfedezni benne sok helyen, amely egy fenyegető, néha meg 
ellenkezőleg, mély nyugalmat árasztó kompozíciót ad ki. Bár szokták őt techno 
művészként is emlegetni, a Vatican Shadow egyáltalán nem tánczene, hanem 
történelmi-politikai zenei kaland. A címek is kijelölik a mondanivalót, direkt uta- 
ásként kell értelmezni, viszont ha letakarnánk a felvételek címét, akkoris egyedi, 
csak a rá jellemző keleties elektronikát fedeznénk fel, amely beránt minket a siva- 
tagba, Teherán, Bagdad, Bahrein utcáira, a pakisztáni hegyekbe, szétkoszlott pla- 
tós kisteherautók fedezékébe, olajszagba, füstbe, a bomló tetemek és kecskeszar 
bukolikájába, ami pedig furcsa ebben, hogy még csak ezen lokációkról származó, 
autentikus hangmintákat sem fűz bele a zenéibe, nincs benne arab hablatyolás, 
nincs Al Jazeera-médiakivonat, sem fegyverropogás, nem okoskodnak benne 
amerikai politikusok a , War on Terror" margó mentén. 10096-ban a hangszereire 
vagyunk utalva, amely szolíd lo-fi, többségében improvizatív, hipnotikus hatású 
látomás is egyben, melyben könnyen el lehet veszni. Működhetne akár film- vagy 
játékzeneként is, mivel korlátozás nélkül teremtőképes hangtájfestészetet nyújt, 
komplett világot épít, részletgazdag a kísértetiességében. Hátborzongás. 


A Predawn Coup Detat (Schwarzkopf Duffle Bags Of Rials) lassan fonódó, 
óvatosan közelítő darab, a dobszerkesztése keleties, Muslimgauze-képletezett. 
Szintetikus, hosszan kitartott vibrációval, háttérből előlopakodó horrorhangokkal 
bújik elő a sötétségből. Ezt a fajta építkezést meg kell szokni, ennyire óvatosan 
adagoló üzemet talán a Talk Talk használt, igaz náluk nem voltak műhelyben, föl- 
dön szanaszét heverő vasdarabok. A Rehearsing For The Attack elején furcsa, 
atonális és esetleges dallamok is keverednek, megpitchelt lead-ek és öblösre 
engedett, túlvezérelt ütősök jellemzik. Felidézi a Dead Can Dance által használt 
szintihangokat is, mindvégig sötétséget és óvatosságot árasztó marad, mondhat- 

ni konzervált soundtrack jellege van, sőt, tovább megyek: a 80-as évek Tangerine 
Dream-je is ott csörgedezik benne. Igazán bele lehetne simán aludni egy zsinór- 
ban elkövetett tripla éjszakai műszak után, bár improvizatív, egy idő után unal- 
massá is válik, hirtelen vágással ér véget a random-nyomogatós ambientfolyam. 
Háromszoris újrahallgattam a végét, hogy nem-e átúsztatott a track, de nem tu- 
dom megállapítani, talán nem sikerült annyira jól az a vágás. Az Uncontrollable 
Oasis (Real Life Spy Mystery Ends With Scientist Hanged in Iran) lassú dob- 
jait kedveltem, bár vélhetően az előző folytatása, alacsonyabb sebességen fut, 
ugyanazzal a sztringelt hanggal játszik, nincs lekottázva, csak improvizál, nyo- 
mogat, ami viszont igazán széppé teszi, az a nagyon mélyről előtörő alacsony 
frekvenciájú búgás, amelyet meg tud szokni a fül, és csak akkor veszi észre hogy 
egyáltalán ott volt, mikor hirtelen abbamarad. A Taxi Journey Through The 
Teeming Slums of Tehran már egy sodró lendületű zajfolyam. Ha valamit szeret- 
nék elkerülni valaha az életben, az az, hogy Teherán nyomornegyedeiben taxiz- 
gatnom kelljen, ennyire azért nem szeretek kirándulni. Pattanásig feszülő a track, 
az üllőket kis kalapácsok ütik, fémdobozon lekopácsolt ritmusra száguldozunk 
a szűk utcákon és itt is bekúszik ugyanaz az improvizatív sztring, ami egy gong- 
gal ér véget. A Moving Secret Money számban jön ki leginkább a Wavestation, 
vagy talán az M1-hatás, amivel kifeszített fémdrótot, húrokat, földöntúli tájak és 
vibrálásokat kevert ki magának. 4-5 sávnál itt sincs több, ezek véletlenszerű egy- 
másra úsztatása a fő misztikum benne, már nem annyira az imprózás a megha- 
tározó, bár hosszúra eresztett, 10 percen túl nyúlik, kicsit olyan, mint a szélben 
szálló, táncoló rózsaszín vattacukorfoszlány a falunapi fesztivál sátorbontásakor. 
Az Ayatollah Ferocity (The Refinery At Abadan) a már végtelennek tűnő lágy 
ambientek után 12 perces zárószámként egy félelmetes, kegyetlen és történelmi 
drone zene, benne Irán elmúlt 40 évnyi sűritett történelmével és elfojtott félel- 
mek egész sorával. A gázolaj időszak perzsa pillérei, a finomítók bűze, a támadás 
előszele, a lángok süvöltése és a harci dobok halálos szorítása ez, hangképek- 
kel lekódolva, lappangó félelemmel bevonva. Az abadani olajfinomító a Perzsa- 
öbölnél álló szimbolikus, történelmi jelentőségű ipari mű, amit Irak 1980 szept- 
emberében nagymértékben megsemmisített az iráni Huzisztán tartomány iraki 


atsiséllssl kezdeti MZkSGyÉNÉS ös ezzel a 8 évig tartó Ira -iráni háborút. 


iájé 


£ 3 


végig vé ltségben tudja Hős hal FE át. A BENE a jáfeje lt basszus rés 
tovább emeli a pulzust. Az ilyen kis történelmi kanyarokért és a hangulatfestésért 
is érdemes belekóstolni az ilyen , nem EBM" munkákba is, az ember mindig tanul 
valamit, és erre a Vatican Shadow kiválóan alkalmas, bár nem addiktív. 

EGOIST: 
BREAKING MOMENT (2020] 


Szeretjük a fiktív alternatív történeteket? Képzeljük el, milyen lehetett vol- 
na a Front Line Assembly, ha nevezetesen nem Kanadában, hanem Lengyel- 
országban üti fel a fejét évtizedekkel később. A Kuba Wtodarski indította 
Egoist szólóprojekt 2004-ben Breaking Moment címmel saját maga kiadott 
egy demót, amely öt dalt és egy remixet tartalmazott, a nagy múltú szlovák 
Aliens Production kiadó (ahol a Human Vault Self-Rust-ja is megjelent) pe- 
dig 16 évvel később, 2020-ban újra megjelentette ezt, jót téve ezzel a világ- 


nak, mert így nem süppedt el a felejtés lápvidékein ez a remek anyag. 

Front Line Assembly utánzatokból akár Dunát is lehetne rekeszteni, de még 
senkinek nem sikerült eddig az összes főbb zenei össztevőt, beleértve Bill Leeb 
robotikus-harcias vokálhangszínének rekonstruálását is megtévesztésig kike- 
verni. Merthogy ez a legnehezebb, sokuknál ki is lóg a lóláb, és emlékszem egy- 
szer Lightphaser kollégával beszélgettünk is erről egy FLA-koncert után, hogy a 
Leeb-féle vokáltorzítás az egyik kulcs a zenekar sikeréhez. Az egylemezes Egoist 
pont ezt az alkímiát volt képes megfejteni, nem tudjuk, mennyit dolgozott rajta, 
hogy összejöjjön, de zavarbaejtően hozza a kanadai előd technikáját. A Breaking 
Moments egy rendkívül fontos, jó értelemben vett európai klón, mind technika- 
ilag, mind számszerzés, komponáltság szempontjából sötét high-tech színvona- 
lat képvisel. Nem tudni, miveltelt el az elmúlt 16 év, ha innen nézzük 90-es évek 
oldschool electro industrial, ha onnan, akkor meg newcomer restaurátor. A lán- 
goló Product felvételt hallgatva, a vocoderelt háttérvokállal és a lüktető üteme- 
ivel, nyomatékos lökéshullámaival tisztára időviharba keveredünk, megelevene- 
dik bennünk még az 1993-as év is. A kritikusok által kedvelt Fallen is ebbe a 
sorba tartozik, ugyanazokat a vasakat halljuk olyan settinggel, amelyekért annak 
idején is megőrültünk, a hangmintázottsága a VAC középkorszakát is visszahozza 
számunkra. A Melting Point földöntúli zajokkal és filmhangbetétekkel mászik 
rögtön a nyakunkba, méregdrága edzőcipőben futkos a hideg rajtunk. A Century 
Of Sorrow szubliminális kezdete és a ráépülő nyers ütései a reszelős énekkel 
a cyber-electro csúcspillanataivá válnak, érdemes jó minőségű fejhallgatóval 
megfülelni. Az Egualization sem nélkülözi a filmsnitteket, igaz lassabb tempóval 
özlekednek a hangok, de sűrűbben variálódnak. Az Automate egy kényelme- 
sen zakatoló track, nekem az Implode-os időket hozta fel, másnál nem tudom, 
mit vált majd ki. A W.H.A.T? puttyogó, darabolt hangjai tetszettek leginkább, 
az instrumentális Remake szintén az alapok terén okoz meglepetést, ügyesen 
szétszortírozva a bal és jobb csatornákba folyó hangokat, ez mintha egy szépre 
ozmetikázott, rifftelen és erőszakmentes FLA-Circuitry átirat lenne, majd szinte 
észrevétlenül folyik át a magával sodró, már-már biomechanikus Whishlist-be. 
A lágy Dellusion elhozza ennyi darálás után a pihit, a beszaggató robotdob-prog- 
ramozásait viszont mindenképp kiemelném, a többi része ugyanis csak lerontja 
az összhatását. A végére a pontot az instrumentális No! I Am Not! fullasztó női 
samplerezéssel és gyomormasszírozó basszusokkal teszi fel. Az egyetlen, ami 
számomra a lemez egészén túlzás, az a magasra tolt, dallamvezetéses szintis 
szőnyegrészek, ezt behozta egykor a FLA és úgy tűnik, nem lehet lemondani róla. 
Bár a számok eléggé homogének, ugyanakkor koherensek is. Táncolható lengyel 
komplex EBM, valódi hűség és az adott pillanatot megtörni képes odaadás! 

DT413: 
WORSE THAN YOU EXPECTED (2020) 


A DUTRA D433 nem csupán egy legendás lánctalpas traktor, melynek egyik 
példányán egy régi, talált, fekete-fehér fotón még a saját nagybátyám is 
pózolt fiatal traktorosként, és amelyből a balatonboglári DUTRA múzeum- 
ban is megcsodálható egy darab. Emellett a Brazíliában, Sáo Pauloban élő 
magyar barátunk, EBMer Boldiman (bOLDD) egyszemélyes kísérleti , garázs- 
EBM" projektjének fedőneve is, amely egykor még Gulgával duóban ment, 
2019 decembere óta pedig bOLDI egyszemélyben alkot. Érthetetlen, hogy 
miként képes belebújni egy üzemanyagtartályba, hogy ott vegye fel a vokált! 

Ez persze csak vicc. De a hangja tényleg olyan a Worse Than You Expected al- 
bumon, mintha tényleg egy ilyen zárt, fémdobozon belül énekelte volna fel. A 
6-számos album nem csak ennyi izgalmat tartogat, ugyanis bámulatos EBM ala- 
pokat sikerült leképeznie, ezeket hihetetlenül izgalmas innen-onnan összeolló- 
zott hangmintákkal gazdagítania, egy számon belül Bruce Willis és Frank Sinatra, 
zseniális kombinációk, ősi kreativitás a Smile You Fuck számban. A Habe Angst 
már egy sokkal inkább stomper szám, miközben fojtogató félelemről szól, és ab- 
ban is tart, a német nyelv csak rá is tesz erre egy böszme nagy szívlapáttal. Ez 
a szorongató érzés nem múlik el a Once Everyone Must Die alatt sem, analóg 
hangzású szintibe kevert fémdarabkák kevergetése, vaslapok rázogatása, amit 
a Buddha Amitabha Mantra szakít meg, a refrénje is nyomatékos: , we create a 
fragile world / but something must break / and somebody must dte / that we dont 
forget the pain". Már első hallgatásra kedvencemmé vált az ezt követő Steps, 
amely olyan zajokat, pl. magnókazetta-csévélést is felhasznál, amelyek még iz- 
gatóbbá teszik a munkát. Ezekben az apró trükkökben rejlik a DT413 egyedi ze- 
nei lenyomata. Egyszerre nyúl az anhaltos és odschool gyökerekhez, miközben 
az inzertálási technikája is gazdag és pazar. Nála nem lehet hosszú, elnyújtott 
és monoton folyamokra számítani, hiszen bátran és határozottan nyúl bármi- 
hez, csattan az olló, puffan a keyboard, egyszerűen csak megfogja és beszúrja! 
Nem lacafacázik, eszelős unalomgyilkos! Nem hagy a hallgatójának időt és teret 
a várakozásra vagy elkalandozásra, belealvásra, végig feszültségben, figyelem- 
ben képes tartani, még a halk háttérvokálok, zajminták használatával is. A Cover 
Your Eyes is remek példa erre. Vibráló, lüktető és bőségesen rétegzett, ráadásul 
ez a felvétel is magasabb BPM-en készült, feszes és angolul mormolt szövege 
ugyanúgy üt, mint a többi felvételében. Szándékosan a végére hagytam az első 
számot, a The Time Passes Slowly-t, amiben bOLDI a gázolajos hordó legaljára 
kucorodott, hogy minél mélyebbről és fémesebben suttogja el: , behind the cold 
walls / lying on the floor / suffer in silence / the time passes slowly". 

Az anyagot Gazdag István (FA49), a hazai indusztriál-EBM szcéna főhangmér- 
nöke keverte öblösre, így még inkább agyba fúródnak az egyes hangsávok. 
Azoknak pedig, akik még csak most ismerkednek a szubkulturális színterünk- 
kel, érdemes tudniuk azt is, hogy az EmBodiMent Promotions és a Hungarian 
Old School EBM Clan közel 30 évet átölelő INDUSTRIAL LANDSCAPES from the 
Hungarian Electronic Underground 50 számos (!) elektronikus underground zene 
legjobb magyar produkcióinak válogatását is köszönhetjük nekik. A Worse Than 
You Expected pedig egy szokatlan, sokszínű, szorongató, ugyanakkor egyedi da- 
rab lett, mindenképpen érdemes a figyelemre. Meg persze a folytatásra is. 

LIVINGTOTEM: 
SURREAL EXISTENCE (2020] 


livingTotem surreal existence 


Ha egyszer valakik majd megírják a magyarországi underground elektronikus 
zenei szubkultúra monográfiáját, arra kérném szépen az illetékeseket, hogy 
Gulyás Andrásnak egy egész vaskos fejezetet szánjanak, különben letöröm 
az összes körmüket. DJ Kraak, Panoramic Barrier, Tilos rádiós Vákuumcso- 
magolt Hegyilevegő adások, és persze a fenséges LivingTotem. Halálhűvös, 
mindignyugodt, rendíthetetlen természet, partiszervező (hang)építésveze- 
tő, akinek a jelenlétében valahogy nincs más választása az embernek, mint 
a sima víztükörszerű lelki állapot. Eközben úgy pakol össze biztos kezekkel 

törzsi ritmusokat, elektronikus és ipari komponenseket, ahogy én hétvégen- 
ként mondjuk oda sem figyelve egy keksztekercset vagy épp egy kiló saj- 
tos tallért. Ellentétben velem, ő kimeríthetetlen lelkesedéssel és végtelen 
alázattal. Ha a hazai underground szubkultúra főkonzulátusának személy- 
zetét kellene összeválogatni, Kraak biztosan valami konzul, vagy mondjuk 
kiemelt ügyekért felelős zenei attasé lenne, bár szerintem visszautasítaná, 
amennyire szerény. Ráadásul úgy tudom, a hazai színtérről még filmet is ké- 
szít, az új lemeze a Surreal Existence pedig betyárosan és faldöngetően jól 
sikerült, szóval ássuk is bele magunkat kicsit. 


Egyszer egy buli előtt beszélgettünk a munkáról (mármint a zeneiről) és kezem- 
be nyomta a Raw Effort időszakában az apró fekete-fehér LT matricát, amit 
azóta is relikviaként őrzök. Sokszor összefutottunk, 2019-ben a Test Dept-en 
az A38-on (ott előzenekar volt), majd a 2020-as EBM napon, bár igen nehéz 
elcsípni őt pár mondat erejéig is, mert sürög-forog, jön-megy, teker mint egy 
villanymotor, és valahol ez élteti őt, ez adja neki az életütemet. Nehezen tud- 
nád elképzelni egy portásfülkében üldögélve. Nem is passzolna hozzá, sokkal 
magasabb frekvencián rezeg, mint közülünk bárki. Mikor egy novemberi borús 
szürke napon át tudtam venni tőle a lemezt, kicsit filozofálgattunk arról, hogy a 
fiatalokra egyszerűen muszáj koncentrálni, és hogy miként devalválódott a kész 
letölthető csomagokkal villámgyorsan kreált synthwave zenék mentén az under- 
ground, mekkora jelentősége van a valódi vasakon (értsd: kézzelfogható, súlyos, 
valódi eszközökön, valódi készségeket és hozzáértést igénylő) hardware-eken 
megkomponált zenéknek. Itt és most fogunk kilyukadni az új lemezénél, ami egy 
hangokból precízen felépített valóságos ipartörténeti és lelki múzeum. Mind- 
egy, hogy analóg/digitális-e a forrás, ő mérnökien nyúl bármihez, és a Surreal 
Existence utóbbi évek alatt kidolgozott track-jei is kiváló bizonyítékok erre. 


Többször meg kellett hallgatnom és soha nem találok rajta fogást. Egyszer sem 
untat el, magas tápértékű és lassú felszívódású, gránitszilárdságú kompozíció. 
Az első hangtól az utolsóig beszippant és nehezen enged el, amortizációra, ko- 
pásra képtelen, stabil és időtálló mű. Olyannyira, hogy az igényes albumborító, 
az antik villanymotortekercs-makrofelvételei (Stefan Alt fotóművész mágiája), 
a korongra nyomott fekete-fehér LT-logó, a beszédes és elképesztően kreatív, 
angol nyelvű számcímek mind ezt hirdetik, itt valami komoly fog történni. Mivel 
kevés darab készült a digipack fizikai hordozóból, elég hamar el is vitték a szabad 
példányokat, ezért ha valamikor egy jövőbeli LT-fellépésen még kapható lesz, 

mindenképpen le kell csapni rá. Ha bárhol felbukkan, azonnal beszerezni, mert 
gyűjteményt gazdagító, valódi műkincsnek számít. A Macrocosm of Corpse 
Candidates hosszan kitartott, majdnem 10 perces, keretes szerkezetű termé- 
szettudományos mű, nem is kell hozzá elektronmikroszkóp. Rétegről rétegre 
építkezik, eleinte csak kis finom cincogó-sercegő hangok futkosnak, amikor a 
vastag basszus-dobfolyam nyersen belerobban az egészbe, a dobhártya úgy el- 
kezd csiklandósan bizseregni, hogy rögtön vakargatnád. Amikor meg sűrűbbé 
válik a dobtextúra, felszökik a pulzus, a mellkasodban érzed a döngetést. Már 
az elején lebilincselő, ahogy rétegzettségében mértéktartóan váltogat, szüne- 
teltet, majd újra felpörög, ez mind-mind professzionális építőmunkára vall. A 
One Half Locked in Cold Stone térhatású elektromos vibrálása, a halott rádiós 
, Tárecsegtetés" kellőképpen plasztikussá, 3D-sre formálja a membrándobokra 
ráfeszített törzsi ritmusú hangokat, vonaglani, ugrabugrálni akarsz tőle. Újabb és 
újabb hangszerek lépnek be, eleinte kicsiket tesznek hozzá, épp csak finoman 
adagolva, viszont mindez egyben totális eufórikus táncolhatóságot generál. Az 
Underwater Bonefires alacsonyabb tempójú, szellősebb, szelídebb fajta hang- 
tájkép, precízen színezget a beszúrt apró magas kattanásokkal, bádoglemez-zaj- 
jal, gondosan összeválogatott és generált hangok szövete dobokra kihúzva, idő- 
vonalon épp leheletnyit eltolva csak egy-egy irányba. Végtelennek tűnő, szinte 
már népzenei lantos loop-pal ráadásul még gazdagabbis. A Yoshino Mausoleum 
japán taiko dobolása kapcsán akkora méretű membrafon ütős hangszerek jelen- 
tek mega lelki szemeim előtt, hogy bele se fértek a látóterembe, a hozzáillesztett 
szellős analóg prüntyögés pedig álomszép dekorációként működik. A Decease 
of Ice-Drones monoton repetitív kalamolásai mellett változatos zörejek teszik 
egyre élőbbé a zenefolyamot, melyhez itt már vicces magyar dialógusbetétet is 
apunk. Megszoktatja velünk, hogy a minimalista kezdetet bizony türelemmel ki 
ell várni és utána jön csak a komplexitásból menetrendszerűen érkező energi- 
us katarzis, a tempófelpörgetés, a hangok besűrítése, ezzel céltudatosan fo- 
ozza a figyelmünket, már szinte epekedve, eksztázisközeli állapotban várjuk, 
hogy , induljon már be végre!" A Last Frozen Trip to the Heart Chakra a loopolt, 
e- és feltekert hűvös zöngéivel különös és feszült zenei utazássá változik. A 
Suspension Of Climate Change vastagon szólal meg, távol áll a túlkomplikált- 
ságtól, itt is működik a recept: dermesztően jó rétegek kerülnek egymásra, totá- 
lis befeszüléssé alakul át az egész. Az I Was Hanging From A Cord (nagy ked- 
vencem) simán illeszkedne akár egy Lynch-filmbe aláfestőzeneként, a halkan 
elmormolt beszédminták és a pergő ritmika is izgalmas cinemás hatást váltanak 
ki együtt. A szinte okkultnak ható The First Witch olyan szinten rétegeli és dön- 

göli a különféle démoni hangokat, hogy mindig jófajta borzongás fut rajtam végig 
tőle. Corruption-Friendly Comrade, micsoda zümmögés, isteni népzenei hatá- 
sok, dorombok, jégcsapok és virgonc kalapácsok! Az Ancient Star is gyönyörű 
sci-fi instrumentalista ambient darab lett enyhe Stranger Things árnyalattal, a 
Cyclone Of Haarp Csihar Attila dörgedelmes hangjával pedig hátborzongató 
módon teszi abszolút teljessé a produkciót és az egymással lazán kapcsolódó 
számokból összeálló történetet. Többféle környezetben is teszteltem. Elsőként 
egy péntek délután vonaton ringatózva (másfélszer ment le, mire hazaértem), 
álom és valóság közt lebegve bóbiskoltam bele. Ez nem írandó a számlájára, hisz 
fáradt voltam, nem azt jelenti, hogy unalmas altatózene lenne, épp ellenkezőleg! 
Van az a hétvége előtti, munka utáni befáradt állapot, borult ég, stb, biztosan 
tudjátok. Ahogy átcsúsztam a félálomba, a számok kalapácsütései, ismétlődő 
zajdarabkák finom kergetőzései, az unikális hangok ki-bekapcsolgatásai nagyon 
finoman és óvatosan zártak szűkre az agyhullámaimmal, de még a vonat saját 
mozgási ütemével is, akár egy precíz cipzár. Ezt nagyon élveztem, pedig akkor 
csak telefonról szólt egy olcsó alsó közép-kategóriás fülessel. Aztán ment még 
sokszor HDD-ről, SSD-ről jobbfajta fejhallgatóval, majd CD-játszóról is nagy álló 
hangfalakon. Amellett, hogy feltolt hangerőn sem torzul meg, bizonyára élőben 
hallva ezeket a szerzeményeket, még erőteljesebb euforikus érzést tud generál- 
ni. Másodsorban felhívnám az olvasók figyelmét az Időtlenség megkerülhetetlen 
szupererejére. Egyetlen pici töredéke sem fog soha a kukába menni: nincs ben- 
ne (adalékanyagként sem), amit oldschoolnak, retrónak, modernnek, ,épp most 
trendinek" vagy átmenetinek lehetne nevezni. Olyan fényes kompozitzene ez, 
amelynek egyáltalán nincs elévülési, lejárati ideje. Sok előadó zenei produktuma 
nem rendelkezik sajnos ezzel a varázserővel. Elkopik, megmosolyogjuk a zenei 
trendkövető stílusát, majd félre is tesszük és elfelejtjük. Viszont ezzel a lemezzel 
ez aligha fog megtörténni, hisz 2 év vagy 25 év, teljesen mindegy, ez az album 
akkor is tökéletesen makulátlan és értékálló élményt lesz képes nyújtani az ér- 
tőknek. Összegezve: kiváló minőségű hangokat kever a munkavasain, mindezt 
mértéktartással és megfelelő arányokkal. Hatásosan és játékosan időzíti, kellő- 
en felpuhítva a monotoníitásukat, dramaturgiát is ad hozzá. A számok egészsé- 
ges bőségűek, szép, tágas teret kapnak mindenhol, a jobb és bal csatornák közti 
átmenetek is pezsgő sztereo élményt nyújtanak. Még valami: nem akar bármi 
áron erőszakos vagy nyomulós lenni, a transzcendenciájával úgy fog kézen és 
visz magával, hogy nem akarsz ellenkezni egy pillanatra sem. Tánchoz, alváshoz 
és álmodáshoz, meditációhoz, belső és külső utazásokhoz a Surreal Existence 
lemeznél aligha tudnék jobbat ajánlani, esküszöm. 

ASSEMBLAGE 23: 
MOURN (2CD DELUXE EDITIONJ (2020) 


Az Assemblage 23 (Tom Shear) szép és egyenletesen termelő zenei projekt. 
Abban az esetben, ha az embernek bizonyos időközönként kedve szottyan 
melankolikus elektro dalokhoz, vagy csak úgy szakítás előtti/alatti/utáni (a 
nem kívánt rész áthúzandó, úgyis tudom, hogy gondolatban mind a hármat át 
fogod húzni egyetlen heves mozdulattal) állapotban vágyik valaki egy jeges 
zöngéjű, nem túl szoros ölelésre, akkor a Mourn c. kiadvány megfelelő jelölt 
lesz ehhez. Nekem sajnos túl szoftos, túl szirupos, nóvum nélküli cucc. 

Sosem bírtam a future pop dolgokat, amelyekben nincs erő, a dallamviláguk 
szegényes, végtelenségig sablonokra egyszerűsített, szövegileg üresen kong, így 
temérdek zilált és nyers avantgárd zene után szinte üdítőnek hatott, hogy ez a 
sorlemez is nagyjából ugyanazt szállítja le háztól-házig, amit már a 2000-es évek 
elején is hallottunk a hétvégi klubrendezvényeken. Simulós zenéknek is kell le- 
gyen helye valahol a taxonómiában. Most kicsit bajban is vagyok, hogy mit sikerül 
felfedeznem ezen a deluxált anyagon, hisz még vasaláshoz se teszek be ilyesmit, 
mert az unalomtól lyukat égetnék minden ruhámba. Remélem nem haragszanak 
meg rám a kőkemény és tősgyökeres Assemblage 23 rajongók sem (feltétele- 
zem bőven 40- felett lehetnek már), ha most nem megyek bele hosszasabb fej- 
tegetésbe a future pop természetrajzát illetően. Ha egyet hallottál, olyan mintha 
mindet hallottad volna. A Mourn sem kivétel ezalól. Rendre és számról-számra 
ugyanazt a negédes hangzásvilágot, komoran, de óvatos szoftpoetikusan meg- 
fogalmazott dalszövegeket hozza, némi puttyogósra kevergélt elektronikával 
és néha egy-egy bátrabban odanyomott basszussal teszi a mindig-ugyanolyan 
mélyértelmű "sehonnan sehová sem tartunk, de süt rám a fény és belőled is, és 
ez most milyen távoli, de mégis jó" életérzést, némileg táncolhatóra kikutyulva 
egy nagy zománcozott lábosban. Minden komponense egyenesen a hűtőszek- 
rényből jön, az utolsó szál gyufa pedig eltört, ebből nem lesz szenvedély (most 
sem). Ehhez tényleg szakítani kell, de azért nem is kötelező. 


4 


Elsőként az Anxiety c. számnál kaptam csak fel a fejem, addig számomra szinte 
minden felejthető volt, még ha az elektronikus komponálás egyébként gondosan 
és strukturáltan szólalt is meg. Hogy ebben a felvételben mi is tetszett meg, mi- 
vel emelkedett ki a sorból, azt elég egyszerűen ki lehet fejezni: a bináris lebegő 
basszus-szőnyeggel, amit az A23 a dal alá húzott. Amennyiben ez így instrumen- 
tális változatban marad, teljesen meggyőzött volna, így vokálosítva már ismét 
az a konklúzióm, hogy szép, szép, de ilyesmikkel van megtűzdelve: "A monster 
waiting in the black / A chain of worries round my spine / Subtle as a heart attack 
/ Debilitating by design" Igen, ennyire lenyűgöző, érzékletes strófákra kell számí- 
tani. Egyébként ezt a dalt négyszer tekertem vissza, hogy a belépő vokálig azt az 
1 perc 15 másodpercet újra és újra kiélvezzem, még ha perverz is. A rákövetkező 
Confession szintén jól indít, ebben könnyebb az énekhanggal is megbarátkoz- 
nom, sokkal jobb húrokat pendít meg, ami nem annyira nehéz, ha valaki a DM / 
Bonanza Banzai / Covenant geotermikus langyosított vonalakon szocializálódott. 
Mondjuk a refrén részétől nehéz zeneileg a falnak menni, de jobb, ha a szövege- 
ket nem olvasod el hozzá, hidd el, jobban jársz. A Dissonance akkora szinti-pop 

sláger, hogy leszaladsz előkaparni az Erasure és Alphaville lemezeidet a nővéred 
költözős dobozaiból! Ennek is az eleje konzumálható csak, sajnos nem kapcsol- 
ható ki egy mozdulattal az éneksáv itt sem, pedig ráférne egy ilyen , vokálwasher" 
funkciógomb a távirányítókra. A Welcome, Apocalypse sokat sejtető címével 
szintén felcsigázott, itt is egy abszolút komolyan vehető slágeres-dallamos, fülbe- 
mászós zenei alapot kapunk, még akár vidámnak is mondanám, azonban egyben 
vizsgálva ezis csak egy tuttifrutti rágógumi-ízű fröccsöntött dalocska. A Could"ve 
olcsósított Delerium-örökítőanyagból származik, az intrója áll talán a legközelebb 
a lemezborító művészeti koncepciójához, más kapocs nincs, semmi sejtelmes 
antik háttérsztorit nem találni benne. A Tragedy már döngölősebb, csürdöngölős 
alapra pakolt angyalfiú-ének, bár ezt is hamar eluntam, hiába hibátlan technika- 
ilag, ha zeneileg üres patternekből építkezik. This House Is Empty, itt is vártam 
volna egy markáns és jól pofánvágós katarzist, mondjuk a Depeche Mode nyári 
tinédzser-kalandozós Here is the house stílusában, de ez jóval egyszerűbb szer- 
kezetű, igényes ürességet ad. Itt ér véget egyébként az egyes számú alaplemez, 
most nézzük meg, hoz-e újat a deluxe cucc második része! 


A Cresendo annyira vintázs-szinti színű dal, hogy legalább a nosztalgiafaktor 
megtalálható benne, jó pont, de még nem megy át a vizsgán, pedig szigorú se 
voltam. Lüktetés és elnyújtott ismétlős visszhangba bugyolált vokál - bármiféle 

nyomaték, erő, vagy bátrabb hangsúlyozás nélkül. Félelmetes tud lenni az ek- 
kora mértékű stílusjellemzőknek való szolgai megfelelés! Ezt követően 8 darab 
mások által remixelt változatban gyönyörködhetünk, hol női (Alpha Ouadrant) 
vokállal megtámogatva, hol pedig jó kis gyári csörgetéses átgyúrással á la DM 
- Construction Time Again, egyébként ez a Factory (Klack Remix) kifejezetten 
élvezetes és részletgazdag lett. Az Epiphany [:SITD:] Remixétől sokkal többet 
vártam, de még a szám maradék élét is kivették az elejéből, utána viszont lobog- 
tatható, akárcsak a többi. A végére került még egy bónusz szám, a Black Dog, 
dobpergés utáni gyors kifulladás, ez akár elfért volna az alaplemezen is, bár az 
sem tűnt volna fel senkinek sem. Ami az A23 munkáját illeti, tényleg nem szeret- 
nék kötözködni, meg tudom érteni, ha valaki epekedve vár és felinstallál a fejé- 
be egy ilyen lemezt, vagy csak házimunka közben hátt 


térzenének hallgatja. Az is 
helytálló megállapítás lehet, hogy A23-at remixelni nem jelenthet túl nagy kihí- 
vást (épp ezért irtó sokan is csinálják). Mit írtam az elején? Hogy "jeges zöngéjű, 
nem túl szoros ölelés" - nem kívánok módosítani ezen utólag sem és még egyszer 
elnézést kérek a hardcore rajongóktól. Szép, de nagyon üres, viszont a zsánerbe 


gond nélkül beleillik. A szó a stúdióé, a gyászolásé és a morgásé. 

AGHAST VIEW: 
RARE - REMASTERED (2020) 


ki Ny 
f ű 
i . 14 J 1 


AGHASTVIEW 


E brazilok rég kiérdemelték az elit helyet azipari EBM kompozíciók alkotói kö- 
zött, hiszen a 1992 és 2004 között előkelően jegyzett része volt a színtérnek, 
jó okkal. Komor hangzását, nyers megszólalását sokan ismerhetik akár még a 
kazettás időkből is. Bár nem voltak túl termékenyek, viszont a rajongóik most 
bizonyára értékelik, hogy a 2014-es Revisited -- Rare egyfajta folytatásaként 
lepakoltak számunkra egy ritkaságokat tartalmazó 9-számos kiadványt, ami 
régi fényét idézi fel a zenekarnak és valamennyire a korszaknak is. Megéri 
leporolni az elfeledett dolgokat, előtűnik egykori fényük és csodálkozunk. 

Meglepődve tapasztaltam, hogy sikerült azonos loop-mintákba belenyúlnunk 
mindjárt az első számban, az Empelde és az AV is ugyanahhoz a Fruity Loops-hoz 
vonzódik, amelynek egy igen korai változatában ezek szerepeltek a hangbankban 
Truthlike (Biopsy Remix). A Biopsy az AV side-projektje volt, tehát önmunka. A 
sodró lendületű folytatásban Reason (Hidden and Mute) kellemes breakbeat- 
beszaggatások, ritmusváltások és élesre (no meg főleg jó magasra) köszörült sá- 
vok idézik fel az elmúlt évtizedek táncparkettre szánt zenéit. A Down Race 12 
inch-es remixe érdes-zajosra torzított vokállal érkezik, tempóját tekintve edző- 
teremben gyorsabban fogod tőle húzogatni és nyomogatni a vasakat, ebben biz- 
tos lehetsz. Elmaradhatatlan az ipari EBM zenék dub változata, erről majd külön 
szállítok egy esszét, a 94-es Nitroviscreal albumról megérdemelten importált 
Sanctimonious kapott ilyen fazonigazítást, bár a dub stílusjegyei csak kevésbé 
szűrődnek át rajta, viszont kellemes instrumentális átdolgozás lett, az inzertált 
beszéd-sampling, visítozás is illeszkedik, a Suicide Commando és a Legether Strip 
is készített hasonlókat. A Blue Stream (Remastered) az eddigi darálások után 
olyan szirup-poposra húzza le a válogatás ívét, hogy csak ingatom a fejem min- 
den újrahallgatáskor, bár jól táncolható, de nem , marcona férfiembörnek" való! A 
Neurotic remasterelt változata kásás énekével, bedurvulási szakaszaival tartogat 
meglepetéseket, igazán súlyosan szólal meg. A Low Blood (High Life Version) 
szép komótosan indít, hogy aztán az egészre ráoltson egy mélyebb tartományú 
ropogós loop-szekvenciát, én azért el tudtam volna képzelni valamilyen nyomaté- 
os vokált is rajta, mert 6 percen túl, kevés váltással így bő lére lett eresztve, bántó 
magashangok is vannak benne, majdnem 10 másodperc szünet segít csak a fá- 
radt fülnek pihenni csöppet. A Copperhead (Radio Edit) is egy alaposan roncsolt, 
agresszív darab, alátámasztva egy - sajnos halkra kevert - izmos gitár-riffel. Ez 
sem szenved hiányt szédítően magas frekvenciájú sávokból, talán ha három AV- 
re jellemző gyakran használt technikát, stílusjegyet kellene említenem, a metállal 
rokon brutalista vokál mellett a magas és mély frekvenciákkal kialakított alap és 
melléksávok ezek. Az Ascentic (Extended Dark Mix) a végén viszont telitalálat, 
hiszen egy klasszikusról van szó és 7 percen túli, klubesteken is kiválóan működ- 
ni képes, igazi trappolós darab lett, kellően sötét, hosszú és megkockáztatom: 
a trance-esítés jót is tett neki. Tánc és heves levegőszeletelés, mindez szélesre 
húzott, áttekinthető térben! Borzongás a köbön! Az AV a gothic, industrial, EBM 
remixkultúra szerves részeként csápokat növesztett mind a Wumpscut, mind az 
In Strict Confidence irányába, ezzel a folytatólagos önfeldolgozással pedig leta- 
gadhatatlan, hogy szeretnének egyszerre jelen is lenni, jönni, látni, és visszamen- 
ni. Azt nem tudni, hogy ez mindenkinél egyformán járható út-e. 

DANIEL B. 
SIX-rSIX (2020] 


Drága jó Dani bátyánk is úgy járt, mint a kezdő villanyszerelő, akinek el- 
mondták a bevezető elméleti oktatáson, hogy az áram alatt lévő drót ugyan- 
olyan, mint az áramtalan, csak "más a fogása". Nehéz ugyanis elengedni. 
Bressanutti a 242 és számos alternatív side-projektjének zenei eminenciása 
sem tudja letenni a zászlóshajó folyamatosan erősáram alatt tartott drótját. 
Az Alfa Matrixnál megjelent Six:Six is csak egy szerzői név alatt kiadott 5-té- 
teles (bizonyos formátumokban csak 4) klasszik 242/MoF számokat átöltöz- 
tető remixlemez. Annak viszont üdítő, nosztalgikus bizsergést keltő és ütős. 
46 perc 47 másodperces játékidőben (mert játék a javából) felhasználásra 


kerültek virtuóz elektronikai képességgel előállított és a Prothese előd élő 
szettjeire kreált és különféle alkotási fázisokból fennmaradt változatok is. 

A 242-Pulse lemezről nem volt sok kedvencem, a Segó66 sem, így ennek 
cGoNe-otHeaVeN; remixe újélményként hasított bele atudatomba. A Happiness 
cHappy End; áthangszerelt instrumentális változatba úsztatásra már kiült a vi- 
gyor az arcomra, felidézte bennem a koncertek, klubrendezvények legélénkebb, 
legvirgoncabb ünneplős hangulatait. Mindenkinek ezzel kellene indítani a nap- 
ját, lendületbe hozni és megünnepeltetni velünk, hogy sikerült nem megmurelni 
éjszaka infarktusban, higgyétek el, egész más hangulatba kerülne a társadalom 
tőle, ehhez mondjuk nem kell feltétlenül letakarni a cHappy End: toldalékcímet 
sem, bár ennek lehet még némi jelentősége a nap folyamán, e majdnem 12 per- 
cesre elnyújtott remix után már valamivel lelkesebben, elektrizáltan. Ha embe- 
res méretű, normális hangfalakon hallgatod, észreveheted a gyomrodig bokszoló 
ultramély basszusokat, ezért mielőtt elhagynád a lakást, ne felejts el elmenni 
WC-re. A Male or Female side-project hangulata annak idején nagyon megfogott 
pedig nem vagyok áram alatt lévő drót), így ebből a merítésből a Skele--on-i-oy 


dé 


tud tenni bármelyik nyomorúságosnak látszó (ismétlem: látszó!) hétfő délután, az 
irodai faliórára való sűrű epekedő pillantások között is. Ezt ha berakod háromszor 
egy lejátszási listába magadnak, akkor garantáltan pörögni fogsz félórán keresz- 
tül és a környezeted aligha fogja érteni, mi lehet nálad ez a váratlan megtáltoso- 
dás, ráadásul ilyen hosszan kitartva? Csak arra vigyázz, hogy a fejed és lábad ne 
rázogasd feltűnően, mert kihívják rád a mentőt és magyarázkodhatsz. Fényesen 
szól, mesterien kikevert, parádés feszességű duplafenekű track lett, a közepére 
átvezetésnek beszúrt 5:40-től latinajkú beszédfoszlánnyal, ami átnavigál a track 
második felére. Eléggé meglepett, mert nyomokban felismerni véltem benne a 
ClockDVA Final Program (Decoded 2) változatát, persze csak hangulatilag. Innen- 
től kezdve már nincs további tribálkodás, szelíden elnyújtva hoz le a magasfe- 
szültségről. A Neurobashing cCHZWaaR--ZMe--aaL Bea--: meg épp ellenkező- 
leg, olyan visszafogottsággal indul, hogy ha a Tyranny 5 For Youc lemezen hallható 
eredeti van az egyik póluson, akkor a másikon egész bizonyosan ez a beat-meg- 
pödört változat helyezkedik el, csak csekély 29 év telt el közben. Az meg totál vic- 
ces, hogy 5:35-től még egy aprócska Headhunter-drum-alapocska is bekukkant, 
mielőtt visszavinne minket a gyorsítósávra, mesteri! Az ötödik, az iN--Ro.ou--Ro, 
Daniel B. teljesen önálló munkája, nincs benne kettőnegyvenkettő kéz/hang. Egy 
szellősen elnyújtott, meglágyított és bugyborékolóan vitális ambientfolyam ez, 
amitől alvásközeli állapotba lehet kerülni, a hosszanti megzengetéseket képes 
lennék egyfajta spirituális élménynekis betudni. Ez az ember egy zseni, az elekt- 
ronikus zene utolsó Jedi lovagja és a világ első számú szakoktatója, én mondom. 

LAIBACH: 
REVISITED (2020) 


"aaz 


2009-ben, amikor a Laibach a Juno Reactorral közösen turnézta végig Eu- 
rópát és a Volk című albumát mutatta be a mostanra már nemlétező Pető- 
fi Csarnokban (erről akkoriban sokan írtak élménybeszámolókat, köztük 
magam is a H.I.T. 15S501-ben), akkor került a kezembe egy A5-ös méretű, 
színes nyomtatvány, amely egy közelgő dupla Laibach/NSK megjelenést 
harangozott be, ráadásul némi organikus ízelítőt is kaptunk belőle élőben. 
A két , előkészületben" lévő kiadvány egyike a Laibach Revisited volt, a má- 
sik pedig a klasszikus zenét indusztriállal ötvöző, bizarr kísérletnek szá- 

mító Volkswagner. Aztán egyre csak teltek az évek, bennem nőttön-nőtt a 
várakozás. A Volkswagner élőben ugyan be lett mutatva (ez a YouTube-on 
fellelhető), hivatalosan hanghordozón kiadva viszont nem lett, a Revisited 
projekt pedig egyre csak csúszott, míg egy sor másik, számomra nem annyira 
feszülten várt (viszont egyáltalán nem lebecsülendő Laibachkunstderfuge, 
Spectre, Also Sprach Zarathustra, Sounds of Music) projekt előzte be vala- 
hogy oldalról. Az 1985-ös eredeti kiadvány és a Laibach 25 éves évfordulójá- 
ból így lett komótosan 40 éves évfordulós remasterelt gigacsomag 2020-ra. 
Annak viszont nyomasztóan súlyos és rettentően erős hatású. 


A 80-as évek Laibach-ja számomra sokáig teljesen hallgathatatlan volt, az ilyes- 
mire meg kellérni, harcedzett férfiemberré válni, tucatnyi felelős szereppel a saj- 
gó vállakon. Fakó hangzású, öncélú, erőltetetten disszonáns, értelmezhetetlen és 
a szlovén nyelv idegensége miatt túlságosan távoli, elvont, jugoszláv underground 
zene volt ez akkor nekem, nekünk, amit nem szívesen tettem fel, jóformán nem 
is lett volna min lejátszani akkor, Isten bocsássa meg. 2009-ben, Budapesten 
viszont a mérsékelten beadagolt, brutalista videóinstallációkkal kísért, teljesen 
áthangszerelt feldolgozások olyan elemi erejű megvilágosodást nyújtottak, hogy 
több mint egy évtizednyi feszült várakozás után sikerült csak igazán a helyére ten- 
ni azt a kínzó érzést, hogy a Laibach mégiscsak a 20. század végének, a 21. század 
elejének legkiemelkedőbb európai összművészeti csoportja. A deluxe dobozos 
iadás 3 albumot foglal magában: a debütáló , Laibach" modernkori átdolgozott 
iadását bónusz számokkal; , Revisited" új interpretációkat a 80-as évek első fe- 
ének dalaiból két élő számmal az RTV Szlovén Szimfonikus Zenekar és a Lvivi 
lharmonikus Zenekar felvételével; az , Underground" albumot, amely a 2012-es 
oncertjük korábban kiadatlan élő kordokumentuma, 200 méterrel a föld felszíne 
alatt, a szlovéniai Velenje szénbányában rögzítve. Emellett a csomagolásba került 
a ,Terror Of History" 160 oldalas könyv, 69 linómetszettel, ifjabb Marcel Stefanció 
által írt Laibach-esszével, valamint Milan Kucan, Szlovénia egykori elnökének 
kiegészítő szövegével, továbbá a , Füzet" katalógus , Laibach Revisited" projekt- 
információkkal, Igor Vidmar előszavával, letöltési kártyával, poszterrel, badge- 
dzsel, kitűzővel. A legolcsóbb 150 eurós CD-dobozár viszont akkor is jelentős 
összeg a mi harmatgyenge forintunkra váltva, még ha ennyi minden járna is érte, 
a csúcsa meg a CD és vinyl doboz 330 euróért. (Persze ez még Így is szinte semmi 
a limitált, számozott, fekete-fehér, eredeti Laibach-stemplizett linómetszetekhez 
képest, amit ki lehet függeszteni a falra úgy potom 180 ezer forintért.) Így ebben 
az írásban most csak kizárólag a Revisited hanganyaggal foglalkozom, ameddig 


Li 

nem jut el egyszer hozzám a teljes doboz anyaga alaposabb laborelemzésre. Erre 
születni kell, a reinkarnációban viszont már az előző életemben sem hittem. 


A Laibach frontális ütközései a klasszikus művészeti ágakkal és műfajokkal ere- 
dendően magában hordozta mindig is a provokációt. Képzőművészeti csoport- 
ként indulva fokozatosan csúszott bele a teátrális kifejezésmódokba, így a klasz- 
szikus zenével való nemes ötvösmunkákba is. Ennek ékes példája lett a Revisited, 
amelynek átdolgozásai sokkal közelebb állnak a modern klasszikusokhoz, mint 
az általában ismert bármely nyers ipari produkciókhoz. Míg a 80-as években a 
fiatal Milan Fras énekhangját külön torzítással tették robosztussá és robotikussá 
a felvételeken úgy, mintha a Földön túlról szólna, addig a Revisited anyagán az ál- 
talunk jobban ismert és megszokott , saját" hangján dörren ránk és az egyébként 
vészjóslóan lassú tempójú és igen komorra áthangszerelt változatokra. Tehát, ha 
úgy vesszük, ez egyfajta restauráció, technikai update és teljes letisztítás is egy- 
ben, amely sokkal fogyaszthatóbbá, napjaink valóságához igazítottá teszik a 80- 
as évek első felének dalait egytől-egyig. Kétségkívül alaposan és nagy átgondolás 
mellett, professzionális zeneszerzői munkával és odafigyeléssel kezelt változatok 
ezek kivétel nélkül, az anyagról mégis kiemelkedik a két súlyponti felvétel: a Smrt 
za smrt (Halálért halál - lásd még a Videóanalízis rovatot), és a Ti, Ki Izziva$ 
(Te, aki kihívást jelentesz). Iskoláskorunk kötelezően elrendelt klasszikus zenei 
bérleteinek rakoncátlan és gyakran vicces , hangolási" bevezetőit idézi a Boji, mi 
egymást püföltük a városi művelődési ház vöröskárpitos lehajthatós, nyikorgó 
széksorain, miközben a zenészek izzadtak, hogy be legyenek hangolva rendesen. 
Bárcsak műértő közönség lettünk volna akkor! Senki nem magyarázta el, hogy mit 
és miért, milyen háttérinformációkkal fogunk majd hallani, most meg szinte ölni 
tudnánk érte, hogy ezt megfelelően, akusztikailag csúcsra juttatott körülmények 
özött hallhassuk! Elvesztegetett évtizedek, boldog és tudatlan gyerekkor, lusta 
mozdulatokkal szőnyeg alá söprés. Nem, nem vádolom az egykori zenetanárain- 
at, kihúzott, fájó derékkal ült ott akkor mindenki, akár napközis volt, akár kémiát 
anított felsőben, volt egy kulturális vezérvonal, amihez mindenkinek tartania kel- 
ett magát a keleti blokkban, amúgy most is, ha tetszik, ha nem. Pedig ha tudtuk 
volna, hogy tőlünk nem is annyira messze milyen zenei mozgalmak szökkennek 
szárba és hogy évtizedekkel később, megannyi véres európai háborúskodás után 
gépekkel és szélessávú internettel bebugyolálva is itt lesznek velünk, ráadásul 
a fülünk ketté áll tőle, na ezek a kihagyott ziccerek miatt lenne érdemes időgé- 
pet kifejleszteni itt, az öntudattól csöpögősre átitattatás közben. Merthogy vissza 
lehetne menni, elmagyarázni, hogy rendben van Muszorgszkij, semmi gond Pro- 

kofjevvel, de akár az iskolaudvaron is hadd lássuk, halljuk csak legalább egyszer 
a Laibachot. A megértés akadályokkal tűzdelt, kulturkampfbereit-rögösebb út 
vezet bármikor az ócska diktátumokhoz, időgép pedig nincs, se előre, se hátra. 


Mi kujemo bodocnost, avagy a jövőt kovácsoljuk (igen, mi magunk, elég furcsa, 
nemde?), és felteszem a 20 milliós kérdést, hogy ugyan mégis milyen tudományos 
kutatóintézetben, melyik minisztériumban, milyen iskolában, melyik utcasarkon 
veszi ezt be most bárki is kanyar nélkül? Ki az, aki szentül hiszi, gondolja, vallja, 
hogy bármilyen aprócska hatása is lehet arra a jövőre, ami a gyermekeinkre, uno- 
káinkra vár, és amire képtelenek vagyunk felkészíteni őket? Ki tud annyira vak és 
elfogult lenni, hogy bele tud temetkezni önnön képességeibe, vagy a szuperrend- 
szerekébe? Egykor tényleg erősen hittek ebben egyesek, ma már csak az őrültek, 
a mindennapos lázárok, mészárosok, kovácsok, a fazék mellett melegedő nagy- 
hangúak, de jöjjenek le picit a terekre és nézzenek szét az oktáviavakságon kívül 
is, hogy ugyan mivé lett a fanatizálás, hováis jutottunk el? Csillagszóró-hadműve- 
letek egész sora bontakozik ki, ,a szabad hajnalok mindannyiunknak bátorságot 
adtak" (,Nam vsem svobodne zarje so pogum napile"), de kérdem, ugyan kinek 
szabad ma a hajnala? Aztán ott van a legdrámaibb himnusz, a Smrt Za Smrt, amit 
át kellene vennie minden egyes kontinensen élő, dicső önittasult álszent hangos- 
kodó populista nemzetek fiainak és lányainak - életkortól függetlenül - , és teli 
torokból énekelni ott, ahol zsebkéssel nyiszálták le saját honfitársaik fejét, a vér- 
undor miatt ma már kés helyett csak 24 óra alatt áttolt törvényekkel operálva. Bi- 
zony azis vér. Valakiké. Az a vér hiányozni fog, a kirakós szőnyeg alá sepert darab- 
jai nélkül soha nem lesz teljes a kép, a köpet nem veszi fel a környezet mintázatát. 


, Az állam gondoskodik az emberek testneveléséről, 
Drzava skrbi za fizicno vzgojo ljudstva, 
különösen a fiatalok, a nemzeti egészség javítása érdekében, 
posebno mladine, v svrho dviganja narodnega zdravja, 
nemzeti, munkaügyi és védelmi képességek. 
narodne, delovne in obrambne sposobnosti." 


(Laibach: Drzava - Állapot) 
A Szlovák Nő (Slovenska Z£ena) ugyanolyan, mint a magyar, a szlovák vagy a lett, 
vagy a cseh nő és a Nők Lapja, három évig él, nincs múltja, nincs jelene, és jövője 


sem, egyszerű dekoráció csak, szóval mégis, ugyan mire vagyunk annyira bor- 

zasztóan büszkék? A Szellem Gyermekeire, a túlspilázott tévhiteinkre, a bespi- 
rálozott agancsokra, a dagadó májú Sárga Királyokra, mindazokra, akik hívőként 
leborulnak a kult előtt, mert örvendeznek a látszatmentális Erőnek? Meddig is? 


Krvava Gruda - Plodna Zemlja (Véres csomó - Termékeny föld), mintha csak a 
mostani szalagcímeket olvasnánk bármelyik hírportálon, az őrült atyák szenve- 
délye végiggyötör minket, olyan betegesen szeretjük a földet, mint ők, szeretjük 
a szürke fejüket, termékenységet adtak nekünk, még ha áldozatokkal is járt ez. 
Látni a kicsit másképp gondolkodó társaink kimerültségét és megborulását, ösz- 
szezavarodva támogatni őket, míg meg nem találják a saját kövér gerendájukat, 
ez kit ne viselne meg? A feltámadásba vetett múltbéli hit kovácsai vagyunk és 
nem a bizonytalan jövőé, a vad nevetés élete vagyunk mind, és ezzel kezdjen bár- 
ki , bármikor bármit, amit csak akar, így a Brat Moj, egy méltatlanul alulértékelt 
számban. Még mindig csúszkálnak az olajos rudak komótosan, évtizedeken átíve- 
lően sem feloldható bonyolultságában, holott egyszerű Dixit-kártyakép lenne ez. 
Pedig te vagy a legnagyobb hős a világon, ugye? (Ti, ki izzivas"), csak nem látod 
át a hétköznapi és szigorúan elválasztott, cezúrázott, tagolt, keszonozott hétvégi 
küzdelmeid, miközben foggal és körömmel, de vidáman tartod a lelket a közeled- 
ben élőkben, és nem is csoda, ha belerokkansz és elvisz balra pihenni a rák vagy 
vírus, ami telerottyantja a netet 2021-re fecskendők reményteli stockfotóival, az 
eltüntetésére nincs megfelelő AI-alapú filter, inkább bezárod és kitéped a LAN- 
kábelt a blackfriday-on szerzett akciós fagyós laptopból, az a biztos, majd elő a 
dominókészletet, a saját belegravírozott arcaink köszönnek vissza a lapocskákról 
és irtózol, de mégis rakod. Ahogy a saját utódaidtól, akik rádcsapják az ajtót, már 
nem jönnek a családi asztalhoz, mert fontosabb a , köz", ami voltaképp maga a 
Jóságos Állam/Cégek izgató álarcokban és már sokkal jobb, behatóbb története- 
ket mesélnek 0-24-ben, mint amit valaha apa és anya (család) egykor kacagva- 
könnyezve felolvasott, míg el nem tudtak aludni elengedve minden modernkori 
és FOMO-szorongást. Nem lennék a helyetekben, remélem megtaláljátok majd 
ezt az írást, emlékezni fogtok, generációról generációra. Ezek voltunk, ezek lesz- 
tek, nem fogtok megmenekülni Ti sem, csak más lesz a csomagolástechnika meg 
a napok súlya és a fémes ízek a szájban. 


A Laibach Revisíted albuma a 20-21. század egyik legjelentősebb, egyben 
legdrámaibb, erővel sűrűre kódolt, történelmi-társadalmi európai művészeti ma- 
nifesztuma, amely teljes, odaadó figyelmet követel magának, de megis érdemli. 

PIG: 
PAIN 15 G0D (2020) 


Raymond Watts, mind a hét bűn szentje új isteni nyilatkozatot tett - és így 
a PIG azt mondja a tömegeknek -, hogy a fájdalom: Isten. Tizennégy sertés 
hencegés. A Fájdalom Isten, a túlzások exegézise - hibák és gitár, csábítás és 
libidó, táncolható dekadencia. Az Úr annak a személynek vagy istenségnek 
a megnevezése, aki tekintéllyel, irányítással vagy hatalommal rendelkezik 
mások felett, és az Őlordságának sertészsírjában feloldott erőszakosság, 
nyers posztindusztriális erő, gitárcentrikusság valahol a KMFDM és Marilyn 
Manson (épp nem nyekergősre váltott) agresszív farvizén. Éljen a Fájdalom! 

Watts nem egy hétköznapi figura, bivalyerős ipari zenei karakter, nagyon nehéz 
nem belebotlani, hiszen be volt drótozva a Psychic TV-be, a KMFDM-be és En 
Esch-be, az Einstürzende Neubauten-be, a NIN-be és még ki tudja hány jelentő- 
sebb és korszakos crossover kollaborációba. Igazán üdítőként hatott a silány és 
örökké haldokló coldwave-es világvégi hangulatok közepette a nyersességgel, 
teátrális zúzással megizzasztott, komor ipari rocklemeze, a Pain is God. Ha va- 
aki netán még a Mindenszentek után is a sírkövek körüli, megváltó Halálon me- 
rengve bolyongott volna a kijárási tilalmak között, most ettől az albumtól igazán 
feltámadhat egyszeriben, ugyanis az ember hirtelen felszívja magát tőle és el- 
ezd feszülni benne valami dühösen követelőző életérzés. Pontosan ez kell most, 
ököllel töri meg a kilátástalanságba fulladást, a monotonitást, a dolgok remény- 
telensége felett érzett, szűk látószögű nyomorúságot. Talán nem véletlen, hogy 
a borítón az izzadt, dühös, borostás arc, a véreres szigorú szemekkel épp erre 
figyelmeztet a kereszt-alakúra kivágott gyóntatórácson át. Illik komolyan venni. 
Egészen a Delivarence-ig merő izmozó ipari-alter-punk zúzás teszi ki a lemez 
első felét, nehezen lehetne kiemelni akár egyetlen vérszegényebb dalt, mivel 
mindegyik kiválóan működik, pl. a Mobocracy (Militant Mix) vagy a The Wages 
of Sin romboló riffjei, és bekapcsolgat olyan kedvelt hangokat, amiket ebben a 
műfajban szinte kötelező, lázadó kellékként használni. Leszedi a hallgató fejét, 
megrúgdossa a földön a porban, míg a lemez felén azzal az egyetlen himnusz- 
szal engedi kicsit pihenni, mielőtt visszatekerné, persze olajozatlanul, legyakva 
a nyakunkra vágott menetet is. A Hell to Pay in the USA (Piss 8 Vinegar Mix) 
hatására ökölbe szorul a kezünk, valami súlyos teher kerül a mellkasunkra, ez 
egy stadionba való nagy formátumú produkció, és ezen a ponton hiszem, hogy 
a hardcore Rammstein-rajongók is átjárnak ide élvezkedni kicsit. A Drugged 
Dangerous 8 Damned súlyosan lüktető ütemeivel fegyelmezetten tart, kimér- 
ten egyensúlyoz előre a gerendákon. A Kickin Ass szaggatott ütemeivel rámá- 
szik az arcodra, lélegeztet. A Confession (The Sacrificial Mix) a vonósokkal ci- 
rógatja a tarkód, a záró Suffer No More fülbemászó feloldozás lett. Ha bármikor 
szarul éreznéd magad, el vagy kenődve, csak tedd fel ezt a lemezt és fel fogsz 
tőle pumpálódni, megtanulod értékelni, szeretni és tisztelni a Fájdalmat és azt 
is, hogy legalább még életben vagy, szembe tudsz nézni minden nehézséggel. 
A lehető legjobbkor érkezett. Vitális, brutális, énekelhető szövegei felturbózzák 
a metabolizmust, serkentik a vérkeringést és egy csapásra más színben látod 
majd ezt a keservesen előRt világot. A konzervatívan vallásos emberek jobb, ha 
nkább keresztet vetnek és imádkoznak, mert ez a lemez kifejezetten nem nekik 
szól, nem is nekik készült. Bezúzatni úgyse tudnák, mert digitálisan is megvan. 

KMFDM: 
IN DUB (2020) 


Hogy mi is a dub és az indusztriál kapcsolata, arról fogok még elmélkedni a 
H.I.T-ben. Nem csupán a napfényes, színesbőrű, raszta reggae, meg a jama- 
ikai kell eszünkbe jusson. Annyira erős lett mostanra a kapocs a két irányzat 
között, hogy a Bandcamp önálló kategóriaként tartja nyilván az industrial 
dub-ot. A nemzetközi palettán a Depeche Mode, Ministry, Killing Joke-on át 
egészen a Skinny Puppy-ig vezetnek a szálak, de ennek valódi felkent fő- 
papja, a KMFDM egy egész lemezt szentelt önmagának dub-ra hangszerelve. 

Sascha Konietzko főmérnök dub iránti érdeklődése és technikai készségei már 
egész korán megmutatkoztak, számos KMFDM track látott napvilágot dub verzi- 
óban is. Mikor először észrevettem ezt a megjelenést, azt hittem, egy válogatást 
aptunk, ezeket egy albumra másolták és kész is, azonban sokkal többről van itt 
szó, mindenféle szerzeményük átértelmezése és masszív echo/reverbesítése ez, 
így egységes, mégis változatos anyaggá lett gyúrva. Az előző számban már mél- 
tattam a Paradise albumukat, ami a fő keresztváltót adja ehhez a dub-lemezhez, 
mivel a 11. helyen a NO GOD (szinte) azonos, a 12. helyen pedig a PARADISE 

özepére pozícionált dub-osított rész lett kifeszítve egész felvétellé, (PARA DUB) 
tehát ismerős lesz. Szerepeltetve van itt még a többi korszak is, tehát hetekig 
tudná elemezni egy 5 fős stáb, hogy mi honnan is származik, miből lehet leve- 
zetni, de kár is lenne erre az időt vesztegeni, mivel pont nem ezért készült, ha- 
nem merő tiszteletből. Ez egy echte tribute album két körnek: a KMFDM-nek és a 
DUB-nak. Annak pedig tökéletesen megfelelő, hosszan kinyújtott visszhangjaival, 
duplikált dobjaival és basszusvonalaival, előtérbe helyezett fúvósaival, ütőseivel, 
enyűgöző sound systemmel elvarázsolja a hallgatóját, mindeközben a reszelősre 
vett, torzított énekhang sem lett kidobva. Ha van olyan, hogy ultimatív napfényes 
hétvégi lazítós örömzene, bármiféle feszengés és erőltetés nélkül, mikor csak úgy 
egyszerűen jó létezni, vigyorogni, bámulni bele a hangsugárzóba, pörköltös lá- 
basba, gyógynövényes likőrös üveg aljába, akkor bizony ez lehet az. Néhol kicsit 
zajosabbnak tűnt, mintha sáros kerekű teherautó platójára felpakolt óriás hang- 
dobozokból szólna, de valahol ez is a dub és az ipar kapcsolata, az igazi szelíd 
ázadó, Rip The System-coolság, csak támaszkodni valaminek egy kora délután 
napszemüvegben, bőrdzsekiben feszítve, komótosan bólogatni az ütemekre és 
elhúzni vigyorra a szánkat, mikor a lebegős hangszerek visszhanghullámai elérik a 
fejünket és a mellkasunkat. Kifejezetten előnyös jellemzői az IN DUB-nak a heavy 
beat mellett a szépre kevert női vokál, a , Minden régi megint új" Lucia Cifarelli 
hangszálai, az itt-ott belopódzó hasonló angyali üdvözletek, a dub műfajhoz tár- 
sítható hangszervilágok felbukkanása, mindezek természetes módon fényessé, 
frissé teszik a produkciót, miközben alázattal borulnak le a műfajok vegyíthetősé- 
ge előtt. , A dub és a reggae zene számomra az egyik legnagyobb és állandó zenei 
hatás, annyi éve ápolom az album elkészítésének gondolatát... és itt tartunk!" - 
jelzi Konietzko kapitány. Aki képes elmerülni színes zenei szövetekben, el tudja 
engedni önmagát és szögletes gondolkodását a zenei stílusokról, továbbá kedveli 
a KMFDM munkásságát, annak az IN DUB is kedves, magasztos , kilépő" ajándék 
lesz ezekben az embert próbáló, nehéz és zűrzavaros időkből valami jobba. 


Fa 

PLACEBO EFFECT: 
SHATTERED $0ULS (2020] 


r PLACEBO EFFECT F 


Shattered Souls 


A Placebo Effect szerencsétlen sorsú német dark electro együttes. 1989- 
ben alakultak, azonban néhány évvel később már fel is oszlottak. A zenekar 
1992-es "Galleries of Pain" albuma klasszikus volt (és ma is az), amelyet 
a műfaj minden igazi rajongójának őriznie kell a gyűjteményében. Hosszú 
szünet után újjáépítették, de nem bírtak alkotni. 10 év után léptek fel ismét 
2014 júniusában a lipcsei Wave-Gotik-Treffen fesztiválon. 2016-ban éneke- 
sük, Achim Windel váratlanul elhunyt, így a régóta beígért Shattered Souls 
albumot már nélküle kellett befejezni. Ez a legdurvább, ami történhet egy 
zenekar életében. A lemez megjelenése több évet csúszott, viszont ez hozta 
újra össze Axel Machens-t és Christoph Kunze-t, hogy folytassák a munkát. 

..és befejezzék, amit elkezdtek, egy valódi zenei emlékművet, amely Achimnak 
is szól kimondatlanul és leíratlanul is. Nézzük meg az album borítóját egy pil- 
anatra, sötét, szögeletes folyosó, a végén fényben 4 képcsöves tévékészülék, 
három tag és a PE logó, mi ez, ha nem végső tiszteletadás és megemlékezés? 
Nagy kérdés, hogy mi fog történni ezután a Placebo Effect-tel, képesek-e folytat- 
ni, mindenesetre a szavukat tartották és eljutottak arra a pontra, hogy ennek az 
albumnak meg kell születnie: végtelen fájdalomból, halálból, gyászsötétségből, 
néma sikolyokból és fogcsikorgásokból. Sokan szokták őket a Skinny Puppy-hoz 
hasonlítani, nem is tévednek nagyot, hiszen egyértelmű és erős a befolyás, bár 
a lemezmegjelenés kapcsán említik is, hogy ettől próbáltak már eltávolodni és a 
saját kidolgozott univerzumukban tartózkodni, egyszerűen nem lehet levetkőzni 
már azt a hangzást, kompozíciós technikát, amit az Ogilvie-Key páros beléjük 
vésett egykor. Egy óra durva sötétség és fémes halálíz a lemez, arányait tekintve 
igen kevés (talán 2-3 szám) csak az ipari EBM-es zúzás és nyers, izomból táncol- 
ható felvétel rajta, a többi bizony különféle alacsony tempójú gyászinduló, szóval 
így is kell majd szeretni. A Dead And Buried, Open Dead Eyes, Evil Dead Trap 
óvatosan emeli a feszültséget és a sebességet. Ez egy tudatosan szerkesztett 
hármas komponensű bevezető rész, amelyet elválaszt a D.E.S.T.R.U.C.T.I.O.N. 
instrumentális betét. A Crystal White Snow és a Feed Your Creatures szin- 
tén egy borongósabb, depressziós szakaszt képez, majd átadja a helyet a 
munkázósabb, fülbemászóbb daloknak, mint a Pain, a Down On Your Knees és 
a határozottan régi, harsch EBM-re épített Hard Work számoknak. Ez minden- 
éppen a legkeményebb és legemlékezetesebb pontja az albumnak. Egy újabb 
szép és melodikus szakaszhatár, amolyan , tűzzáró réteg" következik (P.A.R.T.), 
a következőig csak két számot kapunk, a szenvedéssel telített Slave és a vonta- 
tott címadó Shattered Souls kerültek bele. Újabb demarkációs vonalat képez az 
atmoszférikus V.0.I.C.E.S. A szakaszok bizony egyre rövidülnek és akár reményt 
adónak is lehetne tekinteni a 2014-ben élőben elsőre és utoljára színpadon ját- 
szott Nothing To Cry című dal. Itt már szinte zokoghatnékom van. A 15. lezáró 
ambient szám, a L.A.SIT. lágy tavaszi esővel, közeli és távoli dörgésekkel és se- 
lyemhangú zongorabetéttel csukja rá az ajtót az albumra és hallgatójára, telje- 
sen összeszorul a szív, még dobog néhányat a kifédelésig és a lejátszón a felvétel 
hanghullámát megtekintve valóban olyan, mint a haldokló EKG-ja, egyre ritkuló 
csúcsokkal. Ha valaki körlejátszásban hallgatja a lemezt (és bízom benne, hogy 
esznek ilyenek), észre fogja venni, hogy amivel véget ér, azzal és ugyanúgy indul 
újra. Becsülettel és gondossággal megmunkált, korrekt hangzású album ez, de 
csak mélyen depresszív vagy nosztalgikus napokra való. 

VELVET ACID CHRIST 
PSYCHOAKTIVE (2020) 


WelvetAvid €krist 


Milyen az, amikor valaki 1992-1993 között pszichoaktív szerek hatása alatt 
ír számokat? Az előkerült, sistergős-sercegős, eddig kiadatlan felvételeket 
tartalmazó , új" VAC-lemezről ki fog derülni. Bryan Erickson kemikáliákkal 
való szorosabb barátsága aligha volt titok bárki számára, most pedig bepil- 
lantást, belehallgatást is nyerhetünk abba, hogy milyen eredmény szárma- 
zik abból, ha tudatmódosult állapotban ül le valaki a még szolídnak mond- 


ható 90-es évek elején többek között a Roland Juno 106 vagy MKS-50 elé és 

elkezdi nyomogatni a gombokat. Random hátborzongás, undor és félelem! 

Nem merném állítani, hogy valódi hiánypótló műről van szó, de bizonyára a 
hardcore VAC-rajongók izgalmasnak, érdekesnek, elgondolkodtatónak fogják 
találni a Psychoaktive (Electro Spasm) 1993 albumot a maga zajvintázs 12 szá- 
mával. Ne feledjük, ezek még a Pestilence előtti anyagok, a BársonySavkrisztus 
demós, kísérletezős időszaka és már ekkoris jelen volt a szer azéletében. Adódik 
a kérdés: Képes lett volna-e zenei fejlődésre és az elektronikus számszerzésben 
vitathatatlanul elért érdemeire ezek nélkül is? Aligha fejtjük meg. Ez most vala- 
mi múltba visszatekintés, egyfajta terápiás lemez tőle? Ezt sem tudhatjuk biz- 
tosan. Annyit viszont ki lehet jelenteni, hogy kordokumentumnak, underground 
zenetörténeti emléknek megteszi, de nem ettől válik majd valaki VAC-rajongóvá. 
Jelen van a elitch, a villódzó, neonfényű hangtérképek, szonikus kísérletek, túl- 
zásba vitt hangminta (és szer)használat. Olyan erejű retro/80-90-es évek ana- 
lóg elektronika szövi át a számokat, hogy visítva kapaszkodunk a megfeszülő 
biztonsági övbe. Az egész agykapirgálóan tele van pumpálva magas hangokkal, 
szétcseszi az ember teljes idegrendszerét, de még a szupportív tartalék-körháló- 
zatot is, miközben a számok vibrálóak, változatosak is. A Down With The Police 
State olyannyira óslágeres és feszes, hogy a Balaton-parton se tűnne fel senki- 
nek egy drinkbárban augusztusban, a Cant Open Her Eyes igazi zagyvalék, min- 
denféle resztliből önkívületben összeragasztgatott , valami", a Kill Me sem egy 
iscicasímogató , konzervatív családi értékrend" felvétel, a Tropical Drift pedig 
annyira retro-acid-synth felvétel, mint amennyire mondjuk a Jóbarátok sorozat 
nem mélylélektani társadalmi dráma. A Cortex amiatt lehet fontos, mivel a ké- 
sőbbiekben a tipikus VAC-mintázat és hangzás ezekből táplálkozott ismétlődő- 
en, szűkre szabott csatornákon keresztül. A Happy Commie egy átgondolatlan 
atyvasz, ekkorra unalmassá válik a tisztán filmes hangmintákkal indító, aztán 
totáls elmeborulásba forduló szerkesztési metódus. Ja, hogy módszertan? Az 
nem volt. Ami épp jött, bele lett valahová pakolva random módon. Kétségkívül 
vannak érdekes szakaszok, betétek, de egyben végighallgatva? A Planet of The 
a hosszú és borzongató, unalmas felvezetése után egy darabig jó, aztán elveszít- 
jük az érdeklődést. Jó lenne ismerni Bryan személyes , rendezői" kommentárját, 
önvallomásait, hogy ő miként emlékszik vissza ezekre az időkre, hogy volt képes 
visszahallgatni ezeket a számokat, továbbá mit érzett, miközben remasterelte 
és albumba helyezte a kínzóan fájdalmas darabokat, volt-e bármi tanulsága és 
egyáltalán, miért érezte úgy, hogy ezt meg kell jelentetnie? Talán a vele készített 
interjúkból meg tudjuk fejteni idővel (bár ezt kétlem). A lemez viszont két célra 
jó is lehet: 1) elvakult VAC-rajongóknak. 2) iskolai drogprevenciós órák aláfestő 

DIVE: 
WHERE DO WE 60 FROM HERE? (2020) 


WHERE DO WE GO FROM HERE? 


Ha olvastad a Cabaret Voltaire elemzésem a 26. oldalon, akkor itt az ellen- 
pólusa. Csakis így kell, így szabad veterán módon közelíteni ahhoz, amit 
hagyományőrzésnek, korszellem-idézésnek hiszünk. Az albumorító esz- 
tétikailag ugyan kicsit ciki, de a zene mögötte! Az vastag OSB lapra szögel 
majd fel és minden sejtedben érezni fogod, már ha be mered vállalni, hogy a 
macskásra tágult pupillákból és a tekintet folyamatos tartásából lehet csak 
a megfelelő visszafejtő kódokat kiolvasni. Akkor bátor vagy, mint Dirk Ivens. 

Lehet eltúlzom, de ez az év egyik nemzetközileg legfajsúlyosabb lemeze és ha 
valaki ezzel nem értene egyet, millió forrás és felület van rá, hogy meggyőzze. 
Nem is tudtuk, hogy a csőben van, váratlanul tört ránk, akár a céges épületben az 
előzetes figyelmeztetés nélküli , Nem lesz víz, a nagyobb dolgokat otthon tudjá- 
tok le!" kiragasztott lépcsőházi figyelmeztetés 4 nappal később. A Where do we 
go from here? egy nagy és hangos kiáltvány, mind zeneileg, mind szövegvilágát 
tekintve, már a nyitó Inside Your Head első percei lefegyelmeznek, remeg az 
összes porcelán nipp a vitrinben, amit anyádék gyűjtöttek össze a dédszülők óta, 
mert a hagyomány kötelez, fejkendős furulyás kisfiú libát terel, biztos egy va- 
gyont ér, fel ne tegyétek a jófogásra bagóért! Közben meg leszaggat, ártékeltet, 
újragondoltat, ahogy a bivalyerős Black Star, ami Bowie óta kényes matéria, nem 
szabad hozzáérni bottal és elektromos ösztökével sem. A Slave to Desire kelle- 
mes lágy krémsajt figyelmeztetés arra, hogy nem vagyunk rabszolgái senkinek, 
a Leave Me Be pedig egy sercegős példa tempóban feszesen tartva és pórázon, 
hogy senkit nem lehet hosszan így hagyni. A féltékeny kutya oda fog kucorodni 
a kanapéra harmadiknak, a MIDI követelni fogja, hogy jelet adjanak, mindent ki 
ell érdemelni, még egy kis eresztést is. A Facing the Moon az összesimulós 80- 
as évek Kampfbereit-ja, oldschool elektronikai szeméremdomb összedörzsölés 
a legjobb fajtából, ahogy annak idején sem volt alapbeállítás, ki kellett azt is ér- 
demelni. Az, hogy kivel, mikor és hogyan az már bizony zenével dekódolható axi- 
óma, a Dark Place a legsötétebb barlang, ahol különválik a tér és az idő, minden 
korábbi elkövetett hibád egyben látod egy nagy tablón, de semmit nem tehetsz 
velük a lézer- és infranyalábok keresztszemes hímzésén keresztül. Súlyos és le- 
begős, múzeumi Death Machine, klasszik ABC-vokállal kikeverten, habtejszín- 
filozófia, le nem járt szavatosságú élvezkedés és önelfogadás. Invisible álcázás, 
óvatos, lassan közelítő megfigyelés, olyan 242-es U-Man lebegés, le sem lehet 
vetkőzni, és ha adhatok egy tanácsot, nőt hajszárítás, sminkelés és epilálás köz- 
ben, férfit meg fúrás-faragás-festés-csiszolás-csavarhúzás közben nem ildomos 
zavarni, mert abból bajok lesznek. Mindenkinek élettér jár, zavartalanság, várjuk 
meg, míg ezek éhes konkordanciába állnak, akkor tudjuk csak meg, hogy innen 
mégis hová jutottunk. De a valóság az, hogy ok nélkül is simán nekiállunk min- 
denkit mindenért basztatni, majd ráfogjuk a hormonokra, csillagállásra, a Mer- 
úr retrográd mozgására és a 21. század nagy talánya, hogy miként találunk okot 
arra, hogy belekössünk a másikba, akkor is, ha jót akar. Az új DIVE lemez nem 
feltétlenül erről szól egy az egyben, de rámutat elemi faktorokra, a mechanikus, 
laffogó billentyűzetek ridegségére, az elidegenedésre, viszont teszi mindezt tel- 
jes meggyőződéssel, nyers, ősi, hiteles elektrohisztorikus eszközkészlettel. 

JEREMY INKEL: 
HIJACKER (2020] 


We 
de 


— Jeremy inkel 


34 évesen egyáltalán nem szabadna meghalni egy ilyen tehetséges zenész- 
nek. Jeremy egyszerre volt fáradhatatlan töltete a Left Spine Down-nak, 
Front Line Assembly-nek, Deleriumnak, Noise Unit-nak, mellette DJ, produ- 
cer, magánvállalkozó, koncertfenevad, programozó, billentyűs gépeltérítő. 
2018 elején bekövetkezett hirtelen halála nem csupán megrázta a közössé- 
geket, de sokakat rá is döbbenthetett az élet törékenységére és arra, hogy 
halálunk után csak annyi marad fent, amit életünkben alkottunk. A saját 
neve alatt megjelent Hijacker poszthumusz emléklemeze erre jó ellenpélda. 

Nem szokott akkora átütő sikert aratni, mikor halott zenészek még továb- 
bi albumokat adnak ki. Egyrészt aggodalmat okoz, hogy a kiadója kaszálni (és 
hullagyalázni) akar még párat a pénz miatt, vagy jobbik eset, amikor előkerülnek 
vázlatok, töredékek, felvett session-ök, amik egy padlólap alá rejtett ládából ke- 
rülnek elő, a hagyatéki tárgyalás után (van ilyen szokás egyáltalán Kanadában?) 
a hozzátartozók átnézik az elhunyt laptopját, merevlemezeit és találnak ezt-azt. 
Nem tudjuk pontosan, mi a helyzet ebben az esetben, mindenesetre annyi tény, 
hogy Jeremy Inkel épp csak befejezte a készülő Hijacker sávjait, mielőtt az aszt- 
ma miatti komplikáció tragikusan az ő életét fejezte be. A maradék munkafázi- 
sokról már az ex-FLA-s Chris Peterson, Sasha Keevil, Greg Reely master/mix- 
mester, Jeremy apja és az Artoffact kiadós Jacek Kozlowski gondoskodtak és 
szerelték össze albummá. 


ÉT 


Akik egy FLA/Noise Unit vonalon oda-vissza közlekedő albumra vártak, azoknak 
bizonyára picit kellemetlen csalódás lehet, hogy a Hijacker bizony nem az. Sok- 
kal inkább egy erősen acidolt, álmatlan és hosszúnak tűnő, szinte végtelenített, 
kimerült éjszaka háttérzenéje, tele ellentmondást nem tűrő elektronikai kísér- 
letekkel, változatos hangokkal, lüktető, néha drummbass, néha techno, néha 
EBM, néha dub ritmustapétákkal. A szinesztézia azt suttogja, hogy ez bizony 
mályvakék színű mélyzene, megtört, fáradt okkersárga és fehér lámpák villo- 
gásával kísérve, loop-szőttes, benne tarka lila organikus mintákkal. Az egészet 
végig-hosszig lehetne táncolni is akár egymenetben, annyira klubzene, a hallga- 
tó meg folyamatosan keresi a miérteket, nem egészen érti, hogy Jeremy, akit a 
kemény billentyűs csapkodásairól, nyers hangzásáról ismertünk, valóban ilyen 
típusú albumot akart-e? Ezt már soha nem fogjuk megtudni, mert elment. 


Alapkiszerelésben a CD anyaga 10 felvételből áll, a teljes, megbónuszolt változat 
15 track (összesen 1 óra 46 percnyi!) elektronikus tánczenét tartalmaz. Amit 
feltétlenül el kell mondani, hogy a hangzása cáfolhatatlanul modern, a hang- 
mérnöki munka hihetetlenül precíz és igényes. Első hallgatáskor az volt az érzé- 
sem, hogy Jeremy komoly tisztelője lehetett Paul Browse (ex-ClockDVA, System 
01, Effective Force) munkásságának, zeneileg talán az ő dolgaihoz állhat köze- 
ebb a Hijacker stílusa, csak sokkal inkább táncparkettekre adaptálva. Változa- 
tos alapokból építkezett, loopolt, mintázott, feldíszített, gondosan kvantált, ami 
ráadásul az illesztési arányokat is megőrzi. Ott és addig nyújtott, ameddig kell, 
számomra nem fulladt unalomba sehol, egy igen rendes, részletgazdag utazás 
a 90-es éveket idéző acid-os hangzások (és divatos zenei minták) sok helyen 

előbuggyantak belőle. Ha tartanék házibulikat (nem szoktam), ez a lemez full 
repeat-en menne. Az Embrace azonnal, rögtön az indulás után meglep a me- 
rész mélységeivel, a fémes kalamolásszerű hangjaival. Lassan húzza magával a 
hallgatót, hogy aztán rápakoljon egy még mélyebb basszusú breakbeat köpenyt! 
Bemelegítés ez csak! A House Party on Day 2 lassan és komótosan lebegősre 
szabott darab, aki emlékszik még a német tévében késő éjjeltől kora hajnalig 
sugárzott Space Night és kultikussá vált chill-out adásokra a bámulatos űrfel- 
vételekkel, az jó eséllyel ezt is kedvelni fogja, erős és közeli a rokonság, csak 
ez jóval táncosabb. A Robot Bitches már iparibb, sőt, kifejezetten cyberpunk 
érintettségű, mondhatni ez a lemez legváltozatosabb összetételű száma. Ha va- 
aki EBM-et várt, itt találni fog olyan alkatrészeket, amelyek a kedvelt hidrauliká- 
val vannak összehuzalozva, mindamellett akad benne poszt-new-beat és funky 
ötőanyag is. A Hypnotized alatt az első sorokban ülünk az első másodperctől 
ezdve, intrója egy hipnotizőr előadásából származó, hurkolt bevezető szöveg, 
melynek , deeper and deeper" repetitív jellege miatt tökéletes lehet ahhoz, hogy 
hajnal fél 4 körül aludjunk be rajta. Ez szintén egy szenzációs alkotás, neonru- 
hába tuszkolt karcsú lányok vonaglanak a szemeim előtt, hogy aztán csillámport 
szórjanak a fejemre és mint egy megakadt felvételen, úgy dobálják magukat a 
assított sztroboszkóp fényében mosolyogva. Bámulatosan fényes relaxációs 
elektronika ez, és itt jön elő leginkább a példás Browse-féle System 01-hatás, 
amire korábban is utaltam. A Haunted House meglepően rövid, inkább mon- 
danám összekötőnek, DM-féle interlude, valódi, hamisítatlan és igen rövid (3 
perc alatti) chill-lebegés a létfenntartó kád sós vizében, miközben apró halak 
cuppogtatva puszilgatják a talpad és a nyakad. A Lucid szintén féken tartja a 
tempót, már majdnem Enigma, de még nem nem The KLF, közben kacérkodik a 


MA 


itt lehet csak elsőként tetten érni a FLA és a Delerium óvatoskodásait is, körítve 
a drum and bass bizonyos stílusjegyeivel és atmoszférájával. Dallamos, feszes, 
igazán fegyelmezett, ugyanakkor sugárzó pontja az anyagnak, bizonyos szaka- 
szain már a modern klasszikus zsánerbe szaladgál át. A She Wore Blue Lipstick 
az előbbiek után már kicsit egyhangúbbra szerelt, itt nálam épp a Yello ugrik 
be, szolíd visszaemlékezés az otthon magányában, kutatva az emlékek között 
(, milyen volt ajkai kéksége, nem tudom már"). Az I Dort Need Your Money egy 
vicces The Chemical Brothers remix is lehetne, nem lett túlgondolva, ellentétben 
a WAYVY tört és zavart ütemeivel, amelyben a ClockDVA-szakértők is fognak 
érdekes hangminta-betétet felfedezni. A , majdnem" vége a lemeznek a Dig, ami 
egy valódi lüktető gépezet, vérprofi és nyers 10-perces techno-nyúlvány. 

A Small Town Bad Decisions felidézi a Cabaret Voltaire legjobb receptjeit, de 
még a 242 technikai fogásait is könnyen fellelni benne, valahol a Moldavia és 
a Happiness keresztmetszetén. A Take That már egy nyúlós-ragadós látomás, 
a szerhasználók hétköznapjaiba kalauzol, monoton transz zuhany fesztiválsát- 
razás után. A Bounce összetettebb, kreatívabb, játékosabb, zajosabb, bizarr 
vágástechnikája van, néhol komolyan azt hittem, hogy szaggat a lejátszóm és 
mindjárt magával rántja a készüléket is egy az egyben. Nem éppen ez az album 
legsikerültebb felvétele, de a beszúrt éles szünetei, váltásai érdekes kísérletek- 
nek tűnnek, bár igen improvizatív, azonban szerkesztetlen, kissé összecsapott 
benyomástis kelt. Az utolsó két track a Lucid (Edit) és az I Dor"t Need Your Mo- 
ney (Edit), az alapszámok lerövidített és purhabosított változatai, amelyek tulaj- 
donképpen működnek, főként a Lucid esetében, annak valahogy könnyebben 
megadja magát az agy egy átlagon alul sikerült, bággyadt vasárnap este után is. 


A Hijacker tehát egy minőségi szintézis-lemeznek is tekinthető, bőségesen sze- 
mezget az elektronikus tánczenék és egyéb stílusok, technikák elmúlt évtizedei- 
ből, nem akar se többet, se kevesebbet nyújtani, mint egy 21. századi cyberpunk 
szórakozóhely rezidens DJ-jének szokványos hétvégi repertoárjából némi ízelí- 
tőt. Lehet kelletlenül elbaltázott lounge-nak, izgalmas breakbeat-nek, lesavazott 
chillnek, grillezett techno-nak, szuvidolt EBM-nek, citromos dubstep-nek, tejfö- 
lös house-nak, ecetes acidnak, vagy fermentált acid house-nak, netán ropogós 
glitch-nek, rágós drum and bass-nek nevezni, valójában nehéz ezt belőni. Telje- 
sen hű a címéhezis, profi eltérítőként működik. Ne vegye senki alapnak, hogy ezt 
csak úgy hébe-hóba fel lehet tenni a hálóban, vagy bármely élethelyzetben. Nem 
követel aktív figyelmet magának, nem fogjuk tőle leborongatni a könyvespolcot 
utalások és irodalmi idézetek után kutatva, de megfelelően működhet, ha nem 
keressük görcsösen benne a FLA Artificial Soldier utáni évek hangzásvérkerin- 
gésébe újítást vivő, a punkos zúzást képviselő Left Spine Down szintit csapkodó 
srácot. Jeremy Inkel az elektronikus zene abszolút lelkes és kategóriáktól, ítél- 
ezésektől mentes, a hangzást, kísérletezést mindenkor szem előtt tartó, műfaji 
elszigeteltségen átlendülni képes, mindeközben az erőltetett divatozást a jobb 
hangzás mögé soroló, borzasztóan tehetséges zenész volt. Érdemes megnézni a 
vele készített BHA-s, budapesti 2010-es interjút a YouTube-on, egy igen széles 
átókörű és roppant szerény fiatalembert látunk és hallunk beszélni. A Hijacker 
egy kifejezetten szép, számára és belőle épített emlékmű, amelyre talán még ő 
is elégedetten csettintene. Az album bevételeinek egy része a vancouveri élelmi- 
szerbank számára megy támogatásként, azaz nemes célokra. 

GMC (CRO-MAGNONI COLAJ: 
REANIMATED (2020] 


A grafitbomba szemet vakító ívfényét 
húzó időtlen korlenyomat. 


,, Kérjük maradjanak a kocsiban, 
mert a kiszállás balesetveszélyes!" 

, Az abszolút szakadást, amelyet szüntelenül a természetes és a mesterséges 
közé helyezünk. [...] Ez ugyanannak a káros előítéletnek eredménye, amelyet 
évek óta tapasztalunk, anélkül, hogy értenénk: szemünk láttára alakul a földi 
utak megdöbbentő rendszere, a tengeri és légi utak, a postai utak hálózata, az 
összeköttetések, a sürgönydrótok és telefonkábelek, az elektromos hullámok ré- 
vén, e hálózat napról napra jobban körülfonja a földet. Mindez üzleti és élvezeti 
kommunikáció, ismétlik egyesek; üzleti és hasznossági utak létesítése. Egyálta- 
lán nem, mondjuk mi; hanem mélyebben az Emberiség igazi idegrendszerének 
megteremtése; egy közös tudat kidolgozása." 


, Az ember, hogy elkerülje az összeegyeztethetetlen eltűnés veszélyét, egy átgon- 
dolt aktivitás mechanizmusával egyre hatalmasabb és maradandóbb alanyba 
próbálja belehelyezni a tettei folytán elért eredmények összesítő elvét: Civilizá- 
ció, Emberiség, Föld Szelleme... a Világegyetem Szövetének valódi, elpusztítha- 
tatlan atomjait alkotó Gondolatszemcsékből kiindulva, meghatározott eredőjű 
Világegyetem épül szüntelenül a fejünk felett — ellenkező irányban az elenyésző 
anyaggal; olyan Világegyetem, amely nem mechanikus energiát sűrít és raktá- 
roz el, hanem Személyeket." 


Pierre Teilhard de Chardin 


Aki látta az HBO Generation Kill című szatírikus drámai tv-sorozatát az iraki 
háborúról, annak ismerős lehet a , danger close" kifejezés. Az egyik epizód- 
ban csak azért úszták meg ép bőrrel a saját , veszélyesen közeli" bombáikat a 
tengerészgyalogosok, mert a nem éppen kompetenciaalapon felhatalmazott 
hadnagy és a frontvonalban szolgáló tengerészgyalogosok közt folyamatos 
a mellébeszélés, a zaj, az oda nem figyelés és emiatt már elavult, forgalom- 
ból kivont koordinátákat adtak meg a kért (inkább követelt) légicsapáshoz. 
Néha hajszálon múlik ám csak az Élet. A veszélyesen közel" a hadviselé- 
si terminológia és sajnos a mindennapjaink szerves része, saját bőrünkön 
érezzük a közeli robbanások után nyakunkba hulló port, törmeléket, a kö- 
vetkező lépésünk bármikor hibából képződő bombatölcsérben végződhet. 


A CMC visszatérő albuma (közel három évtized telt el közben!) tökéletes nyelvi, 
zenei, szimbóluma és korlenyomata mindannak, amiben oly régóta lábadoztunk, 
lábadozunk és amiből sosem lábaltunk ki igazán. Emberek okozta szociológiai, 
történelmi drámák pergő képei, átitatva villódzó fehér, szürke és neon fényekkel, 

megkenve mételysötéttel, évezredek időfájdalmával és hiábavaló, újra meg újra 
felöklendezett reménycsomóival. A CMC és a benne rejlő potenciál egész ponto- 
san ábrázolja és veszélyes közelségbe hozza számunkra az öntudatra ébredésre, 
gondolkodásra, transzgenerációs hibaminták, szorongás és félelem, valamint a Ci- 
vilizációs kiábrándultságunk kórtüneteinek felismerésére való képtelenségünket. 
Ezt nem a hozzáértés és az empátia hiányára vezethető vissza, mint a gőgös ha- 
talmi kommunikáció sorozatos melléfogásainál sokszor megtapasztalhatjuk, ha- 
nem épp ellenkezőleg: világos zenei és nyelvi kódrendszert alkalmaz magas fo- 
kon és a 90-es évek eleji CMC-t éppúgy ez tette igazán egyedivé és különlegessé 
Magyarországoon, ahogy a mostani, 2019-2021 közöttit is. A számokban halkan 
elmormolt, elmotyogott varázsszavak, a hipnotikus versszakok, az élénkre te- 
kert képfolyamai, elmesélt történetei mind a kollektív zsigeri emlékezetünkre 
hatnak, precízen koreografált és megkomponált fájdalomgomb-nyomogatás ez. 
Lesznek bizonyára, akik az égvilágon semmit sem fognak felfogni, megérteni be- 
lőle, hiába a CMC fennséges kortárs költészet, festészet és , undergroundba ol- 
tott" TJOKIkult magaskultúra egyben. Komorsága, vontatottsága, drámai szöveg- 
világa, elvont leírásai talán túl nagy falatok a többségi társadalom, a popularitás 
és mainstream abszolút erőfeszítésnélküliségre szoktatott egyedei számára. Az 
értelmezésben senki sem siet majd segítséget nyújtani. Egy sötét szobában fel- 
dolgozandó lelki és kognitív tananyaggá sűrűsödik össze, ezzel kell szembenézni 
és egyedül. Hogy mi mindent tanít? Elsősorban azt, hogy ebben a gerincvelőt 
remegtető történelmi emberdráma-színházban mindannyian , önkéntesen" be- 
sorozott, öntudatlanul botladozó, fizetetlen statisztaként veszünk részt. 


,, Kérjük maradjanak a kocsiban, mert a kiszállás balesetveszélyes! 
Budapest, Te csodás! Te vagy-e nékünk a szívdobogás?" 


A Reanimated - mint relativitásra alapozott zenei válogatás - a legtökéletesebb, 
időn, téren, műfajokon, társadalmakon, civilizálatlanságon (és csupán látomás- 
ként megálmodott) civilizáltságon, elidegenített élethelyzetekben létező em- 
beri érzéseken a grafitbomba szemet vakító ívfényét húzó időtlen korlenyomat. 
Kíméletlenül és precízen deskriptív látlelet, ráadásul Szász György gyakorlott 
időutazóként, szövegíróként, versmondóként, szuggesztív énekesként konstans 
hátborzongást idéz elő. A hangja bekúszik a bőr alá, ott marad a dobhártyák 
mögött sokáig akkor is, mikor már rég levettük a fejhallgatót. Éber megfigye- 
lő-üzemmódban szolgáltat számunkra ítélkezésmentes narratívát, neutrális 

mészetes és a mesterséges közötti átszakadásra. Sosem téveszt arányt egyet- 
en felvételében sem, nem ugraszt ki a sodrásból, nem is bánik velünk kesztyűs 
ézzel, de nem is ráncigál meg, és épp ezzel éri el pontosan a veszélyes közel- 
séget. Nem lehet tagadni, nem lehet ennél jobban elidegenedni, távolságot tar- 
ani csakis a szilánkosra robbantott tükörbe fordított, eltorzult arcunkkal lehet, 
szemünk kiürülve, fejünk tele kövekkel. Leom 


eltáró krónikása mindannak, ami minden generációt összeköt, ettől pedig még 
élelmetesebb, és még fontosabb. Ez a lemez sokkal többet ölel fel, 
csupán a zenekar aktív és passzív időszakai között húzódó nagyvonalú Ív. A kísér- 
etezést, merész öncélú barkácsolási baleseteket lehetetlen elvárni tőle, ugyanis 
mindezt hírből sem ismeri, az atmoszférikusság és kozmikusság mellett messze 
elkerül minden kommersz hatást és eszközt, egyetlen percig sem alacsonyodik 
e. Mindezzel együtt kevesebbre vállalkozik, miközben jóval többet ad: kitágítja 
a tudatot, különbejáratú CMC-nooszférát teremt, zseblámpájával világít rá a ter- 


£ 


og be, mint 


4 


ott hegyekkel a háttérben, üveggel 


és fémmel körbebugyolálva, csőrüket kopogtató madarakkal ülünk elhagyatot- 
tan. A madár fontos, visszatérő szimbólum a CMC univerzumában. Mikor figyeltél 
meg madarakat akár 1 percnél tovább is? Eszre sem veszed őket. 


"már nincsenek városok 
és nincsenek utak 

csak a savzivatarban 
égő benzinkutak 

és nincsenek emberek 
és nincsenek szobrok 
csak az aszfaltba olvadt 
elszáradt csontok" 


A diktatúrák természetére rávilágító, nyers 
Vörös Földek első hangjaiban mintha vala- 
ki magyarul azt ordítaná bele a megafonba, 
hogy , Hallod???" utána később meg azt, 
hogy , Hagyd ott!l". Furcsa és sorsszerű 
párhuzamot érzek a Planetdamage Relapse 
Protocol lemez első számával, , Color That 
Land Red". A telefonba szóló fiatal lány 
hangja, a Magyarországon hagyott élete a 
szívburkunkat döfi át fájdalmas üzeneté- 
vel. Az abszolút letaglózó Vesztes szellemi 
mélyrétegekbe ivódó szám, már elsőre is 
megfertőz, egyszerre posztapokaliptikus, 
étségbeejtő, de téves reményt is adó. 
Egy lerohadt és szünet nélkül széteső világ 
helyszínein (égő benzinkutak, szétrobba- 
nó csövek, csontokkal tarkított aszfaltok), 
akadályokon keresztül átvergődve jutunk 
el a célig, a fényes koncertteremig, hogy a 

vágyott sztárság efemer, halál előtti pillana- 


tát megélhessük. Talán nem tévedek, hogy Felzabálják egymást 
az utolsó bemikrofonozott jelenet már csak " 


az agy utolsó hallucinációterméke, nem va- vacsorara Ez van 
lós helyszín, az elmében képződő kép szerint kiürült agyakban 


nyertünk ugyan, valójában csak kipurcantunk, 
mikor lerogyunk a színpadon, és itt nyer iga- 
zán értelmet, hogy , nincs tánc, nincs zene". 


istentelen rend van" 


A Kitalált helyek döbbenetes nagyformátumú látomás: A generációk óta egy- 
mást öldöklő emberiség szimbolikus közösségi kannibalista étkezési jelenetét 
látjuk, megtöltve a középkor és napjaink barbarizmusa közti utalásokkal. Ve- 
gyük csak nyugodtan észre a hétköznapokban a hamis célok fölötti meggörnyedt 
mértéktelen és értéktelen munka, fogyasztás, időrablás, pocsékolás és egymás 
értelmetlen rágcsálása, piszkálása, öklözése közben, hogy ennek az egésznek 
annyi értelme sincs, mint erős és bátor pisisugárral nekimenni az ausztrál fu- 
tótüzeknek. Bárkinek a közelében akadnak biztosan van olyan ismerősök, akik 
összeomlottak a terhek alatt, a temetőink tele vannak olyan elfeledett hősökkel, 
sőt, tömegsírokkal, akik normális életet is élhettek volna, ha nem tárgyként meg 
állatként bánnak velük - pusztán öncélból. Cáfold meg, ha nem Így van. 


A Genocidio en el ano de 1519 (magyarul: Népirtás 1519-ben) erre csak rá- 
tesz egy hatalmas lapáttal. Itt vegyük észre a rendkívül intelligens album- 
szerkesztési módot, hisz nem véletlenül itt kapott helyett ez a szám, az előz- 
ményekre kapcsolódik rá, miközben visszaszökken a 16. század spanyol 
inkvizícióba, a spanyol konkvisztádor, Bernal Díaz del Castillo visszaemlé- 
kezésébe, aki katonaként vett részt Mexikó meghódításában. II. János Pál 
pápa 1991-es magyarországi látogatásakor készült beszédrészlettel indul, 
Castillo spanyol történetmesélésével folytatódik, hogy a vége tényleg fájjon: 
,... gyilkosokat és papokat." Eleinte nehezen tudtam elhelyezni ezt a felvételt, 
bele kellett ásnom magam, át kellett éreznem az erőszakos , tébolyodott" ke- 
resztény hódításokat, inkvizíciót, földek elfoglalását, őslakosok lemészárlását és 
az értelmetlen emberáldozatokat. Szász Eszternek (Szász György lánya) gépies 
hangú spanyol előadásától a hideg futkosott a hátamon, már első hallgatáskor is 
fegyelmezően feszes volt, és ha egyszer eljutok odáig az életben, hogy készíthe- 
tek majd egy Mesterséges Intelligenciát, egy személyi asszisztenst magamnak, 
akkor azt szeretném, ha Eszter hangján szólalna meg és teljesen mindegy, hogy a 

égykapókról mesél nekem estén- 


uHatalmas köszönetet ént vagy a spanyol inkvizícióról, 
mondtunk Istennek, csak beszéljen hozzám. A spanyol 
hogy megadta ezt a győzelmet nyelv nekem egyébként túl ide- 


gen, élettelen és darabos, mégis 


Azt mondom, hogy minden ell. Erre pedig a jeges penge, 
munkánk és győzelmünk metsző narratívára ráolvadni ké- 


pes lágy elbeszélő magyar hang, a 


a mi Urunk Jézus Krisztus tenger felvert habjáról, a felfordult 


keze által történik" hegyek remegéséről, a hullákról, 
átizzított vasakról, görcsbe rán- 


dult, átvérzett égboltról, az bizony 

Bernal Díaz del Castillo: . borzasztó, embertpróbáló, évszá- 
Új-Spanyolország meghódításának . zadokat meddővé tevő, bekatéte- 
igaz története (1568)  rezett, sajgó katarzissá fajul. A mai 

kánon hangos keresztényüldözést 

kiáltana, de gondoljuk ezt újra. 


A Visszafelé kapcsán jutott eszembe először az album hallgatása során a s0- 
kat vitatott szimuláció-elmélet, mely szerint egy programozott rendszer, egy fé- 
lelmetes, virtuális, modellezett világ részesei vagyunk, melyben minden , csak 
egyetlen látomás" összeolvasztott végtelen hosszúságú emléke. Újra és újra kör- 
be-körbe forog, nem tudunk megszabadulni a kollektív beteg hallucinációinktól, 
egy kiismerhetetlen és kegyetlen magasabb rendezőelvtől, algoritmustól. Egy 
mérnök valahol megnyom egy gombot, majd kimegy kávét főzni, resetelés, újra- 
indul az egész, mi pedig kezdjük előlről az egészet bizonyos időközönként a rém- 
álmok láncolataival, gúzsba kötöttségével, a feszülő aszfaltokkal és az emberek 
mentális torzulásainak kitettséggel. A Relativitás v2.0 ateista blues, hatásosan 
Einstein-től kölcsönvett állásfoglalással indít, szaggatott-vontatott lepecsételé- 
se valaminek, amit nem ismerünk, Így az összes sora szolíd emlékeztető is egy- 
ben, hogy az istenfelfogásunk (mint egyfajta univerzális magyarázat mindarra, 
amit nem vagyunk képesek megérteni, például az időt is) mennyire eltérő és 
félreértelmezett tud lenni a tudomány tükrében. Ez a (leg)rövidebb felvétel egy- 
fajta átkötő (interlude) szerepet is játszik, lezárja a lemez első harmadát. 


A Budapest, te csodás... 2020 május és a Vizállásjelentés tételekkel szívszag- 
gatóan szép mediális és poszt-szocialista, poszt-urbánus felvételek következ- 

nek, városi, tömegközlekedési és rádióbemondós hangokkal már szinte elfelej- 
tett évtizedekből, Budapestről, a folyóink vízállásáról, az 1925-ös Rigó Jancsi 
című operettből, a hármas metróból, és egy igen furcsa májusból, melynek 
hetedik napján még rendkívüli holdtölte is volt, intelligens és felettébb érdekes 
kapcsolatot képez ez a két szám között, ráadásul inverz Cinetrip-ként a magyar 
elektronikus zenék legfényesebb pillanatait és alkotásait idézi, a budapesti an- 
zikszhoz ráadásul a Test Dept Paul Jam-je is letette kézjegyét. A Tribalmorse egy 
érdekes és majdnem 10 percig nyúló egyveleg, melyben feláztatódik az egykori 
Deathmorse, az öngyilkos civilizációk hangjai, az inkáktól a magyarokig, ismét 
előkerül az összeégett fa motívuma, a madár koppanó csőre, minden egyetlen 
feszes lakótelepi tűzfalnyi óriási felületre kerül, benne a múlt ösvényei és a jövő 
sikátorai. Talán ez még elférne szépen Ópusztaszeren egy körpanorámában is, 
a háttérben halkan szólhatna morze-jelekkel a látogatók számára érdes és igen 
konkrét figyelmeztetésül mondjuk az, hogy , Csak óvatosan!" 


A Cro-Magnoni Cola / Cro-Magnorrs Coke (Walpurgis version) a Reanimated 
/ Dehumaniízed videón hallható szám rokonváltozata (erről lásd a Videóanalízis 
rovatban írt elemzést), egyfajta eredettörténet, ars poetica, örökérvényű lead-je 
a CMC-nek, absztrakt összepárosítása két távoli idősíknak, a 32-25 ezer évvel 
ezelőtti intervallumban létezett homo sapiens és a 20. századi ikonikus , tudat- 
módosító" ital frontális ütközésének. A Legbelül súrlófényes 120 BPM-en tartott 
változata sötét nullpontra helyezkedés és újrakalibrálás, kijelöli a helyünket a 
Mindenségben. Az Európa megható udvaron játszó gyerekhangjai és lánccsör- 
gése után vérbeli FAS számmá fejlődik ki Albert Camus francia szövegbetét- 
jével és lüktető, hullámzó játékával. A Nagyon egyedül / Haiti song 1993 egy 
különös szövetű hangulatfestő instrumentális szám lett, a végére pedig elfért 
még a Vörös földek pánik-verziója, erősebb gitárriffekkel, egyfajta reprise-ként, 
mely így mérnökien be is keretezi a Reanimated lemezt. 


Hogy mi mindent is jelent a CMC és az újraélesztés? Ezernyi kulturális és tör- 
ténelmi, művészeti és társadalmi referenciakészletet, tele szövevényes uta- 
lásokkal, utazásokkal és átíveléssel. A 90-es évek CMC-jét újrahallgatva ott 
van benne a rendszerváltás utáni magyar underground, a beszabadult nyugati 
avantgard zenék és technikai megoldások bőséges kosara. Ott feszül benne az 
1990-es kultikus magyar sci-fi, a Meteo fertőzött és ügyeskedő világa, a föld- 
alatti zsaluzottbeton alagútjai, táncterme, értékrendszer-rengései, kilengései és 
összes technológiai szakadása, melyek mind ékes és erős rokonságban állnak a 

CMC-vel és Másik János és Szemző Tibor kifejező filmzenéjével egyaránt. A korai 
ét anyagot hallgatva a mélység és az expresszionizmus meglegyint bennünket, 
a Reanimated esetében pedig ugyanúgy, csak sokkal magasabb. professzioná- 
isabb zenei és technikai színvonalon és ez a hangulatiságra is rányomja a bé- 
yegét. Az 1990-1991 közti CMC után a 2019-2021 közti CMC-t hallgatni szív- 
dobogtató élmény és talán még komorabb, még sötétebb, még kifejezőbb. Amit 
feltétlenül fontos kifejezni, mert ez aRReanimated egyik igen erős fegyverténye és 
ez teszi az utóbbi évtizedek legfontosabb magyar nyelvű underground albumává, 
az a dekonstrukciós-rekonstrukciós képesség és potenciál. Ebben nyilván min- 
den egyes közreműködőnek, rajongónak, keverőnek, hangtechnikusnak, hang- 
kölcsönzőnek, zenésznek, írónak vagy csak kreatív ötletadónak komoly szerepe 
lehet. A Reanimated nem a szokványos olcsó módszerekkel véghezvitt leporolá- 
si akció, egy bőr kommersz lehúzása. Nem is egy felcsiszolt, majd újralakkozott 
régi ,emlékvalami", hanem hihetetlenül alázatos szerkesztőmunkával véghezvitt 
apró kockákra, darabkákra, hajszálvékony metszetekre szeletelése egy zenei- 
gondolati monumentumnak, amit a belső átdrótozottságával, összetett kulturá- 
lis referenciahálózatával, intertextualitásával és pazar módon véghezvitt áthang- 
szereléssel sikerült újra bravúrosan összerakni úgy, hogy egy teljesen friss és új 
(nem csak újszerű!) , sokkolóan kimagasló jelentésű és jelentőségű , újra-debü- 
táló" album lett a CMC védjegyével. Abszolút érték, mértékegység. A mérce. Az 
újjáélesztések nem mindig szoktak sikerülni: megy a mellkaspréselés, a szívbe 
döfött atropinadag, a defibrillátoros kisütések sora és vagy elkezdődik a szag- 
gatott sipolás vagy folyamatos marad, jöhet a lepedő a testre. A CMC esetében 
egy olyan korszakos lemezről van szó, amely nagyon sokáig velünk marad, nem 
fog ilyen születni többet, hacsak nem szintén a CMC-tól. Innentől semmi sem 
lesz többé ugyanolyan, nem fogunk úgy tekinteni egymásra, az elcseszett világ- 
ra, a madarakra, aszfaltra, történelmi korokra, a saját hangszereinkre, a kijelzők 
és táncparkettek elhülyítő villódzó fényeire sem. A legkomolyabban kell venni, 
a legtöbbet kell hallgatni, ezzel kell elaludni, ezzel kell felkelni és külön polcot 
kell fenntartani otthon ennek a kiadványnak és minden ezután érkező CMC-nek. 
Talán ezért is lett ennyire bonyolult és hosszú ez az elemzés. Minden világvé- 
ge-ábrázolás megérdemel ennyit. Sosem tudni, hogy mikor és ki ássa majd elő 
ezt a véleménycikket, de szeretném, ha pontosan tudná, hogy 2020 igen kevés 
vigaszt nyújtott mindannyiunknak, és még ha bőséges is volt a zenei termés, de 
a CMC (Cro-Magnons Coke) Reanimated lemezéhez nem volt fogható egy sem. 
Merthogy ez a egrafitbomba ívhúzó fénye volt az elmében és a fülkagylóban, és 
mennyi minden döbbenetes bont 


takozott ki tőle a szemünk előtt közben. 

GUNMAKER [ GNMKR 1: 
THE THIRD (2020) 


A Gunmaker dolgaihoz olyan tisztelettel és óvatossággal szoktam nyúlni, 
ahogy a magyar elektro-indusztriál nyugati mekkájába, Szombathelyre te- 
szem be a lábam. A projektmenedzser Andrew , Gunhead" Maker komoly 
múltra visszatekintő, csőre töltött profizmussal és a szcénában eltöltött év- 
tizedek tapasztalatával rendelkezik, a színtér renoméval kísért DJ-je már 
ősidők óta. Korábbi projektjei az Impact Pulse, a Nothing Nada és aztán a 
GNMKR-be átmentés is abszolút exportképes elektroprodukciót eredmé- 
nyez, az Advoxya-Records féltő karjaiba zárva. Puha selyemhangok jönnek. 


HUN / INDUSTRIAL N TECH ISSOL 


A Gunmaker amellett, hogy überprofi és kontinenseken átívelő közvetítésekre 
képes elektroprojekt, csöppet sem a harcias-vonalas keménykedésre alapoz. 
Annál inkább különféle érzelmekre és hangulatokra, nem ritkán vidámságra és 
derűre kétoldalú ragasztószalaggal rögzít igen kellemes elektronikus hangokat, 
melyekben néha sötétebbeket, világosabbakat, beat-eseket, dallamosakat és 
hajszálpontos illeszkedésű, finomított elektronikát. A dekoratív borítóval érke- 
zett The Third (egyszerűen harmadik a sorban) nem vállalja túl magát ezúttal 
sem, nem akar egyszerre hörgősen dühös állat és bekuckózós kiscica sem lenni. 
Ez egy színtiszta szintipop lemez, 8 darab korrektül, tehetségesen megírt, válto- 
zatos és szórakoztató dallal. Fel voltam készülve rá, hogy elunom hamar, mert 
fenáll ilyenkor az önismétlés veszélye, ahogy azt számos más, ebben a kate- 
góriában dolgozó nemzetközi csapatnál tapasztaltam. A Gunmaker nem követ 
el ilyen hibát, a dalok szépen szólnak, angol nyelvű szövegeibe bármikor bele 
ehet kapaszkodni, nyugodtan megmutathatod azoknak a barátaidnak és barát- 
nőidnek is, akik nem szegecselt ruházatban és acélbetétes bakancsban róják 
a köröket. Ez elsősorban arra utal, hogy könnyed, levegős és szépen csilinge- 
ő, senki nem fog fenyegetőzve szekrényeket borongatni a házigazdára, ha nem 
apcsolja le rögtön. Megvan benne minden, ami kell, partihangulat, életöröm, jól 
italált dallamok és ritmusok. Nem kifejezetten aszfaltszaggató, befordulós ősz/ 
tél kollekcióba illő darab, viszont a tavaszi zsongáshoz, szerelemhez, ellazulás- 
hoz, tánchoz tökéletesen megfelel és ennekis kell a maga soundtrack-je, bizony. 
A lemez többi részét 4 alapszámról (I Wanna Feel, Wherever You Go, Dreams 
And Desires, A Book) delegált feladatként, ügyes kezű művészek készítették. 
Egyesek (pl. Human Vault, Monolith, Numb Haze) döbbenetesen jól felbpumpál- 
ták, képesek voltak kemény acélosra megedzeni, és itt jön elő az EBM-vadulás, 
a nagyon táncolhatnék. Nekem ez a szintipopnál sokkal ismerősebb, bejártabb 
terep (nyilván nekik is), szépen abszolválták a feladatot. Ki kell emelnem mind 
közül az érzékeny szívem legmélyéig ható, gyönyörű hangulatvilágú remixet, ez 
pedig a Wherever You Go (Trap And Slow Remix by Southern Pines Remix), 
amit vagy tízszer hallgattam meg egymás után, és igen közel voltam hozzá, hogy 
meg is könnyezzem. Erre a CyberBob A Book Soft Mix-e is esélyes, szépen lá- 
gyította meg aprócska lángokkal az egyébként eredetileg nyersebb, ütemesebb 
elektronikát. Erdei , Headfield" János vokálja simogató selyemként siklik át 
mindenhol, az electrodisco pedig hibátlanul működik. Kifejezetten örülök, hogy 
megszületett ez az album, mert legalább hozzáad, de leginkább visszaszolgáltat 
valamit az elvesztett ártatlanságból, a 80-as évekből és 2020-ból is. Veszteség- 
ből volt bőven, ezért nagyon kellenek ilyen örömzenék is. Szép munka, GNMKR! 

SYLAC: 
LEGAGY SYSTEM COLLAPSE (2021) 


ken 11 lac 


pe 
je8 
zt " 


Legacy System Collapse 


Mark Rydyger esetében közel 20 éves múltról beszélhetünk, melynek jelen- 
tősebb részét a Holon névre keresztelt szólóprojektje teszi ki. 2019-ben új 
márkát hozott be a zenei palettájára, Sylac néven, és bár a két vonal között 
erős az átfedés, mindkettő szépen programozott, ritmusorientált, elektroni- 
kus cybermuzsika. Ahol a különbséget viszont tetten lehet érni, az a sötét- 
ségbeli árnyalat és kontraszt. Míg a Holon lágyabb, , irodistább"? szerverpark 
zümmögés érzelmekkel, addig a Sylac már egy utcai, nyersebb nehézfém 
gyűjtögetős rizikós kalandozás. 2021 elején itt a második albuma. 


TECH ISSOL 


Ritkán kap el az impulzusvásárlás, a Sylac esetében is véletlenül találtam rá az 
első, Survival Mechanism lemezre 2019-ben, épp csak belehallgattam, már 
csöngött a kassza. A Legacy System Collapse-ra már tudatosan figyeltem és 
amennyire intelligens urbánus cyberpunk volt az előző, annyira ez is az. 15 fel- 
vétel, 1 óra 19 percben, egyetlen szó kimondása nélkül. A gyakorlat egyszerű, 
szedj össze mindenféle lebegős-puttogós hangokat, sorold be őket valamilyen 
rend szerint, hogy ne legyen unalmas, viszont dallamszerű, kész. Felüdülés min- 
dig egy hol minimálba, hol maximálba hajló, voltaképp instrumentális album, 
melyet különféle tevékenységek közben lehet hallgatni, elterelő szövege nincs, 
így pofonegyszerű belefeledkezni is, értelmezni sem szükséges. Hangulatfes- 
tés a Headscan nyomdokain, időnként dancegtrance. Próbáld meg mondjuk az 
Unstable Element csapásaira mozgatni a tested. Tudományos tapasztalatok? 
Működött? (Mármint a tested, a zene biztosan.) Egy kis cyberpunkra vágysz? Tes- 
sék benyomni a Synaptic Overload-ot, tisztára súrolt Lolife feszítővasat kapsz. A 
arszalagod jó még a psy-trance sátrakba? Fogd kézen az élettől is idegenkedő 
mufurcka kis munkatársad és cibáld magaddal a War By Other Means pergő 
ritmusára, mozgasd át, míg össze nem rogy szegény. Szépségre van szükség a 
medence partján, kicsit menőznél a barátaidnak? Nyomjad csak szépen befelé a 
The Reckoning felvételt! Delerium-szerű chill kell? Erre ott van a Ouiet Corner 
Of The Net! Bejött a címadó Legacy System Collapse? Kapsz mellé még két jó 
is mixet, az egyiket (Obsoletion mix) Craig Saunders-tól, a másikat a Terminal 
State-től. Nem nagyon van miért elégedetlenkedni, mivel sikeresen megtalált 
egy részigényeket kielégítő csapásirányt, melynél fényesen egyesül a kacatpop 
az elektronikával, a háttérhallgathatóság a táncolhatósággal, legfeljebb az me- 
rítheti le az embert, ha zsinórban kell hallgatni. Ekkorra ugyanis elfoghatja némi 
csömörféle, mivel ennyi zenét egyben még nagyon kiadni sem szoktak, legfeljebb 
3-4 darabot vinyl-en (egyébként meg is érdemelné). A számok jól kidolgozottak, 
modernre hangszereltek, alig érezni össze nem illő alkotórészeket, még egy kis 
90-es évek pszichedéliája is beüt a konty alá a gőz mellé. A gamereknek, tech 
embereknek is kézenfekvő választás lehet, bár ez nem az Airmech/Warmech 
soundtrack-muzsika. Inkább nappal bőszen gépet verő, reggel-este kiégett 
agyú, saját testét tömegközlekedtető, bezárt irodisták lelkét kocogtató faj kép- 
viselője, annak viszont minőségi Holon-hatás. Néhol lehetne indusztriálosítani, 
ebéemesíteni, de nem szabad. Erősen városias, megfigyelőrendszerek végte- 
len kódláncain áthömpölygettetett, steril technológiai album ez, és bár rend- 
szerek nem omlanak ugyan össze tőle, azért a synthwave kategória farvizén 
csöppet sem neonpinkben tündöklő alkotás lett, hanem elegáns, dark tónusú. 

ATROPINE: 
HUMAN EMULSION (2020) 


Megpróbálok elképzelni egy olyan hétköznapi szituációt, amikor a hentes és 
a sorozatgyilkos szakmakód alatt tanulóknak a szaktanár feladja házi fel- 
adatnak az Atropine lemezét, hogy a késhasználati készségeket fokozza, 
gyakorlati vizsga előtt egy röpdolgozat, ki mit érzett közben. Elnézést, de 
nem tudok olyan szituációt elképzelni, hogy valaki egy nap úgy kel fel, hogy 
,Bocs, de extrém szarul érzem magam, ezt a mai napomat csak az ment- 
hetné meg, ha az Atropine kiadna egy új lemezt, ahogy eddig is tette, vagy a 
szívembe döfnének egy tropán vázas alkaloidot." Felvetődik a kérdés, hogy 
van-e akkora fájdalom, létezik-e az az emberi szükség, amikor egy ilyen 
zacskóba darabolós lemezre van mentség, netán igény. Nehéz eldönteni. 

A zsánerben a darabolás, zsigerelés, metszés és darálás még mindig menő, 
sose megy ki a divatból, minél undorítóbb, minél nyálkásabb, véresebb, annál 
jobb, vallják egyesek. Ezt norvég kísérletek eredményei bizonyítják, experimen- 
tális ipari EBM albumai 1996 óta szállítják tudományos evidenciáit, és ha csak 
a ,szokványos" albumborítóik befotózásaihoz szükséges húsbolti (vagy pro- 
szektúrás) nagybevásárlásaira gondolok, már attól elfog valami eü-s félelem. 
A művészet valahol mégis itt kezdődik. Erőfeszítéseket tenni, dolgozni rajta, 
nem csak pár csattintással elintézni a Photoshop és a DAW alapfunkcióival. 
Ennél többről szól ez, még ha durvább is, nem tudhatod pontosan, mekkora 
izommunkával jár. Elsőre majdnem behánytam tőle, végig se bírtam hallgatni, 
nem fogadta be a szervezetem (pedig nem nézegettem közben a borítót), csak 
lejátszottam, de túl sok volt számomra a sötét húsmétely, a brutalitás, nem hoz- 
zám szólt, talán akkor túl jól voltam ehhez, nem értettem és írni sem akartam 
róla, mert gyűlöltem, eldobtam, letöröltem, a napi backup hozta csak vissza, és 
bár ne tette volna! Mégis itt van, a neonfényben fürdő édes-juhar boncasztalon. 
Elseprem a fölösleges drótokat, kábeleket, újra előveszem és jó, mert sajnos 
mégis vannak ilyen napok, mikor zacskóba zárva érzed magad, cafatokra tép- 
ve mások által, a Sötét Hold hatásáról az átkínlódott nap végén értesülsz csak, 
az igazi profik olyankor ki se mennek a lakásból, emberi lényekkel kapcsolat- 
ba se lépnek, mert pontosan tudják, hogy olyankor vadul tépkedik egymást, és 
a Blikk se írja meg ennek a pontos tudományos hátterét. A Human Emulsion 
nem való bárkinek, bármikor, és talán nem is jó lemez. Olyan, mint Dexter, a 
vérfetisiszta helyszínelő, kedveled és gyűlölöd, nem vagy felkészülve rá eléggé, 
veszel a kartondobozból egy fánkot, aztán visszaöklendezed. Pedig egyben kel- 
ene fogyasztanod, csak utána vigyorognod, ugyanis belekeverednek émelyítő 
felvételek, amelyektől rohansz még bokatöröttként is a szabad wc-k irányába, 
mint a nyúl a puska csöve elől, miközben azt kívánod, hogy bárcsak lennél szűk, 
mosatlan műbélbe töltve. Nem elemzem a számokat, ezeket Te magad fogod. 
Engem egyik pillanatban megviselt, élni se akartam utána, a másikban fanya- 
ogtam tőle, utánérzés volt, olcsó, mócsingos pizzafeltét. Harmadikban már azt 
gondoltam, hogy mindenkivel meg kellene hallgattatni, gondolkozzon csak el az 
emberi élet értelmén, mivégre a hús és a lélek, mégis ki az, aki megérdemli az 
életét és ugyan mégis minek? Két lábon járó, húsalapú robotok vagyunk, hibás, 
update nélküli szoftverrel, egykori programozója rég halott, számát felhívva rög- 
zítőre kapcsol, egyébként förmedjen meg, mert nem fejezte be, nincs szupport. 
Az Atropine azoknak való, akik valóban tényleg erősek. Ne próbálkozzon vele az, 
aki nem érzi át az ilyen zenéket, sok álmatlan éjszakát megspórolhat magának. 

FRACTIONS: 
VIOLENT EYES (2021) 


A Fractions a posztmodern közép-kelet-európai régiójának megkerülhetet- 
len alkotóbrigádja, orosz gyökerek, prágai bázis és alighanem rajta tartják 
mutatóujjukat a pulzuson és a korszellemen is. A Seat-ból barkácsoltak ma- 
guknak F-logót (nevettem rajta, szellemes), betört furgon-ablak (nem vicces, 
de van erről egy remek fehérfurgonos brit film), szétgyötört futárok, árute- 
rítők átlagos hétköznapjai, csikorgó satufék és hangerő-feltekerés a lezárt 
sorompók és eszelősen zümmögő mobiltelefonok előtt. Ameddig ilyen zenék 
születnek, könnyebbek a napjaim, mikor a többiek fékeznek, Te akkor is... 

Már 2018-ban beírták magukat nemes egyszerűséggel és hat vörösbe oltott 
felvétellel az underground zenei történelem Aranykönyvébe, a mesés ipari 
Cseljabinszktől jóval messzebb. Egyszerre óvatosak és merészek, olyanok mint a 
róka, amelyik megszerzi a zsákmányát és nem csak kikerüli a csapdákat, hanem 
maga állít fel sokat. Egyszer belesétálsz, olyan techno-rave-ben találod magad, 
hogy nem ereszt el többet. A Fractions bizony ilyen, akárhányszor szúrod meg, 
találod el a vénáját, ez mindig benne lesz, a gázra fogsz taposni tőle sokadszorra 
is. A Violent Eyes egy remek kiadvány, abszolút érzi az európai trendeket, sok 
szálon kapcsolódik a Schwefelgelb és Kris Baha ütemeihez, vérképéhez, labor 
eredményeihez és a táncparkettek újralakkozásához is. Tökéletesen adja a talp- 
alávaló ritmust a hétköznapi menetelésekhez és bárminemű izmozós munká- 
atokhoz. Sokat nem kell gondolkodni rajta, nem vész el a szépelgős művészeti 
szubzsánerekben, egyszerűen csak mindenkor bátran védhető testzenei kép- 
eteket szolgáltat, átgondolt és mesterien kivitelezett programozási tudással. 
Tegyük fel, hogy kilépsz a cég kapuján és még egy órányi hazavánszorgás vár- 
na rád, csak tedd fel ezt és a lábaid új erőre kapnak, otthon még kézmosás és 
játszósra váltás után lazán össze fogsz dobni egy csilis babot is füstölt hússal 
és még élvezni is fogod, elröppen ám az a háromnegyed óra. A kritikák kicsit 
ekézik a Pleasure Freguency (feat. Zanias) felvételt, mert hát poppos és női 
vokál, de nem tudok nekik igazat adni, bár tény, hogy visszább tekeri a tempót 
és szokatlan, de szükséges, és el tudnám képzelni főműsoridőben az A38-ason 
is, bár lenne rá lehetőség és mód! Panasz nem hagyná el a szánkat miatta, an- 
gyali vokál tekerget be lassan a szatén babydoll alá, onnan sincs szabadulás, 
de meg se fordulna a fejben. Kivétel nélkül, amit nagyon szerettem ebben az 
albumban, az a természetessége, még úgy is, hogy beszaggatás nélküli egyen- 
etes élményt kínál. Megfelelő társaságban (értem ezalatt a táncolni kedvelő 
electro-közönséget) valószínűleg észre se venném az idő kíméletlen múlását, 
hiszen változatos és ritmusváltó, nem fordul egysíkúságba, megvan benne a 
trance, az EBM és a techno minden egyes energiadús magja. A címadó Violent 
Eyes kiválóan mozgásban tart, de a többi felvételtől is könnyedén le lehet izzad- 
ni. Azok, akik fémhulladék átvevőhelyeken rögzített hangokat várnának el, alatta 
magvas és világmegváltó gondolatokkal, azoknak nem ez lesz a napi szellemi 
betevő, ugyanakkor mindenkinek örömet fog okozni, akik valaha (majd) klubok- 
ban akarják tajtékosra szétcsapni magukat testmozgással, hogy elfelejtsék az 
irodakomplexumok és összeszerelőtelepek utóízét, élvezni tudják kicsit a korpo- 
rét léten kívüli egzisztenciák halovány árnyalatait vagy a negyedéves jelentések 
miatti szőnyeg szélén állást, mert van jóféle agymosás is. Ez pont az, és jókor. 

ARMAGEDDON DILDOS: 
DYSTOPIA (2CD DELUXE EDITION) (2020) 


- ser 


arrnageddormedii 


22 


A disztópia (főleg manapság, hogy benne élünk) annyira elcsépelt és közhe- 
lyes, elhasznált kontextus az underground témái között, hogy ennek külön 
albumot szentelni több, mint felesleges. A Wikipédia szerint: ,, A disztópiát 
bemutató alkotások gyakran valós világproblémákra hívják fel a figyelmet, 
legyen az társadalmi, környezeti, politikai, gazdasági, vallási, pszichológiai, 
etikai, tudományos vagy technológiai jellegű." Nézzünk alá, hogy a 11 év után 
visszatért Armageddon Dildos az új albumával miként ugorta meg a mércét, 
és mit sikerült a kasseli fiúknak kihozni ebből. Nem valami rengetően sokat. 

A disztopikus lemezek készítésénél két fő csapásirányt tudok beazonosítani. Az 
egyik a szenvedős változat, melyben a komorság, az elmúlt/lerombolt Golden 
Age feletti könnyek elmorzsolása és némi szívszaggató dallam adja a pofont. Má- 
sik lehetséges út, mikor az öklök a levegőbe lendülnek, és az egésznek van egy 
rebellis, hangos, dühös jellege. Nos, itt ez utóbbit választotta a Dildos, és egy 
szélesre nyújtott zenei spektrumon táncolta oda-vissza klasszik EBM-es és szin- 
ti-popos eszközökkel a disztópiát. A Burn Baby Burn igazán amerikai olcsó kacat 
benyomását kelti, de inkább csak bemelegítő funkciója van. A címadó Dystopia 
felidézi a korai Dildos stílusát, nyers, feszült és belecsempésztek olyan kis fi- 
nom búvópatak hangokat, amelyek meglepik az embert. A Heut Nacht nekem 
túl germán industrial rock, már szinte Rammstein plágium, ugyanakkor nem szól 
valójában semmi fontosról. A Destruction olyan szinten koppintja a Nitzer Ebb 
Violent Playground zenei alapját, hogy képes voltam felszisszenni, utána meg 
átcsússzan valami értelmezhetetlen eurodance-be, pancser patchwork mun- 
a. A Stay sokadik hallgatásra már egész jól felismerhető popszám, de távol áll 
mindenféle izmozástól. A Dirty Man oldschool vacakolás egy ritmusalap körül, a 
rágógumiszerű refrénje kifejezetten idegesítő. Ohne Dich, ez valami szerelmes 
szám akarna lenni, erre csak azért jöttem rá, mert francia nő karattyol benne az 
elején, hogy utána valami lebutított német dalszöveg fusson alá, mint kismacs- 
a a platós kocsinak. A Neon (figyeled, milyen félelmetesen okos számcíme- 
et sikerült kiötleni?) a lemez egyértelmű mélypontja, valami hommázs-szám a 
Kraftwerknek, vokóderes brekegésre és szűzlányvokálra felhúzva, ilyesmiket már 
a 90-es években sem lett volna szabad Írni ( neonfény, gyere táncolj velem", hát 
eldobom az agyam, ultrakínos, és nem túlzok). A Kaltes Herz-től kicsit újra meg- 
élénkültem, egész jól kezdődik, itt most jól jön a marconaság, van benne Ív, de 
ez is annyira rammsteinkodás, brutálisan lerontja az olcsó és igénytelen refrén. 
A Dance on Dead Bodies valami remek szaggatós EBM sláger lehetne, ha nem 
lenne beágyazva a szokványos németes future-pop rosszabbik végébe. A Night 
People sem igényel különösebb kognitív kapacitást, görcsösen próbál öregnek 
és tradicionálisnak is (sajnos még And One-osnak is) tűnni, az eredmény pedig 
vigyorogtat. High Up in The Sky kis puttyogós szintizgetés viszonylag alulka- 
librált és háttérbe folytott férfivokállal. Kapunk még egy semmivel sem különö- 
sebb Club Mixet a Dystopia címadó dalhoz. Utána már csak a deluxe remixeivel 
kell valahogy megküzdeni. Ezek között két magyar közreműködőt is találunk, a 
Heut Nacht-ból a FA4S hozta ki a lehetséges maximumot, a Night People-t pedig 
Piller Rico Ferenc (Vainerz) tuningolta fel még táncikálósabbra. Úgy jó ez az al- 


Ara 


bum, ahogy van, valahogy rosszul esik jól. Macsós ugyan, de nem mond semmit. 

HUMAN VAULT: 
SELF-RUST (2020] 


Titkon mindig azt remélem, hogy egy nap majd forgatnak egy többrészes 
dokusorozatot a Világ legszebb és legveszélyesebb rozsdaövezeteiről, el- 
hagyott gyártelepeiről, szellemlakásairól, szutykos sikátorainak élővilágá- 
ról és mindezek temetkezési szokásairól, és akkor majd a zenei szerkesztő 
felhívja a brooklyn-i magyar srácot, hogy , Mortum, mennyi anyagot tudnál 
nekünk adni ehhez?" Ő pedig kikászálódik a gépei közül, lerázza bokájáról 
az eszközkábeleket, majd kicsit megvakarja a fejét, bólint egy rövidet, mie- 
lőtt rávágja: , Amennyit csak akartok!" - aztán elkezdi mágnesszalagra írni. 

A HV tökéletes kiindulási referenciapont lehet az elképzelt jelenethez, a bullshit- 
Világ egy lépéssel közelebb araszolna, hogy egy icipicit minden jobb legyen, 
miliméterekkel a helyére kerüljön. , Fijjam, hát ezzel pulyát lehet ijesztgetni, na 
apcsojjad kifele, de gyorsan!" - mondaná rögvest sommás véleményét apám, 
ha meghallaná a Self-Rust hátborzongató zajfüggönyeit. Ő sajnos nem nagy ze- 
nebarát, nem is hallgat nemhogy ilyet, jóformán semmit se, persze jobb is, hogy 
nem ő írja most ezt a recenziót, George le lenne kapva a tíz körmirül, én viszont 
fel fogom Ms szdkea mostan. Mind a 9 track félelem és reszketés súlyos ipari 
hangokkal, gyomorba öklöző basszusokkal, Mortum néhol sejtelmes elnyújtott, 
desztillálatlan énekhangjával. Ami különösen artisztikussá és idegleléssé teszi, 
az a különféle cinematikus ipari horror, urbánus, poszt-apokaliptikus magány le- 
épezésére alkalmas zajminták aranyszálként beleszövése az egyes felvételek- 
be. Ettől válnak a földön elszórt roncsolt alumíniumdarabkák értékes kincsekké, 
a zöldpenésszel vastagon befutott, nógó-zónás panelházak lépcsőházai pedig 
expedíciós célterületekké. Sercegő GM-csővel a kezünkben hatolunk be a You 
Deny pulzáló rétegeibe, lépteink nyomán puffanó fémhangok, a távolban eldőlő 
bútorlapok visszhangzanak, az elkent nyöszörgő énekhangról eldönteni se tud- 
juk, hogy a paranoia miatt a saját fejünkből szól-e, vagy ellenkezőleg, a betonfalak 
közül sistereg elő. A Defragmented felületkezelt tájsebészeti terv, egyenletes, 
adagolt lebegőpontos lüktetés, szúrni is kezd szívtájékon, átadja helyét a féle- 
lemnek, a Fear Will Come fojtogató, plasztikus atmoszférájának, melyben mint 
befogott rádióüzenetként ér utól a fenyegetés, zene a külső űrből, furcsahang- 
generátorokból, erre a Pure Steel csapkodása és az áthúrozott idegrendszerhez 
igazított dark ambient. Akkora formátumú filmzene, hogy végigülnék akármilyen 
hosszú stáblistát érte. Lopakodó, rövidre metszett Pure Steel után a Self-Rust 
káoszhangi aira nyomulunk előre az enyészetben, hogy átvegyük ezt a gyűlöletet 
újra a This Hate baltával faragott álomdobáló torzójától. A Blind Focus amorf 
finomítású, de nyomatékos zajtérképpel dolgozik. Energetikai csúcs a tempós és 
artikulált Damn You All, mely kínzóan hosszú, óvatos felvezetéssel érkezik, dob- 
szekvenciái feszes, kromatikusan mély tónusban ülnek. Lassú fulladás, amúgy is 
tényleg a fenébe mindenkivel! A Time Leaks hosszú, 18 hanghul lámaiba, fé- 
lelemsodronyaiba régóta elhagyatott telefonvonalak foglalt jelzése és elfolyó idő 
tekeredik bele. Ez a fenséges lemez megérdemelt volna s sokkal kifejezőbb 
grafikai designt és borítót, ugyanis a fentiek alapján nem üveg-iacél high-tech 
épületek illusztratív zenéje ez, hanem bizony a hidegrázós, trash rozsdaövezetek 
bátor felfedezőié! A limitált bővebb CD-változatot be kell valahogy szerezni, én 
csak a szűkebb digitális változatot tudtam, viszont az alapváltozat is szuperior! 

FIRST AID 4 S0ULS: 
FIRE -- DREAMBOX EP -- THE BROKEN MIRROR (2020) 


Va 


Zé 


KKM 49001 


S 


ZATATANKNNN 


Gazdag István zenei munkásságáról önálló, OSZK-jelzett, kötelespéldányos 
kiadványsorozatot lehetne megjelentetni, ha lenne rá elegendő létszámú, 
elemzőképes éber szakszemélyzet, az viszont messze nincs e honban, így 
nyúlfarknyi és hozzá nem értő analízis jut neki és termékeinek. Egyetlen év 
alatt többet termel, kezel, gondoz, ápol, mint amennyiszer mi, földi halandók 
és hallgatók észrevétlen lélegzetet veszünk. Idő-, tér-, eszköz-, potméter és 
keyboard-kezelésének veszett tempójú iramához nem egyszerű megértést 
és kulcsot nyerni, így csak a felszínt kapirgálom magam is, azt sem elég jól. 

Pedig lefogadom, neki se lehetett egyszerű az év, benne digitális távoktatás, full 
kiszámíthatatlanság, földrészeket átívelő maszterelési munkák, senki se irigyel- 
né a másodperc töredrészéig sem, átlagos földi lények és mindenféle entitások 
őgyelegnének ennél jóval kevesebbtől is oldalirányba és messzebbre el, félre. 
A Fire az egykori kultikus LD50 közösség és alkotók közreműködésével készí- 
tett pörgős, sodró lendületű és élénk elektro album, amely Vic (Dr. Melancholia) 
Willow, Josef , Ultranoire" Stapel, BNC Emke és PD Damage énekes narratívájá- 
val szólal meg. Néha egy pillanatra elképzelem ezeket a formátumos előadókat 
egyetlen alagsori, bivaly akusztikájú teremben, ahogy Gazdi a potméterek mögül 
int egyet némán , Hé, Te következel!" és 30 másodpercen belül megy a felének- 
és (fenekelésnek olvastad?) elsőre is tökéletesen. Nyilván a gyakorlatban nem 
egészen így működik a folyamat, de el tudnánk képzelni akár, és becsurgatnánk 
tőle, ha jelen lehetnénk és kávét szolgálhatnánk fel a művészeknek. Nem túl- 
zás, valóban addiktív elektronika ez az agynak és a szívnek, és nincs kellőképpen 
helyén, értékrendjén kezelve mindez Magyarországon, hazájában senki sem le- 
het próféta, és ennek ellenére mégis itt vannak sokan, sűrű, koromfekete füstbe 
burkolt kikötői világítótornyokként, ráadásul vakító, pásztázó fényekkel. 


Tovább tartott a Fire beszoktatása, mint gondoltam, de sosem tudhatod, mit sze- 
retsz meg végül halálosan, akár egyetlen nyúlfarknyi dallam miatt, utána meg 
az egészet. Érzed az összeszokottságot, a közösséget és épp ez a titkos recept 
benne. Nem nagyon lehettek közben fölös körök, időrabló rutinszámba menő 
bazmegelések utáni kibékítési műveletek, mindenki precízen tudja a dolgát, 
oda- és beleteszi magát, begyakorolja, előadja, felvétel vége, kész és elsőre is 
abszolút rendben van, a hallgatónak (mint mondjuk én) valahogy ez jön le ha 
gatáskor. Precíz, takarékos magyar időgazdálkodás, produceri tréningeken ok- 
tathatnák angolul, németül, Ableton-on vagy FL Studio-n, hardveren vagy szoft- 
veren, teljesen mindegy, mert profiizmus szagához nem fér kétség. Kiváló dalok, 
fényesek, energikusak és ugyan ki gondolta volna mindezt 2003-2004 tájékán? 
Hallottad volna ezt egy nyugati menő klubban, úgy kellett volna kitámogatni, 
meg vissza, most pedig itt van és a tiéd. A vokál az tényleg profi, erős, dinamikus, 
szép és kristálytiszta, mint egy jeges hegyi patak, amibe belemártod a kezed és 
nem veszed ki sokáig, érzed a sodrását, a halak súrolását, és itt jegyezném meg, 
hogy a FAS időnként olyan hangokat képes szintetizálni, mint amikor a szétrob- 
bantott pécsi Szénosztályozóból kimentettem egy szép nagy kerek köszörűkövet 
és utána mindenféle felülethez hozzádörzsöltem élvezkedve. Kevesen tudják ezt 
a mágiát, István pedig nem adott még ki ingyenesen letölthető e-bookot en- 

nek az alkímiájáról - adatokért 
cserébe. Aztán itt van ráadás- 
ént a mesés Dreambox EP, 
alfa matrix-os kiadásban az 
ügyesen kiválogatott felvéte- 
ek remixváltozataival, amely 
már az elején belereszel a 
porcelánba, Emke hol hű- 
vös, hol hajlítgatós hangjával, 
vagy a 120-170 BMP közé 
belőtt változatokkal, érzéki 
lágyság és keménység, club 
mixek és sokféle tónus és 
érzés egyetlen albumra rög- 

Hl 5 zítve, szakképzett hang- és 
érzelem-replikátorokkal, odaadással, alázattal, mesterfokon. Hogy mennyire jó 
eszelősen, magas fordulatszámú darálóval, túltermelésben tolni kifelé egymás- 
utánban egy popszám különféle stílusú, apránként módosított változatait, erre 
nem tudom a megfelelő választ, mert nem a szórakoztatóiparban élek és nem 
ismerem ennek a rentábilisságát sem, a digitális kiadás persze sokat elbír, százat 
is, ha kell, de mindenkit arra buzdítok, hogy saját maga döntse el, hogy melyik 
verzióra van tényleg szüksége, és azt pörgesse, ameddig csak bírja. Nálam ez 
problémásabb, de van amikor a kontextus és koherencia nekem fontosabb, a 
mondanivaló főleg. Tehát ez a kiadvány inkább szemezgetésre, partin bekeve- 
résre alkalmas darabokat tartalmaz, csak hát a DJ kultúrának most annyi..., de 
majd valamikor visszatér az élet, addig is ez egy átmeneti korszakban elérhető 
özelségbe kerülő alapanyag, amelyet adaptálni, agyonjátszani lehet valamikor. 


Hasonló célzatú kiadványként az oldalvonalról nedves időben becsúszó, a fen- 
tiek mellé csak úgy befigyelő, igen magas fordulatszámú lemez az év végére, az 
echte klubrengető The Broken Mirror (Selfmix) IRemastered] [Deluxe Edition] 
[Bonus Tracks] 2008-2020 is, amely 21 darab FA4S-önátdolgozást kínál maxi- 
mális odafigyeléssel és táncolásra serkentő tempóval - és most tényleg nem tu- 
dom, mi mindent lehetne még a címe után zárójelbe tenni, talán még a , limited" 

vagy a ,lost g found" kifejezéseket -, és valójában csak remélni tudom, hogy a 
fentieken túl erre várt a FA4S fardtore rajongótábor nagyobb része (a Smile 
No More IRemastered] [Deluxe Edition] [Bonus Tracks] 2010-2020 mellett!), 

mert enélkül nem élet az élet, 
pláne mikor feltör az a visz- 
szafoghatatlan, fékezhetetlen 
érzés, hogy most bizony zúz- 
ni kell, akár otthon a négy fal 
özött is, pár négyzetméternyi 
recsegős és zongorázó Par- 
ettán, ameddig a szomszéd 
fel nem jön feljelentéssel fe- 
nyegetőzve, mert nem hallja 
egyenletesen a kedvenc la- 
ásfelújító műsorát a Spekt- 
rum Home-on. A The Broken 
Mirror közel sem új darab, 
hiszen 2013-ban egy 17-szá- 

mos változat már kijött belőle, ez most ennek a feldúsított, átrendezett változa- 
tának tekinthető derül égből villámcsapás. Nekem ebből az Among Strangers 
indusztrializált változata ütött a legnagyobb gyomrost, imádtam a virtuóz részeit 
és a benne lapuló nyers, előbugyogó erőt, arcul csap, majd tovább áll. Sok szám 
viszont olyan, mint kifolyt szemmel hazaérni melóból és még nekiállni hagymát 
pucolni, durumtésztát és valami zacskós szószt kifőzni hozzá, hogy csússzon, 
miközben már valójában nem is látsz rendesen. Ha rutinod van benne, sablon- 
mozdulatokból is összeáll a holnapi menüd, de ha nem, akkor ragacs lesz az 
egész és nem gratulál hozzá senki. A FA4S munkásságához abszolút nem fér két- 
ség, néha viszont olyan, mintha a huszonéves énemet próbálná rábeszélni negy- 
venvalahány évesen valaki sokadszorra ugyanarra, hogy ideje előtakarékoskodni, 
félretenni a nyugdíjas éveimre, mert az eltett hangmintabank, programok és élet- 
tervek majd egyszer nagy hozamot fognak produkálni, mert nem létezik olyan, 
hogy genuine emlékezet. Egyébként lehet, hogy így is lesz, de ahogy a vakcináció 
nem vakáció) sem ígér különösebb megváltást, így az előző számban nagyra be- 
csült és egyedi hangokat megütő előző album (Keep This World Empty) után ez 
most nem hoz akkora katarzist nálam. Talán bennem a hiba, elsősegélyt várok a 
lelkemnek, de nem azt kapom. Tisztában vagyok vele, hogy a FA4S egyszemélyes 
audio-összekötő platform, viszont a sokfelé ágazás, a multiprojekt-navigáció ösz- 
szezavarása (arra is utalok, hogy nem esik egybe a szerződő kiadói és a magán- 
projekt diszkográfia) megzavarja a nyitott és óvatosan leboruló rajongót bennem. 

PC WORLD: 
ORDER (2021) r PG WORLD (2019] 


Ha el akarsz rejtőzni a világ szeme elől a zenei projekteddel, akkor olyan 
bandanevet válassz, amelyre teljesen más találatokat dob majd a Google, 
mondjuk egy legendás számtech magazin címét. A dél-londoni rejtélyes du- 
óról tényleg nem sokat tudni, se egy kép, se civil vagy művésznevek, csak 
két rövid kiadvány az online lábnyomuk, amely egyszerre hordozza magá- 
ban a korai Ministry és a neves előd, a Portion Control indítási stílusjegyeit, 
talán a PC rövidítés ezt is takarja, ahogy mellé gúnyolódásként a ,, Political 
Correctness" is, ez sem különösebben félremagyarázás, mert benne van. 

, A polgári elégedetlenség kimerült fényei alatt a számlálás csak most kezdődött. 
Amit parodizáltál, amit alaposan megvizsgáltál, az most felemeli tiszta tekintetét, 
mikor a teljesítményen felüli kilyukad. Kiáltoztunk az igazságosságért, de inkább 
parancsot találtunk, és most szembesülünk a lánccal." - ezekkel a gondolatok- 
al egészítik ki az Order EP-jét és ezt különféleképpen lehet értelmezni, viszont 
nem a világban uralkodó fene nagy rend ez, sokkal inkább a rendszerek és a ha- 
talmaskodók leleplezése, mindez olyan 80-as évekbeli elektronikába helyezve, 
amelyre nekünk is fel kell kapnunk a fejünket, még ha a borítótól kezdve a zene 
is zajosan, kicsit sercegősen szól, low record level, low print guality, de mégis 
ritkaságszámba megy az ilyen produkció és kellőképpen lázadó punkság, jófajta. 
A 2019-es kazettájuk, lemezük, a szimpla DÉBYSzamoS S/T (vagy PC World) 
ugyanazt a visszahangos tornatermi vokált 
használja. Hát ezek megszállottak, ember! 
Running Man (Menekülő ember), System 
and Structure (Rendszer és Struktúra), 
The Drift (Sodródás, Next Line (Követke- 
ző vonal), ezek mind rendszerkritikus, elé- 
gedetlen elemzőképességű elvágyódások 
a legalizált törvénytelenségek. világából, 
ahol mostanra sokkal többen vannak alul, 
mint valaha is voltak. Igen jó vasakat üt- 
nek meg, nem cserélték le a régi hadware 
szintiket modern mai VST-kre, minden 
pont úgy szólal meg, azokkal a technikák- 
al készült (pl. a minták beszaggatása, fragmentált sample-scratch-repeat), ame- 
yeket a 80-as években előszeretettel használtak, ettől lesz ugyan egy régi talált 
onzervdoboz jellege, de a csoda inkább az ebben, hogy annyira eredeti, hiteles 
és koherens, mintha ezeknek a srácoknak lenne időgépe és amit akkoriban csi- 
náltak, azt áthozták volna magukkal ebbe az évezredbe. Az Order szintén négy 
számot szállít, plusz két remixet, mindegyik kifogástalan konzerválása az időnek. 
A Private Targets meglehetősen éles látleletet ad a főbb hazugságbetegségekről, 
fals hitrendszerekről. Az Order keményen szembesít bennünket a parancsokkal 
és utasításokkal, a Beyond The Zero folyamatos nyomás és gyönyör alatt élés ösz- 
szeegyeztethetetlenségével, a fegyelmezettség fehér zajával, a Strategy Beat le- 
hengerlő loop-ja alá csúsztatott nyers igazságtalanságok kimondásával. Mindezek 
roppant vészjóslóan szólnak és nagyon elkelne a szövegkönyv mellé, annyira za- 
josra és visszhangosra lett véve a vokál, hogy alig lehet kihámozni belőle a szava- 
kat és sorokat, nekem sok hallgatás után sikerült pl. ezt kinyernem: , You fabricate 
excess" (Fabrikálod a felesleget). Ez a két, kicsit orwell-i kiadvány, viszont nem az. 

GEVIN KEY 
RESONANCE [XWÁXWÁYI (2021) 


, VojVoj", így a legkönnyebb kiejteni, de az , IkszVájlkszváj" is jó. Az idén 
60 éves Key maszkos táncos performansza ez a lemez, a címe legalábbis 
ezt jelenti az ősi falu neve után, ahol sok Sguamish, Musgueam és Tsleil- 
waututh ember élt a maga rituális alapokra épülő sajátos kultúrájával. Ma 
a vancouveri Stanely Park van az egykori falu helyén, őslakosok persze rég 
kiszorítva. Cevin Key pedig tiszteletben tartva a jogaikat, történelmüket, 
gyökereiket és népszokásaikat, ezzel a lemezzel adózik előttük, ráadásul 
ebben egy sor segítője is akadt, köztük pl. az IAMX is. Nincs hentelés benne! 

Nem tudni még a pontos okát, de a KMFDM is húzogatta már a kiadójának pö- 
dört baszját a címadással (lásd: Symbols), az lett a vége, hogy a megjelenés 
előtt lett lecserélve a nehezen legépelhető, kódolható lemezcím az egyszerűbb 
Resonance-ra. Át lehet ezen siklani, nem is ez a lényeg, hanem a mögötte lévő 
művészileg összeillesztett számok láncolata. Engem a korábban promóként fel- 
csatolt első három dallal megvett azonnal, főképp a Chris Corner velőtrázóan 
drámai tolmácsolásával készített Anger Is Acid. Szokásos fájdalmas. Lassú, és 
bölcsen kidolgozott anyag, mintha valami titkos terv szerint egy Skinny Puppy 
által gondozott IAMX-lemez lenne, holott nem az, közel sem. A legfőbb veszélye 
viszont, hogy a hallgatásakor igen könnyű minor depresszióba esni, annyira SZzÍVv- 
szaggató, máskor meg épp ellenkezőleg, ok nélkül vidám, hipnotizáló hatású. 
A Thirteen például meglepően technikás, valamiért bringázhatnékom támadt 
tőle, Leeb is szokott ilyesmiket komponálni, a falhoz is simít, miközben a mélybe 
leránt a Night Flower Edward Ka-Spel-lel (eredetileg: Edward Francis Sharp), 
aki bár 7 évvel idősebb Key-nél és nem is most kooperálnak először, hiszen a 
The Tear Garden projektben dolgoztak már együtt. Fantasztikus hangú figura, a 
The Legendary Pink Dots egyik alapítója, komplett és gazdag életmű áll mögötte, 
igazán respektálandó művész. Az Orange Dragonfly kísérletinek hat, kelleme- 
sen puttyog, átalakítja, újrafésüli az agyhullámokat is, ha sokat hallgatod. Na- 
gyon régen készített már bárki is ilyen elektronikus zenét. A Thunderbird újabb 
melankólikus, sötét instrumentális darab, a Dark Trail csilingelő érzést kelt a 
fülben, Corner hangja alig észrevehető, de nagyon kell ez a kétségektől gyötört 
februári éjszakákon, többször kiáztatott filteres tea a leharcolt léleknek egy kis 
sütőrummal felöntve, szeretnivaló ez is. A Traz Damji által leápolt Tomahawk 
pörgős felvétel némi színt és tempót hoz be, és Damji le sem tagadhatná, hogy 
profi játékzene komponáló (lásd még NFS és NBA), császkálgat a Mátrixban, és 
előbb utóbb a FLA soron következő mech-lemezének egyik bedolgozója is lesz, 
ez a jóslatom! A Kullakan egy érdekes és zajosabb felvétel, itt Soriah portland-i 
sámánszakértő multi-instrumentalista teszi bele az ujjlenyomatát meglehetősen 
izgalmasan. A Watching You Ka-Spel hűvös hangjával facsargatja a lelket, fe- 
szes tempó, de mégis valahogy szomorkás hangulatú, utána a Sorry, Tm Going 
to Think Positive már tipikus virtuóz Download-nak hat, bizony ám. A Third 
Eye engem eléggé kikészített, Otto von Schirach (na ő is egy érdekes figura) jól 
felaprította a sávokat, félelmetes űrlény-zene, még mindig remeg a nadrágom 
is tőle! Az albumzáró Resonance bár érdekes kísérleti elektronika, mély nyo- 
mot nem hagy, de erős pontot tesz a majdnem 60 perc végére. Key tudatalatti 
elektronikus zenekarába bekerülni hatalmas megtiszteltetés és elismerés lehet. 
Valahogy zseniálisan egyedülálló élménynek képzelem a karmestersége alatt a 
zenélést. Szívesen látnék erről mondjuk egy dokumentum- vagy werkfilmet! 

FRONT LINE ASSEMBLY 
MECHANICAL S0UL (2021) 


A hűtőben rámolva kezembe akadt egy flakon majonéz. Néztem a lejárati 
dátumát, 2019-ben kellett volna megadnia magát, akkor kellett volna el- 
dobnom és újat vennem. Azért én megfacsargattam (továbbra se jönnek 
ki könnyen az ilyen kencék a műanyag flakonokból, helló űrtechnológiák!), 
belenyaltam és ugyanolyan volt, mint 2 évvel ezelőtt, majonéz ízű, élvezhe- 
tő. Nagyjából ugyanezt tudom elmondani a FLA új albumáról is, amely full 
mesterséges anyagokból felépített monomer anyag, az íze sem változott, fo- 
gyasztható, élvezhető, és nem halunk meg tőle. Mármint elsőre, sem azután. 

Sokadik hallgatásra az ember megenyhül, elfogadóbb lesz, hiszen mégis egy 
igen erősen várt CoVID-időszaki FLA-sorlemez, elhagyva a WUTC bosszantó hi- 
báit, lazább szálakkal mégis kapcsolódik valahol a katalógus Implode/Prophecy/ 
Civilization/Artificial Soldiers igazi remekeihez. Erről akkor nyitnék vitát, ha ren- 
desen meg tudsz győzni érvekkel, különben csak győzikézel. Többnyire önmagá- 
ból (side-projektjeiből) táplálkozik, kellőképpen vegyi poszt-apokaliptikus, meg- 
van benne a rendszerszintű lázadás, de a lélek húrpengetése is. Ha az albumra 
felfért, tagolt track-ek számát nézzük, 11 felvételt kapunk. Ha az újdonság felől 
özelítünk, akkor 9 szám új a 11-ből (nem rossz arány), ha csak a keményebb 
nótákat számláljuk (egyébként meg mi alapján?) akkor csak 6-ot, ha pedig a 
meglepetéshangok és a vokáltorzítási bravúrok kutatását végezzük, akkor jócs- 
án 70-80 fölött van a hangos WOW-ok számlálása, de csak azért nem megyünk 
entebb, mert feljön az idős asszony az alsóbb szintről, aki este 10-kor kezd el 

uk, és most a közös képviselő jegyző 


elületes hallásra senkinek nem fog kijö 
mint béna horgász a halastóban. Attól 


semmiségeken veszekedni képzeletbeli 
nél kevesebbre is ugrik (Viva, társasházi 


barátjával telefonon és sajnos már en- 
együttlét! Ezt a recenziót együtt kellene 
önyvezzen már végre!). Mindez első és 
nni, ehhez tényleg el kell merülni benne, 

tud ez a lemez jó lenni, hogy sokmillió 


elemzési és felfedezési helyzetet teremt, ellentétben a WUTC csalamádésá- 
gával, itt jobban érezni a lemezt összetartó koherenciát. A dalok dramaturgiai 
sorrendisége igen kérdéses és a hangszerelési powerelése ingadozó akár egy- 
egy számon belül is. Tulajdonképpen akár újra lehetne editálni, amitől akár jobb 
(vagy sokkal rosszabb) is lehetne. Bill továbbra is a vokáltorzítás zsenije, ennek 
ékes bizonyítéka az Alone, ugyanakkor megerősítést nyer, hogy minden idők 
leghatékonyabb és legügyesebb, legösszeszokottabb (félszavakból egymást - 
összeveszés nélkül - megértő) szuperpárosa a Leeb/Fulber duó, mindenki más 
csak a toldalék a projektben, jin jang, lehetne ragozni, ez bizony kémia, még ha 
postázgatnak is egymásnak, de érzik azt is, ha a másikat bélszél gyötri, mit akar- 
tok még? Együtt jók, együtt érzik, full kompatibilitás ez - magas hőfokon. 


A legvégén kezdjük: Az utolsó felvétel Hatevol (Black Asteroid Mix) 4.53 és 
5.24 perc közötti szakaszán van egy szünet (ilyen a FLAvour of the Weak-en és 
az Artificial Soldiers-en is volt!), majd jön egy nagyon szépen elrejtett atmosz- 
férikus outro (Binarual Transmission), ami kellőképpen megmelengeti az em- 
ber szívét, tiszta Alien Isolation-para, és ezért a rövidke szelet valódi muzsikáért 
enyhül meg a szívem, és gondolom azt, hogy a Mechanical Soul mégiscsak egy 
remek album. Az ember bízik benne, hogy ez egy valódi FLA-statement, és nem 

technikai hiba miatt maradt csak benne a keverőpultban, hogy aztán ráosonjon 
a lemezre, míg valaki éppen nem figyelt oda. Ugyanis ez a nyúlfarknyi hangulat- 
teremtés áll legközelebb ahhoz, amit ez a produkció valójában sugallhat érték- 
ként, bár a többi darab is rengeteg kincset rejt. Gyönyörű, vörös műkörmökkel 
cirógatja a hallgató tarkóját, olyan pillanatok ezek, amiért mindenkor megérte 
FLA-rajongónak maradni évtizedeken át, gyengébb produkcióik ellenére is. 


A másik csúcspontja a lemeznek egyértelműen Jean-Luc de Meyer újbóli sze- 
replése a Barbarians számban (azonos vokállal, de másként nyújtva, hangsze- 
relve, balladisztikusan, ilyen gyönyörűségeket csak temetéseken játszanak, az 
enyéimnek muszáj lesz majd végighallgatnia, rögtön a Downfall után). Határo- 
zottan nyomatékosabb, emlékezetesebb és érzelmesebb, mint az Artificial 
Soldiers lemezen találkozhattunk vele a Future Fails során. Ugyanaz a szám, 
csak más zenei tempóval és köntösben, de sokkal jobban hat itt, lassú himnusz- 
ént, ráadásul de Meyer autentikus hangja ugyanaz, csak lassított, míg Leeb né- 
hol szopránosabbá vált, bár tudjuk jól, hogy ez főként a kíméletlen effektezésből 
övetkezik. Amit viszont nem vártam és nem is igényeltem volna, az a táncolha- 
óság kontra líra erőltetése a FLA-ban, ezek kifejezetten kommersz hatásúvá te- 
szik a lemezt, ugyanis a merengősebb, vontatottabb, elemzősebb számok sokkal 
jobban markolnak az ember tüdejébe, míg a sablonokra döngölt tüccölés távol 
állhatna ettől a márkától, az meghagyható lenne a Delerium-projektnek, vagy a 
Conjure One-nak. De ilyen ez a sokféle brand futtatása, hatalmas soundbank 
economy uralkodik, itt pedig rátapintok egy eleven sebre: a side-projektek kö- 
zötti átjárhatóságra, meg a saját projekthalmozásba való belegabalyodásba, 
amely ekkora zűrzavart okoz: valahogy nem sikerül teljesen tisztán tartani a ter- 
mékpalettát, emiatt áttüremkedhetnek olyan már elhasznált stíluselemek, min- 
ták, dallamvezetések, amelyek nem valók annyira egy FLA-ciklusba, de persze 
jól ülnek dubstepes, drum and bass-szes megrendelésre gyártott játékzeneként, 
vagy egy popos Deleriumban. Ez a kilengés, centrifugált , Mischung" nem jelle- 
mezte az Artificial Soldiers-ig a Frontline-t, viszont az I.E. D-n már mutatkoztak a 
jelek, az Echogenetic-től kezdve valahogy fel is puhult az egész. Ha meghallgat- 
tál egy Hard Wired-t, vagy akár egy Implode-ot, tudtad és teljesen biztos lehettél 
benne az elsőtől az utolsó hangig, hogy ez a Front Line Assembly. Most az utolsó 
3 lemez esetében meg csak kamillázol számról számra, és nem tudod hova ten- 
ni. A Purge például jó kis indító szám lenne, az alapja teljesen húz, csak épp a 
vastag, dühösebbre tolt dobok hiányoznak belőle, a refrén-ének pedig megdöb- 
bentően nyugdíjas lett, meg kell szoknod, emberek, hát itt ugyanúgy teli torokból 

kellene ordítani, mint a Lurid Sensation meg az Overkill felvételei közben, nem 
pedig nyöszörögni, nem? De majd biztos készül ebből is remixlemez és akkor 
remélem ezt a számot majd a Portion Control kapja meg, na ők majd visznek bele 
életet rendesen! A Glass and Leather energikus rotyogós alapot kapott, itt kezd 
csak igazán megjönni a kedv, az Unknow is majdnem olyan, mint egy klasszik 
FLA-megasláger, egészen addig, míg be nem lép a refrén, mivel ott lohad le az 
egész, hiába volt benne kraft addig. A New World szép, de fantáziátlan kis por- 
celán dísztárgy, aranyos, de nem is tudom értelmezni, mert eltévedt kismacska 
csak a lemezen, hosszúnak, unalmasnak tűnik a sokszor ismételt ének-dallam- 
mal. A Rubber Tube Gag (mint szexuális segédeszköz, ráguglizol mélyebben, 
aztán fekete gumicsövek képei jönnek rád, amúgy sok sikert hozzá, fejtsd meg, 
ha akarod), jó kis vibráló felvétel, sokéves házasságban azért ne próbáld ki, ne- 
héz lesz elmagyarázni a bíróságon, ugyanakkor ez is egy totál jó kis lázadó felvé- 
tel, de görccsel kell belekapaszkodni, hogy neked ez márpedig kell és a Balaton- 
ralMátrába menet a kontextust még a gyermekeidnek is el kell magyaráznod 
majd, hogy most kinek a testéről is van benne szó. Viszont pulzál, lüktet, respirál, 
ha nem élvezed csöppet sem, akkor legalább legyen saját mixtape-ed a temeté- 
sedre/hamvasztásodra. A Stifle igazi kakukktojás, a Civilization vinyl-kiadás 
E-oldalán elfért volna, Billy Idol összetenné két aszott kezét érte, pedig ez egy 
csúcs rocknroll szám, tele életerős húzással, és ilyenkor érezni, hogy Bill Leeb 
mégigencsak életben van, egyszerűen nem lehet mellette vállvonogatva elmen- 
ni, mert nagybetűkkel szedve: , EGYETEMES", pestieknek, életegyetemistáknak 
mondom: próbálj meg enélkül felszállni hajnalban, töksötétben és hidegben a 
KÖKI-n a metróra, ha nem teszed, vályogházak belső falaira fogsz ezentúl kézzel 
hímzett vörös-fehér szőtteseket készíteni utána, saját szeretett anyád kér majd 
elnézést érte, ha nem teszed, és letagad rögtön utána. Az Alone-et már említet- 
tem, igazi vokálcsoda, tessék kézikönyvekbe felvenni. Aztán újra a Barbarians, a 
nemes gyászinduló, régen érintett meg ennyire szám, nehezen tudnám eldönte- 
ni, hogy a szövege vagy a dallama, vokálja fájdalmasabb és kifejezőbb, újra és 
újra könnyeket csal a fáradt és kocsonyásodó szemeimbe. Örökzölddé vált, túl- 
ment a 242 bármely valaha létezett felvételén, ki gondolta volna egykor, hogy 
Leeb hozza ki a , frontok" közös többszörösét 2021-ben? Valódi, fontos, évszáza- 
dos, kapitális hazugságnak a fájdalmas felismerése, és sajnos kevesen fogják 
tudni dekódolni, amitől valahol talán még fájóbb, belemar a lélekbe, mint a hús- 
véti hosszú hétvége alatt véletlenül kilocsolt hidrogénperoxid. Nehéz lesz fel- 
mosni. Komm, Stirbt Mit Mir - ez nyelvészetileg, germanisztikailag malőrös ki- 
csit. Mostanra tudjuk jól, hogy ez egy Schicksal (Civilization) re-adaptáció/new 

season, viszont nyelvileg nem teljesen helyes. (Komm - Gyere) (Stirbt Mit Mir - 
Haljatok meg velem). Itt a szám/személy szétesik valahogy, bár lehet csak én 
értelmezem vagy hallom ki rosszul. Most TE vagy TI? Mert ha TE, akkor , Komm" 
és , Stirb" - mint a Die Hard németül: , Stirb langsam", viszont ha TI, akkor meg 
,Kommt" és , Sterbt". A kettő együtt nem megy, énekelve ugyanúgy elcsúszkál, 
pl. ,sterbe". Bár ez talán csak maximum a németesek fülét fogja zavarni, már ha 
egyáltalán. Mindenesetre ha itt egy liason-ról van szó, két emberről, akkor oda 
minek többes szám? Ja, hogy az örömért, oké, elfogadva. Egyébként, ha nem 
merül el a rajongó a nyelvészeti elemzésben, akkor teljesen jól forgó felvétel, 
menetelős, lendületes és méltó párja a Schicksal-nak, meg aláfestő zene a 
nagyvárosi kijárási tilalom előtti rigid menetelésekhez. A Time Lapse jó poszt- 
Civilization olajfesték-muzsika, szép, lágy, hosszabb száradási idővel, szoft és 
pihentető interlude a nagy robbantás előtt, szerintem lesznek, akik erre alszanak 
majd el, funkcióját tökéletesen betölti és még jó helyen is van a lemezen. A 
Hatevol (Black Asteroid Mix)... erről mit mondhatnék? Szuperül lüktet, odasze- 
gez a feketére festett falhoz, de valóban szükség volt-e rá, épp ide, egy külső 
remixre, feltenni a pontot? A rejtett része, az viszont mennyei és akár bosszantá- 
sul, akár tudatosan lett odahelyezve némi szünet után, akkor is valódi katarzis. 
Méltatnám Dave artwork munkáját is, bár csinált talán szebbeket, metszett fon- 
tokkal, barnás-sárgás árnyalatokkal, de vizsgáljuk meg alaposan a lávaköveket, 
apróbb-nagyobb, összeolvadt bazaltdarabokat egy pillanatra! Egy vegyileg/ter- 
mészetileg terrorizált világ utolsó fényképfelvételei ezek nagy felbontásban, tu- 
dom, te is a szobor fenekét nézted elsőnek, aztán a szíjas corset-et, majd utána 
a burjánzó gombákat, legvégül a távoli romos épületeket a visszaszáradó parton. 
Kimerevített, fájdalmas pillanat ez, aligha mesterkélt, bármelyikünk lehet ott, 
szegett szárnyú angyalként, de amikor be lehet avatkozni még utoljára, akkor 
jusson eszünkbe ez a borító, hogy akarunk-e így lenni? Minden egyes FLA-album 
egy igen óvatos, decens figyelmeztetés, egészen a Nerve War-tól (hát nem ben- 
ne vagyunk?) mostanáig, az impulzusdróton rángatott mechanikus lélekig. 
A Mechanical Soul egy tisztességes sorlemez, abszolút vállalható és kellőkép- 
pen disztópia-szenvedélyes is, azonban nem fogja megváltani a világot. Hiszem, 
hogy sok FLA-rajongó becses kincse lesz (az enyém is), viszont ehhez át kell len- 
dülni bizonyos túlzott elvárásokon, múlton és jövőn. A soundbank bizonyára még 
sok-sok meglepetést tartogat, az viszont egyáltalán nem elhanyagolható, hogy 
miként élünk most és ezután, főként ennek az anyagnak a felinstallálásával. Azt 
mondanám, hogy nem múlik el nyom nélkül, még lehet bőven referenciapont 


1 


belőle, és az új Noise Unit is irányt kell mutasson. Legyen elég tartásunk hozzá! 

Ebben a pokolban, amit mennynek hívnak 
Kevés a látnivaló 
Semmit se érezni 
Nincs is semmi 


Pusztító ördögök ezek. 


Azt ígérték meg nekünk, amit hallani akartunk mind 
Az élet új birodalmát a következő ezer évre 
Új aranykort a felemelkedésre, bővülésre 


Pusztító ördögök ezek. 


, Dicsőség a barbároknak 
Eljenzés a felajánlásaiknak 
Üdvözlet a barbároknak 
Integessetek csak a jókívánságaiknak 


Lángoló homokot szór ránk az ég. 
Lecsapolják az óceánokat 


Legyalulják a hegyeket 
Feltöltik a völgyeket 


Pusztító ördögök ezek. 
Lemészárolnak, de haladásnak hívják 
Zsákmányolnak, de jólétnek hívják i 
Kiirtanak, eltörölnek és lopnak e a TS 


Döggé válik minden, amihez nyúlnak kesz 
Soha semmit nem tudnak, ritkán tudtak sokat. 


Mindenből többet ígértek nekünk, mindenkinek. 


IMIAFAN 
TEIS TUDOD (2021) 


INFT RIN 


Te is tudod 


Lapzárta előtti éjjel Facebook-megosztásban szereztem tudomást róla, reg- 
gelre már borzasztóan akartam, még a kávémat se főztem le, mentem egyből 
a Bandcamp-re beszerezni. Ritka jelenség, hogy egy formáció három nyel- 
ven, egyedi hangon, autentikusan, őszintén és profizmussal szólaltasson 
meg egy egész lemezt. Ebből a szempontból igazi, tiszta forrásból számító 
kincs nekünk az Imiafan, melyben Végh Imi és Bernáth Miki bátrat húzott a 
Senkrecht Records-nál megjelent CD-vel: régi magyar, szlovák és német ver- 
seket adaptáltak hűvös, minimalista szintipopba igen magas színvonalon. 

A lemez címét Szőcs Kálmán népszerű szerelmes verse adta, ezt még Koncz 
Zsuzsa is énekelte 1989-ben a maga verslemezén, igaz kicsit másként. Az Ipoly 
- nyitányként - Sajó Sándor ipolysági költő 1930-as versére épül, de akad még 
itt német 1924-es költemény Hans Arptól, a többit a szlovák költő, író, esszéista, 
műfordító, Ivan Strpka kölcsönözte az albumhoz, sőt, kedveli is az Imiafan zenei 
átiratait. , A nyelvek nem limitálnak." - vallja Végh Imre és ennek ékes bizonyí- 
téka ez a lemez, talán kiegészíthető azzal, hogy a zene és a költészet bármely 
korból érkezzen is, bármely más korral összekapcsolható, és amennyiben ehhez 
megfelelően és alázattal közelítenek, akkor új művészeti csoda születhet belőle, 
ezt Te is tudod. A legenda szerint az Ipoly mentén a ködben magányosan álló ko- 
pár fából évek alatt lassan tíz fényes ezüstszál kúszott elő, melyek a MicroKORG, 
Casiotone MT-210, Yamaha CS15D vas szintik és basszusgitár hangjaival kísérve 
tíz különleges felvételként, több nyelven szólaltak meg végül. A palóc nyelvjá- 
rás a magyar számokban (Ipoly, Te is tudod) csak elsőre tűnik kicsit furcsának, 
utána rááll a fülünk és az is meglepő felfedezés, hogy a szlovák nyelv mennyire 
precízen képes alkalmazkodni a hideg elektronikus hangokhoz és ritmusokhoz. 
A radikális konstruktivista német, apróra darabolt, ridegen számláló szöveg meg 
sem lep a Sekundenzeiger-ben, erről maga Arp is azt írta, hogy , Olyan elemi 
művészetet kerestünk, amely meggyógyítja az embereket az idő őrületétől és egy 
új rendtől, amelynek meg kell teremtenie az egyensúlyt a menny és a pokol kö- 
zött." A vintázs-elektronika roppant változatos és tempójában is körültekintően 
komponált. Logikus sorrendben érkeznek a lüktetős és táncolható darabok és a 
melankolikusabb elemek, és ami számomra időnként leesett állal történő hall- 
gatásban csúcsosodott ki, az az egyes verssorok precíz ritmusra és loopokra il- 
lesztése, intonációja, ahogy egy folyóból szedett teljesen sima kavics is képes 
belesimulni az ember tenyerébe, így kell ezt elképzelni, de jobb meghallgatni. 

A Loptiéka (Labda) cirógató melódikusságával vesz le a lábunkról, a Te is tudod 
a hűvösségével, feszességével és a belehúzott, vékony magas ezüst szintiszállal, 
ki-bekapcsolt gerjedten búgó elektronikájával. A Sezóna (Évad) már tempóval 
kínál meg, amikor felhangzik az első sora , Cosi sa zamiesalo" (Valami összeke- 
veredett), a hideg futkos végig a hátunkon, mélyen hatol belénk, a későbbi kis 
puttyogó hangok is. Az Odpovedz (Válasz) sejtelmes, kihasználja zeneileg a vers 
üzenetét, távolabbról, üresebben szól, nagyon eltalált adaptáció ez is. A Pod 
Ciarou V Mestách (A vonal alatt a városokban) analóg lebegése mozgásra ser- 
kent, a Sekundenzeiger (Másodpercmutató) már nyersebb Laibach-szerű EBM- 
be fordul át, veretni kell rá. A végére a Na Druhú Stranu Ulice (Az utca másik 
oldalán), Aj Nase Saty (Még a ruháink is), Deje Sa To (Meg fog történni) inkább 
experimentálisabb, lassabb, elkentebb. Az Új Látásmód Fúzió rajongói rokonnak 
érzik majd, én pedig nekiállok szlovákul és szintiül tanulni, meg verseket olvasni. 

ATOM" 
3 (2020) 


Atom" (Uwe Schmidt) elektronikus zenével kapcsolatos elborult perverzi- 
óit és heves kiadási lázát mi sem mutatja jobban, mint az ezerféle , alias" 
alatt kitolt, keménykódolású anyagok sora (mindebből hozzánk legközelebb 
a Lassigue Bendthaus áll), és az a fajta alkotási metódus, mellyel igyekszik 
egy masszívan technologizált világban új utakat keresni a komponálásban. 
Hogy ennek rétegei mennyire is találnak hallgatókra, mekkora lehet a valós 
rajongói bázis, arról nincsenek adataim, viszont az innovatív vénájú szakem- 
ber most bevezette a , Hard Code Pop" műfajt, mert annyira kellett már ez. 

A misztikusság ködébe csomagolt, neonfényű, rikító sárga c3 abumáról (melyet 
hol csak , szívecskének", hol meg , háromnak" vagy , kevesebb mint háromnak" 
is neveznek) azt írja: az Atom" az XIN-Llel együtt, az ,emberi hang és a természe- 
tes nyelvi tartalom létrehozására szolgáló entítással kölcsönhatásban állította 
elő." Ehhez érdemes rápillantani a bizonyos XIN Insta-profiljára és már érkezik 
is a hideglelés! Gépek által, gépekkel és gépeknek szóló lemez, kvázi (vágyott/ 
elképzelt) érzelmek a rideg számállomások (number station) mechanikus titkos- 
szolgálati hangjaival és cincogósra csűrt-csavart női énekhanggal kombinálva, 
lefogadom, csak generált, és nem hús-vér. A keretes szerkezet szembetűnő, tük- 
rözött/fordított elv 0.9 (Almost a Unit) és Almost a Unit (0.9) - ez utóbbi jó hosz- 
szan ismételgetett, kifédelt kilencessel kitartva - fogja satuba a dallamvezetést 
többnyire nélkülöző, hol lebegős, hol darabokra tört, improvizatív és szövegét 
tekintve néhol értelmezhetetlen zajzenét. Numerikus kódok, megfoghatatlan 
célok és eszközök furcsa elegye egy elidegenedett világban, ahol bármelyik pil- 
lanatban elindulhat a kataklizma elszabadult elektronikus entitásoknak köszön- 
hetően, aznap aligha kell lemenni az , interspájzba" friss pékáruért. A szimplán 
H elnevezésű track odaböki: , THERE IS NO FUTURE WITHOUT TEARS / DANCE 
ON YOUR DEBRIS / HASHTAG DEATH / HASHTAG TIME / THE R3VOLUTION WILL 
NOT BE ONLINE / CLICK, CLICK, CLICK...TM HERE TO FOLLOW" és nem tudok 
elmenni a haldokló merevlemezek (azaz mi magunk) által kiadott , dance, dance, 
dance" kontra , death, death, death" kontra , click, click, click" mesteri háromszor 
hármasa mellett, ahogy a Tech Talk sajnos már TikTok-nak hangzik, csak kicsit 
hagyjuk magukra a gépeket, és mire visszaérünk a menzáról, már nem is értjük 
a kommunikációjukat. Érdekes geg a AC Boy/DC Girl is, egyszer majd legit apa 
és anya, villásdugó- és aljzatcsalád lesz belőle, plusz sercegő fehér zaj áramlása. 
Mindennapos rövidzárlatok akármelyik panellakásba zárva, a torzított női-férfi 
dialógus igen eltalált. A Simplicity álmos-lusta délutáni heverészés, kissé me- 
lankolikus, magas kódtisztaságú elvágyódás a rend és az egyszerűség irányába. 
A R3V magas frekvenciájúra tekert forradalom, a gépek bibliájából tartott idege- 
sítő felolvasóest, nem lesz ennek online közvetítése, mert , no server, no host", 
eljes failure lesz itt, digitális apokalipszis, teljes kijózanodás, majd észrevétlenük 
siklik át a G01p felvételbe, talán ez a leginkább cybertech-indusztrál darab, csak 
elvont, kísérleti zenéken edzetteknek való, viszont tele izgalmas, súrlófényes 
loop-hangokkal. A Time 2 Kill újra macskanyávogósra tuningolt női vokálos 
szám, szerethetően lassan érkező ipari puttyogós hangokkal és csillogó elektro- 
nikus leütésekkel. A szívecske nem lesz tömegek kedvence, viszont kellő figye- 
emmel és nyitottsággal felismerni benne a sűrű szövetű szimbolizmust, belső, 
nem éppen lezseren falnak támaszkodó, hanem keményre kódolt hidakat, gépi 
popzenébe oltott, direkt figyelmeztetéseket. Megdöbbentő anyag, beérést kíván. 

INDUSTRIAL EUROPA / 
LETTORSZÁG §. ÉSZTORSZÁG 


VIA 


"ap 


Lettország és Észtország. Szomszédos balti államok között mekkora hatal- 
mas különbség tud zeneileg létezni, főként a nem mainstream/underground 
vonalon? A két főváros, Riga és Tallin közötti legrövidebb távolság 280 km, 
repülővel 30 perc, és mégis: míg Észtország egy high-tech digitális társadal- 
mat épített ki az elmúlt 10 évben, addig az 1,9 milliós lakosságú Lettország 
valahogy lemaradt mindenben, a GDP, a népesség, a munkaerő is szépen 
bukóágon. Mindkét ország főként a szolgáltatásokból él, iparuk csupán 20- 
259 közötti arányt tesz ki. Közös vonásuk a sötétebb gitárcentrikus zenék 
iránti vonzalom és az éghajlat, ezért hasít a hörgősebb, felső légúti industrial 
metál és rock, míg tudományos-fantasztikus elektronikus zenék, munkázós 
EBM-nek nyomát alig fedezhetjük fel. Vegyük most sorra ezeket és pillant- 
sunk be a balti néplélek kulisszái és ennek zajhangszerelt változatai mögé! 

Kezdjük a lettekkel. A 70-es évek végén tért hódított a szofisztikált űrzene, egy- 
értelmű Tangerine Dream és krautrock befolyással. A lett állami konzervatórium 
diákklubjának mélyén Janis Lusens zeneszerző és Alexander Griva producer a 
ülföldi "Space" csoport zenéjének hatására létrehozták a Zodiac space rock 
ormációjukat, amely szinte teljes egészében a stúdiómunkára koncentrál, a ki- 
egyensúlyozott hangzás, a dallamív terjedése, az analóg szintetizátorok, a zajok 
technikai tökéletessége hamar kultbandává is tette őket. Az 1980-as első space 
rock-szintipop LP-jük, a Disco Alliance felvonultatta a kor alapvető stílusjel- 
emzőit, erős vonzalomra és kapocsra utaló jelek az akkori szovjet és a nyugati 
elektronika között valahol félúton. Viszont a többi lett előadó nem ebből bújt elő. 
Az atonális zenék, avantgard kísérletezések és zajok tudatos, polgárpukkasztó 
használata, a különféle performanszok egy teljesen másik pólusát képezték a 
lett zenetörténelemnek. A kezdetek egészen a 80-as évek elejéig nyúlnak vissza, 
amikor az NSRD (Nebijusu Sajutu RestaureSsanas Darbnica - A soha nem látott 
érzések helyreállítási műhelye) egy mára már megszűnt zenei csoport Rigából 
indította el kísérleti elektronikus zenéit, melyeket new wave és new age hatá- 
sokkal és minimalista stílusban játszottak. A zenekart 1982-ben Hardíijs LedinS 
építész és DJ) és Juris Boiko (univerzális művész) alapították. Az első években 
tronikus avantgárdot játszottak, mondhatni úttörői voltak ezeknek az új- 
hullámos zenéknek Lettországban. Felvételeik csupán korlátozott mennyiségű 
mágnesszalagon voltak elérhetők. A demokratizálódás és a peresztrojka idősza- 
kában négy kazettát is megjelentettek a Segue kiadónál. Annyira hagyományta- 
lanok és előzmény nélküliek voltak a lett zenei életben, hogy a 80-as években 
nem is szereztek valami nagy népszerűséget, manapság viszont zenéjük igen 
népszerű a gyűjtők és a rajongók körében. Valószínűleg a legbefolyásosabb lett 


£ 

Egy nem mindennapi NSRD posztmodern performansz képcsöves kistévével, 
pálmával és kivezényelt, fonott hajú lett pionyírlányokkal. 

underground / indie zenekarnak számítanak, megadva a szabad alkotásban rejlő 
lehetőségek erőteljes lökését, ami tovább éltette az avantgard és underground 
műfajok későbbi képviselőit. 


Történelmileg elsőként jegyzett lett EBM-projekt az U.S.0.C.A. (Urinating Statue 
Of Castrated Angel - Kasztrált angyal vizelő szobra), melyet a rigai new wave- 
szinti-punk banda, az 1988-as , Alumínium Olgájáról" híres Bedre tagja, Janis 
Sils hozott létre. A szinti-punk és EBM zenekar 1987-1990 között voltak akti- 

vak (a gyakorlatban 1992-ig volt 
jelük), eközben 4 albumot adtak 
ki, kb. 6 koncertet játszottak (né- 
hány az elégedetlen közönségge 
folytatott harcokban végződött), 
létrehozták "Aleponija" nevű ál- 
amukat saját alkotmányukka 
és szenátorokkal, ezzel szembe- 
szállva a szovjet rendszerrel. A 
Nemzeti Ébredés mozgalmukkal, 
valamint publikációikkal elma- 
gyarázták elképzeléseiket és filo- 
zófiájukat a helyi magazinokban, 
amelyek bevállalták, hogy cikke- 
ket készítenek a zenekarról. Az 
1990-es évek elején a dalok egy 
része még a "Zvaigznisu Bridis" (Csillag pillanat) rádióműsorban is forgott, azon- 
ban idővel a tevékenységeik egyre csak halványultak, és a további új felvételek is 
sorra elmaradoztak. Janis Sils aztán végül az amerikai Milwaukee-ba (Chicago) 
emigrált, ahol a rendelkezésére álló felszerelések minimális beállításait kihasz- 
nálva folytatta az U.S.0.C.A. felvételeit. Már csak két kazettányi felvételt adott ki 
Head Cut (1991) és Emancipator (1994) címmel, ezeket aztán az Underbed 
Storage archív kiadó "1991/1994" kazettaként újból megjelentette, de látszó- 
lag más kiadó is gondozni kezdte műveiket, a legutolsó anyagát pl. a Musigues 
Electronigues Actuelles 2018-ban jelentette meg újra. A new beat és az ipari 
narchizmus árnyéka is egyaránt ott lebeg, hol zajos, hol torz, beszélő-éneklő 
okálja időnként lehallgatott adásként zümmög egy furcsa elektronika szőttes 
gya felett, majd beleáramlik egy cinikusan részeg áramlás csapdájába. A Janis 
ls g U.S.O.C.A Ir tikai viena latvieSu tauta (Csak egy lett nemzet van) (1994) 
ideója fellelhető a neten, izgalmasan mutatja be a lett népszokásokat, tömeg- 
ünnepeket, háttérben az (ott is) előretörő vagy éppen bújkáló kapitalizmussal. 

A letteknek van ám saját industrial kiadója és összetartó, eseményszervező kö- 
zössége is. A STURM (németül: Vihar) régóta patinás keltetője a jobbnál jobb 
lett projekteknek és bandáknak, válogatáslemezeiken keresztül mutatják be 
partnereik és barátaik műveit. Hozzám valamikor régesrégen, talán 2005-ben a 
Decennium Sturm kiadványuk került, nagyjából azóta készülök is rá, hogy meg- 
írjam ezt a cikket. A művészek halmaza és sokrétű szemlélete az lv industrial 
jellegzetes példáit mutatja be teljes skálán, kezdve az EBM-ütemektől és a szin- 
tetikus harmonikusoktól a sötét környezeti hangulatokig és zajokig, veteránokkal 
és feltörekvő új bandákkal egyaránt. Lettország ipari és kísérleti zenei és közös- 
ségi ereje össze nem mérhető Észtországéval, akár példát is vehetnénk róluk, 
hiszen rendszeresek az ipari piknikek, fesztiválok, összejövetelek, ahol minden 
lett zenekarnak és DJ-nek helye van a színpadon, kölcsönösen megismerhetik 
egymás munkáit, van bennük tehát összetartó (és nem széthúzó) öntudat, nincs 
sorsolás, nincs veszekedés, mindenki szereplési lehetőséghez juthat. Lettorszá- 
got a 90-es évektől olyan profi és tehetséges formációk tették naggyá, mint a 
Kriegsturm, a Gas of Latvia, a Deus Sex Machina, a Knauzers, Strops, Kauna 
Traips, Bob Data, vagy a Thinner és a Spararats. Hosszan lehetne még sorolni. 


A kezdetektől mind a mai napig befolyásos erő van a Sturm mozgalom mögött, és 
változatosan alakította a lett ipari életet. A Knauzers például egy martial, ritmikus 
zajprojekt Rigából Reno Krauklis, más néven Knabis, KNAB jóvoltából. Legutóbbi 
2020-as kiadványa, a Farm Therapy egy kétszámos ipari noise feldolgozása a 
Ramones "Psycho Therapy" és "Beat On The Brat" számoknak. Korábbi munkái 
is a legsötétebb halálközeli kontemplációkból és életveszélyes osztálykirándulós 
zajfolyamokból tevődnek össze, különböző szögekből és filtereken át bemutatva 
a lélekpasszírozás nem éppen szokványos mozzanatait. Bármelyik darabját is 
vesszük elő, pszichoterápiás kohókra és olvasztókra számítsunk, pszichedelikus 
és posztapokaliptikus utazásban lesz részünk, táncolni nem fogunk egy percet 
sem. Hasonló vonalon mozog a Radio Kaput is, egy 2000-es fesztiválon készített 
fotón két teljesen kopasz, fehér kezeslábasba öltözött kinézetű fickó ült egymás- 
nak háttal, össze-vissza drótozott régi rádiókészülékekkel és mikrofonokkal az 
asztalaikon, mintha csak a Cozl csinált volna egy asztali rádiógépjátékot. A Bob 
Data 2020-as szólólemeze, a The Stars are Fire hűvös, sejtelmes asztrofizikai 
puttyogós minimálelektronika, benne a Dopplereffekt, Ellen Allien és a Lustmord 
felhalmozott szabadkőműves oszcillioszkópos tudásával. A Derranged Private 
World annyira szépre formált melodikus és fekete égboltbársony mű, hogy az 
ember elkezd féltékennyé válni, felfedezi önmagában, hogy a tompára, fakóra 
vett zöngékre rákevert fényes laborhangok mennyire felcsigázzák. Hasonló kí- 
sérleti elektronikát termel az Autogen, a Klusie Viesi-vel megosztott 2014-es 

Post-Apo lemezük nem éppen 
meditációhoz vagy autogén tré- BOB DATA 
ninghez alkalmas zene, sokkal 
inkább nyomasztó. levitációhoz, 
félillegális kísérletekhez és okkult 
elektronikai barkácshétvégékhez 
passzoló anyag. Ez annak fényé- 
ben nagyon is igaz lehet, hogy a 
elvételekhez mindenféle talált 
és volt szovjet bunkerekből kisze- 
relt elektronikai hulladékokat és 
eszközöket használtak fel, pl. régi 
szovjet szénmikrofonokat, kapu- ÜNé stars ütésre 
telefon rendszerek alkatrészeit, 
forrasztott  szekvencert, HZ13 
zajgenerátort, kommunikációs blokk hangfésűjét, telefonközpont rendszerek 
alkatrészeit, UVB vevőt és Geiger DP-5V számlálót eredeti radioaktív tesztelem- 
mel, és még hosszasan lehetne sorolni egészen a csavarhúzóval manipulált és 
rövidzárlatosított teszthang-generátorig. A poén, hogy a zajokra és sercegésre 
felmondott szövegek az egykori polgári védelmi , Zero Hour" című kézikönyv ol- 
vasmányaiból vannak, ahogy nálunk a Munkásőrség legjobbjai tették, ott is erős 
hagyományai épültek ki a nukláris háborúra történő előkészületeknek. Bizony, 
vannak dolgok és történetek, amelyek összekötnek bennünket, egykori blokkla- 
ókat! A Clausthome űrteleszkópokat és kihalt gyárcsarnokok halljaiban mász- 
álást, a talp alatt törött üveg recsegését kínálja, máskor meg bináris kódokból 
ont hajrezgető vibrálást és mély ütemek egész sorát vonultatja fel. Fizikaóra és 
ájdalom, a kottái bonyolult áramkörök és ilyenkor jut eszembe, hogy ez nem is 
észt innováció, holott annak kellene lennie. 


£ 


£ 


A Cyberpunk nevű zenekart 1994-ben két fiatal posztszovjet punk-figura, Wario 
és Resets hozta össze, és el is kezdtek kísérletezni a személyi számítógépekkel 
(ne feledjük, a Windows 95 csak akkortájt jelent meg). Hosszú éveken át a kapi- 
talizmus és annak minden hátrányának tagadása után a digitális művészet és az 
elektronikus zeneipar területén kezdtek dolgozni, hogy végül videoprojektekben 
és a mozi világában kössenek ki. Valódi zenekarként csak 2000-ben kezdtek el 
játszani, erőteljes fellépéseik és kiadásaik voltak úgy nagyjából 2004-ig, telít- 
ve zúzós gitárriffekkel és dobok szaggatott hátterütemeivel. Külső jegyeikben, 
megszólalásukban és ezek összhatásában a Pitch Shifter és a Rage Against The 
Machine közötti sávon repesztettek dobhártyát, a Work for Industrial számuk 

önmagáért beszél, tele van pazar gyáripari snittekkel. A Sturm 25 éves évfordu- 
lós válogatáslemezéről (szintén 2020-ban jelent meg), kiemelném a Radiator 
formáció Alcohol c. számát is. Az előadóról semmit se tudni, előzmények nin- 
csenek, se név, se kép, se diszkográfia, mégis úgy szólal meg, ahogy egy feszes, 
energikus és taktikai electro EBM-számnak kell. Még ugyan sok kisebb projektről 
lehetne beszámolni, azonban három nagyon fontos lett csoport munkásságára 
kell még kitérnem mindenképpen. 


A Hezzel rigai egyszemélyes industrial electro projektként startolt el 2008-ban, 
Alexander Hezzel (Macabro) az egyik legtermékenyebb harsch elektronikus 
előadó a színtéren. Időnként a szerencsések a Tilos Rádióban is elcsíphetnek 
Hezzel-darabokat különféle mixekben. 2009-ben jelent meg első anyaga az 
Absetzer ritmikus zaj-kiadónál, utána évente követték sorlemezek egészen nap- 
jainkig. Stílusában a mi LivingTotem-ünk analóg-monomán törzsi ipari technó- 
jához lehetne hasonlítani, alkalmazott mély basszushullámai bármely magyar 
háztömb lakóját egészen a feljelentésig fel tudná bőszíteni, lettországi esetekről 
most nem tudok beszámolni. Legutóbbi 2020-as 7-számos lemeze a Virgins on 
Drugs izgalmas és fémes keveréke mindannak, amit rhythmic noise, industrial 
és techno alatt ismerünk, nagyobb kirándulásokat más műfajok felé nem is tesz 
egyébként. A 2009 és 2011 közötti számaiból álló Pure válogatása is alapos 
metszetet képez a korai és későbbi munkáiból, de javallt még a szintén 2020-as 
Disclosure is, szép lüktető és langyosabban bugyborékoló, tempós és táncolha- 
tó ipari hangokat kapunk tőle. Ha valaki igazán különlegesre vágyik a Hezzel-től, 
akkor feltétlenül a Year of Rats lemezt javasolnám, mivel sokkal fogyaszthatóbb 
és sokszínű, tehetséggel és odaadással komponált album, intelligens, atmoszfé- 
rikus hangfestészeti és táncművészeti alapanyag, elég csak a Warehouses vagy 
Soul of Plastic felvételeket meghallgatni hozzá, de inkább jobb az egészet. 


A másik nagy exportcikke Lettországnak - talán nem túlzok - a Gas of Latvia le- 
het, amelyet Andris Indans keltett életre 1999 környékén. Már nem éppen fiatal, 
hisz zenei producerként és zeneszerzőként a 80-as évek végétől aktív zenész- 
nek számít. A Gas of Latvia projektje az egyik legjelentősebb kísérleti elektroni- 
kus zenei projekt Lettországból, több mint 10 stúdióalbumot vett fel és adott ki, 
amelyek mindegyike más-más hangulattal és hangzással rendelkezik - a drone- 
tól, a zajoktól, az IDM-től az ipari zenékig és a technoig, mind tempósra felpör- 
getve, de még mindig megtartva különleges egyedi hangját. Indans filmekhez, 
videoművekhez, tánc- és színházi előadásokhoz is ír zenéket. Ez utóbbira jó pél- 
da a szomorkás és magányos Red Light Winter, amely Adam Rapp azonos című 
drámájának színpadi produkciójához készült. A felvételeket a Lettországban, a 

nyolcvanas években gyártott RMIF Opus analóg szintetizátorral és a régi szovjet 
néjeként" írható le, valójában hosszan elnyújtott, néhol meghajlított zümmögé- 
sek ezek - erős idegzetűeknek. Első kiadott, 1999-es anyaga csupán 4-számos, 
a Latvijas Gázes industriála romantika (Lett gázipari romantika) címet kap- 
ta. Megidézi a legendás Coil-t (Revolücijai) a súrló fémes hangokkal, társított 
avantgard vokállal és mintha mindenféle gázcsöveken és elosztószerelvényeken 
kalapálták volna le a zenei alapjait, néha bele-belefújva itt-ot 


tt a csövekbe is, ná- 
lunk leginkább a Lyuhász Lyácint Bt. és a BR Service formációk voltak ennyire 
kísérletezős kedvükben (pontosabban: csak abban). Persze nem ez volt a legel- 
ső, hiszen már 1997-ben is voltak kiadatlan brutalista zajfelvételei, ezek közül a 
Soundcloud-on is elérhető Triumfa Gaajiens ismert. Brilliánsan képes keverni 
az ipari/ethno hangokat, de lágy és érzelmesebb elektronikát is ki tud keverni, 
a legutóbbi Nutcracker albumáról a February Techno kifejezetten kellemes, 
életigenlő kraftwerkista szonikus tánczene, de akadnak az albumon vicces 8bi- 
tes és humorosra kollázsolt tételek is. A Gas of Latvia zenéjét pontosan leírni, 
TIR keretbe foglalni aligha lehet, hisz a melan- 
kóliától a nylonharisnyás fojtogató drone g 
ambientig, a vascsörömpöléstől az analóg 
zümmögésig mindenféle csodás ajándék, 
széthajtott hulladék megtalálható benne, 
akárcsak egy szombat délelőtti Facebook 
Marketplace-en mászkálás során. Fellel- 
kesülsz, majd lelohadsz, felizgulsz majd 
lehuppansz. De épp ettől tud fantasztiku- 
san művészi lenni, rutinos kézzel válogat, 
komponál, hangokkal világokat teremt, mi- 
Wu közben érezni bennük magát a múló időt. 


A másik fontos lett exportőr a Rosewater industrial noise trió, amely már 1997- 
ben is aktívnak számított, akkor még ugyan csak demózgattak. Zemen, Folky és 
Kaps középiskolai gitáros zenekarként álltak össze, csak később kezdtek el szá- 
mítógéppel, szekvencerrel és elektromos dobbal durvítani a zenéiken és egyre 
inkább a power noise felé fordulni. 2001-ben két minialbum után jelent meg 
az erősre, nyersre és harciasra sikerült Kursk anyaguk, melynek koncepcióját a 
2000. augusztus 12-én katasztrófát szenvedett K-141 Kurszk orosz 949A Antyej 
típusú robotrepülőgép-hordozó atom-tengeralattjáró adta. Elektromos dobok, 
gitár és szinti, gombtekergetés, fuldokló torz mélyvokál, sodró lendületű zenei 
alapokba agresszív bele-beleszaggatás. Melegen ajánlott a Zemitan-t meghall- 

gatni (talán a legerősebb track a lemezen), utána rögtön a Ouogve Procedura 
háborúba menetelését, azonnal leizzad a hallgató tőle, ráadásul brutálisan ká- 
sásra vett, végletekig túlvezérelten, kifejezetten kellemetlenül szól, de az csak 
hangmérnöki munka (végig!) . Viszont a számok érdekesek, erőszakosak és néhol 
még szépekis, pl. az 1,2,3,4 a tengeralattjáró szonárhangjából építkezik, a többi 
meg igazi véres doom-reszelés, terror EBM, power-industrial agyszétrobbantás! 
Ha a U96 Das Boot-jának van méltó ellenpólusú romantikátlan zajtechno párja, 
akkor a Kursk bizonyára az. Ehhez képest a 2004-es Motor Medicine már pár 
fokkal lágyabb és óvatosabb hangon szólal meg, de még mindig nagyon erős és 
zajos produktum, leírása szerint ,, Elektro-ipari himnuszok a könnyű önpusztítás 
rituáléihoz". Több lassú, atmoszférikus és elmélázósabb darab, vagy legalábbis 
dalbetét van a lemezen, mégis mind a zsáner erős hagyományait követik. Két 
évvel később a Rosewater az EBM felé is jobban elhajlik, aBloodcount már nem 
az a véres-gépes anyag, több benne a tudomány és a megfoghatatlan érzelem- 
kémiai elemzés. Néha az az érzésünk, He ez egy FPS-hez készített soundtrack 
(lásd: Nakts Un Náve — Éjszaka és Halál vagy az End), több a táncolható és üte- 
mekre bólogatós szám, hangmintákból is többet használtak fel, ellenben a rájuk 
jellemző megtépett zajfügggönyökről se mondtak le teljesen. A lemez utolsó cím 
nélküli bónuszfelvétele szép és szívszaggató búcsú is egyben. Az USA-ba emig- 
rálás nem először okozta lett zenekar felbomlását. 


Az ország emellett természetesen az industrial metal terén is erős, olyan for- 
mációk sorát termelte ki, mint az A.N.T.I., Machinerie Perfect, Maze of Cako 
Torments, Stagnant Project. Ami a lágyabb, melankólikusabb, minimalistább 
zenéket illeti, azonnal szívembe lopta magát a tipikus lett orvosi rendelő, Dr. 
Klisicka laboratorija E Klisicka laboratóriuma), ame ly egy kísérleti elektroni- 
gek Dr. Klisicki és pokáini titkos laboratóriumi dolgozóinak életéről, mindennap- 
jairól és meghitt tapasztalatairól szólnak. Mintha a letteknek is meglenne a saját 
inevelt Dr. Kondoruk, Dr. Akulájuk, és Új Látásmód Fúziójuk is. Zseniális fülbe- 
mászó paródiazenék ezek, tipikus északkelet-európai melankolikus élethelyze- 
tek és tömény irónia elegye, amelyen a sokszor (szerintem direkt) hamis vokál 
még teker is ráadásul párat. A viccprojekt olyan j ól fejlődik, hogy 2020 őszén 
jelent meg új lemezük, az Irmgarda laika masina (Irmgard időgép), olyan sokat 
sejtető számcímekkel, mint , Klasszikus bevezetés a farmakológiába " , Tisztelgés 
Monica előtt a fekete kutyák bolygójáról" vagy , Sötétszürke oratórium narancs- 
sárga szegéllyel". — tehát tömény írónia és áriáziás bolhapiaci ceruzaelemes 
szintikkel kísérve. De nem ez az egyetlen orvosi elektronikai produkció innen 
ám! Figyelemreméltó zenei teljesítményt nyújt Doktors Alcémijs (Dr. Alkémia) 

ROSEWATER 


MOTOR MEDICINE 


is, amit az előző viccbandából A/vis Lapins csinál szólóban, technikailag jóval 
magasabb színvonalon áll, elég belekóstolni a legutóbbi lemezébe, a Dárznieks 
Pilseta - Sapni Un Oréijas (Kertész a városban - Álmok és Szervek) felvétele- 
ibe, egyszerre modern hangsebészet és retro-szintetizátormassza, elég jól be 
fog ütni. A lágyabb, elszállósabb elektronikára vágyóknak a Didactic Scalica-t, a 
keményebb, ritmikusabb agydöngölős techno szerelmeseinek pedig DarkMe és 
Bastos kiadványait tudom még javasolni Lettországból. 


Észtországi merítésem a lettekhez képest meglepően karcsúbb lesz. Bár évtize- 
deken át egészen napjainkig volt átjárás a két ország zenei kultúrája között, azon- 
ban az avantgard nem vert mégsem olyan erős gyökereket Tallinban, mint Rigá- 
ban. Természetesen az észt kortárs művészekre is jellemző volt a művészet és a 
kísérleti zene közötti elhelyezkedés, hanginstallációk, rádióművészet, az akusz- 
tikus ökológia és hangzáskép kutatása, a kísérleti zene megannyi formája. Ennek 
voltak ugyan jegyzett képviselői, azonban nem jutottak el arra az evolúciós pont- 
ra, hogy ebből művészeti csoportok, valódi közösségek, követők és kiadók jöt- 
tek volna létre az évtizedek alatt. Észtországban a klasszikus kortárs/avantgard 
zene élvez kiváltságos helyet az észt kultúrában, amelyet az állam finanszíroz, az 
emberek meg tisztelnek. A kortárs művészetre és ennek zenei szubkultúrájára, 
amelyet a nyilvánosságban gyakran az adófizetők pénzének pazarlásaként írnak 
le, a szakemberek inkább csak egy szűk kör időtöltéseként, furcsa hobbijaként 
tekintenek. Az észtek így elsősorban a gitáralapú death/trash/black/doom/gothic 
metálban találtak zenei otthonukra, az indusztriális és zajalapú vagy testzenés 
műfajokkal kevésbé kacérkodtak, szóval leginkább a metál vagy a darkwave ze- 
nékkelállnak közelebbi unokatestvérségben. Bármely észt ismerősömet faggat- 

tam, egyetlen nemzetközileg ismert észt ipari zenét vagy EBM-et játszó hazai 
bandát sem tudtak megemlíteni és a kutatómunkám sem hozott olyan gazdag 
eredményt, mint a lett vonalon. Ennek ellenére azért van mégis színtér, még ha 
szűkösebb is, például a Body Machine Body (BMB) fesztiváljuk Tallinban év- 
ről évre összehozza a kollektívát. Ha nagyon kutakodunk tovább, akkor persze a 
tallini Suicidal Romance gót bandát felhozza a fősodor (az Alfa-Matrix szerző- 
döttje), a sötét elektronikával beoltott industrial-metal-rock csoport, a No-Big- 
Silence (NBS) is előkerül valahogy 
a mélyről, mégis olyan formátu- 
mok képviselik erőteljesen az észt DR. KLISILKA LABORATORUJA 
ipari szubkultúrát, mint a Cyclone ; ún 
B vagy a Freakangel. Az előbbi 
egy progresszív, önálló és inno- 
vatív  elektro-zenekar, 1999-ben 
alakult három taggal (Rad, Miro 
és frOzen) érzelmileg északi hideg 
és rideg énekkel megvasalt EBM 
indusztriált játszanak. Tisztelegtek oz l 

már a Depeche Mode előtt, koncer- il NOZAUDÉTO 
teztek a Fading Colors, Colony 5 és a S JZ1ESMIU 
a Covenant zenekarokkal is. A ban- PORTFELIS 
da végül két főre apadt, 2009 óta a 
nincsen már nyomuk. Indusztriál 
EBM vonalon említésre méltó a Consecrated Despondency, 6-számos Bullets 
Not Included kazettájukhoz ugyan sokan nem juthattak hozzá, de a YouTube- 
on hallható, ráfüggeni aligha lehet, minden hangját ismerhetjük a tömegcikkek 
nagykereskedelméből. Ennél üdébb színfolt a techno irányából a Crash Test Mo- 
ney kazettasorozat, hol acidos, hol agresszív, magas BPM-en tartott, időnként 
Die Warzau-s kutyulás, de a berlini vonalhoz is igyekszik felzárkózni. Itt azért 
megjegyzendő, hogy Tallinban működik egy underground kazetta kiadó, a Trash 
Can Dance, amely egy évtized alatt több mint 300 limitált kazettát és válogatást 
hozott forgalomba a furcsa, elektronikus és egyéb azonosíthatatlan műfajú ze- 
nék medréből merítve. Darkwave, cold és dark elektronikai vonalról ismert lehet 
a Forgotten Sunrise, a Bedless Bones, vonagló gót lányok látványával együtt 
egész jól fogyasztható, aki hallgat Deine Lakeien-t és Dead Can Dance-t, és a 
metálos riffek se zavarják közben, azoknak jó lehet. A Kirurg viszont egy érdekes 
egyszemélyes techno-projekt, a Forgotten Sunrise különága, ebben már sok- 
kal bőkezűbb a stomper terén Anders "Kuratino" Melts. Szintén kult a Plastic 
Whore, bár csak egyetlen lemeze jelent meg 2004-ben, az akkor letépte az észt 


HUN / INDUSTRIAL N TECH ISSOL 167 


közönség fejét a zúzdás hörgős ipari metáljával, EBM-nek viszont egyáltalán a 
közelébe se kerül. Ezzel pedig el is érkeztünk az észt színtér záróakkordjához, a 
2009-2010 környéként alakult Freakangel-hez. Vérbeli fesztiválzenekar, amely 
bejárta Európát, az intenzív aggrotech, ipari, sötét elektro és rock keverékével. 
Minden tagjának széles színpadi tapasztalata van (Dmitry - a Suicidal Romance 
frontembere, frOzen - a Cyclone B frontembere, Art pedig az egykori Kamaloka 
gitárosa). Az észt trió a nyers képeivel, provokatív hozzáállásával is szeret sok- 
olni. A 2010-es The Faults Of Humanity lemezükön tiltakoznak a politika ellen, 
ritizálják a pénz iránti vágy felé irányuló vallásokat és társadalmat. Szívesen 
írnék bővebben róluk többet, de kifogytam a dobhártyából, meg a Freakangel 
nem igényel bővebb elemzést, amerikai ipari trash magasfeszültségből és death 
metálból táplálkozik, váltókezelése magabiztos, gitárcibálás és agresszió, mond- 
hatni nem éppen könnyed, nyugodt napokra való zene. Ha egyetlen számukat 
hallottad is, akkor majdnem olyan, mintha minden albumukat hallottad volna. 


Nem könnyű összegzést, konklúziót vonni Lettország és Észtország undergro- 
und művészeti és zenei világából, történetéből. Hisz a két balti országban is 
olyan külföldi influenszer túlsúly mellett, mint amit a Suicide Commando, a 
Combichrist és a hasonló, satuba fogott herékből felcsikorgó vokálok jelentenek, 
továbbá a keleti blokk kultúremlékezetének bármilyen radikális kísérletezéssel 
szembeni zárkózottsága jelent, mindezek eléggé kontroverz hatásokat képesek 
generálni. A lett egyértelműen kísérletezőbb, technikásabb, bátrabban elszakad, 
hogy önálló útjait keresse, míg az észt jóval kisebb szcénát nevelget és valahogy 
görcsösebben is kapaszkodik a többi európai és amerikai előd bőrkabátjába és 
áncaiba. Ettől függetlenül mindegyik érdekes és figyelemre méltó produkció- 
at, projekteket, iparista kísérleteket termelt és termel ki, ennek pedig bőven 
van még feltárható, eddig ismeretlen rétege. Kis országok lévén érezhetünk 
némi szimpátiát és testvériséget velük, egykori poszt-kommunista és tranzitív 
apitalista zeneipari próbálkozások terén is, miközben a saját nemzeti hagyo- 
mányokhoz, történetekhez, narratívákhoz rahaszkodás és az ettől elszakadási 
vágy is jelen van, akárcsak a két tűz közötti lavírozás, valamint a nyugat befolyása 
melletti önálló hang keresése az ipari esztétika és a zajfegyverkezés árnyékában. 


A következő számban Finnországba látogatunk és azzal a Baltikumot bejártuk.) 

Miervaldis Polis: Gyárépítés a Ventspils kikötőben (1977) 
a rigai Lett Művészeti Múzeum gyűjteményéből 

pésd 


VIDEOARNALÍZIS 


LAIBACH 


zta 


SMRI ZASMRI 


Sajnos a YouTube algoritmusai és a különféle Facebook-csoportok ajánlá- 
sai sem alkalmasak együttesen arra, hogy e rovat számára feldobjanak ele- 
gendő, olyan művészi igényességgel kigondolt, mértékkel koncepcionált 
és renderelt, zeneszámokra tökéletesen adaptált mozgóképeket, amelyek 
érdemesek lehetnének a mélyebb elemzésre. Ebből a szempontból hiába 
jobb, elérhetőbb a technológia és a terjesztés most, mint 15 évvel ezelőtt 
volt, valahogy sokkal nehezebb meríteni minőségi produkciókból. A videós 
szakma valahogy mostanság nem képes megfelelően ütközni az ipari under- 
ground zenei szférával. A következő oldalakon szereplő videók ezért abszo- 
lút kivételesnek és előremutatónak számítanak a vizuális (szub)kultúrában. 


Jean Valnoir Simoulin és Metastazis videója, amelyet a Laibach Revisited albu- 
mához, a Smrt za Smrt (Halál a Halálért) számra rendeztek, az egyik legerősebb 
és legkülönösebb hatású audiovizuális sokk, ami 2020-ban érhetett. Vészjósló 
assúsággal és egyenletesen közeledik a kamera egy mesterien bevilágított mu- 
atóujj felé a sűrűn szálló füstben, a szürke árnyalatok között alig lehet kivenni 
a mozdutlanra amputált kőből durvára faragott kézfejet, amely agancsok között 
óg a levegőben. Első megtekintéskor azt is gondolhatná a néző, hogy víz alatti 
elvételt lát, egy percen át annyira simán és óvatosan haladunk egyre közelebb 
tárgyhoz, ami ránk mutat, miközben zongoraklimpírozás szól. Aztán vágás és 
dominók dőlése indul be egy végtelennek tűnő, brutális oszlopokkal telepakolt 
folyosón. A dominók márvány sírkövek, rájuk vésett emberi arcokkal, köztük 
a Laibach tagjai is felismerhetők. Ahogy haladunk előre, a zene is vezet ben- 
nünket, egészen át a keresztre feszített, agyonszögelt Jézus-alakig. Majd újabb 


"8 


4 


ha 


a 


vágás és egy másik teremben folytatódik a baljós dominódőlés, ahol egy hatal- 
mas húsdaráló, a Laibach/NSK művészeti kollekciójának 1991-es időszakából 
származó National Machine (Nemzeti Gép) karja forog, benne a Föld röccenve 
egyre kisebb és kisebb lesz, a daráló száján potyog ki a dominó az emberek port- 
réival. Megrázó, nehezen lehet elvéteni a jelentését. Ezek mi magunk vagyunk, 
padlóra hulló, törékeny nők és férfiak, egyszerű, olcsó és apró darabok mind- 
annyian, tudatlan áldozatai valaminek, amit soha nem leszünk képesek ép el- 
mével sem megérteni. A daráló karja kíméletlenül forog tovább a dob ütéseinek 
ritmusára, néha lüktet csak egyet-egyet a kép. Érezhető, hogy ez a sorozatban 
megborulás épp olyan, mint egy gyorsan égő gyújtókanóc, mely robbanásban 
szokott végződni, többrétegű, rendkívül mély szimbóluma az egyszerre lassú és 
gyors háborúknak, az embertelenségnek. Emellé kapunk még kőkeményre fé- 
nyezett képeket négy nyelüknél felszögelt bárdról, konkrét és bárdolatlan utalás 
a nacionálszocializmus pusztításaira. A dominósor aztán egy szellős konstrukci- 
óba fut bele, az emberiség könnyed szövetébe (a szubjektív mikrokamera át is 
halad a belsejében, mielőtt a becsapódás a kártyavárként felépített közösséget 
összeomlasztja. Szintenként, tömbönként összezuhanó épületek vagyunk és 
nem tehetünk semmit. Fényesen csillogva, ropogva érünk földet mind. 


Aztán történik valami. Egy másik, szürkébe oltott, felállított újabb dominósoron, 
assított felvételen egy precízen kilőtt puskagolyó hatol át, az arcok közepén 
robbantja szilánkokra egyenként mindet, áthatol akadálytalanul, halad komó- 
tosan előre, mi pedig nézőként szinte rettegünk, hogy a felénk repülő szilánkok 
és törmelékek ne csapódjanak a szemünkbe. Ennyire részletes, borzasztó, és 


s: s 


renderelése ellenére is félelmetes az egész jelenet. Mint az űrben lebegő meteo- 
ritdarabkák. Ennyi marad belőlünk. De kapunk egy közeli képet a nyílegyenesen 
haladó lövedékről is, melyre a dal címe, a Smart za Smrt felirat van rágravírozva. 
Úgy forog és kúszik előre ez is, akár egy űrben dokkolni készülő kabin. Talán 
ez sem véletlen, esztétikájában Kubrik integet felénk komoran. Itt jön az újabb 
fontos drámai pillanat, ilyet valóban ritkán láthatunk. A golyó átszakít egy fekete 
üvegtáblát, amin át elkezd bedőlni az erős fény, és épp ide esik a számnak az 
a része is, amely egy nyers zongoraimprovizációval töri meg a dobalapú zene 
monotonitását, a repetitív alapdallam is szünetel, üvegszilánkok repülnek szét 
és egyre szélesebb kapun át áramlik be a vakító fény. Hatalmas katarzis, és ezzel 
még mindig nincs vége. A vad zongoraszóló legvégéig, a rövid csöndig száll a 
lövedék, egészen a kőkarig, melyen a kézzel belekarcolt Laibach felirat látható, 
a mutatóujj előtt pedig fenségesen megáll és vár. Kimerevített pillanat, feszült 
várakozás, lassan forog hosszanti tengelye körül és megvárja, míg a zene újrain- 


dul és egy újabb drámai meglepetést kapunk. Mintha az ujj lőné ki a megállított 


golyót, minden visszajátszásra kerül, visszaállnak a dominósírkövek, feláll újra a 
konstrukció és minden az eredeti helyére kerül. Az utolsó kő egyben tisztelgés 
is a Laibach alapítótagja, a 21 évesen öngyilkosságot elkövető Tomaz Hostnik 

emléke előtt. A Laibach helytelenítette Tomaz tettét, és emiatt posztumusz 


lis 


zárta Hostnikot a csoportból. Ennek ellenére a csoport gyakran hivatkozott rá, 


különféle projekteket szentelt neki, többek között egy APOLOGIA LAIBACH c 


ímű 


installációt, amelyet a Hostnik önarcképe köré készítettek. Megrázó dolgok ezek. 


A videó, amelynek 2020 októbere óta nagyjából csak annyi nézője vo 


ta 


YouTube-on, mint Dunaújváros lakosságszáma, azért is példa nélküli, mivel fe- 
szes koncepció és igen magas színvonalú animációs-vizuális szaktudás rejlik 


benne. Minden egyes képkocka precízen tervezett, a zene drámai változás 


meg a kép, abban a szemvillantásban lüktet egyet, ahol a zene megadja rá a 
rancsot 
hetne képesebb ilyen precízióra. A másik lenyűgöző technikája a videóna 
ilassított jelenetek, amelyek szintén felveszik a zene drámai fordulatait, e 


és ütemet. A daráló karja a dobokra fordul. Minden épített és virtuali 
árgy szervesen kapcsolódik a térhez és a dalhoz is, egy sebész keze sem le- 


aira 


is élő organizmusként reagál, ott robban be és indul el a dominósor, ahol a zene 
megadja a kezdőlökést, ott ér véget valami, ahol elhalkul a dallam, ott rázkódik 


pa- 
izált 


k, a 
zzel 


is egy magasztos űreposzhoz teszik hasonlóvá, a feszültséggel, a váratlanság- 


gal, a hosszan kitartott kamerállásokkal egyszerre katartikus és ünnepélyes is. 

Eleinte műszaki, streaming vagy renderelési hibának gondoltam, aztán később 
leesett, hogy a világos és halványszürke felületek okkal lettek utólag zajosítva a 
felvételen. Ettől még vibrálóbb és dokumentaristább, sokkal élesebb kontrasztot 
képez a mélyfekete objektumokkal és hátterekkel. A jelenetek terei, a tükröződő 
felületek (pl. összeszegelt bárdok és márványdominók, a daráló), valamint az 
installációba helyezett minden egyes tárgy, kereszt, drót, kő, agancs, füst pazar 
módon bevilágított és megfényezett. Nincsenek elvesző objektumok, a kontrasz- 
tok annyira a helyükön vannak, mint egy film noir-ban, és a , darálóteremben7 
kifeszített egyforma Laibach litográfiákból álló plakátfal is döbbenetesen elta- 
lált, ahogy a darálóban zökkenve zsugorodó mesterséges tárgynak ható Föld is. 
Egyre fogyunk, még egy ilyen gyászosan nyomasztó, csillogó környezetben is. 
Coppola Apokalipszis Most című háborús filmjéből ebbe a dimenzióba jutott át 
az a bizonyos gyémántgolyó, áthatol mindannyiunkon, társadalmi konstrukció- 


kat omlaszt össze, egyáltalán nem számít kik is vagyunk, vagy kik lehetnénk éle- 
tünk során, a halálért halál jár és nem tudni, hogy ki kezdte, mindez a történelmi 

homályba vész és ne felejtsük el, hogy még a délszláv háború kirobbanása előtt, 
1984-ben jelent meg a Smrt za Smrt, e mostani drámai reinterpretációja elkép- 
zelhetetlen lett volna abban az időben, ugyanakkor most is sokkoló. 


A Laibach mindig is tudta, hogyan kell szaturált képek formájában üzeneteket 
közvetíteni, monumentumot építeni vizualitással és zajokkal, klasszikus zenei 
betétekkel és képzőművészeti elemekkel. Mindezt úgy, hogy miközben önma- 
gát is fókuszba állítja, ezúttal a gyilkos hatalommal, fegyverrel transzcendes erőt 
képviselve, mindannyiunk megmentőjeként szerepel, közben távolságot is tart, 
kifelé vezeti a látásunkat, nem engedi az istenítést sem, legalábbis csökkenti 
(amputált, letört, kő szoborkar). Ahogy a WAT c. számból ismerjük: , when we 
leave this place, you will be left here all alone with a static scream locked on 
your face? A Smrt za Smrt igen erős látványvilágú videó egy háborúról, általá- 
ban a háborúkról, a kővé dermesztő emberi kegyetlenségről és gyilkolásról szóló 
számhoz, miközben egyetlen másodpercre sem tűnik fel benne élő ember, csak 
rideg, gyászos terek, életidegen tárgyak, eszközök, mindez gonoszul bántó szür- 
keségbe és bársonyos feketeségbe ágyazva és precíz kameramunkával rögzítve. 
Mégis valahogy minden egyes oszlop, fal és objektum mögött ott settenkedik va- 
lami még borzasztóbb, megfoghatatlanul időtlen érzés: hogy a történelem meg- 
ismétli önmagát és a szilánkok újra meg újra záporozni fognak ránk, struktúrák 
és társadalmak omlanak le. Az összeomlás visszajátszása, a megállított, majd 
visszafordított lövedék és idő csak ebben a videóban tűnik túl valóságosnak, bár- 
hol máshol viszont tragikusan elkerülhetetlen és lehetetlen is. Erre pedig mindig 
emlékeztetnünk kellene magunkat és másokat is a mechanikus és szisztemati- 
kus rombolás örök körforgásában, amelyben mindenki áldozattá válik. 


Jean-Emmanuel , Valnoir" Simoulin (1979) 5 évig grafikai tanulmányokat foly- 
tatott az EPSAA-nál (Párizs), 2004-ben végzett. Eleinte leginkább a szlovén NSK 
kollektíva befolyásolta, ki is tért a kereskedelmi és vállalati tervezés elől, hogy in- 
kább az extrém underground zenei jelenetekre összpontosíthasson, mint például 
a zaj, az ipari és a black metal, és olyan kifejezési alapokra, amelyek , állítólag" 
mentesek az ügyfél szokásos uralmától. 2006-ban kiáltványt írt, miszerint a meg- 
rendelőnek meg kell bíznia a tervező művészi irányvonalában A-tól 27-ig, és el kell 
fogadnia vagy el kell utasítania a projektet teljes egészében, kompromisszumok 
nélkül. Manapság művei a vizuálisan túlterhelt vallási, totalitárius dekorációk és 
az erőszakos narratív fogalmak között ingadoznak, grafikus minimalizmus és az 
emberi testet érintő kísérletek, plakátok nyomtatása emberi véralapú tintával, 
foltok varrása az emberi bőrre, vagy festék készítése emberi csontokból (2013). 
Metastazis stúdiója, melyben a Smrt ta Smrt videó is készült, Párizsban található. 

ODDKO: DISOBEY 


ENGEDELMESSÉGRE KÉPTELEN VFX KÉPEK 


Egy vallomással kell kezdenem: Nem igazán tudok mit kezdeni az úgyneve- 
zett , designer" zenekarokkal. Olyan mintha az intenzív maskarázás mögé 
szeretnék elbújtatni a zenéjüket, hogy ne arra figyeljünk, hanem az erős 
vizualitásukra. Mindegy, hogy IAMX, Fix8:Séd8 vagy Rammstein, mindegy, 
milyen jelmez kin van maximumra csavarva, valahogy idővel szkeptikussá 
válok, még akkoris, ha a zene egyébként földhöz vág. Aztán teljesen véletle- 
nül egyik nap rábukkanok az amúgy eddig ismeretlen ODDKO zenekar szék- 
beszögelő Disobey videójára, és próbálom megfejteni, hogy mit is látok pon- 
tosan. Elsőre egy rutinszerű CGI és VFX munkamenetnek is gondolhatnánk, 
azonban nagyon tévedünk, ha nem veszünk róla tudomást, hogy mennyire 
sok-sok beleölt munkaóra és kísérletezés is van ebben a pár percben. 


, Az ODDKO az állat belül - a vadállat, aki arra vágyik, hogy kiszabaduljon a 
társadalom ketrecéből." - hirdeti a Los Angelesben székhellyel rendelkező ipari 
rock/metál kreatív médiavállalat, merthogy leginkább az. 2018-2019 óta aktí- 
vak, olaszosan csengő nevű tagokkal és kőkemény, provokációra hajlamos el- 
szántsággal. Az ODDKO eddig pár számot tud felmutatni, és még két dolgot, de 
azt igen intenzíven: a pénzt és a kreativitást, melyek ha találkoznak, kezet ráznak 
és totális audiovizuális engedetlenség lesz belőle, mint például ez a rakás díjat 
és nemzetközi elismerést besepert videó. Egy single debütálásához ilyen alap- 
anyagot, egy rendes pár csizmát tesznek le az asztalra. Jelen esetben e csizma is 
renderelt, a rendezője és maga a frontember is Giovanni Bucci, aki csinált már vi- 

deókat a Korn, a Janes Addiction, és a Fleshgod Apocalypse zenekaroknak is, az 
art director és stylist pedig Paola Rocchetti, mindketten vérprofik a szakmájuk- 
ban, lelkes barátai a dark undergroundnak. Felvetődik a kérdés, mi fog később 
történni? Hogyan fogják emelni a tétet? Mivel fokozzák a látványt, anélkül, hogy 
nevetségessé válnának? Vegyük szépes sorra: ez nem egy klasszikus dark gothic 
videó, de már majdnem az. Stíluskészletében semmit sem hanyagol el, és sem- 
mit sem felejt ki: vannak itt fekete jelmezek, arcfestés, horror- és fantasy filmek 
szereld magad akciója, mindez leöntve egy cyberpunk tech-mázzal, szigorúan 
a fejre (bocsánat: elmére), hát mi másra? Első alkalommal nekem a precízen 
mesterséges lázadóra tervezett Lady Gaga jutott eszembe, mivel a híres Bad 
Romance videóban már láthattunk ilyen meredek vizuális elemeket, maszkokat, 
VR-technológiát és sok-sok vonaglást, ebben sem lesz másként, csak itt több a 
sötét tónus és a fekete szurok. A sztori pofonegyszerű, mégis alig vesszük észre: 
egy sötét helyiségben egy fekete ruhás nő unatkozik éppen, vonaglik, pakolgatja 
össze-vissza valószínűtlenül hosszú lábait, amelyek azért egyenként is egyhetes 

INDOKOLT POLGÁRPUKKASZTÁS: 
,Te birtoklod még az elmédet, vagy valaki más?" 


ások lennének, azonban ő máshová akar kirándulni: feltesz egy kisebb 
Ileszthető VR-maszkot és hopp, láss csodát: meztelen macskakoponyák 
csellózni, átkerülünk egy másik virtuális valóságba, a zenekar tag- 
anda belső szervezetileg és természetileg szétgyalázott környezetben 


(amolyan Stranger Things kontextus) jelennek meg, pusztulat konstrukciók és 


kopár fá 


ember (r 


elméd a 


, tüskék, kábelek, vérerek és szőrök tekergőző haláltáncában, a front- 
endező) pedig egy hatalmas fatörzsszerű oszlop tetejéről hirdeti: Az 
föld, amelyre behatolhatsz, amelyet őrizetbe kell venni, üresség és ren- 


detlenség, csavart OCD, obszesszív-kompulzív zavar, kényszerbetegség. Mindez 


képekke 
azért mi 
szereplő 


l sűrűn alá is lett támasztva, nehogy kétségünk támadjon, hogy velünk 
nden annyira rendben van. Talán nincs is. Viszont felbukkanannak más 


k, akik szintén menekülnek bele egy másik világba, ahol a beteg elmé- 


jükkel tölthetnek el több időt és nem tudni, hogy egyik oldalon (technológia) 


vagy a másik olda 


on (felhasználó) van-e nagyobb gond. Mindegy, hogy lelkész, 


divatmodell, fáradt kertészmunkás, gumikesztyűs laboráns, otthoni kanapéjába 


gyógyult 


gémer nörd, mindenki ugyanabba a szennyel és gyönyörökkel átitatott 


vizuális pokolba kerül át, ahol meztelen, deréknál összenőtt koponyakiscicák te- 
kergőznek. Talán ők nagyobb sztárjai a produkciónak, mint maga a zenekar tag- 


jai, nem 


véletlenül szerepelnek olyan sokat. Indokolt polgárpukkasztás, viszont 

nem ez az egyetlen. Deus ex machina, hogy a maszkok mindenhol csápokat és 
vastag hártyát kezdenek növeszteni és szépen rá is gyógyulnak fullasztólag a vi- 
selőjük fejére, nehogy le lehessen vetni többet, ki lehessen jönni a virtualitás 
kapálatlan kiskertjéből, megy is ám a nagy kapálózás, fuldoklás, mindenki saját 
elméje rabja marad, bizony ám! Hogy ebben hol van a kint, és holis a bent, a lent 
és a fent, azt nehéz betájolni, de beleszőhető az a népszerű elmélet is, hogy a 
világunk maga is csak egy szimuláció, az elménk foglyai vagyunk, vagy ha nem, 
akkor a Mátrixé, a rendszerek rabjai vagyunk, az ilyen vizuális terrorista akciók, a 
globális média, szórakoztatás, figyelemelterelés, változatos perverziók tudatlan 
megkötözött bolondjai vagyunk és nincs kiút. Az utolsó képkockák alatt a kifédelt 
zene mellett hangosan és elég explicit módon felteszik a nézőnek a nagy kér- 
dést: , Te birtoklod még az elmédet, vagy valaki más?" Ettől aligha kapja össze 
magát valaki, vagy ébred fel, de azért hatásvadász. 


Miközben a zenei videót néztem, végig azon járt az agyam, hogy ehhez mennyi 
drótháló és 3D modellezés kellett, hány napon keresztül lehet a gépek fölött gör- 
nyedni a végeredményig, vágással, színezéssel, utómunkálatokkal és renderelési 
idővel együtt, még ha erős vasak- 
al is dolgoztak. Nos, ebben nemis 
ellett sokat keresgélnem, hiszen 
észült egy Making of videó is, ami 
beenged bennünket a kulisszák 
mögé és maguk az alkotók mond- 
ják el, mi volt a high-concept kidol- 
gozási módja és a munkafolyamat 
egyes emlékezetesebb fázisairól 
és nehézségeiről is meséltek. Ez 
bizony ámulatba ejtő és kicsit más színezetet is ad a Disobey videójához. Ren- 
geteg meló van benne! Bucci beavat bennünket abba, hogy miként manipulálha- 
tók az emberek a technológia által, és hogy a videó készítéséhez milyen sokszor 
ellett elpróbálni a karakterek mozgását, színészkedését. Azért döntöttek a CGI 
mellett, mert ultrapontossággal lehetett a képek minden egyes rezdülését, a 
ameramozgásokat, kulcsmozdulatokat, történéseket, koreográfiát a zene üte- 
meire, mondandójára, erős soraira illeszteni. De ha a zöld stúdiófelületek közötti 
vonaglások nehezek is voltak, akkor ezt hatványozzuk meg a maszkok, jelmezek 
észítésével kapcsolatban. Paola együtt dolgozott az Oscar-díjas maszkmester 
művész édesapjával, Manlio Rocchettivel és a saját arcáról levonatot készítve 
egy sor gipsz és gumi modellt terveztek és öntöttek ki együtt. Guszta lehetett, de 
ez csakis mély szenvedélyből és szaktudással megy, ugyanez érvényes a kosz- 

tümökre, amelyet az első rajzvázlatoktól a különféle anyagokkal kísérletezésig 
hosszas és gondos munka kísért. Az összerakásuk, készre szerelésük Paola el- 
mondása szerint volt, hogy 6 (!) órát is igénybe vett! Emellett ott vannak még 
a főbb koreográfiai munkafolyamatok, mikor a csellós tanítja a balettost, a ba- 
lettos a csellóst, hogyan mozogjanak otthonosabban egymás területein, közben 
mégis professzionálisan. Az egyik legnehezebb az összenőtt macskák betanítása 
volt, különösen, hogy a derekuknál digitálisan össze kellett őket illeszteni utólag, 
a mozgásukat az élő felvétel során megfelelően szinkronizálni, hogy valósnak 
tűnjön a csipőcsavargatás sziámiikrekként, továbbá élettel és érzelemmel telivé 
is tenni. A belső terek nem csupán a zöld falú stúdiók voltak, hanem megfelelő 
forgatási helyszíneket kellett keresni, például a videóban szereplő egyik-másik 
karakter szobáját Olaszországban egy renoválásra szoruló öreg házban találták 
meg, ezeket szépen rottyantottra, lelakottabbra kellett még dekorálni, újabb 
munkanapok mentek el lakberendezéssel és anyagismerettel. Vicces tény, hogy 
az ott lakó denevérek is szerepelni akartak a videóban, ott repdestek körbe-kör- 
be, tényleg remek hangulat lehetett, mikor váratlanul magukhoz tértek a forga- 
tás alatt. A making of videó másik vicces háttérsztorija, hogy miként került bele a 
pap ebbe a high-tech videóba, ezt most nem spoilerezem el, tényleg kincset ér, 
mikor az alkotók nevetgélve elmesélik az ilyen apró kis mozzanatokat, amelyek- 
re a YouTube-ba bámuló mostanáig 581 ezer fős nézőszámból senki soha nemis 
gondolna. Plusz még ügyelni kell a művészeknek arra is, hogy a teljes megadásig 
győzködött, projektbe bevont, szerepeltetett barátok, közeli rokonok se nehez- 
teljenek az őket ért nem kevés stresszért, ami egy ilyen alternatív videó forga- 
tásával jár. Valószínűnek tartom, hogy azért nem csak móka és kacagás volt, 
hanem rengeteg beáldozott idő, ismétlés és sok-sok izzasztó feladat elvégzése. 


Tehát fizikai lágy és kemény objektumok egész sora, különféle színes-szagos 
szószok, helyszínek, riff-raff zene, sok CGI és mozgás egy ilyen klip. Sokkal több- 
ről van szó. Akik a motion video, VFX, computer animáció, maszkmesterség vagy 
ruha- és kosztumtervezés területén szeretne elhelyezkedni a jövőben, vagy ilyes- 
mibe vágna bele, azoknak kötelező tanulmányozni ezt, akik pedig csak pusz- 
tán kíváncsiak, mi minden folyik egy ilyen videóforgatás színfalai mögött, míg a 
YouTube-ra kikerül a késztermék és jöhetnek a lájkok, azoknak is ajánlott meg- 
nézni a Disobey-t és a Make of-ot is. Garantáltan szórakoztató, látványos, renge- 
teget lehet tanulni is belőlük. Köszönet érte és a werkfilmért is, mert hasznos. 

nélynyomó zajládákbi 


Cro-Magnon ss Coke: 
Reanimated / Dehumanized 


A CMC 2019-es számához Tobai Botond MOME-s és Pintér Adrienn SZFE-s 
fantasztikus művészpáros (nem keverendő az azonos névre hallgató, egyéb- 
ként Ada becenevű tévés celebbel!) készített fantasztikus kézirajzos animá- 
ciós kisfilmet. Ők ketten dolgoztak már együtt, Botond animációs filmren- 
dezőként, Adrienn pedig díszlettervezőként, sőt, még VR installáción is. A 
kihúzást és kifestést Diószeghy Dániel végezte az animáción. A CroMagnoni 
Cola 3:15 perces rövidségű felvétel, amely szinte csak intróként szolgál az 
eredeti 1990-es albumon, miközben a 2020-as Reanimated nagylemezen 
szereplő 100 BPM-esre kódolt, szünetszaggatásokkal tarkított Walpurgis 
Version valamivel nyugodtabb, mint ez a majdnem 5 percesre felhúzott, 
feldúsított és áthangszerelt 2019-es videóváltozat. Ez utóbbi zeneileg ele- 
mibb, nyersebb, továbbá a magyar animációs filmművészet nemzetközileg 
is sikeres korszakának legintenzívebb rajztechnikáit ötvözi. Akinek Rofusz 
Ferenc 1981-es Oscar-díjas, A légy című animációs rövidfilmje ugrik be a 
látványtól, melynek 4 perce közel 3600 rajzból készült, sokat nem téved, 
mivel a Deanimated/Dehumanized is hasonlóan rajzolt képfüzér, még ha di- 
gitálisan is készült. Nézzük meg, mennyiféle réteggazdagság feszül benne! 

A fürge őzikét megzavarják legelészés közben, futásnak ered az erdő sötét fáin 
át (tiszta pergő BXW mozgókép hangulat!), szegénykét rosszarcú (igazi badass) 
ándzsás ősemberek üldözik. Sajnos el is találják, törzsi ünnep veszi kezdetét 
a szétbontott állattest körül, de mintha egyesek nem akarnának részt venni a 
műsorban, a dobolókon túl egy kisebb csoport apátiában, sőt, van aki kimúlás 
vagy pszichózis) miatti rángásban szenved. Ugyanakkor a történés peremén a 
sok elrajzolt és groteszk figurán túl ott üldögél egy emberibb arccal rendelkező 
magányos, elmélkedő férfi és egy földön fekvő koponyát figyel. Hamlet nagy pil- 
anata lehetne, vagy az Ember tragédiája, hisz nem kell sokat várni a szemüreg- 
ből előbújó kígyóra. Szaggatottan növekszik, tekereg és behálózza emberünket, 
lasszikus kólásüveggé változik és duruzsolni kezd a fülébe: "Micsoda emberek! 
Micsoda idők!" Ezzel el is érkezünk a CMC eredetmítoszához, a történelem előtti 
ember belekortyol a koponyából az első cro-magnoni colába és a torkán leömlő 
fekete lé a gerinc mentén végigcsordulva az eddig fehér hátterű képet hirtelen 
inverzre váltja. Ha eddig nem fordultunk volna be a látottaktól, akkor erre most a 
legalkalmasabb a pillanat, a kígyó ugyanis alátekereg a bélpokolba, kitölti önma- 
gával, elfoglalja a neki járó helyet, végigkúszik az emésztőrendszeren és enne 
szimbolikus role csak később fogjuk teljesen megérteni. Sorra kerül a me- 
dencecsont, a gerinc (itt a kígyó önmagát is benyeli és osztódni kezd, nem valami 
jó jel), elérik a hüllőcsápok a szívet és mintha az összekulcsolt ujjak szorításában 
lüktetne egyet az agyvelő, mielőtt fürészkorong centrummal tekeredne végső 
halálos spirálba. A történetben itt található egy újabb nagyon fontos vágás a kez- 
deti (bibliai utalás: kólával és nem almával bűnbeesés) hasadás után. Ugyanis 
kezdenek eltűnni a fák, kezd legyalulódni a hegy, hogy magas panelházak, laká- 
sok vegyék át a természet helyét, épülnek a falak (isten hozott, Te emberi civili- 
zációval együtt járó izoláció! Isten hozott, , Te enyém! tiéd? kié? mostantól már az 
enyém!" birtoklás, területkijelülés). Újabb téglasorok, stilizált autók, apró tömött 
hangyamenetnek látszik csak felülről az autópályák tekergőző sávjaiban. Aztán 
még több ház nő ki a földből, mintha már egymással versengenének, nyomasztó 
a beépítettség látványa, a fel- és lekapcsolódó világítás az ablakokban, mintha 
diszkófények lennének, a zene ütemére válik retinagyilkos sztroboszkóppá. 

Az első kólakortyot leküldő ember, nagy léptekkel átrepülve a civilizáció évszá- 
zadain egyszerűen élettelenné válik (addigra a kígyó is megunja ám a bentlakást, 
a szájból kimászó hüllő ősi gyerekkori félelemmotívum ám, visszatérő rémálmok 
traumatizáló alapanyaga, konzultáljatok csak bátran egy gyermekpszichológus- 
sal). Kifejezéstelen tekintet, kifosztottság és paralízis. A test próbálná ugyan 


f 


elvenni az urbanizációban neki hagyott teret, de ebből csak nyakatekert pózok 
jönnek ki, ilyen természetellenes testhelyzetekben már nem lehet többet nyu- 
godtan aludni, feküdni, és élni sem. Önmagunkat szorítottuk ki a világunkból, ezt 
3:50-től egészen 4:30-ig vészjósló morajlással kísérve több képkockán keresz- 
tül ábrázolt emberi szenvedésként mutatja be, hogy aztán ismét fehérben káp- 
rázva a földön heverő üres kólásüveget bámulhassuk. Figyelem, a műsorszám 
termékmegjelenítést tartalmazott. A civilizációs rémálmaink kezdete és a ter- 
mészeti létezéssel való teljes szakításunk okát: képesek voltunk meginni valami 
mérget, amitől Istentől származónak gondoltuk magunkat, elhittük, hogy Isten- 
né is válhatunk. Vegyük csak észre a következőket: Ahogy ütemre előtör a kígyó 
és egyszerre mindent bekebelezni akar, mindent körbefon, mindenbe beleszól, 
ha kell, a fülbe suttog és ezzel vész el minden, ezzel kerül rossz útra. Nagyon erős 
szimbólum, mindannyian ismerjük, most is ezt csináljuk és ezt csinálják velünk 
is. Ahogy a kóla brand jól látható, folyton vibrál, ott van mindenhol, ha elég sok- 
szor ismételgetik, a szemünk elé pakolják, akkor igazsággá, megkérdőjelezhe- 
tetlenné válik. Ebben az értelemben a kóla ugyan csak egy transzfer-motívum, 
elválasztható az üdítőital márkától, a , coke" és a , broke" szavak pedig szépen rí- 
melnek egymással. Ahogy vibrál, ahogy lüktet az egész klip képkockáról-képkoc- 
ára és fekete-fehérbe oltva minden üzenete precízen kódolva van, az emberi- 
állati-mesterséges összeér, a betonkeverő trezor-mosógép - mint agymosás 
- vagy az animált Google Streetview-ként működő úthálózatok, mint a rehab 
és a koncerttermek sztroboszkópja. A meseszerűségből előtekergő burekkígyó 
a maga fülbe suttogásával, előtte a koponya végignyalása, emlékeztetőként a 


sz 


nem értett, de tisztelt mítoszmagyarázatokra és múlandóságra. 
A sok Kresz-vizsga-helyzet mellett igen fontos mozzanat még a 
klipben, ahogy a meztelen ember tekereg, vonaglik, ahogy nem 
találja helyét többet a modern világban. Összetört testtartásaival 
próbál kitörni a rákényszerített keretből, miközben a menekülése 
csupán könnyű próbálkozás a konzum útján, viszont a feketévé 
vált agyát és szívét, a vaszkuláris rendszerét elnyelő mindenség 
lől soha többet szabadulni nem tud. A stilizált apró házak a Ki- 
rályság bányászvárosainak alattvalóit idézik, akiket a lakhatás, 
prosperálás, a fedél hamis reményével oltották be, hogy utána 
utcára tegyék őket, miközben újabb lakógépszörnyek nőnek. 


D 


A klip 2019-ben készült, akkor úgy vélték, hogy a megrendelői 
brief és a zene világa illene az animációs filmrendező Tobai Bo- 
tondhoz, aki Szász Györggyel hibátlanul egy nyelvet képes be- 
szélni. Az alkotói folyamatot néhány alkalomból álló egyeztetés 
és ötletelés előzte meg, Pintér Adrienn rendezőtárssal együtt 
elmondták, hogy számukra mitől fontos ez a zene, és hogy mit 
gondolnak a szöveg jelképvilágáról, mindezt hogyan lehetne vi- 
zuálisan is megfogalmazni. Megegyeztek pár irányadó ötletben, 
de ezeken belül szabad kezet kaptak. Botondék eddig már közel 
félórányi mozgóképet készítettek a CMC-nek és mind más-más 
technikával készült, hiszen más szempontoknak is kell megfe- 
lelniük, a zene hangulatához, mondanivalójához illő képi világot 
kell keresniük. A Reanimated esetében Szász szerette volna, ha 
megjelenik a klipben egy koponyából kólát ivó ősemberkarakter. 
Ebből a fő motívumból rakták össze a történetet Adriennel és 
ehhez választották ki a rajzanimációs technikát. Ennek a klipnek 
van a legkonkrétabb története, a többi videó inkább képi játék, 
asszociációk sorozata. Ennél olyan technikát választottak, amivel 
viszonylag egyszerűen el tudják rajzosan mesélni a történetet. 
A 3540 képkockából álló videó teljes mértékben 

digitálisan, számítógéppel és rajztáblávalké- — 2 szessszu 
szült, nem minden rajz egyedi, bizonyos ől AN 
esetekben loopolódnak, de még így is 
10-12 hónapnyi alkotómunka van ben- 
ne, ilyen szemmelis kell ezt nézn, mert 

ez egy csoda, ilyen különleges animá- 
ciós videoklip tényleg ritkán születik. 


FELVILLANYOZÓ TÁRSASÁG 


bOLDI413 (DT413) interjú 


Minden gépbe beültünk, 
amibe csak lehetett 


Boldit sokan ismerhetik a magyar electro-indusztriál közösségben, holott 
tőlünk meglehetősen távol tölti mindennapjait. Mély tisztelettel és alázattal 
viseltet mind az emberek, mind a gépek iránt, ez minden egyes mondatán 
érződik, akár énekli, akár a portugál kiosztású billentyűzetén kopogja le. 
Nem ma kezdte az ipart, viszont a DT413 projektjével ismét ringbe szállt 
és erősebb, mint valaha. Mikor visszakaptam a feltett kérdéseimre a vála- 
szait, percekig csak ültem és bámultam magam elé. Olyan hatással voltak 
rám a történetei, a zenéhez fűződő viszonya hogy percekig elég nehéz volt 
megmoccannom utána. Most megosztja velünk is zenei pályafutásának főbb 
emlékeit, állomásait és aktuális gondolatait. Sokat tanulhatunk belőle. 


H.I.T. - A Dutra DT413 képeit elég sokáig nézegettem, hogy észrevegyem az 


online profilképeddel való részletbeli hasonlóságot. Milyen a kapcsolatod a 
mezőgazdasági munkagépekkel? 

bOLDi413: Tulajdonképpen semmilyen kapcsolatom nincs már évtizedek óta 
ezekkel a gépekkel. A DT413-as Dutra lánctalpas traktoron jópárszor ültem gyer- 
mekként. Sajnos működés közben, járó motorral ez soha sem sikerült. A sztori 
a következő: A vasi kisváros Körmend, ahol születtem és felnőttem, elég unal- 
mas hely lett volna, ha mi gyerekek nem kerestünk volna magunknak érdekes 
dolgokat. A városban működött egy mezőgazdasági gépszerelő szakközépiskola 
és annak volt egy remek gépparkja, amit gondosan bekerítettek és elzártak az 
iskolai tanműhelyek mellett. Nyaranként mikor minden kihalt volt, oda másztunk 
be a drótkerítésen és minden gépbe beültünk, amibe csak lehetett. Emlékszem, 
volt egy piros bulldózer a telep egyik sarkában, ami nekem nagyon tetszett és a 
abin ajtaja is mindig nyitva volt. Ez volt a nekem szimpatikus DT413 gép a maga 
egyszerű műszerfalával. Aztán valaki megneszelte, hogy ott bandázunk és oda- 
telepítettek egy őrült kutyát, ami már soha többet nem engedett minket a gépek 
özelébe. Innen van a zenekar neve is, mert ez egy szép emlék maradt. 


2020-ra hoztad ki Worse Than You Expected anyagodat. Előtte 3 évvel jelent 
meg a ...We Play Garage EBM! három számos demód, amely 2017-ből szár- 
mazik. A zenei múltad azonban nem akkor indult. Miként kerültél kapcsolatba 
az EBM és ipari műfajokkal és mi indított el az úton, hogy te magad ís alkoss? 


, lassú szenvedős barkácsolás volt, de én imádtam" 


ad; 


Az egész úgy indult, hogy 12 évesen beleszerettem a Depeche Mode zenéjé- 
be, ekkor 1985-öt írtunk. Persze ebben az időben a rádióból felvett dalok és az 
akkori Jugoszláviából behozott bakelitlemezek és műsoros kazetták adtak csak 
zenei forrást. Az akkori dark wave és technopop bandákat kedveltük főként, per- 
sze volt kilengésünk a punk és korai post punk zenék felé is. Aztán 1987 szilvesz- 
terén az egyik haver hozott a házibuliba egy 90 perces TDK kazettát telis-tele 
fura zenékkel. Az NDK-s unokatesvére küldte neki, aki szintén Mode-fan volt. 
Az ottani klubokban már játszottak EBM és ipari zenéket is keverve a darkkal 
és technopoppal. Mivel a házibulin senki sem tulajdonított ezeknek a daloknak 
nagy figyelmet, én azért elkértem kölcsönbe ezt a válogatást és lemásoltam ma- 
gamnak. Jó párszor meghallgattam és teljesen elvarázsolt. Mintha egy új zenei 
dimenzióba csöppentem volna. Innentől számolom az ún. fert 


tőződéseimet az 
ipari és EBM zenékkel. Első zenei próbálkozások 1991-ben voltak Gimby nevű 
gyermekkori barátommal, a zenekar neve BWS volt. Kölcsön Casio szintivel pö- 


työgtünk és erre ordibáltunk, az egészet egy Videoton magnó külső mikrofonjá- 

val vettük fel. Valami olyat akartunk mint a DAF, persze a közelébe sem értünk. 
1993-ra magam maradtam és Így készítettem tovább a primitív dalokat. Volt egy 
6-sávos DJ keverőm és erre kötöttem 2 magnódecket, CD-lejátszót, kölcsön- 
vett szintiket és egy öreg mikrofont. CD-lemezekről lopkodtam ki a dobokat meg 
hangmintákat, aztán lassú munkával milliószor felvettem egymás után egy kis 
dobot, erre ment rá a szintivel egy egyszerű pötyögés, majd az ének. Néha egy 
hétig is eltartott egy 3 perces dal elkészítése, szóval lassú szenvedős barkácso- 
lás volt, de én imádtam. 


Régen a miskolci székhelyű GULGA-val közösen dolgoztatok, te pedig Brazíli- 
ába kerültél. Mesélnél ezekről az évekről? Hogy jutottál el oda, GULGA miért 
függesztette fel a zenélést? Te honnan indultál Magyarországon? 


Egészen 1996-ig tartott a BWS aktivitása. Ezután hanyagoltam a zenekészítést 
hosszú évekig. Azután egy 2012-es ötletet valósítottunk meg Gulgával közösen 
2017-ben. Így született a DT413 Gulga remek zenéjével és az én szövegeimmel 
és vokálommal. Gulga egy remek zenész és jó volt vele együtt dolgozni. A teljes 
zenei részt ő készítette a zenekar első fázisában, mert ő volt az, aki meg tudta 
valósítani azt a fajta zenét, amit a szövegeimhez elképzeltem. A régi dalok, me- 
lyek abban az időben készültek, meghallgathatók még a zenekar Soundcloud 
oldalán. Ezek közül választottam ki kettőt és egy remixet a Bandcamp kiadvány- 
ra, amit Gazdag István kitűnőre masterelt. A kezdetektől úgy állapodtunk meg, 
hogy ez egy olyan projekt, amit akkor és úgy csinálunk, ahogy mindkettőnknek 
jó. Nem voltak és ma sem léteznek kötelezettségek, vagy akármilyen eszköz, ami 
a tagokat alkotásra kényszerítené. Az élet úgy hozta, hogy Gulga egyéb elfoglalt- 
ságai miatt nem készített újabb dalokat a DT-nek. Ez nem azt jelenti, hogy soha 
nem lesznek újabb dalok Gulga zenéjével. Ki tudja? Talán egy napon lesznek. 
Nem volt és ma sincs harag emiatt, hiszen a hobby garage EBM egy igazi kikap- 
csolódás volt nekünk. Hálával tartozom neki, mert újra elkezdtem saját zenéket 
észíteni. 2019-ben ismerkedtem meg a DAW zeneszerkesztéssel és odáig ju- 
ottam, hogy egyszerű, de vállalható zenéket készítettem a szövegeimhez. Gulga 
2020-ban újra aktív a BloodGalaxy zenekarával és új dalokat publikált a Youtube 
csatornáján. Egyik személyes kedvencem a Monoton napok című új daluk. Kör- 
menden születtem 1973-ban és egészen 1996-ig ott éltem. Majd a vasi me- 
gyeszékhelyre Szombathelyre költöztem és egészen 2012-ig éltem ott. Jelenleg 
Brazíliában a világ egyik legnagyobb metropoliszában, Sao Pauloban élek. Az 
élet úgy hozta, hogy az új nejem, Mary brazil, és itt éljük közös életünket. Úgy 
gondolom, hogy ma a világon nincsenek földrajzi határok, amiket ne léphetnénk 
át, ha éppen azt akarjuk. 

Milyen Brazíliában az electro-industrial-ebm közösség? Hogyan látod az ot- 
tani zenei életet? Miben más egy brazil számára a harcias ipari zene mint 
mondjuk a magyarok számára? Milyenek most ott az életkörülmények, hogy a 
koronavírus mindent taccsra tett és nem nagyon lehet koncerteket, összejöve- 
teleket tartani? Ez ott is súlyosan érinti a zenészeket, zenebarátokat? 


,Ertem és elfogadom 
az élet végső szomorú stádiumát" 


Az itteni rajongók nagy része már az 50 felé robog mint jómagam. Ezzel persze 
nem azt akarom mondani, hogy nincsenek huszonévesek a partikon szép szám- 
mal vagy hogy ne lenne utánpótlás is. Az tény, hogy a műfaj kezd kiöregedni a 
rajongóival együtt. Magunkkal visszük ezt a sírba szerintem. Talán sokan azt gon- 
dolták, hogy ebben a dél-amerikai országban azt sem tudták mi az az ipari zene 
vagy éppen EBM. A 80-as évek közepén indult itt is a mozgalom és az európaival 
együtt nőtte ki magát. Minden zene eljutott ide is hamar és a rajongók beszerez- 
hették a lemezeket, amelyek - valljuk be - elég drágák voltak. Nagyon sok jó bra- 
zil banda volt/van, némelyik ismert az öreg kontinensen is (Aghast View, Biopsy, 
Morgue, Dead Jump, stb) és rengeteg kisebb banda, amelyek maradtak a maguk 
isebb közönségének. A partikon vagy koncerteken ugyanaz az eksztázis van/ 
volt, mint akármelyik európain. Itt is vannak fanatikus gyűjtők és a fél életüket a 
műfajra áldozók. A CovID-19 itt is mindent bezárt és szórakozás nélkül hagyta 
az itteni rajongókat, pedig nagyon jó kis klubok vannak. Én bevallom senkit nem 
ismerek, aki ebből a zenéből itt megélne professzionális szinten, tehát maradt a 
meló és a polgári élet melletti zenélés és küzdelem. Így van ez a jó öreg Magyar- 
országon is, pedig ott is sok a profi és remek zenész. 


Saját kategóriád szerint garázs EBM-et készítesz. A legtöbben szerintem in- 
kább cuccokkal telepakolt fancy stúdiót képzelnénk el a legtöbb előadó eseté- 
ben, precízen elrendezgetett kábelekkel, villogó ledekkel. Miben más a garázs 
EBM? Milyenek az alkotási körülményeid? Mi az, ami szerinted a legfonto- 
sabb, aminek a jelenlétére szükség van, ha valaki zenélni kezd? 


Nincs semmi komoly cuccom zenélésre. Nem is vagyok zenész és nem is mer- 
ném magamat soha annak nevezni. Az új egyszemélyes DT413 dalok egy 10 
éves MacBook Pro-n készülnek DAW-ban virtuális hangszereken. Van egy majd- 
nem üres szobánk a házunkban és oda vonulok el, mikor dalokat készítek. Ez 
lenne a bOLDf$s Playground. Az egész garázs EBM arra mutat rá, hogy csináld 

magad az egészet a sajátos körülményeid és lehetőségeid szerint, csak csináld 
szívvel-lélekkel. Ez a legfontosabb, ha zenélésbe fogsz. Legyenek jó ötleteid, 
azokat pedig próbáld a legjobban megvalósítani és ne érdekeljen az, hogy ez 
kiszolgálja-e majd a tömegek ízlését vagy sem. 


Beszéljünk kicsit az alkotásaidról. Mivel szoktál nekikezdeni? Zenei alapok 
vagy szövegek? Melyek a kedvenc eszközeid, amiket bevetsz, vagy ami nélkül 
semmit el se kezdenél? Melyik hangszereidet simogatod a legtöbbet? 


Bevallom, mivel nem vagyok zenész, így a zeneszerzés helyes útját sem isme- 
rem. Valaki egyszer azt írta, hogy meg kell tanulni a sorrendet, mert máshogy 


nem lehet. Én mi 
foszlányból is. Az 
általában egy fél 


amivel dolgozom. 


ndig mással kezdek. Egy dal nálam születhet egy zajos hang- 
tán erre tolok rá egy dob és basszus kombinációt. A szövegek 
ész alapra születnek. Rengeteg dolgot kipróbálok és találok, 
Szóval nincsenek kedvenceim, mindent eszközként használok 


és nem simogato 


m őket. Rengeteg dolgot filmekből vagy zenékből kivágott han- 


gok módosításával nyerek. Nekem ez egy jó kis szórakozás. Kísérletezem ren- 
geteg dologgal barbár módon a szabályokat elrúgva is. Lehet, ami egy profinak 
három kattintás, az nekem órákba telik. Nincs pénzem drága hangszerekre, így 


mindent virtuális 


szintiken csinálok. Én szeretem a VST-ket. 

A Worse Than You Expectedegyerősennyomasztó világáltalános, klausztrofób, 
szorongó emberi érzéseit vetíti ki. Mi az, amit elmondanál az albumról? 


Azt a 6 dalt végig kell hallgatni és el kell rá vesztegetni azt a félórát az életből. 
Nyomasztó és kiábrándult? IGEN, AZ! Olyan mint ez a mai világ a Föld legtöbb 
földrajzi koordinátáiról nézve. Ez a 6 dal bemutatja mit is érzek/éreztem renge- 
teg dologgal kapcsolatban. Alapjában sem vagyok egy vidám figura, de a múlt 
év még depressziósabbá tett. Elgondolkodva azon, amit már magam mögött 
hagytam és nem utolsósorban azon, ami még szembejön. Mély és tiszta érzések 
tőlem/belőlem. Az Once Everyone Must Die című dal édesapám elvesztésekor 
született, amit a mai napig nem tudtam feldolgozni. Értem és elfogadom az élet 
végső szomorú stádiumát, csak éppen a szívem tépi ki belőlem ... nem tudom 
elfogadni a tényt, hogy szeretett édesapám nincs többé az elérhető fizikális for- 
májában. A többi dalnak is megvan a maga kis története. 


Az indító számod, a The Time Passes Slowly félelmetesen mélyről szólal meg. 
Adnál nekünk tanácsokat, hogy miként kell ilyen fémes, szorongató vokált 
gyártani? Hogy telik az idő közben? Lassan vagy gyorsan? Milyen a kapcsola- 
tod az idővel amúgy? 


Az említett dal volt az első új zene közel negyedszázados csend után. Egyszerű 
és elég kezdetleges zenei próbálkozás egy sötét szöveggel. Az idő lassan múlik, 
egy magányos és szenvedő ember érzéseit vetíti ki, már nincs realitás, csak egy 
saját burok, amiben a paranoid elméd felnagyítja a hallucinációidat és szenvedni 
hagy. Megfigyelted már, hogy ha sokat kell várakoznod vagy fájdalmaid vannak, 
az idő milyen lassan múlik? Mintha a szenvedésre több időnk lenne mint az örö- 
mökre. A vokált hajnali 2-kor a sötét szobában vettem fel az öreg mikrofonom- 
mal. Nincs rajta túl sok effekt, csak kevés chorus és delay, semmi professzionális 
vocoder cucc, kb. ez a nyers hangszín csak le lett zajszűrőzve a felvétel során. 
Az adott hely és hangulat tette ilyenné. A dal Préger Mónika monológjával indul, 
amiért ezúton is hatalmas köszönet jár újra. Hogy milyen az idővel való kapcso- 
latom? Abból soha nincs elég... 


Egy sor zenei produkcióban együttműködtél, számos barátod, alkotótársad van 
a hazai ipari zenei szubkultúrából. Hogyan alakultak ki ezek a kollaborációk? 


Mindenféle együttműködés nálam barátság alapú. Hosszú évek vagy akár újabb 


barátságok hozományai. Nem veszek/vettem részt azért túl sok dologban, úgy 
érzem. Gazdag Istvánnak hatalmas köszönettel tartozom, hogy felkarolta a 

DT413 projektet, hiszen az ő remek stúdió munkái után szólalnak meg a dalok él- 
vezhető minőségben. Ha meghallanád az általam küldött demósávokat és a kész 
master verziót, hát ég és föld a különbség. István a hazai ipari guru minden te- 
intetben, mint zenész és mint ember is. Szász Gyurival a CMC zenekar újraélesz- 
tésen dolgoztam és egy komoly barátság alakult ki. Megtisztelő számomra, hogy 
a barátja lehetek. Amúgy az én részem a legkisebb az egész dologban. Kaptam 
ehetőséget Mortumtólis egy dalban való vokál erejéig. Az ő szorongató zenei vi- 
ágát is ámulattal figyelem. Tehetséges hazai zenész, akit a nagyvilágban jobban 
ismernek mint idehaza. Nem is ragoznám tovább a dolgot, csak annyit még erről, 
hogy hatalmas köszönettel tartozom mindenkinek, aki a legparányibb módon is, 
de segítette a DT413 létezését, legyen az remix vagy csak néhány biztató szó. 


Te voltál a fő motorja az első magyar underground zenei válogatásnak, ame- 
lyik EmBodiMent 8: HOSEBMC presents - INDUSTRIAL LANDSCAPES from the 
Hungarian Electronic Underground címen jelent meg 2018 nyarán és amelyen 
a DT413-tól a Dead Factory "s Patrol felvételt is tartalmazza. Hogyan emlék- 
szel vissza a válogatás körüli munkákra? Milyen volt a fogadtatása, milyen 
visszajelzések futottak be hozzád? 


Azt tudni kell, hogy a válogatás alapötlete Gazdag Istvántól származik. Ő kezdte 
el összegyűjteni a magyar zenekarok dalait. Ezutan jöttem én a képbe és fejez- 
tem be néhány ember hatalmas segítségével a válogatást. Nem volt egy egyszerű 
feladat. Papp Gábor, aki nagyon otthon van a magyar szintipop es korai magyar 
EBM zenék témakörében, ő adott rengeteget a dologhoz. Komoly kapcsolatrend- 
szere van a zenekarok tagjaival és szerintem az ország legnagyobb demókazetta 
gyűjteménye is az övé ebben a műfajban. A zenekarok is nagyon készségesek 
voltak és küldték a remek dalokat. Persze volt olyan is, aki nemet mondott, de 
ez is a játék része és el kell fogadnunk. Sokan küldtek infókat régi bandákról és 
irányították el hozzánk a megfelelő embereket. Szóval eljutottunk az 50 dalhoz 
és csak ezután jött a technikai kihívás: egy szintre kellett masterelni a rengeteg 
dalt. Újra Gazdag István került képbe, aki rengeteg szabadidejét áldozta a válo- 
gatásra, hogy a dalok a legjobb minőségben szólaljanak meg. Örök hála ezért 
is Istvánnak, aki ezt költségmentesen elkészítette. Gondolj bele, mennyiért 
masterelnének 50 dalt egy stúdióban? A válogatás borítóját Zilahy István készí- 
tette a Plasma Pool-ból, neki is hatalmas köszönet. Remek csapatmunka volt ez, 
egy igazi magyar zenei összefogás. A válogatás hazai és nemzetközi fogadtatása 
is jó volt. A 200 ingyenes letöltés néhány nap alatt meg is volt, ezután tudtam 
csak Ú újabb letöltéseket felszabadítani a "fizess amennyit akarsz" opcióval. Utána 
s jópáran letöltötték, még rengetegen orosz és szlovák területről is. Mára már 

feledésbe merült, de ott van és akármikor elérhető bárki számára. 


Van-e betárazva olyan projekt, amin jelenleg dolgozol és amit tőled a követ- 
kező évben várhatunk? (Ami nem titkos, és amiről szívesen megosztanál in- 
formációkat velünk.) 


Készül az új zenei anyag lassan de biztosan, ahogy időm és kedvem engedi. 
Érdekességként annyit róla, hogy tartalmaz majd magyar nyelvű dalokat is. A 
hangzása ugyanazt az irányt követi mint az első album stílusa. Szerintem akinek 
tetszett az előző, az ebben sem csalódik majd. Nem gondolkodom új zenei pro- 
jektben. Minden ötletemet belepakolom a DT-be. 


Ha az olvasóknak most csupán egyetlen lemezt kellene ajánlanod 2020-ból, 
mi lenne az, ami Rád is nagyon nagy hatással volt és amit szerinted minden- 
kinek hallania kellene? 


Nagyon nehéz erre a kérdésre csupán egyet említeni. Az év végére befutott a 
Dive új lemeze, ami zseniális és mindenkinek illene meghallgatni. 


DE! Mert mindig van egy DE! 
Az év lemeze, amit mindenkinek hallania kell: a CMC-Reanimated 


Köszönöm a lehetőséget az interjúra. 
Minden jót kívánok a H.I.T. magazin olvasóinak! 

FLANETOAMRALE interjú 


"HARDON FUT A JÁTÉK 


ÉS KAPSZ EGY FOTÓT EGY FÉLIG FŐTT CSIRKÉRŐL" 


H.LT - Eltelt pár hónap a Relapse Protocol megjelenése óta. Mi minden válto- 
zott az életedben 2020. november 13. után, hogy kijött az első nagylemezed? 


PD: Ha arra gondolsz, hogy vízválasztó volt-e a lemez, egyáltalán nem volt az. 
Az érzelmi peak az augusztusi koncertbemutató volt, bár az, hogy november- 
ben már normális minőségben tudtuk bemutatni Besenczi Ricsi kísérővideóját 
a Fekete Zajon elég torz perspektívát kapott a vetítés), az azért nagy élmény- 
nek számított. Vélemények vegyesen jöttek, ahogy az szokott lenni - egy olyan 
izgalmas hallgatói vélemény megmaradt, hogy szerepjáték (Cyberpunk RED) 
özben az album instrumentálját akarnák hallgatni, de zavaró, hogy nem lehet 
oopolva, úgyhogy rendereltem is nekik egy változatot, ami már megállíthatat- 
anul megy körbe-körbe. 


Meglehetősen sokat forgattam a szemeimet a Cyberpunk 2077 megjelenése 
óta, az például egy jó lehetőség lett volna az ipari szintérnek megmutatko- 
zásra zeneileg is, szociokulturálisan is, de a mi szempontunkból kihagyott 
ziccer lett belőle. (Még úgy is, hogy Richard Devine, Gazelle Twins meg Rhys 
Fulber is van benne.) 


A Post-Punk.com-on olvastam a Fulber-rel készített interjút, és azért egy 
masszívan hájpolt game-be bekerülni saját zenével, az sem olyan könnyű fel- 
adat. De mível lett volna számunkra elkerülhető a kihagyott ziccer? 


Ha jól emlékszem, ott Rhys pont azt mondja, hogy a két leggyengébb számot vá- 
lasztotta ki a zenei szerkesztő, úgyhogy a többit átdolgozva rápakolta az Ostalgiára 
(amit élőben is volt szerencsénk hallgatni még az A38-on). Ezt a zenei szerkesztő 
meg a community manager dolga lett volna összehangolni, létrehozni egy olyan 

rádiót a játékban, ahol az iparibb meg kísérletezőbb zenék mennek (mond- 
juk az Afterlife nevű klub adott lett volna erre, de mindegy) vagy bedobni egy 
remixversenyt, vagy pályázatot a játék előtt jó egy háromnegyed évvel - de nyilván 
közönség- és bevételbarátabb felkérni egy Grimesot meg egy Run The Jewelst 
ahelyett, hogy hi tech low life punkokat bátorítanának bármire, azoknál évekre 
menőleg kellene visszakeresni a feedekben, hogy mondtak-e bármit, ami nincs 
szinkronban a céges értékekkel. 


2020 meglehetősen zajos, dezinformatív és torz év volt sok szempontból. Év 
közben többször kérdezgettük egymástól messengeren és néha egy-egy kávé 
mellett is: , Hogy bírod?". Neked mit jelentett 2020 összességében? Szoktál-e 
év végi mérleget vonni, készítesz-e terveket a következő évre? Van erre valami 
kialakult módszertanod? 


2020 volt a tutorial utáni első pálya, ahol észreveszed, hogy hardon fut a játék és 
19 életerővel tolod végig a pályát, 2021 elején meg kaptál egy fotót egy félig főtt 
csirkéről. Nincs körülöttem ember, aki ne ment volna meg valamilyen szinten, 
elvégre is elég sok biztosnak vett dolog lett megkérdőjelezve. 


Nincs amúgy módszertanom, egy nagy feladatlistám van helyette, amiről pi- 
pálom le a dolgokat, ahogy tudom és ahogy lehúzok egyvalamit, rögtön jön 
helyette kettő másik. Mérleget vonni viszont szoktam, visszamegyek egy évnyi 
social media breadcrumbon és követem az emlékeket egy kicsit a fejemben, 
hogy minek milyen íze meg következménye volt, de ennél többet nem nagyon. 
Konklúziók vannak, néha. 


Mondanál nekünk egy példát? 


Még rágom a 2020-at, nem emésztem gyorsan a kríziskommunikációs tavalyt, 
de az mondjuk biztos, hogy kettővel hátrébb léptem a social mediától: sokkal 
felületesebb és kevésbé megbízhatóbb lett. Meg hogy mindenkiből kihozza ez a 
helyzet a rosszabb pillanatait, úgyhogy óvatosabban kell kommunikálni, ha egy- 
általán. Bezárkózóbb év lett a tavaly, mondjuk nem bánom, volt mivel foglalkozni. 


A 2012-es Damage Report könyvedből kikerestem jövőmodelleket, a 226. ol- 
dalon találtam egy 2021-es próféciát (,, negyven jövő egyben, a tumblr után 
szabadon"): ,2021 - Most nem pusztul el a világ, ezért cserébe az emberisé- 
get kóros agyzabáló virus fenyegeti, az ipari titkokat pedig email meg filesonic 
helyett emberek viszik körbe a fejükbe rakott winchesterekben, kódtörés he- 

lyett meg nem letöltesz valami kalózappot, hanem elmész egy önérzetes, sípo- 
ló delfinhez és megkéred, hogy oldja meg. Vélhetően két láda halért. (Johnny 
Mnemonic)". Milyennek látod ezt ma? Kifelé vagy befelé hackelünk, vannak-e 
önérzetes, sípoló delfinek, akikhez még fordulni lehet, vagy végérvényesen 
befelé rohadunk agyilag? 


Jobban eltalálta a Johnny Mnemonic a jelent, mint amennyire gondoltuk volna, 
nem gondolod? Önérzetes, sípoló delfinek vannak, pont annyira vannak eldugva, 
mint Jones, az influencer culture viszont a kicsit is beszédképes, közléskénysze- 
res arcokból is egyre jobban kihozza az influencerséget - akármit is jelentsen 
ez -, úgyhogy jobban kell keresni a zajban a működőképes forrásokat, sokkal 
nagyobb a zaj, alacsonyabbak a minőségi szabványok. Nem hackelni kell, hanem 
filterezni - ezt jelenleg fontosabbnak érzem - mivel egyre kevésbé validálják az 
emberek a híreiket. 


Ebben elég félelmetes tud lenni, hogy ha bármely random magyar politikus 
vagy celeb kiböffent valami nonszensz véleményt magából, akkor az összes 
magyar hírportál/tévé/rádió 10 perc múlva átveszi, szünet nélkül ismételgeti, 
ránk erőlteti, hurkolja. Ugyanakkor egyetlen iskola sem tanít rendesen filte- 
rezni. Téged pl. ki és mi tanított erre? 


Minden országban megvan a bulvárweb, nem csupán itthon, attól tartok. Ami a 
filterezést illeti: Peter Steiner, 1993 - "on the internet, nobody knows yourre a dog", 
ha innen indulsz, tudod, hogy validálni kell, amit csak lehet. A kilencvenes években 
nőttünk fel, mindannyiunknak volt annyi sztorija a saját vagy a mások életéből, 
hogy semmit ne vegyen biztosra, ez úgy tűnik, egy ideje már kikopófélben van. 


A lemezed kapcsán mondtad: "Az album egy dühös emlékeztetője 2020-nak: 
arról, hogy hol vagyunk és hogy hol nem kellene lennünk egyáltalán." Hivatásos 
futurológusokat megszégyenítő módon rakod össze a trendeket, képeket, felül- 
ről látsz rá dolgokra, folyamatokra, hihetetlen információfeldolgozó képesség- 
gel. Nem kérem, hogy jósolj kávézaccból vagy Google Analytics-ból, Trendsből. 
3 év távlatában mi az, amitől leginkább tartasz lokálisan és globálisan? 


Túlzol, de köszönöm :) A minőségi szabványok eróziójától tartok, az apátiától, 
az elhülyítéstől, a józan ész és a civilizált viselkedés lerombolásától. Az urbá- 
nus társadalmi együttlétet szerintem autópályával egész jól lehetne modellez- 
ni, különböző járművek különböző sebességgel haladnak ugyanabba az irányba 
(nyilván letérésekkel) úgy, hogy biztonságosan tarthassa mindenki a tempóját - 

nagyon nehéz nem azt látni, hogy ebbe nemcsak az élet, hanem a felelős pozíci- 
ókban lévő felelős emberek is kocsironcsokat dobálnak bele, hogy legyen minél 
nagyobb clusterfuck. Szeretném azt hinni, hogy emögött van valami mesterterv, 
de van egy olyan kósza gyanúm, hogy egyáltalán nincs. 


Sokszor szóba került a beszélgetéseink során a figyelemmenedzsment kérdé- 
se és többnyire egyet is szoktunk érteni abban, hogy a figyelemdefícit és az 
érte folytatott ádáz harc határozza meg a lehetséges további irányokat. Látsz 
ebben javulást a világban? Lehet ezt trenírozni vagy teljesen elveszítjük a har- 
cot és béklyóba vernek bennünket a külső erők? Milyen szerinted a magyar 
átlaginternetezők agya például? Látsz-e például összefüggést ezen agyak és 
a mostani élethelyzetünk (sorsunk) között? 


Látok, minél egyszerűbb gondolkodásra vannak kényszerítve az emberek, minél 
reaktívabbak a social media dopaminlöketeire, annál könnyebb tologatni őket. 
Jó források vannak, de energiát kell fektetni azok keresésébe, az meg az évtize- 
dek elteltével egyre kevesebb. A platformváltásokra leszek kíváncsi, az elkövet- 
ezőre meg az elkövetkező kettőre mondjuk, az AR/VR/MR mellett arra vagyok 
íváncsi, hogy mi lesz a következő Facebook, amire még mindig nincs válaszom. 
Főként, hogy a Cambridge Analytica se vitte féltérdre Zuckerbergéket, de miért 
is tette volna. Dave Eggers The Circle-je elég elcsépelt könyv, de elég pontosan 
írja le szerintem, hogy egy ilyen történetből már nem nagyon lehet szabadulni, a 
Facebook annyira nagy és a nagysága miatt olyan súllyal meg lendülettel érkezik 
bármilyen helyzetbe, hogy nem nagyon tudod megállítani. Hova fut a kétszáz 
ilós gorilla? Ahova akar. Minimalizálni a hírfolyam azon részeit, amiket nem a 
saját akaratodból néztél meg, hanem eléd tettek, ez mondjuk lehet egy megol- 
dás, de az interneten ülsz, szükséged van új hírekre, új hírforrásra, horizontálisan 
tágítanod kell a scope-ot, hopp, már nem tudod minimalizálni a hírfolyam azon 
részeit, amiket... 


... (miket nem is vártál, nem is hívtad, nem is akartál és közöd sincs hozzá. 
Pontosan. 


Térjünk vissza a lemezedhez. Számos track-je jelent meg EP-ken az elmúlt 
években, a végeredmény előtti állapotot pedig a Fekete Zajon tesztelted is kö- 
zönség előtt. Mik voltak a legnagyobb kihívások, felfedezések az albumkészí- 
tés során technikailag vagy egyéb szempontokból - az elegendő mennyiség- 
ben soha nem rendelkezésre álló időt leszámítva? 

Kislemezek után kihozni egy nagylemezt úgy, hogy mixtapeként csinálom meg, 
önmagában egy szép kihívás. Különböző időkben, különböző módszerekkel le- 
gyártott számokról volt szó, úgyhogy amikor ezeket összerendeztem egy 40 per- 
ces munkafileba, hogy könnyebben tudjak a sávokkal dolgozni, sokat káromkod- 
tam és úgy pakoltam össze az egészet, hogy ha két év múlva kell megnyitnom, 
rögtön át tudjam látni, hogy mi hol mikor miért történik. 


Akár egy fegyelmezett projektmenedzser. 


Ne turkálj a fejemben, pont most akartam mondani, hogy egy nagy Excel-táb- 
lában tartottam mindent számon, az Angelspit egyik YouTube-os videójából 
vettem az ötletet. A sorokban vannak a számok-zenék, az oszlopokban meg az, 


nualidálmi kel, arűit csak leheaF" 


hogy az egyes munkafázisok (amiket külön elneveztem, színkódoltam) 0-10096 
között hol tartanak, ezek átlagolva voltak, így folyamatosan nyomon tudtam kö- 
vetni, hogy mivel haladok és hol van a legnagyobb elmaradás, enélkül elúsztam 
volna. Táblázatban írtam össze azt is, hogy melyik számhoz milyen plugineket 
használok, ebből derült ki nekem az, hogy minden egyes számban használok 
Ozone-t (ez nem volt meglepő, ez van a chain végén) meg Nexust (ez viszont 
meglepő volt). Volt táblázatom FLA albumok dinamikájából is, hogy milyen tem- 
póbeli hullámzások vannak a lemezeiken, hány peak van, hol vannak a lassú szá- 
mok, érdekes volt látni (amit aztán nem követtem). 


A dalszövegírás erős kihívás volt, általában egy füzetbe írt szavakat, kifejezése- 
et, félsorokat néztem össze, hogy egy adott témához miket lehet összeválo- 
gatni, ez amúgy a működő módszer. Volt olyan időszak, amikor a Google Colab 
ingyenes szerverén futtattam textgenrnn-t, ami egy deep learning rendszerre 
épülő szövegíró program. Legyűjtöttem fél megányi textet klasszikus lemezekről 
és rengeteg szöveget írattam a gépekkel - na ezekből például egyet nem hasz- 
náltam még fel. Viszont lett szöveg abból, hogy amikor a Google Translate-et 
arra használod, hogy a kamera által látott szöveget más nyelvre fordíttasd az 
appal, akkor a japán kandzsikat azok komplexitása miatt nagyon könnyen félre 
tudja olvasni és emiatt fordítani is. A Regret Gunner egy nagyon régen lejárt tin- 
tahalchipses zacskó csomagolásáról jön. 

Amúgy számos felfedezés volt, az egyik pl az, hogy instrumentálisként jóval erő- 
sebbet üt az anyag sok embernek. 


Mostantól a deluxe 2-lemezes kiadásaink egyik felét instrumentális karaoke- 
verziónak kell fenntartanunk? Hogy tudnak ennyire eltérőek lenni a zenehall- 
gatók? Milyenek képzeled vagy ismered a Planetdamage rajongóit? 


"nem zenehallgatókat lálck magarn 
piütt hanem inkább élethelyzeteket 
armikhez passzrinak a számak" 


Meló közben sokszor jobb instrumentálisat hallgatni, nem zavar be az, hogy szö- 
vegre kell figyelni, ezért is vannak ambient verziók a kislemezeken meg remixek 
között, tökre ráfeküdtem Pete Namlook dolgaira, például (meg Uwe Schmidt 
csendesebb dolgai, imádom őket). Úgyhogy nem zenehallgatókat látok ma- 
gam előtt, hanem inkább élethelyzeteket, amikhez passzolnak a számok. A PD- 
rajongókat körbetorpedózni tudom csak: a fő szegmensek 35-54 közti férfiak, 

25-34 közti nők, kiugró részben budapestiek, magyarul vagy angolul kommuni- 
kálnak. PD-rajongókról van konkrét adatom: a fő szegmensek 35-44 közti férfiak 
(2799), 45-54 közti férfiak (1790), 25-34 közti nők (1699), kiugró részben buda- 
pestiek. A kommunikáció nyelve vagy magyar vagy angol, Last.(m meg Spotify 
adatok alapján a klasszikusabb-karcosabb electroindustrial vonulatra fekszenek 
rá (FAAS, Noise Unit, Dive, Mentallo g The Fixer, Chrome Corpse, Statigbloom 
és társai). A likeolók 2096-a adja a reachet, max 596-a az engagementet. Nem 
toltam ki nekik kérdőívet vagy személyes kérdéseket, úgyhogy fogalmam sincs 
a pszichográfiáról. 


A hazai underground színtéren sok-sok éve aktív vagy. Láttál, hallottál és 
megéltél már sok mindent közösségszervezőként, tech gonzóként, újságíró- 
ként, zenerajongóként és színpadi zenészként is. Milyen főbb folyamatokat 
vélsz felfedezni az elmúlt 10 év távlatában a hazai ipari ebm elektronika 
szubkulturális közegében? 


A lapok leosztása nem változott, csak a lapokon van más design meg kicsivel 
szebben szólnak. Minden zsáner egyszerre szól, a fiatal rétegek kinevelése nem 
tudom, hol zajlik, de azt hiszem, más stílusok felől jönnek az underground felé, 
technoid megy synthwave/outrun felől, azért szépen lehet közelíteni az ipari/ 
cyberpunk dolgok felé. Összefogás ugyanúgy nincs sok, a nyelvtudás hiánya 
ugyanúgy problémás, szeretnék valami pozitív végszót mondani, úgyhogy írjuk 
át ezt az egészet! :D 


Rendben, igazad van. Akkor megfordítom a kérdést, és most felejtsünk el 
mindent, ami eddig megtörtént vagy nem, engedjük el a járványt ís. Hogyan 
képzelnéd el egy igazán jól működő, szépen prosperáló hazai szubkultúra jel- 
lemzőit az elkövetkezendő 10 évben? Mi mindenre lenne szükség hozzá? 


Biztosított élőzenei pontok (kis, közepes és nagyobb koncerttömegeket fogad- 
ni tudó szórakozóhelyek) és próbalehetőségek, kulturális hubok online és IRL, 
workshopok, médiafelületek, pályázati lehetőségek, a lehető legpolitikamente- 
sebben. (Itt most mind keserűen nevetünk, én is.) 

MENETES GONDOLATOK 


A NAGY RENDSZEREK Pp 


MARPEDIG 


, A zene, a ruha, a művészet vagy akár az étel készítése egészen más és valószínű- 
leg kedvezőbb hatással van ránk, mint egyszerűen elfogyasztani ezeket a dolgo- 
kat. Pedig nagyon hosszú ideje az állam hozzáállása a művészetek oktatásához 
és finanszírozásához közvetlenül ellentétes a lakosság kreativitásának elősegíté- 
sével. Gyakran úgy tűnhet, hogy a hatalmon lévők nem akarják, hogy élvezzük 
a dolgok elkészítését magunknak - inkább kulturális hierarchiát hoznának lét- 
re, amely az alkotás helyett inkább amatőr erőfeszítéseinket értékteleníti és fo- 
gyasztásra ösztönzi. Ez úgy hangozhat, mintha azt gondolnám, hogy óriási ösz- 
szeesküvés van a munkában, amit én nem gondolnék, viszont a helyzet, amelyben 
találjuk magunkat, gyakorlatilag ugyanaz, mintha létezne. A zene tanításának 
módja, valamint társadalmi és gazdasági elhelyezkedése befolyásolja, hogy be 
van-e integrálva (vagy nem) az életünkbe, és még azt is, hogy milyen zene jöhet 
létre a jövőben. A kapitalizmus a passzív fogyasztók létrehozása felé hajlik, és ez 
a tendencia sok szempontból kontraproduktív." 


Részlet David Byrne 2012-es 
,Hogyan működik a zene" (How music works) című könyvéből. 


Az előző számban azokat a tényezőket szedtem aprólékosan pontokba, hoz- 
zájuk megoldási lehetőségeket, tanácsokat is felvázolva, amelyekkel a ge- 
nerációs átörökítés akár megis történhetne az ipari elektronikus szubkultú- 
rában. Ezeket lehetne akár folytatni is, azonban most mással próbálkozom. 
A "Mi minden történik és nem történik az ipari és elektronikus underground 
zene szférával, szubkultúrával?" kérdést ezúttal teljesen más szemszögből 
vizsgálom: a rendszerek oldaláról. Vigyázat, veszélyes gondolatok jönnek. 

Megmoccannál végre? 


Nem túlzás azt állítani, hogy az igazán méretes rendszerek és szuperstruktú- 
rák a tehetetlenségük okán nehezen bírhatók mozgásra. Soha nem voltunk azon 
tudás birtokában, amely segített volna ezeket akár csak átlátni is, nemhogy 
megmoccanásra bírni. Elég csak olyan rendszerekre gondolni, mint mondjuk 
a multinacionális vállalatok világa, divíziók határon átívelően kifejtett operatív 
tevékenységei, a globális munkaerőpiac, a HR, a politikai, köz- és államigazga- 
tási, IT, oktatási, egészségügyi, kereskedelmi és adózási rendszerek, melyekben 
nagyjából annyira könnyű mozgásra, változásra, adaptálódásra serkentő, akár 
csak egyszerűbb módosításokat eszközölni, mint - tegyük fel - Clark és Kubric 
2001: Űrodüsszeiájában a nagy fekete monolitot szép szóval arra kérlelni, hogy 
ugyan legyen már kedves arrébb menni, mert útban van. Gyakran elmegyün 
amellett a tény mellett, hogy a művészet, a kultúra, azon belül a zenei szubkultú- 
rákis képesek hasonló rettenetesen rugalmatlan és lomha jellemzőket magukon 
viselni és masszívan ellenállni bármiféle külső vagy belső ösztönző erőnek, inno- 
vációnak. Meg lehet próbálni változtatni, azonban a dolog korántsem fog gyors 
és látványos eredményt hozni. Azok, akik a nagy rendszerekkel napi szinten fog- 
lalkoznak, próbálják átlátni és megérteni a működésük mechanizmusát, azok 
valószínűleg értik majd e furcsa analógiát, amiről ezúttal sem állítanám, hogy 
örökérvényű és megbízhatóan igaz. De ki is merne 2020-2021-ben explicit és 
golyóálló kijelentéseket tenni, szentül meggyőződve az igazáról? Ennek ellenére 
igen sokan megteszik, szakmai kiválóságuk és a rendszerekben eltöltött idő nö- 
vekedésével a tévedhetetlenségük mértéke is arányosan növekszik. Ők magukis 
monolitikus rendszerekként működnek a náluk sokkalta nagyobb rendszereken 
belül, mondhatni alkotóelemei és foglyai is egyben, saját szaktudásuk zárványolt 
csapdájában kapuőrök, megmondóemberek, kinyilatkoztatók. 


HUN / INDUSTRIAL N TECH ISSOL 211 


Evolúció, diverzitás, ötlettelenség 


Az emberi zenetörténelem önmaga körül az 
évszázadok alatt olyan mértékű díiverzitást 
habosított fel, hogy eljutottunk a két összeütö- 
getett fa- és kődarabtól, a kifeszített állatbőr 
dobokon és húros, pengetős, fúvós hangsze- 
reken át egészen a konnektorba dugható bil- 
lentyűsökig, majd onnan egy kvantumugrás- 
sal az analóg, moduláris szint 


tetizátorokig, 

majd a MIDI, DAW, VST, plugin- és sampler- 

ökonómiáig és most már az AI is kocogtatja 

az ablakot. A klasszikus és könnyűzene utóbbi 

analóg évszázada alapvető sémákon alapulva 
eszabályozta, hogy hány embert és milyen összetételben kell a hangszerszá- 
mok mögé állítani. A rock, punk pl. ezt nem is gondolta túl, annyi embert hozott 
be a buliba, amennyi hangszert sikerült összeguberálni valahogyan, annyi főnél 
megálltak, ahányan a garázsban még szűken elfértek és az apróhirdetések útján 
toborzottak közül túlélték az első próbákat, és legfőképp: ahányan még remél- 
hetőleg nem vesztek össze a muzikális koncepción, és nem mellesleg a közösen 
összemuzsikált gázsin. Képzeljük el ugyanezt egy szimfonikus zenekar esetében. 
A fagottos vagy üstdobos kiakad, majd üvöltözve összetépi a drága kottát, föld- 
höz vágja a hangszerét, felrúgja az állványokat, mert nincs elég helye, továbbá ki 
van akadva azon is, hogy kevesli a részesedését. Ha egyedül vagy, minden a tiéd. 


Azzal, hogy a hardware-es, de sokkal nagyobb mértékben a digitális, szoftveres 
eszközökkel, ezek elérhető, megfizethető vagy akár ingyenes változataival fel lett 
dúsítva a piac, eszméletlen ámoktutás és szegmentálódás, ezzel párhuzamosan 
pedig veszélyes felhígulás is kezdetét vette. Egyszemélyes projektek bújtak ki a 
földből, bárki a hálószobájában nekiállhat barkácsolni, interneten letölti másod- 
percek alatt az ehhez szükséges kész zenei mintacsomagokat, virtuális hang- 
szereket, analóg szoftverszintiket, gyorsan felokosodik az Instagramról (bizony 
van ilyen materiál ott is), a YouTube-on megtekint pár oktatóvideót, felregisztrál 
és előfizet legalább egynél több streaming és/vagy terjesztő szolgáltatásra és a 
késznek, sikeresnek gondolt instant levesét már tolja is fel a felhőbe. Majd várja 
kéztördelve a csodát, hogy egycsapásra őrült nagy hype, rajongás, felfedezettség 
és hangos siker lesz belőle. Lásd még ehhez a , loudness war" fogalmát, erősen 
összefüggenek, túlharsogják egymást ezek a tünetek és körülmények. Mindenki 
gyorsabb, hangosabb és népszerűbb szeretne lenni. Ötlet meg nincs, vagy alig. 

Vékonykliensek 


0 Az egész tehát monolittá állt ösz- 
i sze, tele hétköznapi, futószala- 


gon érkező epigonokkal, copycat 
kiscicákkal, a hálóba számolat- 
lanul betolt release-cunami hul- 
lámokkal, miközben a ráfordított 
idő, a koncepcióalkotás, a projektszemlélet, a marketing, a piaci rés felfedezése 
és a koncentrációs készség csupán egy vékony karcolásnak látszik a szigorú- 
an képzeletbeli GANTT-on. Ez még nem is lenne feltétlenül akkora probléma, 
hiszen nyugodtan virágozzék csak ezer virág, játszani, barkácsolni és zenekari 
álmokat dédelgetni egyáltalán nem bűn, tulajdonképpen igen hasznos, aktív ki- 
apcsolódási forma. Még akkor is jobban megtérül, mint mondjuk már fiatalon 
elkallódni, és évekkel később a hipermarket előtt koccintós pilleborra pénzt ku- 
nyerálni. A készségek bizonyíthatóan fejlődnek a rendszeres gyakorlatok során, 
és ha egyáltalán be is fut valami visszajelzés (akár pozitív méltatás, akár lehúzó 
ritika) az elkészült és közzétett alkotásokra, abból is lehet sokat tanulni, vagy 
meg lehet próbálni másképp csinálni. Itt azonban egy részük el fog bizonyára 
hajolni a tömegízlés kiszolgálásának irányába, felhagyva a saját eredeti gon- 
dolatokkal és merészebb ötletekkel. Ugyanis az a tömegeknek nem feltétlenül 
szokott tetszeni. A színpadon álló zenészt pedig már szerencsére nem szokás 
üvegekkel és egyéb kacatokkal megdobálni, mint a punk korszak éveiben (eh- 
hez nagyon javaslom lapozgatásra fontos kortörténeti dokumentumként Henry 
Rollins nagyszabású könyvét, a Punk a platónt). Már az elején el kellene tudni 
dönteni, hogy mi a cél a zenéléssel. Kereskedelmileg rentábilis, gyors sikeret, 
trendhullámlovaglást akarunk-e elérni vagy csak szelepként szolgál, hogy legyen 
a hétköznapi robot mellett más is, hobbitevékenység, esetleg a kifejezésmód 
szabadsága, amit egyébként nem engedhetnénk meg, mert retorzió érne ben- 
nünket érte. A hangversenyteremben, - ízlelgessük kicsit a - verseny - szót, még 
ha idegennek is hat ebben a hármas szóösszetételben - egykor a hangok és a 
zenekarok ugyanis egymással is versenyeztek. Ez ma már aligha jelenthető ki az 
erős felhígulás és az izgága folyam miatt sem. Akkor sem ment oda senki az elő- 
adás végén a fagottoshoz, hogy "hallottam ám a bal szélen ülve is, hogy nem fúj- 
tad elég erősen, meg hát elis vétetted a belépést, sőt hamis is voltál kicsit!" Ez 
ma sincs, a hiányos, elnagyolt, vagy egyenesen torz visszajelzések pedig el- és 
beképzelt visszajelzéseket szülnek a művész agyában, ami végső soron torzulást 
eredményez az alkotási folyamatban is. A net pedig ezek gigantikus lerakata lett. 
Egy nagy konténer, tele tucatkacat zenékkel, formációkkal, vékonykliensekkel. 

Műfajturkáló és nokedliszaggatás 


A túltermelési válság a legtöbb műfajt utolérte. Egyik a másikat ráncigálva ge- 


össze is zavarva a hal 


án? Ki tudná egész po 


a 


egyenesen saját térké 


isan nőtt. Ki tudna precízen műfajilag megkülönbözt 


ntosan körülírni, hogy mi a glitch, a cyber, a post-pun 


pet rajzolni. Bizonyára olvasóim között is akadhat o 


nerált előadói és stílusirányzati pukkanásig tömött diverzitást, sokszínűséget. A 
görcsösen különbözni vágyás és a zenei eszközök, elemek vegyítéséből bizarr 
műfaji cimkék és kategóriák végtelen sora és kombinációja jött létre, ezzel kissé 
gatókat. A zenei és azon belül az elektronikus műfajok 
eírására, szegmentálására, osztályozási rendszerekbe történő bepasszírozására 
millió kísérlet történt már az utóbbi 30-40 évben is, miközben a deklarált műfa- 
jok száma exponenciál 
egy-egy úgynevezett coldwave, synthwave, és new wave felvételt hallás a 


etni 
ap- 
és 


post-industrial közti markáns zenei különbség? Hol kezdődik a martial, hol a 
dark ambient és hol ér véget a drone vagy az aggrotech? Ezek a műfaji 
rizálási kísérletek, összemosódások, taggelések egyben szemfényvesztése 
Azt sugallják, hogy az aktuális trendnek, divatnak megfele 
menő" zenei vonalon szeretnének egyesek felmászni valahogy a térképre, vagy 


katego- 


(S 


ően "most éppen jól 


yan 


akár képzett, akár lelkes amatőr zeneteoretikus, aki ezeket kellő magabiztosság- 


gal tudja kezelni, képes meghatározni alapvető jegyeket és rá tud világítani 
is, hogy X zenekar miért nem ugyanaz a műfaji kategória, mint mondjuk Y, mi 
ben azonos műfaji felcimkézés alatt termelnek teljesen másfajta zenét. Ebben a 
játékban a kiadós és kiadómentes zeneszerzői, produceri lét mellé felsora 
nak a digitális terjesztők és egyéb hiénák, akik a kötött és gyakori "klasszikus" 
zenei stílusfogalmak mellett nagylelkűen megengedik, hogy az adatbázisokat 
etető művészhölgyek és urak szabadszövegesen is felvigyenek tetszés szerinti 
ategóriákat. Zenészünk egy nap felébred, megvakarja fejét, belekortyol a kihűlt 

ávéjába, majd a homlokára csap: "az én műfajom mától a train cold noise! Olyat 
előttem ugyanis még senki nem csinált, majd teszek bele MOHAB indulási zajt 
meg egy kis zakatolást, csikorgó fékezést a szemafor előtt, szóval ez az enyém, 
az én műfajom!" Ez eltúlzott lenne? Csöppet sem. A műfajok káoszhangjai és át- 
menetisége csak elsőre tűnik gazdagító hatásnak, valójában egy fennkölt újabb 
monolitrendszer épül, ami nem megy arrébb onnantól, csak tovább dagad. De 
még ezzel sem lenne baj, ha egyébként mindez koncepcióval lenne megtöltve, 
együtt létezne szintézisben más iparágakkal, újításokkal és némi mondanivaló- 
val, így törekedve a különbözőségre és az esztétikai egyediségre (na de azért én 
mégiscsak más vagyok, ugye? Na mondd már, hogy más vagyok!"), miközben az 
éterben, a zenei szubkultúrák Mos Eisley-jában a sokadik album meghallgatá- 
sa után rájöhetünk, hogy a nagy többségük egy kaptafára épül, sémák egyszerű 
ismétlése, néha vegyítése vagy variálása nóvum nélkül, azaz monolit. Van egy 
nagy fazék nokedlim, egyik nap pörköltöt, másik nap zöldborsó levest adagolo 
hozzá, hogy újnak tűnjön. A nokedli persze változatlan marad benne. Pofonegy- 
szerű, ugyanez van az ismert és már sokszor hallott hangokkal, szövegekkel, sőt, 
ami a legszomorúbb, a korábban értékkel bíró lemezborítókkal, artwork-kel is. 


Kötődésre képtelen, statisztikai rajongók 


Most nézzük meg ugyanezt a felhasználók, vagyis a zenehallgatók, ritka esetben 
"rajongók" oldaláról, bár a rajongás a kétezres évekre meglehetősen felpuhult, 
dohos és kiüresedett lett. Ebben az eszelős dömpingben elvész az izgatottság- 
gal járó kötődés teljes mértékben, ahogy elmarad a zenei karácsonyvárás is. A 
Spotify algoritmus-listagyár ugyanazt a magas hallgatottságú (bevételre, azaz 
profitra érdemes) nokedlit teszi újra az asztalunkra. Amit sokan már korábban 
is megettek, az csak nem lehet olyan rossz, akkor hadd repetázzanak még be- 
lőle. Önfeledt kalandozásokra sem idő, sem kedv, teljes albumokat az elsőtől az 
tolsó hangig a fiatalabb generáció már régen sem hallgatott, az idősebbek pe- 
dig szépen le is lettek szoktatva erről. Majd a stream úgyis jobban tudja, milyen 
az aktuális hangulatom, épp mit csinálok, rá is bízom a dolgot. Ez visszahat az 
előadókra is, ezért kevesebb a teljes hosszúságú albumformátum, a koncepció- 
emez, ezért van ellenben temérdek EP és egyszámos megjelenés a Bandcamp- 
en. Elkészült egy szám? Release! Van egy újabb? Release! Nokedliszaggatás újra 
és újra. A kötődés valamihez, zenekarhoz, stílushoz, új kiadvány várása tehát 
elvész és ezen a közösségi finanszírozású (crowdfunding) produkciók is átesnek. 
A kicsik hiába próbálkoznak, az algoritmusok kiszelektálják őket, a hallgatók 
nem ragaszkodnak semmihez, meghallgatnak egy-egy tracket random módon 
a sok többi között és rohannak is tovább. A CovID pedig sikeresen jégre tette a 

live koncertélményt, ezt az online sugárzott, otthoni vagy raktárkoncertek közel 
sem pótolják. Nem alakul ki belőle kötődés, sem rövid, sem hosszú távra. Az elő- 
adóművészek meg bajban vannak, mert be kell vetni az ágyat gyorsan, mielőtt a 
hálószobában elindul az élőben sugárzott koncert, rosszul mutatna a háttérben. 
Akik ismernek, azok jól tudják, hogy nem szeretek a CoVID-ról és annak hatása- 
iról beszélni, azonban most kell még egy kis kitérőt tennem, ha már nagy rend- 
szerekről elmélkedek, hiszen a CovID is egy nagy rendszer. A zenészek a PR- 
kommunikációjuk alapján, mintha 2020-ban három csoportra szakadtak volna 
a járvány idején és a járványnak köszönhetően. Próbálom megfejteni ennek a 
lényegét, azonban inkább kérdően felvonom a szemöldököm mind a három cso- 
port tevékenységeinek kapcsán szétlődözött üzenetekre és éles narratívákra. 


CovVID-zenész Type No. 1. - A Party Animal vekengők: 


"Most, hogy nincsenek koncertek, nincsenek bevételek, jaj, meghalunk mind, a 
rajongóink, barátaink nélkül senkik se vagyunk, nem tudunk így kinek játszani, 
és ez nagyon rossz, depisek vagyunk ettől. Jó, hát tervezünk azért valamit majd 
online, meg parkolókban, meg raktárban, ha beengednek, mert most ez az elvá- 
rás felénk, amúgy meg várjuk, mit lép majd a kormány, meg hogy mentik meg a 
zenészeket, miközben amúgy az égvilágon nem produkáltunk mostanában sem- 
mit, az utolsó lemezünk is több éve jött ki, de nagyon megvisel bennünket, hogy 
mindenkinek otthon kell ülni és nem tudunk közönség előtt játszani." 


CoVID-zenész Type No. 2. - A CoVID vonatra felpattanó potyautasok: 


"Borzasztó dolog ez a járvány, de mi igyekeztük az elég hamar kialakult de- 
pressziónkat heves alkotásba átfordítani, szóval a zárlat első napján már azon- 
nal számötletekkel kezdtünk és most fejezzük be a karanténlemezünket, ami a 
mi karanténnaplónk, amit a koronavírus inspirált és benne van minden otthon 
töltött napunk mélységes fájdalma, de nagyon élveztük az alkotási folyamatot 
és az Operatív Törzs előadásai után újabb csakrák nyíltak meg bennünk, amiket 
azonnal kreatív zeneírásba fordítottunk át, szóval itt van az új nagylemezünk, 
karantén alatt íródott, nektek, kedves rajongóknak, hogy ne maradjunk le mi 
sem a fájdalom-össze-méregetésben! Ez a mi karanténnaplónk, ezt ne felejtsé- 
tek el!!! Alig várjuk már, hogy élőben is eljátszhassuk nektek!!!" 


CoVID-zenész Type No. 1. - [...] 


Semmi. Elaludtak a MUTE gombon és mikor felkelnek, nem értik majd álmosan 

a tükörbe nézve, hogy mi a fene lehet az a ETUM felirat a homlokukon. Ez az 
a csoport, amelyik szublimálódik a járvány alatt, nem is ír új anyagot, nem is 
termel, nem is kommunikál, nem is önfényez, nem csinál online show-t, egy- 
szerűen csak felszívódik és csendben kivárja a jobb időket. Inspiráció híján van, 
vegetál, próbál máshogy, csendesebben túlélni. Lehet vannak egyéb csoportok 
is, de a fenti három egyformán idegesítő tud lenni, műfajtól és tehetségtől füg- 
getlenül. A live zenészeket sajnáljuk, de ilyenkor lehetne szépen elmélyülten al- 
otni, készülni valami újra, és az inspiráció hiányára panaszkodni eléggé átlátszó 
magyarázat, ott van az, ha előtte is volt már ott valami. Az izomból alkotókat, 
akik csupán a karanténnal - mint új típusú marketingeszközzel - akarnak ref- 
ektorfénybe kerülni (akár még dulakodnak is kicsit ezért), miközben érződik a 
megjelent anyagukon, hogy összeizzadták csak terápiás céllal, ők bizony nagyon 
riasztóak. A harmadik csoport legalább nem csinál semmit és szerencsére erről 
hallgat is. Talán jobban is teszi. Nem kell itt zajongani. Nagy rendszerekbe ren- 
deződnek. (A rendezvényszervezőkről most nem szólnék, az ő szerepük teljesen 
más és nem kapcsolódik ehhez az íráshoz.) 


Zenei photoshopolás, 
online tutorialkonzum-áruházak 


Abból indultam ki, hogy a nagy rendszerek átlátása komoly kihívásokkal jár, a 
PPC-re pedig nem fognak tudni vakuvillogás közepette platinalemezt átadni. A 
zeneipar monumentális gépezetté vált karöltve a közösségi médiával, ez pedig 
az undergroundra is erőteljes inflációs hatást fejtett ki. Most nem fogom behoz- 
ni a lázadás kultúráját és a kultúra lázadását, hiszen ezt megtettem már előtte 
sokszor, viszont egyet tudok érteni John Whybrew véleményével, aki a veterán- 
nak és úttörőnek számító Portion Control duó csendes háttérzenészeként egy 
interjúban azt nyilatkozta, hogy a YouTube is felelős a tucatjával feltöltött zenei 
gyorstalpaló oktatóvideóival, mivel felhigította, photoshopozássá silányította a 
zenekomponálást, miközben sokkal inkább az ötletek számítanak. Azok viszont 
mintha valahogy begurultak volna az ágy alá porcicákkal játszani, úgy tűnik, mint- 
ha nagyon nem is hiányoznának, mindjárt befejeződik életem első renderelése 
és automatikusan megy is fel a felhőbe a nagy mű és onnantól várjuk a lájkokat. 


X/Y padon ücsörögve a régi szép időkön merengeni 


Ezen rendszerek, amellett, hogy számos előnyt is hordoznak magukban, egyben 
el is sivatagosítják a zenei szférát. Sok homok, kicsit fúj a szél is, sokat ugyan 

nem látunk az egyhangú, homogén tájból, így ritkán ajándékoz meg bennünket 
kincsekkel. Ha az industrial és EBM műfajokat vizsgáljuk, főként az elmúlt évek 
terméseit, megállapíthatjuk vita nélkül, hogy egyfelől a múltbeli hangzásokhoz 
visszanyúlást, másfelől a legdivatosabb, legtrendibb, maihoz való görcsös ra- 
gaszkodást fedezhetjük fel a legtöbb album esetében. Természetesen akadnak 
érdekes fejlemények is szép számmal, amelyek a nosztalgiapultunk potmétereit 
tologatják lelkesen. Az önfeldolgozás, önmodernizálás, demóleporolás és az 
erőteljes comeback-ek korszakát éljük. Sok éve szétment, kihaltnak hitt, bandák 
gyakran szinte egyszerre juthatnak arra a következtetésre, hogy a rajongóikat 
(igen, akkor még voltak) újra meg lehet szólítani, ha akkor megvették, biztos 
most is meg fogják, akkora nagy (kicsi) ez a szcéna, hogy nekikis juthat még hely 
az asztalnál. Így lesz az egykor renoméval, magas számú követővel rendelkező, 
teltházas bandákból a futottak még kategória egy tollvonás a figyelmetlen döm- 
pingben, csak ezúttal világkörüli turnék, fesztiválhaknik nélkül. A figyelemme- 
nedzsment eszelős orgyilkosai nagy rendszerek, nincs mód alulról jövő befolyá- 
solásra, mozgásra bírásra, ezt pedig mindannyian élvezzük, de el is szenvedjük. 


Rendszerkonfiguráció és konklúzió 


Az elektronikus underground szubkultúrának tehát erős ellenszélben kell vala- 
hogy nap mint nap megvetnie a lábát, és az újabb nosztalgiainfúziók bekötése 
helyett más, új, szokatlan utakat választani, mivel egyre nehezebb lekötni, elkáp- 
ráztatni, sőt, tovább megyek, egyenesen elgondolkodtatni a hallgatót, virulensen 
újakat szerezni és megtartani. Teljes arzenál most talán nem áll rendelkezésre 
ehhez, azonban széles eszköztárhoz lehet nyúlni így is. Nem tagadom, hogy 
hiperkritikusnak tűnhet mindez, de a nagy rendszerek árnyékában az előadók és 
a hallgatók, rajongók is elkényelmesedhettek, ugyanazokra a hangokra, FX-ekre 
épül nagyon sok produkció, és a közönség sem látszik változtatni a szokásain. 
Egy új album megjelenése után alig marad idő és figyelem a befogadásra, ez az 
instant zenehallgatás és a sablonosság irányába szorítja mindkét oldalt, holott a 
kevesebb néha több és a több pedig gyakran igen kevés, alig más. Kár lenne, ha a 
színtér a maga burjánzó műfaji gazdagságával, technikai ellátottságával átmen- 
ne egy olcsóbb, röpke, agymosósabb irányba. Most revival-ként látjuk, sok új és 
régi, visszatért vagy visszatérni vágyó zenekar és produkció van, de azt is figyelni 
kell, hogy a régi receptek beváltása, a generációs szakadékok, a közösségi mé- 
dia zaja mellett valóban mennyi is az innováció, jelennek-e meg olyan anyagok, 
amelyeket tényleg nem hallottunk még korábban? 


Örök dilemma ez, és örök delay is. 

Az EBM halott 


Vicces, hogy alakulnak a dolgok. Különösen az úgynevezett "EBM-színtér ! 


EZEN id 


Amit még a kilencvenes években az EBM-nek szoktunk hívni, az már nem 
létezik - ezt valami unalmas rendetlenség váltotta fel állandó táncütem- 
ben, lapos hangú számítógépes beépülő modulokkal és vokalistákkal, akik 
vagy az FX mögé bújnak, vagy úgy hangzanak, mintha készek lennének egy 
nagy dömpingre. Annyira kiszámítható, unalmas, annyira áramvonalas 
lett, hogy minden értelmét elvesztette. Van néhány kivétel, de riasztóan ke- 
vés. Mi történt a képzelettel? Büszke vagy arra, hogy csak mások másolata 
vagy? Mindannyian esztelen drónokként táncolnak, hogy örömet szerezze- 
nek az ego és a pénztárca számára? Az EBM halott, elvesztette élét, golyóit 
és hangját. Ez a visszaút a forráshoz. Ez a tisztaság útja. A holt színtér 
hamvaiból az igazság és a szépség új hulláma emelkedik ki. Olyan, amely 
nem előre, hanem visszafelé tekint a gyökerekig. Nem kell hamisítani az 
agressziót. Nem kell kiöltöznünk. Tesszük a dolgunkat, és ha tetszik, csat- 
lakozz a partihoz. Ha nem, akkor meg kopj le. 


A Pouppée Fabrikk 2013-as The Dirt című, 
Alfa Matrix kiadású CD belső füzetének szövegrészlete. 


A ROMBOLÁS GÉPEI 


Csá! Majd jövök! 


FESUKREEL TILIN. 


A zenekari visszatérések pszichológiai vetülete 


seg e z áz zsét Ek z 
A sírhól is előmászó formációk — nro és kontra 


Visszatérő, újból és újból előmászó zenei nagyhatalmakról, formációkról és idő- 
síkokon átívelésről, ezek pszichológiai vetületéről és átcsomagolásáról régóta 
szerettem volna már értekezni elfogulatlanul, és ehhez a 2019-2020-as időszak 
kiváló táptalajnak is bizonyult. Számlálhatatlanul sok banda talált önmagára, tel- 
jesítette a korszellem megidézését vagy egyáltalán, vissza akart valahogy mászni 
a színpadra, persze rajongói nyomásra. Ha létezik olyan, hogy zenei (re)produk- 
ciós pszichológia, akkor ennek itt az ideje megteremteni végre az alapjait, mind- 
ezen túl csupán végigveszem (és nem a számba) azoknak a lehetőségeknek és 
elméleteknek a széles tárházát, amely visszaöklendezi nekünk a múltat, jelent, 
s jövőt. Ezt az írást csak elmélkedésként kezeld és ennek tudatában olvasd to- 
vább. A valóság ennél mindig sokkal összetettebb és árnyaltabb is. 

Átmediatizált világunk találkozása a rajongói várakozásokkal 
.. A boncasztalon 


Half-Life 3, mióta is várjuk? Cyberpunk 2077, megvan? Mióta is várjuk? , Mind- 
járt jön a Barátok közt -— az a baj?", amúgy Alan Wilder mikor tér már vissza a 
Depeche Mode-ba? Ja, hogy nem? Baszki, addig nem is hallgatok DM-et. 
Ismerős? Adatbázis szinten sem tudnánk már számon tartani azokat az embe- 
ri és rajongói - függőben tartott és dédelgetett - vágyakozásokat, amelyeket a 
média és a kultúra, mint külön világ kitermel. Nem hiába, teljesen átmediatizált 
világban élünk, ezt Gibson látta is, a ciklikusság pedig pusztán görbe tükörben 
megcsodált csupasz marketingtechnika és nylon-harisnyában szenveleg, persze 
10 denesben, hogy könnyen szakadjon, ha eléggé vadul tépik. Márpedig tépik. 


Kész van-e már? Neeem? 


4 ZA 


2000. augusztus 20-at írunk. Miközben nálunk "színpompás tűzijátékkal ünnepli 
a főváros az államalapítást", ugyanekkor Drezdában egy seregnyi lelkes Skinny 
Puppy rajongó a Doomsday-re vár teljes felfokozott érzelmi állapotban és eufó- 
riában, mert egy egyszeri fellépésre összeáll a zenekar. Az előzetes híresztelése- 
ket már akkor is csak egy szimpla rossz viccként élték meg a rajongók, akik túl- 
élték a Millenniumot, a számítógépek sem rohadtak le 1999 szilveszter éjjelén, 
a Skynet sem ébredt öntudatra, nem köszöntött be nukleáris apokalipszis, az 
ezredfordulós eufória pedig mindenkinél másban csapódott le. Ahány hardcore 
ipari zenerajongó külföldi barátommal beszélgettem akkoriban, annyiféle árado- 
zást hallottam tőlük arról, hogy , ez volt az életük legkiemelkedőbb koncertje, a 
, Legeslegnagyobb Visszatérés" meg "Korszakalkotó és történelmi jelentőségű!" 
A Brap: Doomsday: Back and Forth Volume 5: Live in Dresden) a Skinny Puppy 
eme örömünnepének, a 2000. augusztus 20-i, a németországi Drezdában, a 

4 


Doomsday Fesztiválon felvett előadásának állít emléket, amely a korábbi banda- 
társak, cEvin Key és Nivek Ogre újbóli ikonikus találkozását is jelentette egyben. 
Ráadásul jelentőségét tovább növeli, hogy ez volt az első Skinny Puppy koncert 
1992 óta, sőt, Európában 1988 óta, és szimbolikusan még több: a volt Kelet-Né- 
metországban. A Skinny Puppy 2004-ben folytatta turnéját a The Right Greater 
Wrong of the Right koncertsorozatával, ebből mi is kaptunk a legendás Sziget 
Fesztiválon, melynek bizsergését és felhőszakadás intróját azóta se feledjük. 


Ugorjunk egy kicsit visszább az időszalagon, egészen 1998-ig. A Depeche Mode 
Dave Gahan válságaiból felépülve áprilisban hivatalosan is bejelentette, hogy 
ismét a rajongók elé áll és népszerűsíti a The Singles 86-98 kislemez-váloga- 
tás kiadványát. A csapat az 1994-es Exotic Tour / Summer Tour óta nem állt 
színpadon, igaz a lábán sem, hiszen a Songs of The Faith and Devotion albumot 
támogató hosszú turnésorozat után annyira kész volt mindenki, hogy a zenekart 
körülvevő zavaró kérdések elől menekülni kezdtek. A The Singles Tour volt rá- 
adásul az első turnésorozat a legendás Alan Wilder billentyűs nélkül, akit sokan 
a Depeche Mode hangzás fő meghatározójaként tartanak számon, viszont mégis 
elhagyta az együttest, "a munkaterhelés eloszlásának egyensúlyhiányára" hivat- 
kozva. Egyesek azóta is szinte messiásként várják a visszatérését, holott a Recoil 
szólóprojektje is régóta jégen hever, dolgait elárverezte, egy rövidke alkalmi be- 
ugrás kivételével nem is tűnt úgy, hogy DM reunion-ra támadna igénye. A halál 
torkából hősiesen visszamászó Depeche Mode turnénak minden egyes másod- 
percét gránitként, meghatározó élményként lehetett tapintani az ezredforduló 
előtt, igaz, nagy fogadásokat nem is tettek volna a rajongók, hogy ez bekövetkez- 
het, viszont a jegyeket azonnal elkapkodták, holott csak egy szokványos hakni 
volt ez a legnagyobb DM-slágerválogatással. Mégis megható erre visszagondol- 
ni, nekem meg főleg. A 98-as személyes koncertkalandomat a Silenos Kiadó 
által jegyzett Dave Gahan életrajzi könyvben elis lehet olvasni. 


Csillagszületéstől a csillaghullásig 


A comeback előtti időszakok jellemző görbéit, hullámait, intenzívebb szakaszait 
ezt nevezik általában active years-nek az előadók esetében, már ha tudnánk 
műszeres vizsgálatok nélkül egyáltalán valamennyire pontosan specifikálni azt, 
hogy mit és mettől-meddig tekintünk egyáltalán "aktívnak") fel lehetne rajzol- 
gatni könnyedén egy flipchart-táblára, vagy a gépi tanulás, az MI segítségével 
ülönféle monitoring és paraméterezési rendszerrel gazdagítva tudományosan 
is fel lehetne tárni ezt. Az első demóktól a debütáló lemezig a csoportdinamika 
alakulása, lemezszerződések, első fellépések, kisebb nagyobb országjáró turnék, 

Hűha! 


stúdiómunka, újabb lemez kiadása, promóciós szakaszok, médiamegjelenések, 
sajtó és egy jó ideje a social media intelligence, organikus és paid elérések, meg- 


FA 


rajongótáborok. Kérdés, hogy lesz-e még ilyen? 


Mind The Gap (Year) 


érülési ráta, rajongói tábor növekedési üteme és egy gyengébbre sikerült lemez 
utáni drop-out, ezek könnyen és kvantitatív módon mérhető dolgok lennének, 
érdés megéri-e? A lélekre nem lehet poligráfot kötni, a trendek meg nem ha- 
zudnak. A 80-as és 90-es évek nagy underground boomjából rengeteg zenekar 
bújt elő, olyan mértékű önkifejezési vágy élt sokakban, továbbá szélesedett és 
önnyebben elérhető is vált a hangszerpiac számos terméke, közösségek sorra 
alakultak, egymást inspirálva és hatalmas lelkesedéssel alakultak zenekarok és 


A 2000-2010 közötti időszak csikorogva satufékezte ezt le, számos banda kiful- 
ladt addigra, önismétlő, robotpilóta üzemmódban, továbbá a korszel 
zásával is számolva döntött úgy, hogy visszadobozolja a szintetizátort és leviszi a 


garázsba, hadd aludjon. A zenekari válságoknak és e 
oka lehet. Valamelyik zenész bandatagsága megszűn 
rált, profilt váltott, új karrierutak és rekooperációk 


serkentő-gátló faktorok - váltakozása hullámzást ge 


§ 


életciklusait. Olyan viszont sosincs, hogy egy zeneka 


t, meghalt, külfö 
után nézett, csa 


em válto- 


nyúlt szüneteknek számos 


dre emig- 
ádos lett, 


eszűkült az élettere, szerhasználatba fogott, boldogság és depresszió - mint 
nerált az alkotási 
tokban, mindezek változatossá és szaggatottá is teszik a különféle zenekarok 
r annyira kimeríthetetlenül 
reatív, precízen megtervezett és beállított berendezésként "termeljen" és "szol- 
gáltasson", akár egy gép, amit egyszer bekapcsoltak és ha úgy felejtettek, akkor 
is vég nélkül ontja a lemezeket és sohasem szakítja meg a turnézást. Az önkizsák- 


folyama- 

mányolás olykor durván visszaüt, lemez, turné, lemez, turné, puff, kanapé, majd 
a válságok elmélyülnek, emberi kapcsolatok romlanak meg a beszélőviszony 
omplett felfüggesztéséig, látni sem bírják egymást, nem működik a konszen- 
zus, külső hatások érik (ez hol női/férfi alakban jelenik meg, hol vegyi formában, 
hol külső zenei vagy egyéb művészeti befolyásokban) és kész a baj. Az emberi 
válságok, konliktusok egy lapon említhetők az alkotói válsággal. Ahogy az írók 
esetében az üres fehér papír szindróma, írási blokk, úgy a zenészeknél az "egy 
hangot se bírok leütni" krízis lehet tartósan mérgező. A csapattagok természete- 
sen támogatólag is állhatnak egymáshoz, növelve ezzel a rezilienciát, ugyanak- 
or egy menedzser megléte vagy épp hiánya szintén segíthet (coach-type) vagy 
ronthat (badass-tyrann-boss-type) is a kialakult helyzeten. 


Modellezett comeback trendek 


Számításaim szerint pontosan 

25 hónap, 3 hét, 4 nap, 22 óra, 

5 perc és 14 másodperc múlva lehet 
csak sikeres a visszatérésetek. 
Bocs srácok, ...addig esetleg 
remixelhetnétek valamit. 


Ahogy új zenei projektek, zenekarok jönnek létre más klasszikus formációktól 
inspirálódva, úgy a comeback trendeket tekintve szintén feltárható némi köl- 
csönhatás, illetve mintázat, akár még autokatalitikus módon is működőképesnek 
látszik. Ahogy hemzsegni kezdenek az egyszemélyes bandák ("Én Zrt, helló, itt 
vagyok!") - ráadásul ebben növekvő trendet is tapasztalni -, a magányos ottho- 
ni zenei producerkedés, laptop-baszkurálás és streaming-önkiadás pofonegy- 
szerű, míg másokkal térben és időben összehangoltan együttműködni, zenekari 
próbákat tartani, hozott motyót összekötögetni, az egészet valahogy menedzsel- 
ni is, koncepcionálni úgy, hogy a tagok között még egyetértés is van, ez már egy 

komplikáltabb művelet. Talán ezért van lassacskán jóval több a DJ-ből felcsepe- 
redett szólistából és sokkal kevesebb az erős baráti kötelékek miatt rezisztens 
többtagú zenekarokból. Merthogy az bizony munkás dolog, mert alkalmazkod- 
ni, tárgyalni és próbálni is kell. Természetesen vannak ebben is működőképes 
távkapcsolatok, egymásnak sávküldözgetés és cloud-on keresztül végrehajtott 
zenei kollaborációk egész sorozata, amelyek működőképesek tudnak maradni. 


A visszatérés mechanizmusát, környezeti tényezőit, egyéni és csoportos pszi- 
chológiáját, ha lehetne mesterséges inte iigenciával modellezni, a zenetörté- 
nelem nagy számú zenekari mintáját betáplálva már csak egy lépés lenne egy 
előrejelző-rendszer létrehozása, amely felhívja a zenekarok figyelmét a valószí- 
nűsíthető veszélyekre, vagy épp a kedvező időszakokra is. Képzeljük el egy pilla- 
natra, hogy nagy mintán végzett elemzésekből, tényalapú módon, algoritmusok 
segítségével "tervezünk" meg, koordinálunk egy zenekari pályafutást a nulláról 
indulva egészen a feloszlásig (és persze utána). E lehetséges támogató rend- 
szer pedig képes lehet megmondani, hogy mennyi az optimális csapatlétszám, 
mennyi invesztált idő szükséges a demózásra, próbákra, lemezfelvételekre, a 
fellépések összetételére és hosszára, turnéállomások számára, a ciklikusság 
miatt szükséges regenerációs és rekreációs alkotói szünetekre, továbbá mikor 
és hogyan kell felkészülni az újabb, sikeresen meglovagolható figyelemhullámra, 
iegészítve olyan bosszantó és váratlan helyzetek elkerülését célzó piaci moni- 
toring elemekkel és faktorokal is, hogy például miként rontja vagy esetleg javítja 
a konkurencia színre lépése, lemezkiadása vagy felbomlása a helyzetet. Vannak 
és maradnak is viszont abszolút prognosztizálhatatlan dolgok. A művészet és az 
alkotás ilyenformán soha sem automatizálható, mivel nem programozhatók bele 
a társadalmi változások, értékrendszerek, inspiráció, a kreatív folyamatok talán 
megfejthetetlen szövevényei: hogy kinél mikor mi kattan be az agyba, és hogyan 
lesz ebből később egy publikált mű, ami aztán ultrafényes siker lesz, vagy totális 
csúnya bukás. Kialakul-e hype körülötte, vagy annyi figyelmet se fog kapni, mint 
a WC-lefolyóba pottyant, régóta öngyilkosságát fontolgató molylepke. 


] , y ] , 
4 y ] 


Lovasi András - Aki szeretne visszajönni (Bandi a hegyről, 2001) 


A zenekarok újraegyesítése és a visszatérés gyakorlati megvalósítása szintén 
számos kalandos történetet tud produkálni. Álljon itt ezekből a teljesség nélkül 
egy képzeletbeli csokorral, tényleg bármiféle ítélkezés nélkül: 

A reneszánsz miatt most éri meg. A nosztalgiahullám és a műfaj természetes 
reneszánsza vagy mesterséges feltámasztása magával hozza azt, hogy a zsáner- 
hez tartozó, releváns szakmai múlttal rendelkező zenekarok az önhibernációju- 
kat felfüggesszék és szörfözzenek kicsit a visszatérő lehetőségeken. Ez aktivizál- 


hatja a bandákat, és általában szokta is. ("Hurrá, ismét eljött a mi időnk!" - jelige) 


Bizonyításvágy és az a bizonyos SI-faktor. Az egyik banda képes volt vissza- 
térni haló poraiból, aztán a másik is, aktivizálni tudták a fan-base-t, előkerülnek 
a kartondobozokból a kazetták, hanglemezek, bedugják a régi Napsteres win- 
chestert és lám, még működik, valamit restaurálni tudtunk a korszellemből és 
a boldog békeidős gyerekkorból. Ez zsinórban hatalmas löketet adhat azoknak 
is, akik szintén szeretnének visszamászni a köztudatba, egymás kezét fogva és 
egymást figyelve jönnek elő a sírboltokból. 


Kiüresedése utáni váratlan gyors visszatöltés és inspiráció. Gyakori narratíva. 
Elfogyott a mondanivaló, más dolgok lettek fontosabbak, nagy volt a nyomás, 
rendelésre nem megy a dalszerzés, szövegírás, megváltozott a fogyasztói kör- 
nyezet is. Aztán globálisan beütött valami, újabb témák, motívumok kezdenek 
el dodzsemezni az agyban és hoppá, meg is van az új irány, és hozzá új kitalált 
koncepció, ami kicsit olyan mint a régi, de azért mégis más. Generációk nőttek 


fel közben, de akár a gyerekeiket is érdekelheti, végülis miért is ne? 


Új tech sztenderdek vannak. 8 sáv? Ugyan már! Tudjátok ti, hogy mennyire szí- 
vás volt felvenni egy lemezt? Na és az akkori stúdióhasználati órabérek? Most 
sokkal fényesebb a helyzet, akármilyen körülmény között tudok rögzíteni, ha el- 
ap a hév, csinálom, nem kell paráznom technikai akadályokon. Amit nehezen 
vagy egyáltalán nem tudtam megoldani annak idején, most sokkal könnyebben 
megy és ez segíti az alkotási folyamatot. Minden a kezem ügyére esik, és most 
jött el az ideje, hogy bármire képes lehetek, hatékonyabban ki tudom fejezni a 
gondolataimat. (Köszi a fejlődést előmozdító programozók, hardware-fejlesztők, 
mérnökök és türelmes kütyüsimogatók összes munkáját.) 


Régi demók kerültek elő a szekrény aljából. Költözés vagy lomtalanítás, meg 
ell mozgatni sajnos ilyenkor mindent. Szerencsére előkerült egy doboznyi, pár 
ejárt befőtt mögé rejtett kazetta és fúú, akkoriban milyen remek zenéket csinál- 
tunk! Megérdemelte a leporolást! Most már a tiétek is, fogyasszátok! 


Rajongói nyomásra. Eszünk ágában sem volt visszajönni, de hát a rajongóink 
olyan kitartóan ostromoltak bennünket, ezért nem akartunk csalódást okozni 

nekik. Köszönjük több évtizedes kitartásukat, lelkesedésüket és hogy velünk vol- 
tak eddig is, íme, hálánk jeléül most nekik kedveskedünk egy új albummal vagy 
régi válogatással, és ha elmúlt ez a fránya kovid-káosz, alig várjuk, hogy élőben i 
találkozzunk. (Maszk azért legyen mindenkin a backstage-ben is, oké?) 


n 


Kiadói nyomásra. Na, gyerünk már srácok, van még bennetek annyi power, tol- 
jatok már (lehetőleg időben) valamit, mert ketyeg az órátok és ti sem lesztek már 
fiatalabbak, meg mi is szeretnénk végre valamit. 


Csak félig visszajönni: live act-ek sora, speciális DJ-estek. Album nélkül. A 
régi hírnév mire nem jó? Kicsit átgyúrjuk, feltuningoljuk, új anyagot már nem va- 
gyunk hajlandóak készíteni, azt se tudom, hol laknak épp a többiek, de persze 
felteszek meg keverek majd magunktól is régi lemezeket, csak úgy emlékeztető- 
ül, végülis ezért vettetek jegyet, nem? 


Új marketingstratégiák, streaming kiadók. Régen nekünk ezzel nem kellett 
foglalkozni, a kiadó intézett mindent, jól össze is rúgtuk a port, azért nem tudunk 
nektek re-issue-zgatni, mert a jogok még valahol náluk vannak, de nem adják 
oda, pedig most remasterelve vinyl-en újra megvennétek azt, ami már ott figyel 
a polcotokon amerikai, jugoszláv és európai nyomásban is, viszont most sokkal 
reatívabban és több rajongóhoz tudunk elérni, mert új platformok és kevésbé 
merev kiadói szemléletek csillognak. 


Öregedéspara. Kicsit még biztosan össze tudjuk szedni magunkat, legalább egy 
jó kis haknira. (Megtennétek, hogy felgurítottok a színpadra? Köszike.) 


Csak véletlenül összefutottunk. Tulajdonképpen meg se fordult a fejünkben, 
de valahogy egymásba szaladtunk és felidéztük a régmúltat, aztán felvetettük 
egymásnak pár másodperccel a köszönés után, hogy mi lenne, ha...? 


Remixalbum/Remaster/Reissue/ Revival. Nem kíván magyarázatot. Új bőr. 


Nincs különösebb oka. Egyszerűen lazultunk, pihentünk eddig, más, fontosabb 
dolgunk volt az életben. Most állunk készen, vannak jó témáink, ötleteink, van 
eszközparkunk és már hiányzott a színpad is, plusz jólesik a figyelem, hogy nem 
felejtettek el bennünket teljesen és frissen, újult erővel tudunk belevágni ismét. 


Harmónia, átgondoltság, egyensúly. 

F I t kt ék ikl K Í jté élkül 


A jelentősebb bandák látványos, netán észrevétlen szétesésének és feledhetet- 
len vagy éppen jelentéktelen visszatérésének lavina-hatásáról súlyos esszéket, 
tanulmányokat, tankönyveket lehetne írni. Az egyik szívja maga után a másikat, 
akár az Életbe, akár a Halálba, de még a(z) (x-edik) Feltámadásba is. A gap year 
nem csak az egyetemre fel nem vett fiatalok gyakorlati áthidaló megoldása, ezzel 
szólókarrierre vágyó, megfáradt stúdiózenészek, más utakat kereső bandatagok 
és alter csoportok is élni szoktak, egyáltalán nem tekinthető ördögtől való dolog- 
nak. A hosszabban kitartott rekreációs szünetek, a PAUSE gomb megnyomása 
mögött azonban mindig bonyolult lelki mechanizmusok is rejtőznek, amelyekről 
a rajongók nem feltétlenül tudnak teljesen mindent, mivel belső céges meg lelki 
ügynek számít. A zenekarindítás, felszámolás, csőd, újjáélesztés, infúzióra kötés, 
várakozásfokozás, revival-partik és siker, újbóli elsüllyesztés folyamatát lehetne 
ugyan tipizálni, azonban felesleges, hiszen számos kimagyarázhatatlan tévhit is 
keveredne bele, arra pedig semmi szükség. Az viszont az utóbbi 2 év terméseit 
tekintve egyértelműen megállapítható, hogy egy hosszabb-rövidebb recessziós 
időszak után igen érdekes folyamatoknak és (rJevolúcióknak lehettünk tanúi, és 
egyben - boldoggá vagy épp bosszússá tett - rajongói is. Hosszan lehetne sorol- 
ni a nagy visszatérő zenekarokat, a Test Dept, Pouppée Fabrik, Placebo Effect, 
Armageddon Dildos, Consolidated, U96, és a hírekben újra felbukkannak jól 
csengő régi nevek is, akik készülnek megtörni a hallgatást: Zeromancer, stb... 


Zenekarok általános termék- és aktivitási ciklusainak 
nominális frekvencia-változásai a teljes kimúlásig 


aktivitások/album/turné/PR 


II p II DII 


(D) idő/évek B II BI DP 

Azt viszont le lehet szögezni, hogy akár első, akár sokadik, akár átszervezett, akár 
szólós visszatérés adódik, annak addig lesz létjogosultsága, ameddig van rá fo- 
gadóképes közönség, valaki még emlékszik a dalokra, történetekre, személyek- 
re, egykori koncertélményekre. Itt most nem a magyar Eddára vagy az Apostol 
zenekarokra gondolok, mert velük ilyesmi aligha fordulhatna elő, de elképzel- 
hető egy olyan jövő, amelyben maga a brand és a stíluskoncepció támasztódik 
fel újra és újra (öröklét-loop, csapj bele!), de már csak autonóm gépek, vagy 
még azokat működtető, cserélődő személyzet által. A DAF, a Kraftwerk, a Coil, a 
Throbbing Gristle, vagy a Tangerine Dream sajnos egyértelműen erre a sorsra ju- 
tott, a sor bizonyára folytatható. Marad a virtualizált emlékidézés vagy az újhullá- 
mos, reformer, newcomer, fiatal és lelkes friss bandákba és a kitartásukba vetett 
hit. Mielőtt feloszlatnátok vagy újraaktivizálnátok magatokat, kérlek ássátok elő 


VAL 


és olvassátok el újra ezt az írást, vagy bízzátok rá a jövő algoritmusaira. 


Ms] 


VA 

TÁRSAD A LOM 


Így keserítsd meg magad és mások életét: 
Önkasztrációs gyakorlatok kezdőknek és haladóknak 


Hogyan miskárolja ki a Brexit 
az európai zeneipart? 


LL Ab] 


Ezen írás pillanatában 14 nappal voltunk az átmeneti időszak lejárata előtt. 
2020. január 31-én az Egyesült Királyság végérvényesen elhagyta az Európai 
Uniót, a dolgok rendezésére és lezárására szánt idő pedig 2020. december 
31-én lejárt. 2021. január elsején egy sokkal cudarabb valóságra ébredtek 
sokan, és csak akkor fogják fel egészében, hogy mekkora pusztítássalis járt 
ez a Brexit-referendum és az addig vezető út, valamint, ami ezután követke- 
zik, mivel még nincs vége. Általában egyet tudtam érteni azokkal a mérsé- 
keltebb, óvatosságra intő hangokkal, amelyek azt hirdették a nagy változá- 
sokkal, fájó reformokkal kapcsolatban, hogy , várjuk ki a végét türelemmel", 
meg , ne aggódjunk, mert még bárhogyan is lehet, talán jobb lesz, mint hisz- 
szük". Most beleugorhatnánk nyilt sebekkel egy kád sóba kicsit mind. 

A Brexit és a megváltozott szabályok nem csupán annyiból állnak, hogy a brit 
zenészek hogyan mozoghatnak Európában a jövőben, hanem a pénzmozgástól, 
a turnézáson, a szerzői jogon, lemezkereskedelmen át egészen a fesztiválokig, 
zeneipari eszközök fejlesztéséig és transzferálásáig. Súlyos és fájó sebeket üt 
most mindenkin, aki csak egy kicsit is kapcsolódik a zenéhez és a zeneiparhoz. 
A rövidlátóság frontális és súlyos kimenetelű balesetekhez vezethet, hiába hö- 
rögtek tömegek, a művészek és gondolkodók próbálták lebeszélni a politikusa- 
ikat, hogy ez nem járható út, hanem szakadék, az idősebb, zömmel tanulatlan, 
alacsony végzettségű választók azért csak lelkesen tolták alájuk a szavazatokat. 


Fizikai hordozók: VISZLÁT! 


2016-ban a Brit Fonográfiai Ipar (BPD) szóvivője hangsúlyozta az EU és Európa 
fontosságát , az Egyesült Királyságban rögzített zene és általában a zenei szek- 
tor számára, különösen, ha figyelembe vesszük az élő zene és a turné jelentő- 
ségét". Előző évben a brit művészek az albumok értékesítésének több mint 17 
százalékát adták az Egyesült Királyság után a hat legnagyobb európai piacon - 
Németországban, Franciaországban, Svédországban, Olaszországban, Spanyol- 
országban és Hollandiában -, ahol a részvények csaknem egyharmadát élvez- 
hették. A BPI kifejtette, hogy ez nagyjából összhangban áll az Egyesült Államok 
zeneipari piacával, de a fizikai értékesítés - amely általában magasabb díjakat 
produkál a művészek és a kiadók számára - Európában általában markánsabb. 
Épp felszökött a vinyl-piac, az analóg hordozók újbóli térnyerése erősen kötődik 
az Egyesült Királysághoz. 2012-ben még félmillió eladott példányt sem ért el a 
brit vinyl eladások száma, 2017-re viszont már 4 millió fölé kúszott az erősödő 
kereslet miatt. Most pedig jöhet a teljes erővel falnak rottyanás. Ne legyenek 
reményeink! A szigetországban nyomott lemezek EU-importjáról a magas vám 
miatt nyugodtan le lehet mondani ezután. Az EU-ban működő, akkor még vala- 
mivel olcsóbb lemeznyomó üzemekben készülő korongok brit importja is szép 
baleset lesz. Ez pedig az ottani és itteni lemezgyártásra és kereskedelemre is 
végzetes hatást fog gyakorolni, egyszerűen nem fogja megérni, sem a brit, sem 
az európai oldalon. Az importőröknek sem lesz kedvező, mindenki veszít ezzel, a 
lemezboltoktól a kiadókon át egészen a lemezvásárlókig. Persze azok a zenészek 
szívják a legnagyobbat, akik analóg hordozókon terjesztették eddig a műveiket. 
Licenszek, alapanyag, munkaerő, kultúraterjesztés, ellátási láncok és egy egész 
prémium termékvonal megy most a levesbe, ha nem történik valami csoda. A 
kazetta ugyanez, lehet szépen integetni az underground előállított és terjesztett 
brit punk és zajzenéknek, ahogy annyi minden másnak is. Távolra sodródtatok. 

Kultúrmisszió: VISZLÁT! 


The Beatles, Sex Pistols, Massive Attack, és még hosszan lehetne sorolni a britek 
világhírű produkcióit. A Hard Rock Cafe-tól egészen az ott fejlesztett hangszere- 
kig mind a brit zene nagy múltra visszatekintő történelmét tette jégre. Most nem 
feltétlenül azon kell aggódni, hogy a soron következő Eurovision befogad-e még 
UK-produkciókat, hanem hogy a zene puha hatalma és kultúrmissziós törekvé- 
sei erős vereségeket szenvedtek. A brit tévedés egyik fő tanulsága a sok közül, 
hogy mindazok az előadók, akiknek jelentősebb rajongói bázisa volt európai or- 
szágokban, mint otthon, most el fogják veszíteni a csatornáikat, üzeneteik köz- 
vetítését. Nem, nem a hardcore rajongókat, mivel azok nyilván megmaradnak, 
viszont a kultúra terjesztése, új üzenetek közvetítése sokkal darabosabban fog 
menni ezentúl, mint ahogy eddig működött. Még akkor is, ha a nagy produk- 
ciók terjesztése média-megakonszernek kezében is van, ezzel az independent 
és underground vonal aligha tudja a továbbiakban tartani a versenyt. Kiadók, 
promoterek, marketingesek, koncertszervezők dughatják fel a lázmerőt, mert a 
ultúrafolyam le fog lassulni. Egyesek igen fantáziadúsan már olyan kompokon, 
hajókon, mozgó szigeteken gondolkodnak, ahol a színpad is, rajta a művészek, 
a fedélzeten a rajongók állandó mozgásban vannak a partok között, hogy ne le- 
hessen határellenőrzést tartani, hatóságilag vegzálni senkit. Azért ezt sem lesz 
valami könnyű kivitelezni. A Brexittel kizárták magukat a szabad mozgás jogából 
Európa szárazföldjének nagy részén. Ennek két drága, összetett következménye 
ehet a turnézó zenekarok számára: az egyes EU-országokba történő belépéshez 
szükséges egyedi vízumok, valamint az igazolvány bevezetése, amely a fedél- 
zeten található minden egyes berendezést részletesen bemutató dokumentum, 
hogy megakadályozza a termékek behozatalát vagy kivitelét HÉA (hozzáadott ér- 
ték adó) fizetése nélkül. Ez nagyjából esetenként 1000-2000 font (kb. 300-750 
ezer forint) közé kerül, és mindösszesen csak 12 hónapig tart. Átnyúlik egy euró- 
pai turné az összes techmotyóval a következő évre? Lehet újra a listán szereplő 
tételek, hangszerek, technika után befizetni, szevasztok! Ha a koronavírus nem 
nyírta még ki eléggé a zenei, művészeti ipart, a Brexit beadja majd a halálos lö- 
vést, ameddig el nem kezdik kiügyeskedni államközi egyezményekkel a csalafin- 
ta kerülőutakat. De azt már egyenként, EU-országokra lebontva kell valakinek le- 
tárgyalni, ez pedig nem jövőre lesz, és nem is mindenhol egyforma eredménnyel. 
A lobbierő majd biztosan segít, hogy egyes országok jobban járjanak. Ami pedig 
a kisebb zenészeket illeti, pendrive lesz a zsebükben, laptopot és hangszereket 
meg lehet bérelni helyben. A gigaprodukciók a high-techet megoldják valahogy. 

A szabad mozgás joga: VISZLÁT! 


Eddig úgy mentek a dolgok, hogy egy banda, a road-ok, technikusok, hozzátar- 
tozók, grupik jöhettek-mehettek bármerre. Fellépés egyik éjjel Berlinben, másik 
este már Amszterdamban? A brit útlevél innentől vörös posztó, állhatnak majd 
külön sorban ezentúl, határellenőrzés, vámeljárás, várakozások, csúszás, egy- 
szerűen nem fogja megérni. 


A közel 32 ezer zenészt tömörítő Zenészek Szakszervezete (Musicians" Union) 
felszólította a brit kormányt és a Parlamentet, hogy támogassák a Zenészek Út- 
levelét a Brexit után az EU-ban dolgozó művészek számára. Petíciót is indítottak, 
melyben azt kérik, hogy a zenészek útlevelének legalább két évig legyen érvé- 
nyessége, ingyenesen vagy legalább olcsón lehessen hozzájutni, és lehetőleg az 
összes EU-tagállamra kiterjedjen. Szeretnének megszabadulni igazolványok és 
egyéb engedélyek szükségességétől, terjedjen ki a közúti szállítóikra, techniku- 
sokra és a zenészek munkájához szükséges egyéb személyzetre is. 


A legtöbb zenész és előadó a megélhetéséhez támaszkodva turnézik és lép fel 
az Európai Unióban. A zenészek, valamint más kreatív és kulturális dolgozók kü- 
lönálló, speciális munkaerőnek számítanak, sajátos igényekkel. A Brexit utáni 
vízum- és vámszabályoknak ezt is figyelembe kellene venniük. E költséges és 
erőforrás-igényes akadályok felállítása súlyos hatással lehet a dolgozó és pályá- 
ra lépő zenészekre, valamint az Egyesült Királyság szélesebb körű zeneiparára. A 
zenészek egy része már rendelkezik tapasztalatokkal a nehéz vízumrendszerek- 
el kapcsolatban. Ezrekbe kerülhet egy zenekart az Egyesült Államokba vinni, 
és a gyorsított vízumkezelési díjak költségei mostanra 1596-kal emelkedtek. Ha 
minden zenésznek vízumot kell beszereznie egyénenként minden meglátogatott 
országhoz, ez ellehetetleníti a munkát és bevételszerzést, függetlenül attól, hogy 
feltörekvő vagy már világhírű zenekarról van szó. Ahogy az MU írja: , A zene és az 
előadóművészet a különböző nemzetiségű előadók közötti eszmecserére és inter- 
akcióra támaszkodik. Szeretünk az EU-ban dolgozni és az ide járó művészeket is 
támogatjuk. Ha a zenészek nem tudnak könnyen utazni mindkét irányba, akkor a 
minden művészetet és kultúrát átfogó országimázsunk és hírnevünk is súlyosan 
sérül. Tagjaink megélhetési képességét is súlyosan befolyásolja" 


D 


A határátlépési procedúra, a várakozás csak az egyik része a nehézségeknek. 
Előfordul, hogy egy előadó vagy technikus megsérül, elég csak egy ficamodás, 
ne adj isten, csonttörés, színpadról leesés, vagy egy makacsabb vírus, gyomor- 

rontás. Az Európai Betegbiztosítási Kártya eddig segített lerendezni az országok 
társadalombiztosítási kasszái között a sürgősségi ellátás költségeinek kiegyen- 
ítését, mostantól ez sincs. Súlyos összegekbe fog kerülni az ellátottnak minden 
egészségügyi beavatkozás, gyógyszer és ellátás. Hatalmas kockázatok ezek és 
nem biztos, hogy megéri bevállalni egy bokaficamot az EU-ban, vagy fordítva. Je- 
enleg nagyon nehéz megjósolni, hogy mi fog történni az átmeneti időszak után. 
A kormány megköthet egy különegyezményt, amely tartalmazhat néhány extra 
ülönszabályt a mozgásról (vízumok, igazolványok, stb.). A tárgyalások 2020 év 
végén sem kecsegtettek sok reménnyel és a fájdalom várhatóan növekedni fog. 


EEEENEZ 


; S IZÜLÍNETT SEL ZÉSERRRÉN TÉS La szt 
Ahol ezt egyszer letették, ott is fog maradni. A moduláris szintetizátorok egy vagyonba 
kerülnének, ha az Egyesült Királyságból az EU-ba vinnénk vagy fordítva. 


A Brexit a művészeti együttműködéseket, eszközcseréket is padlóra küldte. 


A Brexit a koronavírustól függetlenül is 170 ezer zeneipari munkahelyet ve- 
szélyeztet az Egyesült Királyságban (valójában sokkal többet), ehhez még 
ultratorkosborz-szívás jön a kellemetlen papírmunkával, engedélyekkel, külön- 
féle díjak megfizetésével. Az ISM (Incorporated Society of Musicians) 2020-as 

felmérése szerint döbbenetesen magas azoknak a száma, akik a Brexit és az 
EU-ról leválás okozta károk miatt érintettek. Legyen szó a szabad mozgásról, 
utazásról, értékesítésről, az európai promoterek vonakodásától, az adózási, tár- 
sadalombiztosítási, vámszabályok drasztikus változásai és nehézségei miatt. 


Lesz-e new deal a sok bénázás után? 


A brit zenésztársadalom eléggé fel lett hergelve, hogy a botrányos megállapodás 
körül az Egyesült Királyság és az EU egymásra mutogatnak. Egyik verzió sze- 
rint a britek egy ambiciózusabb tárgyalási ajánlattal érkeztek, amely a brit ze- 
nészeknek jelentett volna vízummentességet az EU-s turnék során, de az EU ezt 
elutasította. Az EU szerint a britek ajánlata nem felelt meg a céloknak, egy jobb 
javaslatukra viszont épp a brit kormány mondott nemet. Az Egyesült Királyság 
zenei életének számos szereplője igen hevesen reagált, nagyobb egyértelmű- 
ségre és átláthatóságra, valamint az információk megosztására szólítottak fel a 
saját kormányukat. Erős transzparencia hiány, ciki bénázás és bizalom deficit. 
Emellett petíciójuk az ingyenes kulturális munkavállalási engedélyről, amely ví- 
zummentes utazási lehetőséget biztosít az EU 27 tagállamában zenei turnéval 
foglalkozó szakemberek, zenekarok, zenészek, művészek, tévé- és sporthíres- 
ségek számára, már 280 ezer aláírás fölött jár, így a Parlament napirendre kell 
vegye a kezdeményezést. A napokban alakult meg az első zeneipari testületük, 
a LIVE is, melynek tagsága 3150 vállalatot, több mint 4000 művészt és 2000 
backstage munkást tömörít és az élő zeneipari ökoszisztéma kollektív hangja- 
ként kíván szólni. 


Egy becslés szerint egy négynapos turné egy hatfős együttessel, stábbal három 
különböző országban igényelt vízumokkal közel 3500 fontba (azaz kb. 1,5 millió 
forintba) kerülne. Ez azonban nem csak a pénzről szól, hanem arról a hatalmas 
és negatív pszichológiai hatásról is, amelyet a zenészekre gyakorol. Hogy lesz-e 
kulturális és zenei new deal, egy kedvezőbb megállapodás az EU és UK között, 
az ugyan sejthető, de még korántsem biztos. Az már egy rossz jelzés, hogy a 
zeneipar a politikának csöppet sem számít. Egyelőre még nem tudni, mit hoznak 
a következő évek, de nem tűnik úgy, mintha a makacs brit kormányt meghatnák 
a szektor egyre hangosab segélykiáltásai. Mi, magyar rajongók is eléggé aggód- 
hatunk, hogy ha a koronavírus pandémia egyszer le is cseng, újra lesznek ren- 
dezvények, láthatjuk-e még élőben pl. a Nitzer Ebb, Portion Control, Test Dept, 
The Killing Joke, Clock DVA zenekarokat, és még egy sor karizmatikus UK-beli 
előadót. Mármint nem Magyarországon, hanem egyáltalán: Európában. 

INVAZÍV TÖRTÉNETEK 


Karmatisztítás LP-vel 


A melóból hazavezető út leghosszabb része egyértelműen az a hosz- 
szú, tíz évados tévésorozatnak tűnő kutyagolás a kórház melletti kerítés 
mentén, az én mindennapi El Camino-m. Fény alig, monoton, végtelen- 
nek tűnő menetelés harcedzett katona módjára egy rozsdás vaskerítés 
függőleges fakó zöld pálcáinak ritmusára, melynek során még az is 
felüdülést jelent, ha szembejön egy kutyasétáltató, az eb nyakán az az 
idióta karácsonyfát imitáló zöld vagy kék LED-es nyakörv, az is némi 
változatosságot jelent, ha mondjuk beleléphetek valami ragacsos, alatto- 
mosan járdán heverő nemkívánatos dologba. Egyszer ernyőt tarthattam 
egy munkából hazasiető lány feje fölé, amit köszönettel elfogadott, nem 
futott el, jót beszélgettünk, az intelligánciája, feltétel nélküli jókedve 
teljesen elfeledtette velem, hogy már bőrig áztam, miközben gondosan 
ügyeltem, hogy rá egy csepp eső se essen. Párszor próbáltam még kap- 
csolatba lépni vele, de mivel egy műszaki áruházban dolgozott áruhitel 
ügyintézőként, az előtte álló, dobozokat szorongató hosszú sorok riasz- 
tónak tűntek számomra, és sejtettem, hogy sohasem fog végezni. 

Fekélysötét este van, nemsokára nyolcat üt az óra, elérkezünk a kijá- 
rási tilalom felettébb békés és az égvilágon semmit sem ígérő órájához, 
én pedig azon töprengek, hogy míg be nem köszönt a tavasz és a vilá- 
gosodás időszaka, minden egyes esti hazamenetelésem ilyen nyomorú- 
ságos lesz-e a ciklikusan fogyó és növekvő Hold fakó fényét bámulva. 
Lehet megtanulom profin a La Marseillaise-t és teli torokból, FFP3-as 
maszban énekelve menetelek, pusztán csak a vicc kedvéért. 

Aztán megpillantok egy jellegzetes mozgásformát. Két imbolygó ka- 
pucnis alak ad elő a sötét fák alatt a teljes holttérben valami bizarr és 
bizonytalan, rosszindulatú Pas de deux rablásbalettet. Három személyt 


számolok: kettő közrefog egy harmadik alacsonyabbat és messziről lát- 

szik, hogy ez utóbbi személy bizony iszonyatosan fél a másik kettőtől. 
Elárulja a testtartása, óvatos hátrálási próbálkozásai, próbál eltipegni a 
nyomulós testek szűk szögéből, riadtan pásztáz körbe, hátha jön arra 
valaki, egyre hátrál a kerítésnek, onnan számít segítségre. Mindezt úgy 
sikerül beazonosítanom, hogy már több hónapja nem hordom a szem- 
üvegemet, mert a kötelező maszkviselés és a párás látás egyszerűen ki- 
ütik egymást. Elhúz mellettem egy rendőrautó, pár ezredmásodpercnyi 
szokásos figyelmeztető nyökögtetősziréna, de csak egy gyorsabban haj- 
tó, gyanús autós után erednek villogtatva. Azt látják, ami előttük van, 
oldalra kinézni luxus lenne. Így megy ez mostanság, de senki nem vet- 
hetné a szemükre, a parancs az parancs. 

Sietősebbre veszem a lépteim. Sajnos a Marseillaise-t még nemtudom 
hangosan kántálni, legfeljebb , A Halál 50 órája" filmből a Panzerlied-et, 
de most valahogy még az se jut eszembe, főleg, hogy sietősebben lohol- 
ni kezdek. Mikor odaérek, azonnal elhallgatnak, szorosabbra is zár a 
három ember, a szituációt ennek ellenére nem nehéz beazonosítanom, 
a félelem szaga terjengős, ahogy az elfojtott emberi agresszióé is. Két 
nyakigláb suhanc szorongat egy alacsony vékony nőt, aki még a step- 
pelt szőrmés télikabátjában is jóformán csak egy kis erőtlen piszkafának 
tűnik, ráadásul a beparázottságától eléggé ingatagnak is, mint focimecs- 
csen a szélben ingó partjelző zászló és a tajtrészeg szurkolók. 

- Segíthetek Önöknek, uraim? - teszem fel jó hangosan a kérdést, az- 
tán rögtön bele is karolok a vékonyka remegő nőbe, aki addigra teljesen 
összezavarodott, és meg is van lepve, hogy hirtelen ott termettem. 

- Kedvesem, ismerőseid ezek a fiatalemberek? - kicsit közelebb hú- 
zom magamhoz a szinte üresnek ható, remegő női szőrmekabátot. 

- Hát ez naccerű! - böki oda egyikük csak úgy, az emberi hangképzés- 
hez fontos fogak birtoklása nélkül - Ide a pénztárcátokat, telefonotokat, 


oszt mehettek békével! Na ide vele! - kakaskodásnak hangzik, de az is. 

Flegma hanghordozás, tanulatlanság, a maszkon keresztül is bután, 
fenyegetőnek, sőt, bosszantóan lekezelőnek hangzik. A kabátzsebemből 
előhúzom a fogkrémes dobozt, amiért hazafelé beugrottam a boltba. Jól 
láthatóan körbehordozom a pengeéles és sötét, sunyi tekintetük előtt, 
mint valami értékes, kisorsolásra váró nyereménytárgyat. Senki se érti a 
helyzetet, de ezt nem is várom el. 

- Mi a fasz ez má?! Na! Mi lesz má?! - kezd türelmetlenkedni a másik 
utcai rablósuhanc, látszólag nem erre számított. - Ide a pénzt, a telót! 

- Ez itt, uraim egy ínyvédő fogkrém, eredeti, bontatlan csoma- 
golásban. - mondom higgadtan, közben a szemeim villognak, mint a 
sztroboszkóp, de nem is pislogok, a lebegőpontos, robotikus és nyers 
hanghordozásom szintén semmit nem változik. 

- Leszarom! Ide a pénzt! Most! - üvöltenek szinte egyszerre. 

- Uraim, ennél sokkal jobb ötletem támadt. Kipróbálhatnánk valami 
szokatlant. Nevezetesen azt, hogy szerepet cserélük, Önök és mi. Tudják 
mit? Adják csak szépen ide Önök a pénzüket! 

- Lófaszt! Kivágom a szemed, te gecigyík! Mégis mit képzelsz? - dör- 
ren rám a főkolompos, látszólag ő a főnök, az erőember, a másik csak 
pislog, szólni sem bír, csak lesi a társát. Nyilván ritkán találkozik efféle 
ellenállással, így nincsenek kész válaszreakciói, meghagyja a heveske- 
dés privilégiumát a másiknak. Kicsit megrázom lassan a fogkrémes do- 
bozt, tompán zörög ide-oda a papírcsomagolásban a műanyag tubus, 
igyekszem úgy intézni, hogy jól látható és hallható legyen. 

- Te most mit szórakozol itt velünk, bazmeg??? Ide a pénzt!!! 

- Ez a fogkrém itt, uraim, ez itt az érvem, hogy ne tegyem. 

- Mi vaaan??? Hátezhülyebazmeg?! - fakad ki a főkolompos. 

- Tisztelt Uram, ha Ön látta volna, hogy mi történt azzal a személlyel, 
aki az Önökéhez hasonlóval próbálkozott, és tudta volna, hogy akkor 


csak egy metélőhagymás májpástétom volt nálam! Két mentős alig bírta 

kiszedni a nyelőcsövéből! Majdnem megfulladt szegény némber, tény- 
leg egy hajszálon múlt az élete. Akarja, hogy meséljek még? - vonom fel 
a szemöldököm, bár ez a kötött sapkától nem látszik elég jól, ezért abba 
is hagyom a mimikát. 

- Hááátez... tiszta idióta! 

- Igen, ebben teljesen igaza van, magam is így gondolom - azzal még 
jobban magamhoz húzom a vékony kis nőt, aki mostanra már szinte 
magától is rámgyógyult félelmében, még mindig reszket. Ezt a vastag 
fekete norvég sarkkutató dzsekimen keresztül is érzem. Tényleg olyan, 
mintha csak fÍriss szerelmes pár lennénk egy téli sítúrán. A szeretetet 
viszont sosem szabad összekeverni a félelemmel és a kényszerrel, főleg 
nem egy minden bizonnyal kriminálisnak mondható helyzetben. 

- Íme a javaslatom. Önök most szépen sarkon fordulnak és mi soha 
többet nem találkozunk. Ez egy Önöknek felajánlott extra esély a mene- 
külésre, elfogadható? - már szinte olyan a hangom mint egy frusztrált, 
de végtelenül türelmes tesitanáré, viszont kezdem unni a balfékekkel 
folytatott dialógusokat, meg amúgy elég hideg is van, indulni kellene, 
nem itt tovább diskurálgatni. Teszek egy rövid lépést feléjük. 

- Na húzzunk a gecibe! - böki oldalba a főkolompos a tettestársát és 
szellemek módjára eloldalognak a közeli lakótelepi tömbök irányába. 
Elnyeli őket a sötétség, de még hosszan látszik, hogy nagyon dühösek, 
az egyik látványosan csapkod a levegőbe, valószínűleg nem egészen 
erre számított. Nem is kell mindig mindenkinek sikeres napzárás. 

- Jól vagy? Nem esett bajod? - azon kapom magam, hogy még mindig 
karolom és ő sem enged el. Ez furcsa, de meglehetősen jó érzés. 

- Jól, köszönöm. - rebegi a kézzel varrott textilmaszkja mögül. 

- Nem engedhetlek el így, elkísérlek hazáig, rendben? 
Nem ellenkezik, csak némán bólint egyet és összebújva megindulunk a 


betontömbök sűrűje felé. Közben sem engedi el a karomat. 

- Amúgy van fogkrémed otthon? Kell esetleg? - mondom nevetve és 


felé tartom a dobozt, mire alig hallhatóan ő is végre elkuncogja magát. 


Nagyjából negyedóra múlva már a mohazöld kanapéján ülök és 
próbálom felszedni az államat a földről, miközben a kotyogós kávéfő- 
ző megszokott, megnyugtató hangját hallgatom. Stílusosan berendezett 
minimalista lakása van, se nem IKEA, se nem Jysk, be se tudom katego- 
rizálni pontosan, hogy hol és melyik trend közepén ülök, most én ve- 
szítem el az orientációmat. Nem túl steril, nem is tolakodó, bézs falak, 
kevés barnával futtatva, cserébe több szürke árnyalattal kombinálva. 
A falon absztrakt akrilképek lógnak, fura organikus mintázatokkal, 
némelyik szenvedélyes WAV-hullámformákat, oszcilloszkóp-kijelzők 
misztikus táncát idézi fel bennem. Ami viszont szinte életveszélyes fe- 
nyegetésként tornyosul előttem, az a világvégi panellakás nappalijában 
álló két hatalmas cseresznyeszínű hangfal, melyekben a mélysugárzók 
membránrjai szinte nagyobbak, mint a saját fejem, ami egyre csak zsong, 
akár egy életében először fellépő, lámpalázas moderátoré. Elém tesz egy 
sima bögrét, benne gőzölgő illatos kávé, színe a falakéval harmonizál. 
Látja, hogy érdeklődve szkennelem az otthonát és ebben nem is téved. 

- Megsasoltam ám közben a lemezgyűjteményed és a hifi berendezé- 
seidet, és meg kell mondjam, hogy nagyon le vagyok nyűgözve. 

- Nocsak! - elneveti el magát, zavartan a saját kávéját kevergeti, hal- 
kan kocog a kínai vastag falú porcelán bögrében a kiskanala. 

- Neked még a legutóbbi Test Dept is megvan vinyl-en? Ámulok! 
Honnan van ennyi lemezed? - bökök a masszív itongelemek közé csúsz- 
tatott krémszínű, préselt bútorlapokon álló tekintélyes lemezgyűjtemé- 
nye felé és a szemeim erőteljesen mosolyognak közben. 

- Tavaly mentünk szét a párommal nyolc év után. Az osztozkodás- 


kor választhattam, hogy a kocsi vagy a hifi. Az utóbbit mellett döntöt- 


pi 

tem, mert mégis mit kezdenék egy városi terepjáróval, ezekbe meg köz- 
ben beleszerettem. De ha már szóba hoztad a Test Dept-et, azt tudtad-e, 
hogy a 2019-es Information Scare és a 84-es Beating a Retreat-en lévő 
Sweet Sedation szám ugyanarra a vonós hangmintára épül? Szeretnéd, 
hogy megmutassam? Itt is vannak, figyeld csak... 

Csak pislogok, azt hiszem, hogy álmodom, de addigra már elő is 
kapta és óvatosan érzéki mozdulatokkal fel is tette az egyik lemezt, 
majd a másikat. Az agyamat és füleimet elárasztják az ismerős hangok, 
sokáig meg sem szólalunk, végighallgatjuk mindkét számot, mozdu- 
latlanul, vallásos áhítattal, kéretlen szó nem töri meg a folyamatot. Azt 
hittem, ilyen a valósnak gúnyolt életben soha nem fordulhatna elő, erre 
itt esek révületbe egy idegen nő otthonában, amire egyébként csöppet 
sem voltam felkészülve, igaz a rablási kísérletre sem. Még hosszan ma- 
gyaráz, a zenéi megtöltik a nappaliját, eljut minden egyes sarokba, a 
szívem legrejtettebb zugjaiba is, a zene időnként keveredik a saját édes- 
kés hangjával. Mostanra talán megnyugodott, biztonságban érzi magát 
és a csillogó tekintetében az aprócska kódok arra utalnak, hogy hálás a 
sorsnak, hogy épp jókor vetett oda engem. Csak némán ülök a süppedős 
kanapéján és saját magam feneketlen kútjába zuhanok. , Lucky Boy!" 
- mondaná cinkosul vigyorogva egykori kolléganőm, és ezúttal aligha 


lehetne közelebb az igazsághoz, mert úgy érzem, tényleg az vagyok. 


Még pár másodpercig csodálhatom, amikor zuhany után belép a 
hálószobába a fekete pamut felsőjében és szürke bugyijában, elfújja az 
éjjeliszekrényen álló illatgyertyát, óvatosan bebújik mellém a paplan alá 
és némi ficergés után megtalálja a helyét, jó hosszú időre. 

Úgy ölelem át vékony vállát a karommal, mint a lemezjátszó karja az 


LP-t, izzó teste zenél és forog, míg álomba nem zuhanunk mindketten. 

A tégely 


2020. augusztus 25. kedd 8 óra 25 perc 

A város melletti erdős területen haladtam át, lépéseimet szaporán szed- 
tem, hogy időben odaérjek az orvosi rendelőintézetbe, ahová vérvizs- 
gálatra volt időpontom. Összefutottam közben egy barátommal, akivel 
régóta nem láttuk egymást. Kicsit beszélgettünk, hátba is veregettük 
egymást, megbeszéltük, hogy hétvégén leülünk egy sörre és kicsit kien- 
gedjük a gőzt, bepótoljuk a kiesett időt. Örültünk a találkozásnak, aztán 


mindenki sietősen ment tovább a dolgára. 


2020. augusztus 25. kedd 8 óra 42 perc 

A parkos részen át gyalogoltam, ahol egy kerek, nagyjából 8 méter 
átmerőjű, kráterszerű, besüppedt földterületre lettem figyelmes. A ho- 
mokos talaj elég furcsán töppedt össze, szinte majdnem beszakadt. Bizo- 
nyára a tegnapelőtti egész napos heves esőzés hatására, legalábbis erre 
gondoltam. A reggeli fény megcsillantott egy oválisnak látszó tárgyat 
a bemélyedésben, odaléptem, hogy megnézzem, mi az. A fűcsomókkal 
itt-ott benőtt durva homokban ott lapult az a valami. Lehajoltam, óva- 
tosan beletúrtam a gazos földbe. Könnyedén kifordult és a kezembe ke- 
rült az a súlyos kavicshoz hasonlatos anyag, ami leginkább a Zsolnay 
eozinos vázák rózsabogár-zöldes színében tündökölt. Megtisztítottam a 
rátapadt portól és éreztem, hogy komoly súlya van. Találgattam, hogy 
miből lehet, mivel sem kőzethez, sem fémhez nem hasonlított, felüle- 
te tökéletes simaságúra csiszolt. A tyúktojáshoz hasonlóan a belsejében 
lehetett valami, ami mozgatásra néma lötyögés érzetét keltette. Meg- 
pillantottam még egy ilyen tárgyat a földben, azt is kiástam. Mágneses 
vonzással kis halk koccanást hallatva hozzátapadt az elsőként kikapart 


zöld kavicshoz és nem is lehetett szétválasztani őket többet. 

Azon kezdtem agyalni, hogy ha ezek valóban erősen mágnesezettek, 


nem tesznek-e kárt a karórámban? 


2020. augusztus 25. kedd 8 óra 57 perc 

A laborvizsgálatomról teljesen meg is feledkeztem. Sorra ástam ki a 
vonzerővel bíró köveket, egyre többet. Már tizenháromnál jártam. Mind 
összetapadt egy nagy csomóvá, csillogóan zöldes-aranyszínben tündö- 
költek és ha valaki meglátott volna, ahogy tíz körömmel ások a földben, 
biztos őrültnek néz. Mégis megszállott módjára kutattam további kavi- 
csok után, sorra fordultak ki a földből, már tiszta retkes lett a kezem is a 
nedves talajtól, a körmeim alá ment a piszok, de nem nagyon érdekelt, 
mert megbabonázott a kincskeresés láza és mint egy szenvedélyes ré- 
gész vagy gyűjtő, egyet sem akartam otthagyni ezekből a fura tárgyak- 


ból, bármi is legyen az. Eszembe se jutott, hogy nincs velem szatyor. 


2020. augusztus 25. kedd 9 óra 14 perc 

A kráter közepén ásás közben bukkant elő a tégely. Amolyan nagyobb- 
fajta mogyorókrémes üvegre emlékeztetett, áttetsző és enyhén zöldes 
árnyalatú, lecsavarható sima műanyag fedő zárta. Megtisztogattam a 
felületét, látszólag föld, gaz és fehér bolyhos szálak lötyögtek benne. 
Majdnem tele volt, azonban a tartalma üregesnek is tűnt. Megrázogat- 
tam óvatosan, megforgattam a kezemben, hogy minden irányból átnéz- 
hessem, mit tartalmaz és egyáltalán, mit kereshetett ez itt a földbe ásba? 
Akkor vettem észre, hogy nagyon aprócska, molyszerű rovarok cikáz- 
nak benne mindenfelé, bejárva a rögöket, előtörve a résekből és üregek- 
ből. A fény felé tartottam a tégelyt, hogy jobban szemügyre vehessem 
a tartalmát, melynek hatására a molyok még inkább megbolondultak. 
Egyre többen és gyorsabban kezdtek el szaladgálni az átlátszó üvegben! 


Mint a flakonból kinyomott purhab, úgy terjedt szét, növelte a térfoga- 

tát, majd nyálkás hab árasztotta el a tégelyt, magába szippantva az apró 
kis szaladgáló molyokat, bekebelezve a bolyhos anyagot és a fekete po- 
rózus földet is, mindezt alig pár másodperc alatt. A súlya a kezemben 
érezhetően megnövekedett és abszolút telítette az űrtartalmát. Látszott, 
hogy túlnyomás alá kerül, teljesen kitölti, hát nagyon megijedtem, ezért 
gyorsan le is dobtam a földre, majd hátrálni kezdtem, mert féltem, hogy 


széthasad vagy akár fel is robban és összekeni a ruhámat. 


2020. augusztus 25. kedd 9 óra 28 perc 

Még biztonságos távolból, de már szinte futva visszanéztem a kráter irá- 
nyába, ahol otthagytam mindent, az összetapadt vonzerővel rendelkező 
kavicskupacot és a tégelyt is, pontosabban a helyét, mivel addigra szét 
is robbant a belsejében keletkezett túlnyomástól. Nagyjából háromszor 
három méter átmérőjű szederkés színű, nyálkásan lüktető góc vette át a 
helyét, combvastagságú, szelvényes férgek másztak ki belőle. Mindegyik 
másodpercek alatt megduplázta méretét és terjedni, csúszni kezdett min- 
den irányba. A rémülettől kiáltani akartam, segítséget hívni, de egy hang 
sem jött ki a torkomon, ezért egyszerűen csak futásnak eredtem, hogy 


minél távolabb kerüljek ettől a rohamosan terjedő szörnyűségtől. 


2020. augusztus 25. kedd 10 óra 32 perc 

A város határában lévő benzinkútnál sikerült elkötnöm egy teletankolt 
kocsit és nagy gázzal, csikorgó gumikkal hajtottam ki a főútra. A visz- 
szapillantó tükörből még láttam, hogy a templom helyét most egy 12 
emelet panelház magasságúra duzzadt, hússzínű remegő rágógumira 
emlékeztető amorf anyag foglalja el. A terjedése és növekedése iszonyat 
gyors volt, sorra kebelezte be a környék lakóházait. A látóhatár összeol- 
vadt egy nagy lilás-szürkés kupolává, az idegen anyag egyre csak nőtt 


és nőtt, látszólag megfékezhetetlenül. 

Mondanom sem kell, nem gondolkodtam, egyszerűen beletapostam a 


gázba és igyekeztem erősen fogni a kormányt, hogy az úton maradjak. 


2020. augusztus 25. kedd 14 óra 51 perc 

Fogalmam sem volt már, merre is vezessek tovább, a benzinem is fogytán 
volt. Idegesen próbáltam percekig állomásokat befogni a rádión, de rossz 
volt a vétel. A Roxette egykori slágerének, a Joyride-nak a végéből még 


éppen hallottam fél percet, aztán azt is csak sistergés váltotta fel. 


2020. augusztus 25. kedd 17 óra 04 perc 

A főút mellett hagytam a kocsit, nem ment tovább. Valahogy egy tanyá- 
ig elbotorkáltam a rögös mezőn át, amelynek a pincéjében meghúztam 
magam pár rothadó káposzta és két láda szottyadt, kicsírázott krumpli 
között. Lakói akkor már nem voltak, mindenfelé felborult tárgyak, le- 
szakadt léckerítés, a teheneket és a kutyákat egyszerűen agyonverték, 


mielőtt elmenekültek volna, isten tudja, hova. 


2020. augusztus 25. kedd 19 óra 16 perc 

Remegek a félelemtől, nem merem megközelíteni a pince vas ajtaját. 
Fentről vadul szürcsölő hangokat hallok. Ez a lény elnyeli az összes 
szerves és szervetlen anyagot, amit csak talál a bolygón! A küszöb alatt 


látom beszivárogni, magam alá húzom a remegő lábaimat. 


2020. augusztus 25. kedd 19 óra 20 perc 
Nem kevesebb mint négy percet kellett csak várnom. Az utolsó hang, 
amit hallottam, valami ütemes szürcsögés volt, aztán elveszítettem az 


eszméletemet és minden teljes sötétségbe borult. 

Segédlet mindennek a középpontjában 


Nagypapi, a leszállóegységem hörögve tette le vénséges, recsegős lá- 
bait az egyenetlen felszínre. Szerettem ezt a rohadt, ormótlan gépet, ami 
ugyan teljesen elavultnak számított, korát tekintve csupán négy és fél- 
szer volt idősebb nálam. Antik burkolatának pepita mintázatát a csillag- 
közi sugárzás és meteorbehatások lilás-kékesre színezték, így valóban 
úgy festett, mint egy lepusztult arisztokrata nagypapa, aki ócska és ki- 
foszlott hálóköntösében, kockás szobapapucsában a rendetlen nappalin 
billeg át a szokásos reggeli első két whisky-je után. A kisbolygót, melyre 
Nagypapi letette dagadt lábait, csak véletlenül fedeztem fel, helyzetét 
egyetlen kereskedelmi forgalomban lévő és rendszeresen frissített tér- 
képprogram sem jelölte. Egyszer csak ott termett előttem a nagy semmi- 
ből, épp mikor pont az "At the Heart of It AI[-t hallgattam, a közeledési 
szenzorok azonnal le is kapcsolták a zenét és éktelen visításba kezdek, 
pedig már majdnem elbóbiskoltam. A Coil-lemezek, a szokásos seftelés 
és űrlomizás mellett a másik szenvedélyem az össze-vissza kirándulga- 
tás volt az űrben, Nagypapi pedig - igaz néha morgolódva - , de bárho- 
vá el tudott juttatni, ezért rendkívül becsültem az öreget. 

Egy gyors légkörelemzés után már lent voltam a rámpán, a gravitá- 
ció is rendesnek tűnt, ezért gondoltam, bóklászom kicsit, hátha találok 
valamit, amit el tudok passzolni egy másik naprendszerben. Életforma- 
detektorom nem jelzett, civilizációnak sincs semmi nyoma, amit annyira 
most nem is bántam, mivel már nagyon elegem volt az intergalaktikus 
söpredékből. Negyven felett valahogy az ember már nem igazán vá- 
gyik társaságra, főleg ennyi zűrös és főleg illegális biznisz után. Azért a 
puskámat a vállamra vetettem, úgy vágtam neki a megszokott felfede- 
ző sétámnak, sosem tudni, mibe is botlik az ember. Alig távolodtam el 


a leszállóegységemtől, mikor a hátam mögött fura és felettébb hangos 

kattogásra riadtam össze. Villámgyorsan megpördültem, hátha mégis 
valami nemkívánatos személy vagy gépezet akar befalni, de a fura Zaj 
csak Nagypapiból jött. 

- Ez meg mégis mi a frászfene akar lenni? A múlt héten voltunk kar- 
bantartáson! Mi van már megint? - dörrentem rá az öregre, aki csak meg- 
köszörülte harcedzett piásokra jellemzően szóló, ugyanakkor nemlétező 
torkát és flegma hanglejtéssel odabökte: 

- Vízkőtelenítés! 

- Te most komolyan szórakozol velem? De hát nincs is víztartályod! 

- A kávétőzőmnek bizony van és már vízköves, szóval meg kell pu- 
colni. Na, ne szambázgass már itt, gyerünk, csapassad fiam, rákendroll 
meg ilyenek! Hozzál nekünk valami szépet! 

- Úgy lesz. - bólintottam, aztán a megszokott kézjelzésemre Nagypa- 
pi hörögve felhúzta rámpáját, majd egy tompa ciccenéssel kísért jelző- 
fényvillanással kívánt nekem jó szerencsét. Általában így szokta csinál- 
ni, de van, mikor elfelejti, mert szenilis kicsit. 

Az égbolt cukormáz-rózsaszínben ragyogott, mint azokon az idegesí- 
tő cukrász tévécsatornákon a giccses esküvői torták bevonata. Azúrkék 
felhők úsztak lassan az égen, átszűrődve egyszerre két Nap sugárzott 
jóságos fényt és meleget. A bioszféra elég érdekesnek tűnt, elszórtan 
égig szökkenő lágy zöldszáras indás fák nőttek, kicsit a Földön egykor 
létezett és anyósnyelvnek csúfolt szobanövényre emlékeztettek. Bár 
a tömegvonzás nem volt valami erős, az űrruhám alatt mégis izzadni 
kezdtem. A domborzati viszonyok nem okoztak ugyan nehézséget, az 
egyenletes okkersárga homokban a poroszkálócsizmám recés talpa sem 
hagyott mélyebb nyomokat. Nem tudom, milyen napszak lehetett itt ép- 
pen, de kellemes kis helynek tűnt így elsőre. Az elemzések rövid éjsza- 
kát jeleztek, vacsorázni egyébként sem itt terveztem. 


Egy fekete sziklás területre érve már egész jól kimelegedtem, ezért a 

sisakomat lecsatolva baktattam fel a magaslatra. Műszereim érzékelői 
be voltak élesítve, tehát csipogni kezd, ha értékes érceket vagy - tegyük 
fel - valamilyen életformát talál. Mostanáig meg se szólalt, ami kicsit el 
is kedvetlenített, azonban a koordinátákat átdobtam Nagypapinak eltá- 
rolás céljából. Ha kincseket nem is találok, azért csajozós üdülős rejtek- 
helynek teljesen alkalmas, és még az is előfordulhat, hogy egyszer talán 
elhozom ide Glennát is, feltéve ha jól viselkedik és nem hisztivel indítja 
a találkozásainkat, mint ahogy egyébként ezt minden alkalommal elké- 
pesztő rutinnal megtette. 

Ahogy felértem a sziklák tetejére, egy valóságos oázis tárult elém lent 
a völgyben. Csillogó selyemtűvel szegényezett kék tó, úgy jóformán 400 
négyzetméteres felület, abszolút fodrozásmentes, akárcsak egy kifeszí- 
tett víztükrű profi úszómedence. Az analizátor szerint a legmélyebb 
pontja 20 méter, a víz hőmérséklete 26,3 fok, összetétele normális, mér- 
gezőanyag szintje zéró. Ezek azért igen kecsegtető adatok. Óvatosan el- 
indultam lefelé és akkor az egyik érzékelőm váratlanul csipogni kezdett. 
Szóval a tónak vannak lakói is. Az órámra néztem, már nagyjából két 
órája bandukolhattam. Mivel a feltételek optimálisnak tűntek, azért egy 
kis pihenésre és felfrissülésre igazán rászolgáltam. A tó partja mentén 
haladva találtam egy kis tisztást, tisztára mint egy gyönyörűen karban- 
tartott luxuskategóriájú strand, amilyet nem láttam már vagy tíz éve, de 
ha láttam volna is, engem tutira nem engednek be oda. Elkezdtem hát 
ledobálni magamról a táskát, az eszközeimet, a puskámat és csak a de- 
tektort hagytam fent a karomon. Még rápillantottam, de gyenge életjele- 
ket mutatott, így hát fogtam magam és meztelenül besétáltam a vízbe. 

A víz kellemesen meleg, lassan mélyült, felhajtóereje is pont jó. Ez az- 
tán a valódi felüdülés egy ilyen izzadt, fáradt űrvándornak! Egyre bát- 
rabban úszkálni és lebegni kezdtem, bár ebben az alkaromra rögzített 


súlyos detektor zavart azért kicsit, de fő a biztonság, tudni akarom, ha 

egy ronda nagy lény közelít felém vészes sebességgel. 

Ehelyett viszont - nem kis meglepetésemre - aprócska halak jöttek 
oda. Nem voltak túl nagyok, úgy 4-5 centiméteres, pisztránghoz hason- 
ló ezüstös halacskák lehettek, kisebb rajokban álmos lassúsággal körbe- 
körbe úszkálva. A víz annyira kristálytiszta volt, hogy szabad szemmel 
és mélyebben is jól ki lehetett venni a csillogó, lassú táncukat. Ahogy 
egyre bentebb tempóztam, kíváncsian körbeúszkáltak és egyáltalán nem 
tűntek veszélyesnek, sokkal inkább érdeklődőnek. Félelemnek semmi 
jelét nem mutatták, aprócska bajszuk mókásan lebegett a fejük körül. 
Némelyik még hagyta magát megfogni is. A kezemben ficánkoltak kicsi 
pikkelytelen testükkel, tapintásra inkább ficergő és nyúlós gumicukor 
benyomását keltették. Látszólag nem zavarta őket, hogy beúsztam az 
érintetlen tavukba, talán Isten nagy fehér és szőrös testét láthatták ben- 
nem, bár kétlem, hogy az ilyen halszerű lényeknek lenne tudata és pont 
ilyesmiken agyalnának. Így hát ellazultam és a víz felszínén hanyatt 
fekve lebegtem, miközben szemem az eget kémlelte, körülöttem a ha- 
lacskák úszkálva csiklandozták a testemet. Időnként meg is nevettettek, 
mikor egyik másik feldobta magát örömében a levegőbe és véletlenül a 
köldökömbe pottyant. Kis huncutok, ti is tudtok ám élni! Kacagtam. 

Igazi kis mennyországra bukkantam, és mintha ettől megszállt volna 
az ihlet, fantáziálni kezdtem. Glennára gondoltam, hogy mit csinálhat 
ezekben a percekben. Biztos már végzett a műszakjában, testhez tapa- 
dó kezeslábasában lemászott a toronydarujából, amivel egész álló nap 
áruval megtömött konténereket rakodott, és most épp vagy az ágyában 
fetreng pucéron, vagy a teraszán fújja a gőzt, bakancsos lábai lazán fel- 
pakolva a korlátjára. Glenna és az ő hullámos éjfekete hajtincsei, feszes, 
hosszú combjai. . . no meg a rajtuk tett egész délutános kis kirándulásaim! 
Glenna képe, a víz és a halraj csiklandozása valahogy beindított bennem 


valamit. Biztonságban éreztem magam, melynek tévedhetetlen jele az 

egyre erősödő erekciómban nyilvánult meg. Ennél pompásabban aligha 
érezhettem volna magam, ujjaim ráfonódtak a kemény húsomra, de vé- 
gül aztán elengedtem, mert a halak váratlanul a combom körül kezdtek 
el gyülekezni. Ez most mégis mi a fene akar lenni? 

Vettem egy mély levegőt és alámerültem. A halak utánam. Körbefog- 
ták a csípőmet és mintha tényleg csak a gondolataimban olvastak volna, 
sűrűn összebújva elkezdtek a duzzadó tagom körül legyeskedni, majd 
pici tátogó rózsaszín szájukkal óvatos puszikat adni rá. 

Nem tagadom, kezdtem egyre jobban élvezni a dolgot. Glenna puha 
nedves ajkaira gondoltam, ahogy szájába vesz, a nyelve óvatosan, sSi- 
kamlósan megmoccar, akár egy angolna. Feljöttem levegőért. A halak 
természetesen követtek, de csöppet sem tolakodóan. Mintha mindegyik 
szerette volna kivenni a részét a játékból, egymást félrelökve, furakod- 
va, de nem agresszívan vették körbe a lüktető tagom és szinte incselked- 
tek, ismerkedtek vele. Akkor már eléggé hangosan sóhajtozni kezdtem, 
a vízben hátrahajtott fejemet elárasztották az izgalommal telített képek 
és az egyre erősödő gyönyörhullámok, a testem ívbe feszült és hangos 
zihálással kísérve olyan hosszan elnyújtottan és intenzíven élveztem el, 
mint életemben talán még egyszer sem. 

Alig tértem magamhoz a meglepődöttségtől és a zavartól. Idejövök 
egy fura, gyönyörű kis bolygóra és ahelyett, hogy lomizgatnék, gyűj- 
tögetnék, én csak egyszerűen beleélvezek egy halastóba? Nem ismerek 
magamra, komolyan mondom! Nem is tudom, Nagypapi mit reagálna 
erre. Valószínűleg vitriolosan megkapnám tőle, hogy , Oltári nagy hü- 


júl 


lye vagy Te, édes fiam!". Mondjuk ebben abszolút igaza is lenne. 

A halaknak viszont jobb dolguk támadt, nekiálltak beszippantgatni 
a körülöttem lebegő testnedvfoszlányaimat. Még azokra is lecsaptak, 
amelyek a hasamhoz tapadtak és az utolsó cseppig eltüntették, egysze- 


rűen befalták mindet. Éhesek voltatok, kis huncutok? 

Mikor visszamentem, Nagypapinak végül nem meséltem el a dolgot. 
Csöppet sem hiányzott a szemrehányása, bár így is morgolódott, hogy 
bármiféle zsákmány nélkül tértem vissza a fedélzetre, az elmémben vi- 
szont élénken megragadt a bolygó, a tó, és benne a virgoncul szopizgató 
halak. Úgy döntöttem, hogy Glennát se avatom be a titkomba, végül 
úgy döntöttem, hogy nem is hozom magammal ide. Onnantól kezdve 
számomra azonban nem volt megállás, hetente egy-két napot ott kel- 
lett töltenem az én kis kéjrajommal. Hamar függővé váltam, ezt el kell 
ismernem, és ebben talán az is szerepet játszott, hogy idővel a fenséges 
gyönyöróráim és az orgazmusaim is egyre intenzívebbek lettek. Már 
nem tudtam enélkül meglenni. Egy ócska kis szexfüggő voltam egy igen 
bizarr vízi swinger klubban, nem valami nagy büszkeség ez. 

- Csak nem már megint arra a kurvára unalmas, üres helyre me- 
gyünk?! Ennyire eleged van belőlem? Magányra vágysz, vagy mi? - sze- 
gezte nekem a kérdést Nagypapi, de folyton csak leintettem. 

- Tudod, borzasztóan szeretem ezt a bolygót és azt, hogy nem forgat- 


ták még fel mások. Nagy kár lenne érte. 


Akkor persze eszembe sem jutott, hogy én voltam az, aki tulajdon- 
képpen alaposan felforgatta. Már nagyjából fél éve látogattam rendsze- 
resen a halaimat, azok pedig egyre nagyobbak lettek. Nőttek! Eleinte fel 
sem tűnt, mert csukott szemmel engedtem át magam nekik és hagytam, 
hogy körbetáncoljanak, csiklandozzanak, szopogassanak, egészen ad- 
dig, míg bele nem élvezek a tavukba, hogy utána elégedetten nézzem 
végig, ahogy a vizet újra és újra megtisztítják. Viszont ezalatt a fél év 
alatt rendesen meg is nőttek, és hogy a spermámtól híztak-e meg eny- 
nyire látványosan, arról csak igen szolíd feltételezéseim voltak. Viszont 
még mindig baromira élveztem a dolgot és változatlan rendszerességgel 


jártam ki oda. Ez nagyjából addig tartott, amíg már elkezdett nekem is 

leesni a tantusz. Már nem pár centis kis bajszos halacskák közelítettek 
meg, hanem egyre inkább karvastagságúak. Akkor döbbentem csak rá, 
hogy alattomos módon beavatkoztam az ökoszisztémájukba, felborítva 
ezzel a ki tudja mekkora időtávlara nyúló evolúciós rendjüket. 

Kezdett egyre erősebb lelkifurdalásom lenni. Eldöntöttem, hogy 
ennek véget kell vetnem, de azért még utoljára leszálltam, hogy elbú- 
csúzzam a helytől, a halaimtól és egyúttal a kis örömkiruccanásaimtól 
is. Szokás szerint beúsztam a tóba, a halak már szinte remegve vártak, 
azonnal odasiklottak, sürögtek-forogtak körülöttem, boldogan és éhe- 
sen verdestek az uszonyaikkal. Be kellett látnom, hogy végeredmény- 
ben én etetem őket a testnedvemmel, a készleteim pedig számukra már 


kevésnek bizonyulnak és végesek. 


Már épp kezdett igen jó lenni. Összeszorított fogakkal koncentráltam 
a gyönyörre, a halak önfeledten cuppogtak rajtam, mikor egyszer csak 
odafurakodott egy termetes példány, durván félretaszigálva, elűzve a 
többieket. A valós méretét ott akkor fel sem tudtam rendesen fogni, csak 
azt éreztem, hogy a nyitott szájában tövig eltűnök, tökéletesen rátapad, 
körbefogja, majd hevesebb vákuumot képez. Szerencsére nem voltak fo- 
gai, de a szívása egyre csak erősödött és nem is hagyott alább. A szeme- 
im csillagszóróesőbe burkolóztak, vonaglani kezdtem, talán még vizet is 
nyeltem, magam alatt rugdostam az eksztázistól. Viszont hiába lövell- 
tem bele a teljes adagot a torkába, szinte éreztem is a nyeldeklését, ez a 
nagy hal csak tovább folytatta a szívást, már semmi nem volt neki elég, 
egyre csak pumpált és szívott, egyre jobban fájt, lüktetett, kellemetlen 
volt, és szorított. Pánikba estem. 

Aztán egyszerre vergődni kezdett, mint valami eszelős, és hiába pró- 
báltam lecibálni - akkor már szinte önkívületben - magamról, nem sike- 


rült, puszta kézzel meg sem tudtam ragadni a testét, folyton kicsúszott 

a markolásomból. Ott valami nagyon hirtelen megváltozott. Próbáltam 
kiúszni, rúgkapáltam, szitkozódtam, próbáltam a nyakánál fojtogatni, 
hogy engedjen el végre, de nem tágított, hiába is vergődtem, és az utolsó 
meglepődésem az utolsó felismerésem is volt egyben: ki akart sajátítani 
magának. Még próbáltam kiáltani, de a hal a saját farkamnál fogva lehú- 
zott a mélybe, a tüdőm alig két perccel később megtelt vízzel, az agyam 
szórt még néhány éles és elmosódott szikrát, a mellkasomban egyszer 
csak égető érzés terjedt szét, én pedig nem sokkal később megfulladtam. 
Még egy darabig láttam magamat kívülről, ahogy az élettelen testem 
egyre süllyed a tó sötét mélységébe, a hal pedig engesztelhetetlenül és 
türelmetlenül húz magával lefelé. A vákuum lassan alábbhagyott, majd 
oldódott a kötés, elengedett és elúszott a semmibe. Hiába is várta a to- 
vábbi adagját, az bizony nem jött többet. Nagypapi is hiába várt. 
Elváltunk örökre. 


HUN / INDUSTRIAL N TECH. ISSOL 259 


260 ) HUN / INDUSTRIAL NVTECH ISSOL 


HUN 


INDUSTRIAL 
"TET" 


I MPB-RESSZUŰUVM 


HUN / INDUSTRIAL V TECH 


ipari underground szubkulturális magazin 


Alapítva: 2004-ben. 
Szerző: Farkas László lcritechogmail.com] 


H.I.T ISS04 I fekete-fehér PDF I Megjelenés: 2021. február 27. 
l ingyenes és szabadon terjeszthető ] 
I idézet, másolás forrásmegjelöléssel engedélyezve ] 
] kereskedelmi forgalomba nem hozható I] 

A magazinban szereplő kritikai írások, elemzések, recenziók, élménybeszámolók, no- 
vellák a szerző adott időben keletkező szubjektív véleményét és ízlését tükrözik, melyek 

készített. A magazin címlapján szereplő felirat Vad Gábor Giant Robot Army betűtípusával 
készült. Mindannyian egy gigászi robothadsereg tagjai vagyunk, a kultúra pedig szabad. 

"Azt gondolom, hogy a Youlube túlságosan is hibás 
a sok elektronikus zenei oktatóanyaggal, amely 
úgy kezeli a zenét, mint a Photoshop vagy a 
tudomány, miközben az ötletek a legfontosabbak" 


/ John Whybrew / 


